
ĮVADAS 


D augelis mūsų darbe praleidžia marias laiko, išeikvoja 
begalę energijos; aštuonios, dešimt, net dvylika va- 
landų per dieną, praleistų darbe, dabar jau nieko neste- 
bina. Kad ir kur dirbtumėme — didžiulėje korporacijoje, 
mažoje firmoje ar Volstryte, kad ir kas būtume — laisvi 
dirbantieji, valstybės tarnautojai ar mažmenininkai, versli- 
ninkai ar komersantai, — nekyla jokių abejonių: savo 
darbe mes dažniausiai neišvengiame stresų. 

Kiekviena gamybos šaka ar šiaip karjera yra susijusi su 
tam tikrom problemom, „kuria“ spėcifinius streso šaltinius. 
Kiekvienas darbas užkrauna vienokią ar kitokią naštą, kart- 
kartėmis mus aplankančius košmarus. Daugelis iš mūsų 
susiduria su įvairiausiais nemaloniais dalykais — nerealiais 
terminais ir nepagrįstomis kitų viltimis, biurokratija, atstu- 
miančiais, itin reikliais viršininkais, absurdiškais susirinki- 
mais ir pastabomis, kvotomis, kojų kaišiojimu' ir kritika, 
trikdžiais, netikrumu ir nepripažinimu. O kur dar valsty- 
bės įstatymai, dideli mokesčiai, riegailestinga konkurenci- 
ja, nejautrūs ar savanaudžiai bendradarbiai, ambicingi 
planai, prastos darbo sąlygos, ilga kelionė į darbą, paska- 
tinimo ar palaikymo stoka. Iš tiesų: nė vienas nėra laisvas 
nuo problemų konkrečiame darbe ar versle. 

Tiesą sakant, neverta klausti, ar jūsų darbovietėje pa- 
sitaiko stresinių situacijų, ar jūs į tas situacijas įtraukiami. 
Ir taip aišku, kad tokių situacijų esama, 0 jūs jose daly- 
vaujate. Svarbiausias klausimas yra toks: „Kaip jūs ketina- 
te su viskuo susidoroti?“ Viena iš dviejų: jūs galite susi- 
taikyti su tuo, jog darbe neišvengiama įtampa ir jūs nieko 
neįstengsite pakeisti, arba pamėgint žengti kitu keliu ir į 
darbe kylančius keblumus išmokt reaguoti kitaip — ra- 
miau ir taikiau. Manau, jog ryžęsi pamėgint išvengti įtam- 

pos, jūs patys rasite tinkamą atsakymą. Paprasčiausiai nė- 
ra tokio darbo ar būdo vienaip ar kitaip pakreipti gyve- 
nimų, kad jis nepateiktų tam tikrų specifinių „iš- 
šūkių“. 

Jeigu esate skaite kurią nors iš mano ankstesnių kny- 
gų, turėtumėte Žinoti mane esant optimistą. Neabejoju, 
jog kasdienį gyvenimą nors truputėlį gali pasigerinti kiek- 
vienas, šiek tiek keisdamas įprastą savo požiūrį ar elgesį. 
Aš nemenkinu čia pateiktų sunkiai išsprendžiamų proble- 
mų, tačiau širdyje Manau, kad mes nesame siatus guo 
aukos. Mes galime kai kų keisti. Tai nereiškia, kad mes 
susirasime geresnį darbą ar kad mūsų gyvenimas paleng- 
vės. Permainų šaltinis esame mes patys. Būkime tikri — 
kai jos įvyks, tiek mūsų darbe, tiek gyvenime stresų ge- 
rokai sumažės. 

Šią knygą parašiau paskatintas tūkstančių laiškų ir te- 
lefono skambučių, kurių susilaukiau po knygos „Nesi- 
graužkite dėl smulkmenų... ir viskas virs niekais“ pasiro- 
dymo. Daugelis žmonių džiaugėsi, kad perskaičius šią 
knygą gyvenimas jiems pasidarė mielesnis. Nuolat susi- 
laukdavau skaitytojų prašymų parašyti panašią knygą, tik 
nagrinėjančią specifinę sferą — problemas, kylančias dar- 
bovietėje. Aš pats jau esu išmokęs nesigraužti dėl smul- 
kmenų darbe ir pažįstu daugelį kitų, išmokusių to pat, 
tad nutariau leistis dar vienon nesieraužkite dėl smulk- 
menų kelionėn, šį kartų darbo problemų kryptimi. 

Labai įdomu patyrinėti, kaip žmonės traktuoja rimtas 
su darbu susijusias problemas, kaip kad atleidimas iš dar- 
bo, stipresnio konkurento pergalė, vidaus vagystės ar 
prievarta prieš tarnautojus, reikalavimas persikelti į kitą 
miestą. Dažniausiai susidūrę su tokiais keblumais žmo- 
nės pasirodo es4 drąsūs, išradingi ir atsparūs. Tačiau, 
kaip ir kitose gyvenimo srityse, kasdienės smulkmenos 
mus veikia kiek kitaip. Žvelgiant iš šalies net atrodo, jog, 
be kartkartėmis pasitaikančių rimtų problemų, darbovie- 

tėje mus kamuojantys nemalonumai iš tikrųjų tėra smul- 
kmenos. Viliuosi, kad daugumai mūsų tikrai rimtų ir di- 
delių nesklandumų pasitaiko nedaug ir nedažnai. Iš tik- 
rųjų mus varo iš proto tik menki kasdieniai kivirčai. 

Įsivaizduokite, kiek reikia išeikvoti energijos patiriant 
stresą, tūžtant dėl ne tokių jau reikšmingų dalykų. Ką jau 
kalbėti apie tai, kai tave įžeidžia, kritikuoja /ar kai tau 
įkyri? Pamąstykime apie mus apimantį jaudulį, baimę ar 
nuoskaudą. Kokią įtaką šios emocijos turės mūsų pro- 
duktyvumui, požiūriui į darbą? Jėgų netenki jau vien apie 
tai pagalvojęs! O jeigu taip šią energiją — arba nors jos 
dalelę — nukreiptumėte produktyvesne — kūrybiškumo, 
tinkamų sprendimų linkme? 

Žinoma, galbūt iš tikrųjų nedaug ką galime padaryti 
susidūrę su tikrai rimtomis problemomis, tačiau turite pri- 
pažinti, jog daugeliu atvejų mes patys esame linkę iš 
adatos priskaldyti vežimų. Kartais mus ima siutinti ar net 
gniuždyti visokiausi mažmožiai, su kuriais nuolat susidu- 
riame. Galiausiai taip įsiveliame į šiuos kasdienius ne- 
sklandumus, kad viską pradedame vertinti kaip „rimtą 
dalyką“. 

Darbe susiduriama su daugybe smulkmenų, todėl nuo 
jų traktavimo iš dalies priklauso apskritai visa konkretaus 
žmogaus patirties kokybė. Aišku, kad išmokti plačiau, 
išmintingiau, kantriau ir su humoru žvelgti į įvairiausias 
smulkmenas bus naudinga ne tik tau pačiam, bet ir ki- 
tiems. Kur kas mažiau laiko jausies kamuojamas rūpes- 
čių, užgautas, įsiutintas ir dažniau pats sau atrodysi kū- 
rybingas, produktyvus. Kai esi ramus, į galvų ateina 
begalė tinkamų sprendimų, o kai būni susirūpinęs — 
randasi vis daugiau problemų. 

Vienas iš malonių dalykų, įgyjamų mokantis nesi- 
graužti dėl smulkmenų, — tai, jog galiausiai vis daugiau 
kasdienių nesusipratimų jums ima atrodyti kaip neabejo- 
tinos smulkmenos. Anksčiau kone viską jūs laikėte viena 

didele problema, tuo tarpu dabar nesunkiai atskirsite tik- 
rai rimtą keblumą nuo gerokai palankesnės situacijos. 

Išmokus nesigraužti: dėl smulkmenų darbe jums vis 
dar teks grumtis su daugeliu problėmų. Tačiau dabar į 
jas Zvelgsitę visai kitaip. Užuot reagavę į kiekvieną įvykį 
neigiamai, virpinę kelius, jūs išmoksite sklandžiai ir leng- 
vai su viskuo. susidoroti. Stresinių situacijų sumažės, o jūs 
patys patirsite kur kas daugiau džiaugsmo. Žinau, kad 
darbas, gali būti labai sunkus. Tačiau žinau šį sunkumą 
žmones galint traktuoti gerokai, pozityviau. Darbe jums 
linkiu visa ko geriausia vildamasis, kad ši knygelė bent 
truputį jums pagelbės. 

Tikėkimės sėkmės! 


1. 
IŠDRĮSKITE BŪTI LAIMINGI 


yaugelio žmonių manymu, būti entuzid4stingiems, 
linksmiems, įkvėptiems, atsipalaidavusiėms ar laimin- 
giems yra per didelė prabanga, ypač darbe. Aš tai pava- 
dinčiau neleistina savęs neigimo forma. Matyt, ne vienam 
kelia nerimą tai, kaip laimingas žmogus atrodys kitų, ypač 
bendradarbių, klientų ar darbdavių akivaizdoje. Paprastai 
taip samprotaujama: „Jeigu tu atsipalaidavęs (arba laimini- 
gas), vadinasi, esi prastas darbuotojas“. Logika maždaug 
tokia: kai kas nors atrodys laimingas, kiti manys, jog jis 
patenkintas savo status guo, vadinasi, jau nejaučia aksti- 
no veržtis į priekį ar sukarti papildomą mylią. Žinoma, 
tokie žmonės neišsilaiko konkurentų varžybose. 

Šalies korporacijos dažnai mane kviečia škaityti pa- 
skaitų apie galimybes laimingiau gyventi išmokus įveikti 
stresą. Kartą vienas mane pakvietęs asmuo nervingu tonu 
paklausė, ar pasijutė pernelyg laimingi jo pavaldiniai „ne- 
paleis vadelių“. Aš nejuokauju! 

Iš tikrųjų yra atvirkščiai. Kvaila manyti atsipalaidavusį 
ir laimingą Žmogų neturėsiant akstino. Laimingieji beveik 
visada yra "tie, kurie mėgsta savo darbą. Ne kartą buvo 
įrodyta, jog žmones, dirbančius mėgstamą darbą, entu- 
ziazmas skatina nuolat gerinti savo veiklą. Jie būna pui- 
kūs klausytojai ir imlūs mokiniai. Be to, laimingi darbuo- 
tojai būna labai kūrybingi, mąslūs, gebantys bendrauti ir 
nepamainomi komandinio darbo dalyviai. 

Kita vertus, nelaimingus žmones dažnai slegia bloga 
nuotaika ar įtampa, kuri atitolina nuo jų sėkmę. Atšiau- 
rūs, prislėgti žmonės paprastai atbaido kitus, su jais būna 
sunku dirbti. Būtent jiems trūksta akstino, nes jie per 
daug paskendę savo pačių problemose, jiems trūksta lai- 
ko, jie sudirgę. Nelaimingi žmonės paprastai jaučiasi es4 

kitų auka, jiems atrodo kitų ir darbo sąlygas esant gerės- 
nes. Jiems sunku daryti sprendimus, nes jie visur linkę 
įžvelgti kitų kaltę. Be to, paprastai paniurėliai blogai dir- 
ba komandoje, mat dažnai būna užsiėmę suvais rūpes- 
čiais. Jie nuolat pasirengę gintis ir visai nelinkę klausytis. 
Jeigu jiems sekasi, vadinasi, nelaimingojo būsena čia nie- 
kuo dėta; ji tikrai nepadėjo. O jeigu nelaimingam, pri- 
slėgtam žmogui pavyktų išmokt tapti laimingesniam, jis 
arba ji susilauktų clidesnės sėkmės. 

Pamaniau, kac nuo to būtų geriausia pradėti savo kny- 
gą, nes vienas iš mano tikslų yra įtikinti jus, jog Iabai 
puiku jaustis laimingai, biuti geram, kantriam, labiau 
atsipalaidavusiam ir atlaidesniam. Ne tik asmeniškai, bet 
ir karjeros prasme. Jūs „nepaleisite vadelių“ ir nebūsite 
sumindžioti. Tikrai netapsite apatiški, lengvabūdžiai ir ne- 
pamesite tikslo. Atvirkščiai — pajusite didesnį įkvėpimą, 
pasidarysite kūrybingesni, jausite norą duoti daugiau nei 
duodate dabar. Ten, kur kiti matys vien problemas, jūs 
matysite sprendimus ir naujas galimybes. Lygiai taip pat 
tada, kai kiti pabūgs kokių nors kliūčių ar paluš po pa- 
tirto pralaimėjimo, jūs greitai ir užtikrintai atsitiesite. Jūs 
pajusite energijos antplūdį, pajėgsite dirbti pačiame „A1ud- 
ros sūkuryje“. Jūs visada gebėsite išlikti ramūs, tad į jus 
vienintelius kiti kreipsis tikėdamiesi tvirto sprendimo. Iš- 
kilsite į pačias viršūnes. 

Jeigu išdrįsite būti laimingi, jūsų gyvenimas labai grei- 
tai pasikeis. Pats gyvenimas ir darbas pasirodys reikšmin- 
gesnis, pavirs nepaprastu nuotykiu. Kiti jus mylės, ir, be 
abejo, jūs patys kur kas rečiau graušitės dėl smulkmenų 
darbe. 


2. 
MAŽIAU KONTROLIUOKITE 
i bi, 
1 albėdamas“apie kontroliavimą "turiu onienyje nesvei- 
Mikas pastangas: manipuliuoti kitų elgesiu jaučiant p6- 
ėšikį būti padėties šeimininku. Aišku, kas iš to išeina — 
žmogų išmuša - iš vėžių, gąsdina tai, kad kiti nesielgia 
taip, kaip norėtų ar darytų jis pats, ar kaip, jo manymu, 
kiti turėtų elgtis. Kontroliuoti, vadinasi, manyti; kad kitų 
vėiksmai turi ką nors-bendra 'su kontrolitojančiuoju. Šios 
kAygos kontekste galima tarti, jog kontroliuojantys žmo- 
nės „graužiasi dėl kitų poelgių“, kai šie nesutimpa su jų 
pačių troškimais ar lūkesčiais. LI 
“+ Kai dėl paties kontroliavimo,ipabrėžčiau du «lalykus. 
Pirma — tuo užsiimančiųjų yfa labai daug. Kažkodėl kon- 
troliavimo poreikis tampa nacionaliniu. bruožu. Antri — 
kontrolė yra be galo. trikdanti, į stresinę: situaciją patenka 
tiek kontroliuojantysis, tiek kontroliuojimasis. Jeigu nori> 
te gyventi ramiau, turėtumėte mažiau :kontroliuoti. 
Miena nejįtikėtiniausių: istorijų, kurią išgirdau iš pačių 
jos dalyvių, tai istorija ne apie ką kita, o apie sąvaržėles! 
Klestinčios teisinių „paslaugų firmos darbuotojas turėjo 
specifinį polinkį — viskas turėjo būti tvarkoma taip, kaip 
jis Buvo: įpratęs, netik rimti reikalai, bet ir menkiausios 
smulkmenos; Šis vyrukas visada naudodavo ne geležines 
sąvaržėlės, kokias duodavo jo firma, bet varines (jam: tai 
atrodė, svarbu!).: Todėl kas savaitę jis liepdavo savo sek- 
rėtorei papildyti sąvaržėlių atsargas. (ir už tai jai net ne- 
atlygindavo). Jis įsiusdavo, kai ant jo stalo pakliūdavo. ne 
varinėmis sąvaržėlėmis susegti dokumentai. Kontoroje dėl 
to buvo pramintas „sąvaržėlių karaliumi“;. 
+, Tikriausiai niekas nenustebs sužinojęs šį vyruką be- 
veik niekada nespėdavus laiku sutvarkyti visų popierių; 
dėl to kentėdavo jo darbas su klientais. Kas kartą supy- 

kęs dėl smulkmenų jis sunkiai begalėdavo susikaupti, lė- 
čiau dirbdavo. Sąvaržėlės buvo tik vienas jo kontroliuo- 
jamojo elgesio aspektas. Jis ir kitur reikalaudavo laikytis 
savo padiktuotų taisyklių. Visur ir visada primesdavo sa- 
vus "įpročius pradedant tuo, kuriame puodelyje jam turi 
būti patiekiama kava, ir baigiant nurodymais, kada jis 
kalbėsiąs per susirinkimą. Galiausiai toks jo elgesys ėmė 
neigiamai atsiliepti jo darbui su klientais, ir jam teko 
išeiti iš firmos. 

Šis pavyzdys labai neįprastas, čia pateiktas kraštutinis 
atvejis. Tačiau įdėmiau pastudijavę savo pačių elgesį gal- 
būt pastebėsite ir patys mėginantys kai kuriose srityse 
kontroliuoti tai, ko nereikia ir ką kontroliuoti būtų išties 
kvaila. Pažvelkite į tai atidžiau. 

Kontroliuojantis asmuo norom nenorom kuria stresinę 
situaciją, nes ji arba jis ne tik neabejoja savo pasirinkimo 
ar elgesio teisingumu, bet ir reikalauja iš kitų, kad ir šie 
elgtųsi taip, kaip jam įprasta. Kartkartėmis mes galime 
šiek tiek paveikti konkretų asmenį, tačiau negalime versti 
jo elgtis vienaip ar kitaip. Kontroliuojantysis dėl to tūžta. 

Žinoma, verslo pasaulyje dažnai norima, kad požiūriai 
sutaptų. Taigi jums reikia, kad kiti į viską žvelgtų pana- 
šiai kaip jūs. Jūsų priedermė įsiūlyti savo idėjas Žžmo- 
nėms, su kuriais dirbate. Kai kuriose instancijose jums 
tenka mėgint įpiršti savo nuomonę, daryti įtaką, naudotis 
savo galia ar valdžia, jeigu norite padaryti ką nors svar- 
baus. Kartais prireikia išsireikalauti „žalią šviesą“, sugal- 
voti kokių nors gudrių ir įdomių būdų, kuriais pasinau- 
doję priversite kitus mąstyti kitaip. Tokia veikla — verslo 
dalis. Tačiau verslo užkulisiai neturi nieko bendra su tuo, 
ką norėjau dabar pasakyti. Mes dabar nekalbame apie 
sveikas, normalias pastangas surasti bendrą žiūrėjimo taš- 
ką. Taip pat nesakome, jog neverta kreipti dėmesio į kitų 
elgesį — žinoma, verta. Mes aptariame tuos atvejus, kai 
primygtinumas, keistokas mąstymas, griežtumas bei po- 

reikis kontroliuoti pasidaro skausmingas ir kuria stresines 
situacijas. 

Kontroliuojantį asmenį žeidžia jo jausmai ir emocijos, 
kurių esmė — nenoras kitiems leisti būti savimi, gerbti 
skirtingą Žmonių mąstymą. Giliai širdyje kontroliuojantis 
žmogus nenori, kad kiti būtų tuo, kuo yra, jis pageidautų 
matyti savo susikurtą jų įvaizdį. Tačiau žmonės nėra 
mums priimtini įvaizdžiai. Jie yra tokie, kokie yra. Taigi 
jeigu jūs siejote savo viltis su įvaizdžiu, jus ilgai kamuos 
bejėgis įniršis. Kontroliuojantis žmogus neabejoja žinąs, 
kas yra geriausia. Negana to, jis ir kitus mėgina įtikinti 
pasirinkto kelio netinkamumu. Poreikį kontroliuoti lydi 
pagarbos kitų nuomonei ir sumanymams stoka. 

Vienintelis būdas bandyt atsikratyti poreikio kontro- 
liuoti — įsivaizduoti privalumus, kurie išryškės jums šiek 
tiek pasikeitus. Turite suprasti, jog žmogų galima paveik- 
ti, jeigu tai išties būtina, per daug nesikišant į jo mąstymą 
ir elgseną, kitaip tariant, jo neprievartaujant. Tada maty- 
site, jog šiame pasaulyje stresų ne tiek jau daug. Kai jums 
pavyks susitaikyti su mintimi, kad kiti žmonės gali turėti 
kitokį požiūrį į gyvenimą, gerokai sumažės vidinių prieš- 
taravimų. 

Kita vertus, bent iš dalies atsikratę polinkio kontro- 
liuoti, tapsite malonesni kolegos. Tikriausiai nesunku at- 
spėti, jog daugumai žmonių kontrolė nepatinka. Ji žmo- 
nes atitolina, formuoja pagiežingus, priešiškus santykius. 
Ryžęsi šio įpročio atsikratyti, susilauksite Žmonių para- 
mos, jie jums linkės sėkmės. Kai žmonės pajus jus pri- 
imant juos tokius, kokie jie yra, ir netrokštant jų matyti 
veikiančių pagal savo kurpalį, jie jus gerbs ir mylės kaip 
niekada anksčiau. 


3. 


ATSISAKYKITE „PAŠĖLUSIO TEMPO“ 
GALVOSENOS 


abar girdžiu žmones kalbant apie laiko trūkumą ir 
konkurenciją taip pat dažnai, kaip ir aptarinėjant 

orus — jie kalba labai rimtai, dalykiškai. Galima daryti 
prielaidą: „Niekur nuo skubėjimo nepabėgsi, tokia jau 
visiems žinoma gyvenimo tiesa.“ | 

Bėda ta, kad tokia galvosena sąlygoja dar ir kitokias 
prielaidas, kaip antai: „Aš labai skubu, traukis man iš 
kelio, to laiko visada trūksta, nieko neįmanoma suspėti, 
dabar žmogus žmogui — vilkas“, ir taip toliau. Visa tai 
žmogų gąsdina, siutina, jis dargsi nekantrus, auga jo ne- 
pasitikėjimas savimi. Turbūt pastebite daugelį žmonių lai- 
kant save lyg ir nepailstančiais lenktynininkais. Iš tikrųjų 
jie labai lengvai ir pernelyg greitai nuvargsta. Beje, yra ir 
kitokių Žmonių. Jie dirba panašų darbą, susiduria su pa- 
našiu tempu, privalo laikytis panašių grafikų, jiems tenka 
ne mažesnė atsakomybė. Tačiau savo darbą jie piešia kur 
kas šviesesnėmis spalvomis ir laiko jį labai įdomiu. Be to, 
jie dirba nė kiek ne prasčiau nei nervingieji ir susijaudinę 
jų kolegos. | | 

Man visada būna labai malonu susitikti su žmonėmis, 
kurie, būdami aktyvaus darbo pasaulio dalis, yra tvirtai 
nusprendę nesikabinti šios beprotiškos, žlugdančios „pa- 
šėlusio tempo“ etiketės. jie nelinkę tokiu savo darbo api- 
būdinimu nusibrėžti sau ribų. Šie žmonės renkasi geresnį 
kelią — jie nuolat stengiasi žvelgti į savo patirtį pozi- 
tyviai. 

Mes ir patys skirtingai vertiname kasdienį savo buvi- 
mą darbe. 

Kasdienis gyvenimas priklauso nuo to, kaip apibūdi- 
name savąją patirtį, kokius jos aspektus išryškiname. Ki- 

taip tariant, pasakodami apie praleistą dieną galime ten- 
kintis tokiais apibūdinimais: „O, Dieve, buvo siaubinga. 
Pakliuvau į didžiulį eismo kamštį, įstrigau "kartu su mili- 
jonu įsiutusių žmonių. Visą dieną trankiausi po nuobo- 
džiausius susirinkimus, nuolat pritrūkdavau kelių minu- 
čių — pavėluodavau. Reikėjo spręsti nesibaigiančius 
ginčus, raminti konfliktus. Vieni nesklandumai!“ 

Tokią pat darbo dieną būtų galima apibūdinti ir ki- 
taip. Pavyzdžiui: „Nuėjęs į darbą, kone visą dieną susi- 
tikinėjau su žmonėmis. Buvo nelengva, tačiau pavyko 
kuo ilgiau išbuvus viename susirinkime nepavėluoti ir į 
kitą. Atrodo, mano pasikviesti žmonės ne itin sutaria. 
Gerai, kad buvau greta ir galėjau jiems padėti.“ 

Pastebėjote skirtumą? Ir ne todėl, kad vienas apibūdi- 
nimas „realus ir tikslus“, o kitas panašus į geranorišką 
painąstymią. Iš tikrųjų abu apibūdinimai yra visiškai tiks- 
Iūs. Viskas priklauso nuo kalbančio asmens teigiamo nu- 
siteikimo. Panašiai galima kalbėti ir apie tai, kaip jūs 
gyvenate, kaip leidžiate laiką. Visada galima pateikti ar- 
gumentą „tas pašėlęs gyvenimo tempas“ arba paieškoti 
kitokių apibūdinimų. 

"Atsisakę tokios „pašėlusio tempo“ galvosenos tapsite 
ramesni, susikursite įdomesnį gyvenimą. Ryžkitės nebe- 
diskutuoti apie tai su- kitais. Taip pakeisite visą savo dar- 
bo dieną, sveikiau imsite žvelgti į atsakomybę. Kai jūsų 
mintys kryps pozityvesne linkme, kai ieškosite kiekvie- 
ros darbo dienos privalumų, 0- ne trūkumų, įžvelgsite 
tokius savo darbo aspektus, kurių anksčiau nė nepaste- 
bėjote. Jūsų požiūris iš tiesų pasikeis. Kad ir kur žiūrė- 
site, visur matysite asmeninio ir dvasinio tobulėjimo 
galimybes. Įsitikinsite, kad problemų sumažėjo, o spren- 
dimai palengvėjo. Be to, atsiras daugiau erdvės maksima- 
liai reikštis jūsų patirčiai. Tikiuosi, kad apsvarstę šią pa- 
šėlusio tempo galvoseną jos atsisakysite. Tada ir jūsų 
darbo rezultatai bus kur kas geresni. 

4. 


NEDRAMATIZUOKITE DARBO 
TERMINO PROBLEMOS 


|; mūsų dirba nuolat spaudžiami tam tikro nus- 
tatyto termino. Rašytojai taip pat nėra šios taisyk- 
lės išimtis. Tačiau ar kada susimąstėte, kiek intelektuali- 
nės ir emocinėst įtampos pareikalauja ši skuba? Ar ka- 
da pagalvojote apie negatyvius tokios įtampos padari- 
nius? Jeigu niekada to nesate svarstę, patarčiau uoliai to 
imtis. 

Aišku, jog darbo terminas — įprastinis gyvenimo da- 
lykas. Tačiau įvairiausios stresinės situacijos dažniausiai 
susidaro ne dėl paties termino, bet dėl mus kamuojančių 
minčių apie tą terminą, dėl mūsų dvejonių — suspėsime 
laiku ar ne. Mes imame savęs gailėtis, skųstis, o dažniau- 
siai užjaučiame dėl to kitus. 

Neseniai vienoje kontoroje laukiau priėmimo. Asmuo, 
su kuriuo buvo paskirtas pasimatymas, įstrigo gatvės eis- 
mo kamštyje. Iš pradžių mėginau skaityti, tačiau vėliau 
mano dėmesį patraukė dviejų kontoros darbuotojų po- 
kalbis. Jie skundėsi vienas kitam apgailestaudami, kiek 
nepaprastai mažai laiko jiems buvo skirta kažkokiam dar- 
bui nudirbti. Atrodo, šie darbuotojai turėjo mažiau nei 
dvi valandas vienam pranešimui užbaigti. Žodžiu sakant, 
tą darbą jie turėjo padaryti iki tos dienos popietės. 

Sėdėjau ir klausiau negalėdamas atsistebėti, kad šie 
du žmonės praleido beveik ištisą valandą aimanuodami, 
koks absurdiškas tas reikalavimas. Jie nė trupučio nepa- 
sistūmėjo savojo tikslo link! Galiausiai likus valandėlei iki 
mano laukiamo žmogaus atvykimo, vienas iš verkšlenan- 
čiųjų staiga suskubęs pratarė: „O, Dieve, gal imkimės 
darbo. Viską reikės padaryti per valandą“. 

Manau, toks atvejis retas. Nedaug kas šitaip švaistytų 
laiką patekęs į dramatišką situaciją. Taigi šis pavyzdys 
rodo, kad pats terminas ne visada yra vienintelis stresi- 
nės situacijos veiksnys. Galiausiai tie du žmonės lyg ir 
suprato, kad įmanoma padaryti jiems patikėtą darbą — 
net per valandą. Tik pamanykit, kaip šauniai jie būtų 
galėję jaustis, jeigu būtų ramiai pasiraitoję rankoves ir 
kuo sparčiau drauge kibę į vaisingą darbą. 

Iš savo patirties žinau, jog nepasitenkinimas tam tikru 
terminu — net ir tada, kai jis pagrįstas, — atima nepa- 
prastai daug intelektualinės energijos ir, kas itin svarbu 
kalbant apie terminą, laiko. Retai kada iš tikrųjų verta 
blaškytis ieškant kitų užuojautos ar pačiam vienam ka- 
muotis. Nepaliaujamai galvojant apie terminą mus apima 
vidinis nerimas. 

Žinau į pabaigą einantį terminą galint suponuoti stre- 
sinę situaciją. Kartais iš tikrųjų nebūna ko džiūgauti. Ta- 
čiau dirbant ir siekiant savo tikslo, neleidžiant veikti ne- 
gatyviai intelektualinei energijai, kiekvienas darbas 
atrodys lengviau nudirbamas. Mėginkite paanalizuoti: 
kaip dažnai jūs jaudinatės, irztate ar skundžiatės dėl ar- 
tėjančio termino? Paskui pabandykite nutverti save apim- 
tus nerimo. Kai nutversite, atsargiai priminkite sau savą 
energiją galintys nukreipti kokia nors naudingesne lin- 
kme. Kas žino, galbūt galiausiai jūs susitaikysite su neiš- 
vengiamu terminu. 


5. 


DARBE PASIRŪPINKITE 
„PERTRAUKĖLE BE TELEFONO“ ;, 


ežinau, kaip jūs, bet aš telefoną laikau keistu įren- 
NŽ* Žinoma, jis padeda gyventi ir yra neabejotinai 
reikalingas daugeliui žmonių. Be telefono nebūtų įmano- 
ma dirbti. Kita vertus, „nelygu koks jūsų darbas, telefonas 
gali būti vienąs iš labiausiai trukdančių ir stresines situ- 
acijas kuriančių jo atributų. Kartais ima atrodyti, kad mes 
nuolat tik ir kalbame telefonu. O jeigu mes kalbame te- 
lefonu, * vadinasi, negalime dirbti jokio kito darbo. Tuomet 
mūsų nepasitenkinimo ir pagiežos lavina krenta ant 
pašnekovų galvų. 

„Kartą. lankiausi vieno vadybininko kabinete; tuo metu 
suskambo telefonas: "Vadybininkas, tą pačią akimirką su- 
baubė: „Tas sumautas telefonas niekada nesiliauja skam- 
bėjęs“ Tada jis pakėlė ragelį ir įsileido į „penkiolikos mi- 
nučių pokalbį, o o aš tuo metu lūkuriavau“ Kai jis pagaliau 
baigė, atrodė įsiutęs ir išyvar gęs. Jam pradėjus atsiprašinė- 
ti, telefonas suskambo dar kartą. Vėliau kabineto šeimi- 
ninkas man. paaiškino, jog jam labai sunkiai. sekasi baigti 
pradėtus “darbus, nes jis nuolat "turi atsakinėti į telefono 
skambučius. Dėl visa Ko jo paklausiau: „Af niekada ne- 
pagalvojote, kad galima nekelti ragelio?“ Jis pažvelgė į 
mane truputį sutrikęs. ir atsakė: „Tiesą sakant, ne“. Šis 
paprastas patarimas leido jam ne tik atsipūsti, bet ir nu- 
dirbti daugiau darbų. Kaip ir daugeliui žmonių, jam ne- 
buvo būtina ilgas valandas dirbti niekieno netrukdomam, 
tačiau šiek tiek laiko, kurio jam labai trūko, jis laimėjo! 
Vėliau skambindimas tiems asmenims, į kurių skambu- 
čius neatsiliepė, jis galėjo kontroliuoti telefoninio pokal- 
bio trukmę. Jis sakydavo: „Sveika, Džoana, turiu vos ke- 
lias minutes, bet norėjau tau paskambinti“. 

Akivaizdu, jog esame priklausomi nuo telefono, mums 
būtina juo naudotis, nors ir ne visiems vienodai dažnai. 
Jeigu jūs dirbate regištratoriumi, telefono operatoriumi 
arba pardavėju, iš telefoninių skambučių gaunate kon- 
krečios praktinės naudos. Tačiau daugeliui kitų telefonas 
gali būti tikras laiko vagišius. Kai dėl manęs, tai turiu 
pasakyti, jog nenusistatęs „valandėlės be telefono“ sėdė- 
čiau prie šio aparato ištisą darbo dieną. Atrodo, kad te- 
lefonas niekada nesiliauja skambėjęs. Jeigu nesiimčiau 
jokių „apsauginių veiksmų“, turėčiau labai mažai laiko 
rašymui ar kitokiems darbams. Manau, mano patirtis tiktų 
ir daugeliui jūsų. 

Šią strategiją galite taikyti daugeliu būdų. Aš nusista- 
tau laiką, kada išjungiu telefoną ir neatsiliėpiu į jokius 
skambučius, žinoma, jei dėl jų nebuvo sutarta iš anksto 
arba jei jie nėra ypatingai svarbūs, neatidėliotini (tokių 
pasitaiko retai): Šitaip laimiu laiko ir galiu niekieno ne- 
trukdomas susikoncentruoti į tai, kis mano darbe svar- 
biausia. 

Aišku, daugelis žmonių privalo atsakinėti į skambu- 
čius, nes tai yra jų firmų nuostata arba neatsiejama jų 
darbo dalis. Šie žmonės minėtą strategiją "turėtų taikyti 
kiek galint kūrybiškiau. Galbūt jūs galite ateiti truputį 
anksčiau ir išjungti telefoną dar prieš prasidedant oficia- 
liai darbo dienai arba tai padaryti po darbo.. Pažįstu mo- 
terį, kuri sumanė nešiotis priešpiečius darbą ir likti savo 
darbo vietoje tada, kai pagaliau leidžiama išjungti telefo- 
nus ir į skambučius atsakinėja automatinis atsakiklis. Ši- 
taip ji greičiau sutvarkydavo visus reikalus. Jos darbo 
diena nepailgėjo, tačiau, dabar ji turėjo truputį daugiau 
laiko susikaupti. 

Tam tikrais atvejais gal vertėtų mėgint įtikinti darbdavį 
leisti jums + „ ar padarote 
daugiau (ir kartu atsakote į visus telefono skambučius). 
Į kai kuriuos telefono skambučius galima atsakyti vėliau 

arba net po kelių valandų, nes atsakymus į kokius nors 
specifinius klausimus patartina pateikti įrašius į balso pa- 
štą. Tai jums užims minutę ar dvi, o ne kainuos dešim- 
ties—penkiolikos minučių pokalbį. 

Jėigu dirbate namie (arba jeigu jums retkarčiais tenka 
tvarkyti kokius nors reikalus namuose), ši strategija daro 
stebuklus, ją taikyti dažnai būna paprasčiau. Jūs tiesiog 
nutariate kažkiek laiko neatsakinėti į telefono skambu- 
čius, kad galėtumėte atlikti tai, ką privalote padaryti. 

Tai nėra labai paprasta strategija. Dažnai jai pritaikyti 
reikia įgūdžių. Pavyzdžiui, kaip atskirti kraštutinį atvejį ar 
labai svarbius asmeniškus skambučius? Aš turiu įsivedęs 
atskirą liniją, skirtą labai artimiems bičiuliams, šeimos na- 
riams ir keletui žmonių, su kuriais dirbu. Taip pat galima 
balso pašte palikti savo pranešimų gaviklio numerį arba 
alternatyvųjį savo telefono numerį. Be to, automatiniame 
atsakiklyje gali būti nurodytas koks nors numeris, kuriuo 
paskambinus jūs atsiliepsite tada, kai pašnekovas iš tik- 
rųjų negali laukti. Dauguma žmonių atsižvelgs ir gerbs 
jūsų prašymą „skambinti tik kraštutiniu atveju“. Dar viena 
galimybė tokia: po kiekvieno skambučio arba kas kiek 
laiko galite patikrinti žinučių kaupiklį. Tada daugybę 
skambučių galėsite atidėti vėlesniam laikui, tačiau sku- 
biai paskambinti tiems, kurie neturi kada laukti. 

Manau, jog jūsų neatbaidys šios strategijos taikymo 
sunkumai. Pamėginkite. Darbo pasaulis mums nenusileis 
— skambučių, į kuriuos turėsime atsakyti, nesumažės. 
Pastebėjau, kad netrukdomas telefono skambučių galiu 
nuveikti dvigubai, net trigubai daugiau. Taigi turėdamas 
tiek daug sutaupyto laiko beveik visada galiu į skambu- 
čius atsakyti tada, kai mano darbai jau nudirbti. 


6. 
VENKITE AFIŠAVIMOSI 


1777 iš mano užsiėmimų yra keliauti po šalį ir įvai- 
V riose korporacijose ar šiaip žmonių grupėse skaityti 
paskaitas apie galimybę išvengti įtampos, išmokt gyventi 
laimingiau, atsikratyti graužaties dėl smulkmenų. Kartais 
tokių kelionių metu po paskaitų esu kviečiamas į susiti- 
kimus, papietauti ar į vakarėlius. Ir nors nelabai mėgstu 
draugiją, esu linkęs būti vienas — ypač tada, kai ren- 
giuosi kalbėti didelei auditorijai, — turiu pasakyti, jog 
dauguma mano sutiktų žmonių yra mieli, talentingi ir 
daug žadantys asmenys. 

Vis dėlto pastebėjau vieną negerą tendenciją, kuri bū- 
dinga kone kiekvienam individui, korporacijos ar kokios 
nors pramonės šakos atstovui. Šią tendenciją pavadinau 

„viešu rodymusi“, arba „afišavimusi“. 

" Afišavimasis — tai pasakojimas visiems, koks esate 
užsiėmęs, kaip sunkiai dirbate. Tai nepasakoma tarp kit- 
ko, užuominomis, o sudaro pokalbio esmę, pagrindinę 
temą. Tarsi segėtume garbės ženklelį, rodantį, jog mes 
esame be galo daug dirbantis ir kone visai neturintis 
laiko miegui ir asmeniniam gyvenimui žmogus. Girdėjau 
šimtus žmonių kalbant apie tai, kiek valandų jiems tenka 
dirbti ir kiek valandų miego jie kasnakt aukoja. Girdėjau 
žmones aiškinant, esą nuovargis virtęs neatsiejama jų gy- 
venimo dalimi. Jie pasakoja apie tai, kada atvyksta į dar- 
bą, ir apie tai, prieš kiek mėnesių yra paskutinįkart ben- 
dravę su savo sutuoktiniu ar vaikais, beje, naudodamiesi 
ne atostogomis, bet trumpu laisvadieniu. Girdėjau žmo- 
nes giriantis, kad jie neturi laiko pasimatymams, kad yra 
tokie užsiėmę ir taip nuolat skuba, jog pamiršta pavalgy- 
ti. Sutikau ir keletą tokių, kurie sakėsi vargiai randą laiko 
nubėgti į tualetą. 

Afišavimosi tendencija būdinga ne vien tiems, kurie 
dirba korporacijose, akcinėse bendrovėse. Šis įprotis be- 
ne bus užkrėtęs- daugumą žmonių, užsidirbančių pragy- 
venimui, — jis nepaprastai greit plinta. 

Prieš tęsdamas norėčiau užtikrinti jus jokiu būdu ne- 
norįs sumenkinti žmonių darbo. Žinau, jog jų darbas gali 
būti labai sunkus ir alinantis, pats tai patyriau savo kai- 
liu. Bėda ta, kad viešai rodydami didelį savo užimtumą 
jūs patys sau įteigiate nuolat patiriantys įtampą. Tai ver- 
čia jus koncentruotis į negatyvius savo darbo aspektus. 
Taigi afišavimasis tampa išsipildančia pranašyste, verčian- 
čia jus apsiriboti siaurais savo pačių reikalais. 

Žvelgdami objektyviau ir atidžiau pamąstę, sutiksite, 
jog viešas rodymasis — tai tikrai nuobodi, neproduktyvi 
pokalbių tema. Aš pats esu stebėjęs nemažai pokalbių, 
kuriuose kas nors afišuodavosi, ir nė karto nemačiau, 
kad kas būtų bent kiek domėjęsis kito reikalais. Paprastai 
„klausantysis“ arba laukia savo eilės, kad galėtų pakalbėti 
apie savo reikalus, arba dairosi aplinkui, mažai teskirda- 
mas dėmesio pokalbiui. Tiesa labai paprasta — „laiko 
stoka“ yra sena dainelė, apie tai kalba visi. | 
 Pamąstykite apie tai įsivaizduodami klausančiųjų vie- 
toje save. Nesvarbu, kas jūs esate, kuo užsiimate, manau, 
kad jums tikrai nebus įdomu išgirsti, kad kas nors yra 
baisiai užsiėmęs ar labai neturi laiko. Tiesą sakant, tai be 
galo nuobodu. Bent jau aš negaliu pakęsti, kai žmonės 
man skundžiasi, ir iš paskutiniųjų stengiuosi to išvengti. 
Būkime realistai. Ar jums bus įdomu išgirsti, kaip man 
trūksta laiko? Manau, kad ne. Mieliau klausyčiausi žmo- 
nių, aptarinėjančių įdomius gyvenimo aspektus, esu tik- 
ras, jog jūs — taip pat. 

Kad ir kaip žiūrėtume, viešas rodymasis nieko gera 
neduoda. Jeigu jaučiatės pernelyg apsikrovę darbu, vadi- 
nasi, jums reikia arba stabtelėti, arba vytis. Kalbos apie 
tai tik sustiprins įtampos būseną, o jūs patys neteksite 
įdomių pašnekovų reputacijos. 


7. 


KUO DAUGIAU NAUDOS GAUKITE 
Iš NUOBODŽIŲ SUSIRINKIMŲ 


tlikau labai išsamius tyrimus klausinėdamas žmonių, 

kas jiems darbe labiausiai nepatinka. Kas kartą kal- 
bėdamiesi su manimi žmonės reikšdavo pasibjaurėjimą 
susirinkimaiš, ypač tais „nuobodžiaisiais“. Daugelis mano 
kasdienių ar kassavaitinių susirinkimų esant tikrai per 
daug, juolab kad dauguma jų visiškai nenaudingi ir ne- 
reikalingi. 

Mano darbo specifika nereikalauja taip dažnai lankytis 
susirinkimuose. Vis dėlto esu radęs būdą susirinkimų pro- 
blemoms spręsti, ir jis man gerokai pasitarnavo. Tie, ku- 
rie pasinaudojo mano siūlomu būdu, džiaugėsi tokiais 
pat gerais rezultatais. 

Man pavyko atskleisti dvi paslaptis, dėl ko susirinki- 
mas pasidaro įdomus ir pakankamai naudingas. Pirma, aš 
pasinaudoju susirinkimu kaip puikia priemone momenti- 
nei koncentracijai lavinti. Kitaip tariant, mėginu įsijausti 
į susirinkimą neklajodamas mintimis kur nors kitur. Šia 
sąmoninga pastanga susikaupti man pavyksta išpešti kuo 
daugiau naudos iš konkrečios patirties. Ką gi, aš privalau 
ten būti, tad ir esu. Galiu leisti laiką svajodamas, kaip 
gera būtų atsidurti kur nors kitur, arba mąstyti apie tai, 
ką veiksiu vėliau. Arba galiu pamėgint iš tikrųjų ten da- 
lyvauti, būti įdėmus klausytojas. Tuomet seku diskusiją ir 
susidarau savo nuomonę. Ji man pravers, kai kam nors 
prireiks mano pagalbos. 

Pradėjęs taikyti šią strategiją pamačiau susirinkimus, 
kuriuose lankausi, tapus gerokai įdomesnius nei man at- 
rodė. Pasidariau įžvalgesnis, pasijutau galįs daug ką pa- 
siūlyti. Taip pat pajutau kitų pagarbesnius žvilgsnius. Gal- 
būt nė patys to nesuvokdami, susirinkime dalyvaujantys 

žmonės atidžiau tavęs klausysis jausdami, jog ir tu jų 
atsidėjęs klausaisi. Kai iš tikrųjų dalyvauji susirinkime, 
tave užlieja galinga pelnyto pasitikėjimo banga. Žmonėms 
patraukli tavo enėrgija ir aktyvus dalyvavimas. 

Antroji mano nuostata dėl susirinkimų yra tokia — 
reikia sau įteigti, kad kiekviename susirinkime sužinosi 
ką nors nauja. Taigi aš atidžiai klausausi mėgindamas 
išgirsti tai, ko dar nežinau. Kitaip tariant, užuot lyginęs 
išgirstus dalykus su tuo, ką jau žinau, — mintyse sutik- 
damas ar nesutikdamas su teiginiais, apie kuriuos kalba- 
ma, — ieškau naujos išminties, naujų įžvalgų arba naujų 
ko nors įgyvendinimo būdų. Supratau, jog nusistatęs tiks- 
14 ko nors išmokti, beveik visada išmokstu. Užuot galvo- 
jęs: „Taigi, taigi... Aš visa tai jau žinau“, mėginu viską 
išbraukti iš atminties ir įsivaizduoti esąs mokinys. 

Rezultatai pasirodė esą gana įspūdingi. Mano moky- 
mosi gebėjimų kreivė gerokai šoktelėjo, o susirinkimai 
vėl ėmė patikti. Išmokau maksimaliai jais pasinaudoti. Aš 
taip žiūriu į tą dalyką: šiaip ar taip, esu susirinkime. Tai 
kodėl nepamėginus produktyviai, normaliai praleisti lai- 
ko lavinant vertingus emocinius gebėjimus, užuot vaizda- 
vusis, kaip gera būtų atsidurti kur nors kitur? Remiantis 
šiom nuostatom dirbti man įdomiau ir darbo nauda di- 
desnė. 


8. 


LIAUKITĖS IŠ ANKSTO GALVOJE 
APIE NUOVARGĮ 


isai neseniai skrisdamas iš San Francisko į Čikagą 
V neįtikėtinai kvailą pokalbį. Jis atskleidė vie- 
ną labai didelę, dažnai žmonių daromą klaidą, kurią čia 
ir aptarsime. Mažiausiai pusvalandi buvo šnekamasi apie 
tai, kokie pavargę kalbantys asmenys jausis rytoj ir visą 
savaitę! 

Susidarė įspūdis abu pašnekovus norint įtikinti vienas 
kitą, o gal net ir save pačius, kaip ilgai ir sunkiai jiems 
teks dirbti, kiek mažai laiko liks miegui, galiausiai kaip 
labai jie pavargs. Nebuvau tikras, ar jie gyrėsi, ar skun- 
dėsi, tačiau viena buvo visiškai aišku — kuo ilgiau truko 
pokalbis, tuo labiau juos ėmė kamuoti nuovargis. 

Jie kalbėjo maždaug šitaip: „Vaikeli, koks rytoj būsiu 
pavargęs“, „Net neįsivaizduoju, kaip reiks ištempti ištisą 
savaitę“, „Šiąnakt tegalėsiu pamiegoti kokias tris valan- 
das“. Jie postringavo apie vėlyvą metą, miego stoką, ne- 
patogias viešbučio lovas, anksti rytą paskirtus susitiki- 
mus. Jie jautė išankstinį nuovargį, ir, manau, jų spėjimai 
nebuvo tušti. Jų balsai buvo prigesę tarsi mažai miego- 
jusių žmonių. Tiesą sakant, pasiklausęs to pokalbio nuo- 
trupų aš ir pats pajutau mane apimantį nuovargį. 

Bėda ta, jog iš anksto kalbėdami apie nuovargį mes 
iš tikrųjų jį padidiname. Jūs imate galvoti apie tai, kiek 
valandų galėsite pamiegoti, kaip labai nuvargsite. Nubu- 
dę jūs su pasibaisėjimu prisiminsite, kiek nedaug laiko 
tepraėjo nuo tos akimirkos, kai padėjote ant pagalvės 
galvą. Kas žino, kaip yra iš tikrųjų, tačiau, mano many- 
mu, iš anksto išgyvenamas nuovargis nusiunčia jūsų sme- 
genims žinutę, primenančią, kad turite jaustis nuvargę, 
nes taip reaguoti jau esate užsiprogramavę. 

Žinoma, kiekvienam reikia šiek tiek laiko poilsiui. Esu 
skaitęs keletą straipsnių apie tai, jog daugeliui mūsų, o 
gal kone visiems, trūksta miego. Jeigu esate pavargę, 
geriausia būtų pasistengt ilgiau pamiegoti. Tačiau tokiais 
atvėjais, kai tai neįmanoma, blogiausia, ką galite padary- 
ti, tai iš anksto kalti sau į galvą, kaip labai jūs išvargsite. 
Manau, kad geriausia išeitis — išmiegoti tiek laiko, kiek 
galite sau skirti, ir džiaugtis bent jau tuo. | 
“ Skaitydamas paskaitas ir teikdamas kitokią paramą 
dažnai keliauju, todėl atsitinka taip, kad pamiegoti gaunu 
tris ar keturias valandas, kartais dar mažiau. Pastebėjau 
vieną dalyką — jei apie miego trūkumą pamirštu, sten- 
giuosi visai apie jį negalvoti, jaučiuosi pakankamai pail- 
sėjęs ir tada, kai išmiegu tiek, kiek galiu sau leistį. Tuo- 
met, VOS nutaikęs progą, stengiuosi truputį snūstelėti, ir 
paprastai gerai jaučiuosi. Vienintelis dalykas, kurio visa- 
da vengiu, tai pasakoti kitiems apie tai, kaip man trūksta 
miego. Įsitikinau, jog pasakodamas visada pasijuntu la- 
biau nuvargęs. 

Pastebėjau šį išankstinio nuovargio įsikalbėjimo įprotį 
dominuojant daugelio žmonių pokalbiuose (nieko bloga 
nepamanykite, aš ir pats anksčiau daugybę kartų esu taip 
daręs). Jeigu jūs esate vienas tų, kuriems tokie pokalbiai 
būdingi, kuo labiau venkite šio įpročio. Įsitikinsite, „jog 
jaučiatės, mažiau išsekę. Logiška manyti, kad būdami ma- 
žiau pavargę ne taip graušitės dėl smulkmenų darbe. 


9, 
NESISIELOKITE DĖL BIUROKRATIJOS 


emanau, kad yra žmonių, kurie dirbdami vienokį ar 

kitokį darbą nebūtų susidūrę su kokia nors biurokra- 
tijos apraiška. O kur dar vietinės, valstybinės, federalinės 
tarnybos, draudimo kompanijos, socialinis draudimas, me- 
dicininis aptarnavimas, paštas, studentų bendrabučiai, al- 
gos išmokėjimo procedūros, verslo patentai, privalomi lei- 
dimai, tarpininkaujančios agentūros, — ir tai tik nedaugelis 
pavyzdžių. Dauguma pramonės ar gamybos šakų turi ryšių 
su specifinėmis įvairių sričių agentūromis, kaip antai švie- 
timo, medicinos, farmacijos, maisto produktų tiekimo, avia- 
linijų ir kitų rūšių transporto, statybos pramonės, gam- 
tosaugos. 

Jūs galite visą gyvenimą dejuoti dėl biurokratijos, lin- 
kėti jai prasmegti skradžiai žemę, keikti ją kiekviename 
žingsnyje. Jūs galite jai priešintis, leistis į nemalonius dia- 
logus, kamuotis mintyse ir visai prarasti savitvardą. Ta- 
čiau „galiausiai vis tiek neišvengsite biurokratijos. Patar- 
čiau dėl to nesisieloti, verčiau jau pamėgint su viskuo 
susitaikyti. O tai įmanoma. 

„Džo turėjo įmonę su šešiais tarnautojais. Iš valstybinės 
mokesčių tarnybos jis gavo pranešimą, kad jo verslas 
sustabdytas. Bet iš tikrųjų įmonė neužsidarė! Kai Džo 
rašydavo ar skambindavo norėdamas tą dalyką išsiaiškin- 
ti, jam kaskart buvo sakoma, jog jis apsirinkąs — oficia- 
liai įmonė esanti uždaryta. Tik po pusmečio šie nesusi- 
pratimai galiausiai baigėsi. 

Džo nepuolė į paniką, dėl to jam ir pavyko išbristi iš 
keblios padėties. Jis man pasakė: „Statistiniu požiūriu vi- 
sa tai anksčiau ar vėliau turėjo nutikti“. Užuot jaudinęsis 
ar kraustęsis iš proto, jis įstengė išlaikyti šaltą protą ir 
nepamiršti savo tikslo. 

Leiskite viską dar plačiau paaiškinti. Aš nepatariu jums 
pulti į kitą kraštutinumą ir tapti biurokratijos auka. Ne- 
manykite, jog skatinu jus palankiai žvelgti į absurdiškas 
biurokratijos pinkles. Taip pat nesiūlau šypsotis ginčijant 
kokio nors „kitos planetos atstovo“, kaip kad kartais ga- 
lima pavadinti biurokratus, išvadas. Aš patariu susidūrus 
su biurokratija maksimaliai pasinaudoti savo galimybė- 
mis, pasistengt ką nors sugalvoti, kad visa sistema veiktų 
sklandžiau, taigi atitrūkti nuo erzinančių minčių ir bepro- 
tiškų užmačių. 

Susidūrus su biurokratija svarbu laikytis tokio požiū- 
rio: „Žinau, kad sprendimas turi būti priimtas, žinau, kad 
ši problema bus išspręsta“. Žinoma, pasitaiko ir tokių 
sunkiai suvokiamų išimčių, tokios painiavos, kai atrodo, 
jog negali būti jokios išeities. Vis dėlto daugeliu atvejų 
tikslas galiausiai pasiekiamas, jeigu esate kantrus, atkak- 
lus ir dėl nieko nesijaudinate. Apsiginkluokite humoro 
jausmu ir mėginkite prisiminti, jog mūsų visuomenėje vis 
dėlto esama tam tikrų taisyklių ir nuostatų. Mes tik kaž- 
kodėl neįstengiame jomis pasinaudoti. 

Per pastaruosius metus buvau įkliuvęs į du nejįtikėti- 
nai kibius biurokratijos voratinklius. Vienas jų — tai trans- 
porto priemonių departamentas, o kitas — miesto tarny- 
ba, užsiimanti namų projektavimu. Kurį laiką abiejuose 
scenarijuose nebuvo nė lašelio logikos ir sveiko proto. 
Pasijutau besvarstąs, kokioje planetoje atsidūriau! Tačiau 
turėjau pakankamai žinių ir radau išeitį iš abiejų situacijų. 

Vis dėlto ir tarp biurokratų yra žmonių, neatitinkančių 
šablono, lanksčių ir paslaugių. Kai jums teks susidurti su 
biurokratija, pasistenkite susirasti būtent tokių žmonių, jų 
ten tikrai yra. Abiem atvejais man padėjo geri, rūpestingi 
tarnautojai, kurie gana ilgai konfrontavo su kitais norė- 
dami man pagelbėti. Žinote, ką dar galima pasakyti? Dau- 
guma biurokratų yra tokie pat įpykę kaip jūs ir aš. Daž- 
niausiai tai geri žmonės, tam tikra prasme įkliuvę į 
profesines pinkles. 

Įsidėmėkite, jog mokesčių inspekcijoje dirbantys žmo- 
nės irgi privalo mokėti mokesčius, o dauguma transporto 
priemonių departamento darbuotojų tikriausiai vairuoja 
automobilius. Jie tokie pat kaip ir visi kiti. Nė vienas 
neišvengia įvairiausių biurokratinių reikalų. Taigi pamo- 
kėlės išvados tokios: kuo pakantesniam ir šaltakraujiškes- 
niam, geriau matančiam perspektyvą jums pavyks išlikti, 
tuo labiau tikėtina, kad sutiksite bent keletą puikių žmo- 
nių, pasirengusių jums padėti. Įsiūtis tik pablogina padė- 
tį. Biurokratai tada taip pat įtūžta, griebiasi įstatymų rai- 
dės ir nemėgina surasti tikrojo sprendimo. 

Suprantu šios problemos opumą, ji opi ir man. Tačiau 
neturime kitos išeities. Labai daug apie tai galvojau ir 
padariau išvadą, jog dėl biurokratijos neverta tūžti ir sie- 
lotis. 


10. - 


„ PRISIMINKITE FRAZĘ: 
„NEGYVĖLIS BIZNIUI NETINKA“ 


rieš keletą metų Mano tėvas įstojo 1 šaunią organiza- 
PiŽ pavadintą BENZ (angl. Nacionalinio saugumo uŽ- 
tikrinimo firma). Viena jos užduočių buvo šviesti profe- 
sionalius verslininkus, atskleidžiant jiems ginklavimosi 
varžybų absurdiškumą, įrodant, kad jos ne tik slegia fi- 
nansus, bet ir kelia atvirą pavojų mums visiems. Man 
labai patiko ši BENZ'o frazė: „Negyvėlis bizniui netinka“. 

Pasitelkę humorą jie. norėjo pabrėžti akivaizdų. dalyką — 
jeigu susisprogdinsime, tuomet viskam galas, mes nieka- 
da nesuklestėsime. 

Galiu lažintis, jog jau supratote, kur lenkiu. Žinoma, 
šią gudrią metaforą lengvai galima pritaikyti mūsų požiū- 
riui į save. Ji ypač tiks kalbant apie mūsų sveikatą. Šis 
posakis visais atžvilgiais bus teisingas — negyvėlis biz- 
niui netinka. 

Prisimindami šį posakį mes visada žvelgsime į priekį. 
Pavyzdžiui, pagavę save sakant: „Neturiu kada mankštin- 
tis“, suvoksime iš tikrųjų reikiant sakyti: „Neturiu kada 
nesimankštinti“. Jeigu prarasite sveikatą ir žvalumą, jums 
nerūpės jokios perspektyvos. Bėgant ilgą distanciją patai- 
syti sveikatą jums užims kur kas mažiau laiko, nei jo 
prireiktų praradus galimybę efektyviai dirbti. 

Džimas buvo didelės Niujorko teisinių paslaugų fir- 
mos partneris. Mylintis šeimą labiau už bet kurį kitą ma- 
no pažįstamą, savo gyvenimo žvakę jis degino iš abiejų 
galų. Išeidavo iš namų anksti, o grįždavo vėlai. Labai 
daug keliaudavo ir nuolat patirdavo įtampą. Vaikai augo, 
o Džimas to nematė. Jam trūko miego, jis nesimankštin- 
davo. Džimas man sakydavo: „Ričardai, toks tempas ma- 
ne pražudys“. Negana to, tunelio gale nesimatė jokių 


prošvaisčių. Stengdamasis kuo daugiau nuveikti firmos 
labui, jis negailėjo savo laiko. 

Galiausiai taurė buvo-pėrpildyta. P6 ilgų švarstymų jis 
padarė išvadą: kad ir koks svarbus darbas būtų, dėl jo 
neverta mirti, dėl darbo neverta praleisti progos matyti, 
kaip auga vaikai. Ryžęsis permainoms, Džimas išėjo iš 
firmos ir pradėjo teisininko praktiką. Niekada nebėvau 

matęs didesnės metamorfozės. Visai neseniai jis man pra- 
sitarė: „Dar' nesu buvęs toks liimingas. Biznis klesti ge- 
riau nei bet kada, o aš pagaliau turiu pakankamai laiko 
pabūti su Džiule ir vaikais.“ Džimas ir dabar dirba labai 
įtėmptai, "tačiau turi susikūręs tam tikrą sistemą, pPade- 
dančią neprarasti pusiausvyros. Tuo tarpų eidamas anks- 
esniu keliu jis būtų netekęs sveikatos ir laimės. Matyt, 
Džimas pažodžiui suvokė — negyvėlis netiks bizniui! 
"Akivaizdu, kad ne. kiekvienas ryšis tokiai dramatiškai 
if rizikingai permainai. Tačiau argi neverta gerai maitin- 
tis, mankštintis, ilsėtis, teigiamai mąstyti, reguliariai tik- 
rintis pas gydytoją ir nepamiršti kitokių sveikatai naudin- 
gų įgūdžių? Be visiems suprantamų problemų, kylančių 
ignoruojant šiuos eleinentarius sveikatą Iaiduojančius cla- 
lykus, pamatysite ir tai, kad einant aplinkiniu keliu su- 
gaištama labai daug laiko. Kiekvienas peršalimas ar gri- 
pas jums kainuoja ilgas produktyvaus darbo valandas ir 
daug dienų. Kas žino, kelerius metus šio laiko galėtumė- 
te sutaupyti tiesiog labiau savimi rūpindamiesi? 

" Įsidėmėję posakį: „Negyvėlis bizniui netinka“, galbūt 
labiau savimi rūpinsitės tiek fiziškai, tiek emociškai. Dėl 
to geriau jausitės, būsite laimingesni, o gal ir gyvensite 
ilgiau. Galite nesibaiminti, kad atsiliksite, nes iš tikrųjų 
tapsite produktyvesni ir galėsite sėkmingai tęsti karjerą. 
Taigi stenkitės likti gyvi ir svėiki. Tai padeda bizniui... 


11. 


KUO GERIAU IŠNAUDOKITE 
KOMANDIRUOČIŲ LAIKĄ 


157 dirbančiųjų į tarnybines keliones vyksta re- 
tai, o kiti ir visai nevyksta. Tačiau tie, kuriems tenka 
keliauti, gal net per dažnai, labai gerai žino, kaip keblu 
kilnotis iš vienos vietos į kitą. Tiesiog neįmanoma iš- 
vengti skubos, vėlavimo, atidedamų reisų, ilgo laukimo 
sausakimšose patalpose, nekantruolių minių, nerimo dėl 
skrydžio saugumo, gyvenimo tarp lagaminų, kintančių lai- 
ko juostų, sutrikusio miego, viešbučių maisto ir daugelio 
kitų dalykų. 

Matyt, su dažnų tarnybinių kelionių sunkumais turime 
susitaikyti. Jos iš tikrųjų vargina. Tačiau yra keletas da- 
lykų, kurie būtinos kelionės laiką galėtų padaryti kiek 
galint malonesnį. 

Pirmiausia patarčiau jums būti kuo draugiškesniems 
su skrydžių palydovais. Man daugybę kartų buvo sako- 
ma, jog aš — draugiškiausias keleivis, kokį tik palydovei 
„kada nors yra tekę sutikti“. Tai mane šiek tiek trikdo, 
nes tikrai nemėgstu skristi, ir būdamas lėktuve anaiptol! 
nejaučiu niekam didelio draugiškumo. Norėjau pasakyti, 
kad keliaudami mes paprastai būname be galo irzlūs. 
Žinoma, skrydžių palydovės už savo darbą gauna atlygi- 
nimą; bet kita vertus, jos nuoširdžiai rūpinasi mano ir 
jūsų kelionės saugumu ir patogumais. 

Įsitikinau, kad tuomet, kai stengiuosi būti geras, visa- 
ca padėkoti, elgtis maloniai ir draugiškai, laikas slenka 
kur kas greičiau, o ir skrydis būna malonesnis. Kai pats 
būnu paslaugus, man būna paslaugios ir palydovės. Jos 
tiesiog neriasi iš kailio stengdamosi, kad mano kelionė 
būtų kuo patrauklesnė, be to, gal man tik taip atrodo, 
bet ir kiti keleiviai užsikrečia šiomis nuotaikomis. 

Taip pat elkitės ir laukdami, kol bus tikrinami jūsų 
bilietai. Tiesiog nustebsite, kaip maloniai su jumis bus 
elgiamasi, jeigu ir patys stengsitės būti malonūs. Keletą 
kartų aš pats „paslaptingom aplinkybėm“ esu atsidūręs 
biznio ar pirmosios klasės salone su paprasčiausiu bilie- 
tu. Man buvo pasiūlyta patogiausia vieta su visu aptarna- 
vimu tik todėl, kad aš vienintelis visoje eilėje nesiskun- 
džiau ir nesiginčijau su bilietų agentais. Keliaujant su 
reikalais supratingumas ir kantrybė garantuoja puikius di- 
videndus. 

Yra ir proziškesnių dalykų. Lėktuve stenkitės nepersi- 
valgyti. Kartkartėmis aš net atsisakau savos porcijos ir 
visada tuo labai džiaugiuosi. Jeigu jums būtinas alkoho- 
lis, stenkitės jo gerti kuo mažiau. Kai skrydžio metu per 
daug prisivalgote ar prisigeriate (tai, būdinga daugeliui 
žmonių, su kuriais keliauju), pasidarote apatiški ir vargiai 
teišsilaikote ant kojų. Po tokios kelionės būna daug sun- 
kiau atsigauti. 

Su savimi pasiimkite ne vieną, o keletą gerų knygų. 
Skrendant lėktuvu jūsų nuotaika gali imti netikėtai svy- 
ruoti. Tai puikus metas paskaityti knygą, kurios šiaip gal 
nė nepaimtumėte į rankas. Skrydžio metu skaitykite ką 
nors neįprasta — romaną ar kokią nors misteriją. Esu 
sutikęs žmonių, kurie skraidydami yra išmokę užsienio 
kalbų. Jie įsigydavo užsienio kalbos programą, įrašytą 
garso kasetėje, o paskui skrisdami užsimerkdavo, atsipa- 
laiduodavo ir mokydavosi. Girdėjau, kad įveikę 100 000 
mylių jie jau kalbėjo prancūziškai arba ispaniškai! 

Žinoma, visada galite išnaudoti šį laiką darbui. Saky- 
čiau, bent jau ketvirtadalis šios knygelės juodraščių buvo 
parašyta skrydžių metu (paradoksalu, tačiau šio skyriaus 
nerašiau lėktuve). Ne visais atvejais, bet beveik visada 
skrisdamas turi daug laisvo laiko. Pavyzdžiui, aš lėktuve 
galiu dirbti kūrybinį darbą. Jau minėjau, kad man nepa- 
tinka skraidyti. Tačiau dabar jau įpratau paskirstyti darbą 
žinodamas, kad dalį jo tikrai nudirbsiu lėktuve. 

Baigę kelionę ir pasiekę tikslą stenkitės maksimaliai iš- 
naudoti kiekvieną situaciją. Ar kada nors ketinote išmokt 
medituoti ar užsiiminėti joga? Jeigu taip, tai ar rasite geres- 
nę vietą tokiems užsiėmimams nei atskiras ramus vienvie- 
tis viešbučio kambarys? Turite nebaigtų darbų? Puiku, čia 
ramu, niekas netrukdo. Pamėginkite šiek tiek pasimankš- 
tinti, kad ir kambaryje. Arba pasivaikščiokite prieš vykda- 
mi į susitikimus arba vakarais, kai darbai jau nudirbti. Pa- 
stebėjau, kad viešbučio kambarys labai tinkama vieta 
prisiminti senus draugus. Aš beveik niekada nerandu laiko 
paskambinti jiems iš namų ar iš darbo. O viešbučio kam- 
baryje patogiai įsitaisau krėsle ir skambinu savo senam 
bičiuliui. 

Manyčiau, kad galiu suformuluoti tokią išvadą: „išpeš- 
kite“ iš komandiruočių kiek galima daugiau. Būkit kūry- 
bingi. Investuokite į save. Išnaudokite savo situaciją. Užuot 
skundęsi turį išvažiuoti, pamėginkite tuo pasinaudoti. Iš- 
auš diena, kai peržvelgę visos savo karjeros metus jūs pa- 
sakysite vieną iš dviejų dalykų. Galbūt jūs ištarsite: „Vaje, 
man tiek daug reikėdavo keliauti. Tai buvo tikras košma- 
ras“,-0 galbūt: „Vaje, aš taip dažnai vykdavau į komandi- 
ruotes, bet viskas puikiai klostėsi. Aš gavau iš jų maksima- 
lią naudą.“ Ką gi, kelionės kada nors pasibaigs. Jūsų 
nuostatos priklausys ne nuo kelionėje praleistų dienų skai- 
čiaus, ne nuo to, kurias šalis aplankėte ar kiek mylių su- 
korėte. Viskas priklausys tik nuo jūsų pačių požiūrio. Taigi 
kai kitą kartą vyksite biznio reikalais, pasistenkite iš ko- 
mandiruotės išsunkti viską. Malonaus skrydžio. 


12. 


UŽUOT KEIKĘ TAMSĄ, 
UŽDEKITE ŽVAKĘ 


"au daugelį metų ši strategija rekomenduojama visiems, 

norintiems geriau gyventi. Nors aš pats kartais pamirš- 
tu laikytis šio išmintingo patarimo, pasistengiau jį įsidė- 
mėti. Jis neįtikėtinai paprastas ir patikimas, tačiau dažnai 
jo visai nepaisoma. Kaip pasakyta antraštėje, ši strategija 
pataria ieškoti pozityvių sprendimų, žengti nors ir nedi- 
delį žingsnelį į priekį stengiantis pagerinti esamą situaci- 
ją, o ne nuolatos skųstis tuo, kas negerai. Kitaip sakant, 
veikiau turime būti konkrečios problemos sprendimo d4- 
lis, nei jos papildinys. Pastebėjau, jog darbovietė — įde- 
aliausia aplinka šiai filosofijai praktikuoti. 

Darbo metu labai lengva pakliūti į pinkles — pradėt 
švaistyti laiką ir energiją kalboms apie tai, kiek daug 
blogybių yra šiame pasaulyje: blogai klostosi mūsų reika- 
lai, ekonomika, visur pilna negėrų žmonių, mums nepri- 
imtini pramonės pokyčiai, godumas, užuojautos stoka, 
biurokratija ir taip toliau. Galiausiai jeigu mums. reikia 
patvirtinimo, kad pasaulyje apstu sunkumų, neverta toli 
ieškoti tam įrodymo. , 

Nesunku: įsitikinti, kad daugeliu atvejų skundai dėl 
problemų darbe arba nuolatinis galvojimas apie jas tik 
sustiprina įtampos būseną. Jus dar.labiau apraizgo neri- 
mą keliantys dalykai. Jeigu koncentruosimės į konkrečią 
problemą ir aptarinėsime ją su kitais, tai tik sustiprins 
mūsų įsitikinimą, jog gyvenimas labai sunikus ir kupinas 
įtampos. Galbūt jis toks ir yra. Bet kai per daug sieloja- 
mės dėl to, kas negerai, prisimename ir kitus dalykus, 
kuriems nepritariame, kuriuos norėtume pakeisti. Tada 
jaučiamės netikri ir prislėgti. 

Įdomu, kad daugeliu atvejų jūs niekaip negalite išju- 
dinti kokio nors reikalo iš vietos, tačiau ėmęsi paprasto 
veiksmo — „uždegę žvakę“ pastebite įtampą pamažu 
sklaidantis. Tai reiškia, kad jūs patys ką nors pasiūlėte 
arba žengėte teigiamą žingsnį įtampos šaltinio panaikini- 
mo link. Reikėtų ieškoti sprendimo galimybės ir mažiau 
keiksnoti pačią problemą. 

Pavyzdžiui, įsivaizduokite, kad jūsų darbovietėje vieš- 
patauja gandų ir apkalbų atmosfera. Užuot dėl to pikti- 
nęsi ir niršę, pažiūrėkite, ar negalėtumėte patys bent kiek 
prisidėti prie problemos sprendimo. Suburkite keletą 
draugų ir atsargiai viską aptarkite. Tačiau nieko nekaltin- 
kite, o pradėkite kalbą nuo savęs. Pripažinkite ir save 
esant kaltus kaip kiti, nes įsiveldavote į eilines apkalbas; 
pažadėkite nuoširdžiai stengtis daugiau taip nedaryti. Pra- 
šykite, kad kiti jus palaikytų. Šnekėkite linksmai, žais- 
mingai, kad kalboje nesijaustų grasinimo. Galvokite tik 
apie tai, kaip bus gerai, kai sumažės gandų — įsivyraus 
geresni tarpusavio santykiai, nebereikės spėlioti, ką kiti 
apie tave kalba, sumažės stresinių situacijų. Daugelis bus 
pasirengę su mielu noru prie jūsų prisidėti jau vien dėl 
to, kad žengėte pirmąjį žingsnį. O jeigu ir nesulauksite 
bendraminčių, vis tiek būsite žengę teigiamą žingsnį bjau- 
raus jūsų bendrovės įpročio išgyvendinimo link. Abiem 
atvejais jūs išlošiate! 

Transporto priemonių departamente sutikau Sarą. Ji 
buvo geranoriškiausia iš mano matytų tos srities tarnau- 
tojų. Prie jos nusidriekusi eilė judėjo labai sparčiai, žmo- 
nės atrodė patenkinti sutvarkę reikalus ir išeidavo šypso- 
damiesi. Sara buvo draugiška, mandagi ir mikliai dirbo. 
Štai ką jį sakė: „Kelerius metus aš siųsdavau klientus 
kitur sakydama, jog čia ne mano poskyris. Tačiau po 
kiek laiko aš jau žinodavau atsakymą į jiems rūpimus 
klausimus, todėl daugeliu atvejų būčiau galėjusi jiems 
padėti. Žmonės, stovintys eilėse, arba visiškai subjurdavo 

keiksnodami mane, arba baisėdavosi mano biurokratiš- 
kumu. Iš dalies man ir pačiai pabodo toks gaižus elge- 
sys, todėl ryžausi pasikeisti. Dabar, kai tik galima, aš 
stengiuos padėti žmonėms, užuot vertusi juos laukti ki- 
tose eilėse. Viskas pasikeitė. Dauguma žmonių man pa- 
sidarė labai malonūs. Aš pati ėmiau geriau apie save 
galvoti, o mano darbas man atrodo kur kas patrauk- 
lesnis.“ 
Matote, kaip paprasta „uždegti žvakę“! 


13. 


STOKITE Į NAUJĄ 
MANO SUBURTĄ „ADGŠ“ KLUBĄ 


ki šiol verslo pasaulis buvo sudarytas tarsi iš dviejų 
I klubų. Populiafiausias klubas, atrodo, buvo „ADJP“, ar- 
ba „Ačiū Dievui, jau penktadienis“. Šio klubo nariai nuo- 
latos koncentruojasi į savaitgalio laukimą, į mintis apie 
savaitgalį. Klubo nariai iš anksto džiaugiasi artėjančiu 
penktadieniu, laukia, kada ištrūks iš darbo. Dauguma jų 
patiria nemenką įtampą, nes tik dvi savaitės dienas laiko 
„šauniomis“. Net sekmadieniai jiems atrodo esą įtampos 
šaltiniai, nes jau kitą dieną tenka eiti į darbą. 

Kitas verslininkų klubas aiškiai mažesnis, nors jo na- 
riai galbūt labiau atsidavę savam klubui. Jis vadinasi 
„ADVD“, arba „Ačiū Dievui, vėl į darbą“. Šio klubo nariai 
paprastai yra darboholikai, kurie negali pakęsti savaitga- 
lių, nes tada jie turi atsitraukti nuo darbų! Ir šio klubo 
nariai patiria stiprią įtampą, mat įprastas penkias savaitės 
dienas jie nugyvena normaliai dirbdami, bet staiga kelią 
pastoja tas nelemtas savaitgalis. Jiems sunkiausia savaitės 
diena paprastai būna penktadienis, nes tada jų laukia dvi 
nedarbo dienos. Jie galėtų pamėgint dirbti ir savaitgaliais, 
bet jiems skersai kelio atsistotų šeima, pateikdama savus 
reikalavimus. Nereikia nė sakyti, kad abiejų klubų nariai 
savo priešininkus laiko visiškais bukagalviais! 

Kviečiu jus stoti į alternatyvų klubą. Viliuosi, kad visi 
kartu pasieksimeė šimtaprocentinį šio klubo lankomumą. 
Aš iš tikrųjų norėčiau panaikinti jau minėtus abu klubus. 
Naujasis klubas vadinasi „ADGŠ“, arba „Ačiū Dievui, gy- 
venu šiandiena“. Šio klubo nariai laimingi ištisas septy- 
nias savaitės dienas, mat suvokia, jog kiekviena diena 
unikali, kiekviena diena jiems ką nors dovanoja. Šio klu- 
bo nariai džiaugiasi tuo, kad gyvena, kad jaučia palaimą, 

ir viliasi kiekvieną dieną būsiant kupiną stebuklų, siur- 
prizų ir naujų galimybių. 

Stojant į „ADGŠ“ klubą, nereikia jokio specialaus pa- 
sirengimo, vien tik noro patirti -tobulesnį gyvenimą ir 
džiaugtis nauja diena, o ne jos baimintis. Šio klubo nariai 
suvokia, jog nėra jokios prasmės viltis, kad kas nors pa- 
sikeis. Jie žino, kad pirmadieniai taip ir lieka pirmadiė- 
niais, nors jie jums ir nepatinka. Lygiai taip pat kas sep- 
tynias dienas pasikartoja penktadieniai, ir visai nesvarbu, 
norite jūs jų ar ne. Tik mūsų valioje kiekvieną dieną 
padaryti kuo nors ypatingą. Tuo tarpu dienų sekos jokie 
norai nė truputėlio nepakeis. 

Atrodo, toks paprastas ketinimas tapti šio klubo na- 
riais gali iš esmės pakeisti jūsų požiūrį į darbą, o gal net 
apskritai į gyvenimą. Tik pagalvokite — jeigu kiekvieną 
savaitės dieną jūs nubusite su mintimi: „Džiaugiuosi, kad 
ši diena yra ši diena. Tikiuosi šią dieną įstengsiąs padary- 
ti" kuo geresnę ir šaunesnę“, įtampos ' patirsite kur kas 
mažiau. Pasikeitęs požiūris sąlygoja daug pozityvesnę gy- 
Yenimo ir darbo patirtį. 


14. 


NESIKRIMSKITE DĖL VIRŠININKO 
REIKLUMO 


10“ mano pažįstamų suaugusių Žmonių procentas 
turi arba anksčiau yra turėjęs reiklius viršininkus. 
Daugeliui dirbančių žmonių reiklus viršininkas jau virto 
tokiu pat gyvenimo faktu kaip darbo terminai, mokesčiai, 
biudžeto problemos. Net jeigu jūs tiesiogiai nesate kam 
nors pavaldūs, paprastai atsiranda reiklių žmonių, su ku- 
riais jums tenka dirbti, kurie apmoka jūsų išlaidas, atsi- 
randa reiklių klientų, su kuriais nori nenori turi būt ma- 
lonus. 

Su reikliais viršininkais visada galima elgtis dvejopai. 
Kaip daugelis daro, mes galime jais skųstis, apkalbinėti 
juos už akių, mintyse siųsti juos velniop, rengti prieš juos 
sąmokslą, linkėti jiems bloga ir nuolatos jausti įtampą bei 
patirti stresus. Galime rinktis kitą kelią ir mėgint (kad ir 
kaip tai atrodytų sunku) įžvelgti reikliosios komandos 
teigiamybes. 

Šis klausimas man keblokas, mat niekada nemėgau ko 
nors daryti kitų verčiamas ar spaudžiamas. Tačiau per 
savo karjerą buvau susidūręs su daugybe reiklių žmonių, 
todėl suvokiau keletą svarbių dalykų. 

Pirmasis „pateisinimas“, kurio nusipelno reiklieji, būtų 
toks: jie yra reiklūs visiems. Kitaip tariant, jų reiklumas 
nėra asmeniškas, nukreiptas į konkretų žmogų. Kol pa- 
dariau tokias išvadas, maniau taip, kaip mano daugelis 
— jog ponia Reiklioji ar ponas Reiklusis paprasčiausiai 
ant manęs „užsisėdo“. Tariausi, kad tik man keliami tokie 
dideli reikalavimai ir tik aš nuolat jaučiuosi spaudžiamas. 
Gvildenau šią problemą galvodamas apie jo ar jos slaptus 
motyvus, mėgindamas įsivaizduoti esąs jų kailyje ir spė- 
liodamas, dėl ko „jaučiu pagrįstą pyktį“. Grįžęs vėlai va- 

kare skųsdavausi vargšei Kris, nors ji jau daug kartų bu- 
vo girdėjusi visas mano istorijas. 

Kai kas pasikeitė tada, kai įdėmiai stebėdamas reik- 
liuosius įžvelgiau menką jų nekaltumo užuominą. Kitaip 
tariant, pamačiau negalint ją arba jį kitaip elgtis — jie 
neįstengia atsisakyti reiklaus žmogaus vaidmens. Aš ir 
toliau ieškojau nuolaidesnių bendradarbių, bet kai tekcla- 
vo dirbti su reikliu viršininku, pakęsdavau jį lengviau. 

Prieš kelerius metus rašant knygą man pasitaikė dirbti 
su labai reikliu redaktoriumi. Buvo labai sunku pakęsti jo 
kritiką ir spaudimą, tačiau kartą mano draugė manęs pa- 
klausė: „Ar nepagalvojai, kad būtent reikliausi žmonės 
išstumia mus iš patogios, įprastos zonos ir skatina siekti 
aukštesnio kompetencijos lygio?“ Atsigręžęs atgal ir ap- 
žvelgęs visą savo karjerą, iš tiesų galiu pasakyti — daž- 
niausiai kaip tik patys reiklieji žmonės pažadindavo ma- 
nyje visa, kas geriausia. Viskas — nuo mano rašymo 
stiliaus iki darbo su kompiuteriu įgūdžių, iki galimybių 
kalbėti auditorijai — glaudžiai siejosi su nepaprastai reik- 
liais, net priekabiais žmonėmis. 

Sjuzanos viršininką buvo galima pavadinti „tikru prie- 
kabių ieškotoju“. Anot jos, jo reikalavimai buvę visai ne- 
pagrįsti. Atrodė, kad tik nurodinėdamas aplinkiniams jis 
įstengia pajusti savo valdžią. 

Išskyrus Sjuzaną, visi kiti kontoros darbuotojai arba 
bijojo reikliojo viršininko, arba griežė ant jo dantį. Sjuza- 
na kažkodėl vienintelė buvo pakankamai išmintinga ir 
įstengė nedramatizuoti jo ego ir gniuždančio elgesio. Į 
bet kokią situaciją ji mėgino žvelgti su humoru, užuot 
ėmusi nekęsti viršininko. Ji stengėsi semtis patirties iš jo 
veiklos, o ne koncentruotis į neigiamas asmens savybes. 
Sjuzana sparčiai visko mokėsi ir greitai daug ko išmoko. 
Netrukus jos gebėjimą išlikti šaltakraujiškai priešiškoje ap- 
linkoje pastebėjo viršininko darbdavys, todėl jai buvo pa- 
siūlytos aukštesnės pareigos ir įdomesnis darbas kitame 
poskyryje. 

Suvokimas reiklius Žmones turint teigiamą ir- neigiamą 
pusę gerokai palengvino vis4 mano gyvenimą, Oo ypač 
gyvenimą darbe. Anksčiau aš ir pats būčiau bailiai gūžę- 
sis, o dabar su reikliais žmonėmis bendrauju visiškai ki- 
taip. Mielai iš jų mokausi to, ko jie gali išmokyti, ir jau 
nemanau, kad jie elgiasi su manim kaip nors ypatingai. 
Nutiko išties nuostabus dalykas. Kadangi aš pats pasida- 
riau nebe toks priešiškas ir „pasišiaušęes“, koks buvau 
anksčiau, reiklūs žmonės, su kuriais man tenka susitikti 
ir clirbti, taip pat atrodo gerokai sukalbamesni. Dabar 
supratau, jog tik todėl taip nepakančiai žiūrėjau į reiklius 
žmones, kad pats nemokėjau su jais bendrauti: Kaip kad 
dažnai pasitaiko, labiau subrendus ir pasistengus viską 
geriau suvokti, išsisprendė ir problemos — mano gyve- 
nimas palengvėjo. Aš nepateisinu reikalaujamo tono ar 
spaudimo, nes tai laikau neigiamais žmogaus būdo bruo- 
žais. Tačiau. aš išmokau peržengti barjerą ir nedaryti iš 
musės dramblio. Galbūt taip: atsitiks ir jums. 


15. 
NEPAMIRŠKITE BŪTI DĖMESINGI 


Iki tokio Žmogaus, kuriam nepatiktų būti pri- 
pažintam. Kita vertus, daugelis, nesulaukę dėmesio, 
niršta arba jaučiasi paniekinti. Mat tariasi esą ignoruo- 
jami. 

Dėmesį galite rodyti visaip. Kai kas nors jus šaukia, 
atsiliepkite. Kai kas nors jums ką nors siunčia, nepamirš- 
kite padėkoti arba raskite laiko parašyti laiškelį. Kai kas 
nors padaro gerą darbą, pagarsinkite tai. Kai kas nors 
atsiprašinėja, pasistenkite atleisti. Ypač svarbu pastebėti 
gerus poelgius. Dėmesys suteiks poelgiui dar didesnę 
svarbą ir paskatins naujiems panašiems poelgiams. Vi- 
siems bus gerai. 

Beveik visiems malonus rodomas dėmesys. Mums pa- 
tinka, kai atsakoma į mūsų telefono skambučius, sakoma 
mūsų dirbamą darbą esant tikrai labai svarbų. Be to, kai 
atsidėkojama už tą sunkų darbą ir įvertinamas mūsų kū- 
rybingumas, kai kartkartėmis parodoma, kad mes išskir- 
tiniai, ne tokie kaip kiti. 

Denis, vadovaujantis dideliam draudimo kompanijos 
departamentui, turi maždaug penkiasdešimt pavaldinių. 
Denis buvo įpratęs elgtis perdėm tiesmukiškai. Kartą jis 
man pasakė: „Turėjau savo filosofiją: gavęs darbą Žmo- 
gus turi jaustis laimingas. Man atrodė, kad nepriekaištin- 
gai savo darbą atliekantis žmogus paprasčiausiai nusipel- 
no didesnio atlygio, dar vieno algos čekio.“ Aš patariau 
jam sugalvoti ką nors kita, kokiu nors kitu — šiltesniu, 
tauresniu būdu parodyti savo pritarimą ar pripažinimą. 
Nors tam prireikė laiko, Denis ilgainiui išmoko viską at- 
likti nuoširdžiau ir subtiliau. 

Žvelgdamas į praeitį jis vos gali patikėti anksčiau el- 
gęsis kitaip. Jis man prasitarė: „Visi mano tarnautojai kaž- 

ko bijojo, jautėsi nesaugūs, visiems trūko pripažinimo. 
Dabar aš stengiuosi niekad nepamiršt įvertinti gerai atlik- 
to darbo. Pajutau didžiulį skirtumą. Žmonės dabar links- 
mesni, laimingesni, labiau atsipalaidavę, draugiškesni. 
Jaučiu juos jau pradedant man atleisti. Supratau, kad pa- 
valdiniai man reikalingi lygiai taip, kaip ir aš jiems.“ 

Turime pripažinti kitus ne dėl galimo atpildo, o todėl, 
kad tai gerina kitų savijautą. Beje, šiuo atveju deramai 
elgtis iš tikrųjų naudinga tau pačiam. Kaip savo srities 
specialistui ir kaip žmogui man yra tekę daugybę kartų 
rūpintis kieno nors įvertinimu ar pripažinimu. Esu para- 
šęs šimtus padėkos laiškų, tūkstančius kartų skambinęs 
telefonu ir gyręs kitų veiksmus. Suprantu, kad pripažini- 
mo pareiškimus galima sulyginti su kamuoliuko smūgiais 
į žemę — tarp smūgių nutinka vis kas nors nauja, tačiau 
aš bent jau stengiuosi kiekvienam parodyti dėmesį. Aš 
pats nuolat esu giriamas, man nuolat dėkojama, mat aš 
esąs „vienintelis žmogus, suradęs laiko atsiliepti“. 

Žmonės prisimena tavo dėmesį ir jį brangina. Kai jums 
prireikia kieno nors užtarimo ar patarimo, tai, kad anks- 
čiau kam nors parodėte dėmesį, dažnai jums praverčia. 
Jūsų pamaloninti žmonės irgi nori, kad jums sektųsi, jie 
stengiasi jums padėti. Be to, tie, kurie sulaukė nuošir- 
daus jūsų dėmesio ir meilės, bus jums labai atlaidūs. Jie 
nematys jūsų klaidų ir nesėkmių. Nereikia nė sakyti, jog 
visa tai palengvins jūsų gyvenimą ir išvaduos nuo stresi- 
nių situacijų. Todėl susimąstykite. Ar kas nors, su kuo jūs 
dirbate, nusipelnė pagyrimo ir viešo pripažinimo? Jeigu 
taip, tai ko delsiate? 


16. 
NEVERSKITE ŽMONIŲ LAUKTI 


tengdamasis kratytis blogo įpročio versti kitus žmones 

laukti, aš išvengiu daugelio stresinių situacijų. Laikas 
brangus kiekvienam, didumai jis yra viena didžiausių ver- 
tybių. Taigi žmogui bene didžiausias smūgis ir neabejo- 
tinas būdas jį supykdyti — tai versti jį laukti. Nors dau- 
gelis už tai atleidžia, vertimas laukti yra nepagarbos 
ženklas, nedėmesingumo apraiška. Veršdami laukti jūs 
subtiliai pasakote: „Mano laikas svarbesnis už jūsų“. Pa- 
svarstykite, ką reiškia toks pasakymas. Nejau jums atro- 
do, kad kitiems laikas brangesnis nei jums? Abejoju. Va- 
dinasi, ir kiti greičiausiai taip mano. 

Kiekvienas žinome, kaip nemėgstame laukti. Todėl pri- 
verstinai gaišuodami patiriame įtampą, nes visi supranta- 
me, jog vėluojantysis nuvilia laukiantįjį. Nejučia vaizduo- 
jamės kokį nors žmogų žvilgčiojant į laikrodį ir galvojant, 
kur jūs pradingote, kodėl vėluojate. Galbūt jūsų delsimas 
susijęs su asmeniniais ar profesiniais reikalais, o tai gali 
supykdyti laukiantįjį ar jį suerzinti. 

Ši taisyklė turi išimčių — kartais nuo jūsų nepriklau- 
santys dalykai neleidžia jums ateiti laiku. Kiekvienam iš 
mūsų visko pasitaiko, nė vienas negali pasigirti tobula, 
nepriekaištinga reputacija. Vis dėlto daugeliu atvejų vė- 
lavimo įmanoma išvengti. Tačiau užuot planavę į priekį, 
pasilikę šiek tiek „laiko rezervo“ ar pagalvoję apie gali- 
mas netikėtas kliūtis, mes paprasčiausiai per ilgai kur 
nors užsibūname. Galiausiai kur nors pavėluojame. Tada 
atsiprašinėdami visą kaltę suverčiame „siaubingam eis- 
mui“, nors iš tikrųjų eismas visada siaubingas. Čia kaltas 
ne eismas, o jūs patys, savo dienotvarkėje nenumatę pa- 
kankamai laiko stovėjimui eismo kamščiuose. Iš tikrųjų 
žmogui visai neįdomu, ar jūs užtrukote eismo kamščiuo- 

se, ar per vėlai išvažiavote, ar dar kas nors atsitiko. Deja, 
kartais visas jūsų pastangas ir visus teigiamus bruožus 
gali užgožti vienas pavėlavimas. 

Turime įsisąmoninti neigiamą vėlavimo poveikį lau- 
kiančiajam. Kai kuriuos Žmones jis tiesiog veda iš proto. 
Gal jie ir neparodys savo įniršio, bet jis gali prasiveržti 
kitokiais būdais. Pavyzdžiui, jie nebežiūrės į jus rimtai, 
kaip įmanydami jūsų vengs, nepagarbiai su jumis elgsis, 
daugiau bendraus su kitais, nebeduos jums įpareigojimų 
arba rinksis kitokias „keršto“ formas. 

Net jeigu jums ir pavyktų kaip nors užglaistyti vėlavi- 
mo padarinius, vis dėlto jūs jau būsite gavę didžiulę stre- 
so dozę, aptemdysiančią jūsų gyvenimą kaip nors kitaip. 
Vėluodami jūs „plėšotės“, skubate ir atsiliekate nuo nu- 
sistatytos dienotvarkės. Jūs daug ko nepastebite, nes jums 
rūpi reikalai,.dėl kurių mėginate „verstis per galvą“. Jūsų 
sąmonė kupina įtampą didinančių minčių: „Kas dabar nu- 
tiks?“, arba: „Ir vėl vėluoju“. Galbūt jūs pradėsite pykti 
ant savęs: „Kodėl aš visada vėluoju?“ 

Kai viską padarote laiku, išvengiate ir įtampos, ir kitų 
nemalonumų. Aplinkiniai širdyje gėrėsis tuo, kad nevė- 
luojate. Jie neturės dėl ko išlieti jums savo pagiežos ar 
galvoti, kad negerbiate jų laiko. Jie neapkalbinės jūsų, 
jūs neįgysite nuolat vėluojančio Žmogaus reputacijos. Jūs 
linusitės skubėję, todėl turėsite daugiau laiko atsipalaida- 
vimui ir net galėsite šiek tiek ilgiau pamąstyti. 

Nepaprastai "vertingų minčių man atėjo į galvą per 
neilgą pertraukėlę tarp dviejų susitikimų, kai galėjau ra- 
miai pabūti ir neskubėti. Išsprendžiau vieną kitą proble- 
mą, atsirado keletas idėjų rašomai knygai ir kalbai, kurią 
netrukus turėjau sakyti. Viena aišku — jeigu būčiau sku- 
bėjęs, kur nors vėlavęs, šios idėjos liktų giliai palaidotos 
po kitokiomis mintimis. Esu sutikęs žmonių, kurie prisi- 
pažino jau įpratę versti kitus Inukti. Tačiau ši labai pa- 
prasta mandagumo strategija pakeitė jų gyvenimą į gera. 
Galbūt ji pagelbės ir jums. 

17. 


NUTIESKITE TILTĄ TARP SAVO DARBO 
IR DVASINIO PASAULIO 


K“ kam nors patariu mėgint pasirūpinti asmeninio gy- 
venimo dvasingumu, dažnai išgirstu tokį atsakymą: 
„Mielai tai padaryčiau, tačiau aš per daug užsiėmęs. Man 
reikia dirbti.“ Jeigu ir jūs būtumėt linkę taip atsakyti, gal 
jums galėtų padėti mano siūloma strategija. 

Nutiesti tiltą tarp savo dvasinio pasaulio ir darbo, va- 
cdinasi, suvokti esmę — tai, kas jūs esate ir ko tikitės iš 
kasdienio darbo. Reikia atsisakyti gyvenimo skirstymo (di- 
chotomijos) į dvasinį ir kasdienį, kurį sudaro pastangos 
užsidirbti pragyvenimui. Taigi jeigu gerumas, kantrybė, 
sąžiningumas ir kilnumas yra jums priimtinos dvasinės 
savybės, turite iš paskutiniųjų stengtis, kad šios savybės 
lydėtų jus ir kasdieniame darbe. Elkitės su žmonėmis 
pagarbiai ir gražiai. Jeigu kas nors vėluoja ar padaro klai- 
dą, stenkitės būti kantrūs. Net jeigu prireikia kam nors 
pareikšti papeikimą, darykite tai lipšniai ir pagarbiai. Sten- 
kitės būti kuo kilnesni, kiek leidžia turimas laikas, lėšos, 
nuostatos ir žmonių meilė. 

Beje, jūsų darbovietė — geriausia vieta dvasingumui 
praktikuoti. Kasdien čia atsiranda puikiausių progų paro- 
dyti savo kantrybę, gerumą ir atlaidumą. Jūs tyrite laiko 
švelnumui, turite galimybę šypsotis, apkabinti kitus, jaus- 
ti dėkingumą. Galite mokytis atsipalaiduoti ir atidžiau 
klausytis kitų. Galite mėgint būti atlaidesni, ypač „sun- 
kiems“ ir priekabiems žmonėms. Galite praktikuoti dva- 
singumą kad ir ką darydami, kad ir ką veikdami. Dvasin- 
gumas gali reikštis jums sveikinantis, dalyvaujant kokiame 
nors konflikte. Galite spinduliuoti dvasingumą ką nors 
juo apdovanodami, kam nors pasitarnaudami arba derin- 
dami etiką ir asmeninę naudą. Jis visur tinka. 

Greisė yra literatūros (knygų ir su knygomis susijusių 
projektų) agentė. Mano nuomone, ji yra nusitiesusi nepa- 
prastai tvirtą mano jau minėtą tiltą. Savo dvasingumo 
filosofiją ji apibūdina kaip „nepakantumą prievartai, gar- 
bingumą ir meilę kiekvienai gyvai būtybei“. Jai nepriim- 
tinos tos knygos ar potencialūs projektai, kurie neatitinka 
jos vertybių sampratos, net ir tada, kai kartu tenka atsi- 
sakyti jau garantuotos pinigų sumos. Ji nesileidžia į kal- 
bas su teikiančiuoju pasiūlymą, kai abejoja dėl etikos 
dalykų. Pats tai mačiau. Ji ne kartą man yra sakiusi: „Nie- 
kada neparsiduosiu dėl naudos. Aš visada galiu išdidžiai 
žvelgti sau į akis veidrodyje ir žinau esanti tas žmogus, 
kuriuo galima pasitikėti.“ Žinoma, ji patinka pati sau, taip 
ir turėtų būti. Didžiuojuosi pažintim su ja, nes Greisė yra 
iš tų žmonių, kuriais žaviuosi, šalia kurių norėčiau būti. 

Nutiesti tiltą į dvasinį pasaulį yra išties naudinga. Jis 
primins jums apie aukštesnius tikslus, perkels jūsų pro- 
blemas ir poreikius į platesnį kontekstą. Jis padės jums 
tobulėti patyrus nesėkmę, neleis prarasti vilties ir sugniuž- 
ti. Net jeigu jums tenka padaryti ką nors nepaprastai 
sunkaus, pavyzdžiui, atleisti žmogų iš darbo, darykite tai 
nepamiršdami žmoniškumo. O kai ir jus pačius atleis, kai 
patirsite kokį nors kitokį smūgį ar negandą, visada šir- 
dies gilumoje ieškokite tam kokio nors paaiškinimo. Ta- 
da lengviau įveiksite sunkų metą. Tai nereiškia, jog iš- 
vengsite sunkmečio. Tiesiog jį bus įmanoma išgyventi. 

Geriausia, kas nutinka žmonėms, mėginantiems nu- 
tiesti tiltą tarp dvasinio pasaulio ir savo darbo, — tai, kad 
smulkmenos iš tikrųjų ima atrodyti kaip smulkmenos. Tai, 
kas anksčiau varydavo jus iš proto, dabar netenka reikš- 
mės. Jūs galite ramiai pradėt tvarkyti savo reikalus ir 
vykdyti užduotis. Kita vertus, kai tapsite dvasingesni, jums 
geriau seksis dirbti. Aš neįsivaizduoju, kas gali būti svar- 
biau už tiltą, nutiestą tarp dvasinio pasaulio ir darbo. O 
jūs? 


18. 


PRASKAIDRINKITE SAVO DARBO 
APLINKĄ 


Gi kad šioje knygelėje negaliu pateikti savo darbo 
vietos nuotraukos. Mano darbo aplinka šviesi, malo- 
ni, taiki. Tiesą sakant, ji tiesiog šaukte šaukia apie laimę, 
todėl čia būnant vargu ar galima jaustis prislėgtam. Dau- 
guma lankytojų mano darbo vietą tiesiog įsimyli ir dažnai 
sako, jog išeidami jaučiasi kur kas geriau. Vis dėlto galiu 
jus užtikrinti mano kabinetą tikrai nesant pasakišką. Ži- 
noma, išlaidos jį įrengiant taip pat nebuvo didelės. 

Akvariume plaukioja tropinės žuvelės, ant stalo stovi 
žmonos ir vaikų nuotraukos, ant sienų kabo keletas spe- 
cialiai man vaikų nupieštų piešinių. Piešiniai įrėminti, ir 
kas kelis mėnesius galiu juos keisti. Nukabintų piešinių 
niekada neišmetu, bet sudedu į aplanką, kuris taip pat 
pagarbiai eksponuojamas. Kas savaitę į kabinetą atsinešu 
ir pasimerkiu gėlių. Jos gražios ir maloniai kvepia. Mano 
knygų lentyna pilna mėgstamų knygų, o pro langą matyti 
mielai paukščių lankoma lesyklėlė. Mano vaikučiai gera- 
širdiškai pasidalijo su manimi savo žaisliukais. Dabar ke- 
letas jų išdidžiai sėdi mano lentynoje, ir man jauku jų 
draugijoje. Mylimiausias iš jų — rožinis begemotukas, 
vardu Laimis. 

Žinau, kad dauguma žmonių neturi galimybės (galbūt 
jiems neleidžiama) paversti kabinetų „laime trykštančiais 
apartamentais“. Taip pat žinau, kad mano paties išgirtasis 
kabinetas daugeliui gali visai nepatikti, atseit, nieko čia 
ypatinga. Bet vis dėlto atsidūręs daugelio žmonių darbo 
aplinkoje tą pačią akimirką pagalvoju: „Nieko keista, kad 
šis Žmogus jaučiasi išsekęs“. Daugumos kontorų, namie 
įrengtų kabinetų ar kitų darbo kambarių aplinka yra aki- 
vaizdžiai slegianti. Tos patalpos blankios, nuobodžios, 

tamsios, stokoja šeimininko kūrybiško žvilgsnio. Daugely- 
je tokių patalpų nėra nė ženklo gyvybės, gamtos, laimės, 
džiaugsmo, ir jos tiktai nenuteikia bendravimui. 

Praskaidrinę savo darbo aplinką, matyt, neatsikratysite 
stresų; tai jūsų neapsaugos ir nuo graužaties dėl smul- 
kmenų. Vis dėlto darbe jūs praleidžiate begalę laiko. Tad 
kodėl nepaaukojus valandėlės laiko, trupučio energijos ir 
pinigų tai aplinkai bent kiek pragiedrinti? Kai įsikėliau į 
savo kabinetą, radau ten patiestą plonytį bjaurų tamsų 
kilimą. Už kelis šimtus dolerių nusipirkau gražų, naują 
kilimą, kuris puikiai atrodė, kuriuo buvo malonu vaikš- 
čioti. Darant prielaidą, jog šiame kabinete užsibūsiu gal 
kokius penkerius metus, per dieną šiam kilimui tektų vos 
keli centai. Manau esąs vienintelis žmogus visame mūsų 
tarnybos pastate, kuris tokiu būdu investavo į save. Kar- 
tais net darosi keista, kaip menkai mes save vertiname. 

Jeigu jūs neįstengiate šito padaryti vieni, paprašykite 
kieno nors paramos — sutuoktinio, bičiulio, bendradar- 
bio, pagaliau ir vaiko! Tikriausiai nustebsite pamatę, kaip 
viskas paprasta. Pamėginkite pasikabinti keletą paveiks- 
lų, pasitiesti šviesesnį kilimėlį, atsinešti mėgstamų knygų, 
pasimerkti skintų gėlių, užsiveisti auksinių žuvelių ar pa- 
puošti kabinetą kokiais nors kitokiais gamtos dovanotais 
dalykais. Stenkitės viską derinti. Sunku patikėti, kad pa- 
prastas vaikiškas piešinys galėtų taip pakelti dvasią. Jeigu 
neturite vaikų, galbūt nors jūsų bendradarbis maloniai 
sutiks su jumis jų piešiniais pasidalyti. Net jei jūs leng- 
vojo automobilio arba sunkvežimio vairuotojas, yra bega- 
lė mažmožių, kurie jūsų darbo aplinką padarytų malo- 
nesnę ir jaukesnę. 

Kartą girdėjau nuostabų komiką Styvą Martiną juokau- 
jant, kad esą sunku įpulti depresijon grojant -bandža. 
Jis dainavo apie mirtį ir kančią, bet kai jis virpino stygas, 
neabejojai jį buvus teisų. Tas ypatingas garsas nesiderino 
su liūdesiu ir sielvartu, mat jis alsavo laime. Tam tikra 

prasme t4 pat galima pasakyti ir apie jūsų darbo aplin- 
ką. Iš tikrųjų smagu vos įžengus puikiai pasijusti kabine- 
te, kuriame turėsite praleisti visą darbo dieną. Tegu jūsų 
kabinetas būna šviesus, linksmas ir jaukus, tada ir 
jums nieko kita neliks, kaip prisiderinti prie tokios ap- 
linkos. 


19. 
DARYKITE PERTRAUKAS 


ienas iš prasčiausių įpročių, įaugęs man į kraują pa- 
Via karjeros pradžioje, buvo nemokėjimas naudotis 
pertraukomis. Man truputį nepatogu prisipažinti, kad per- 
traukos tada man atrodė nereikalingas laiko gaišimas. 
Man atrodė, kad atsisakydamas pertraukų, jeigu jos nėra 
būtinos, aš sutaupysiu laiko ir daugiau suspėsiu padaryti. 
Aš buvau pasirengęs dirbti priešpiečių metu ir retai kada 
darydavau pertraukėles darbo dienos eigoje. 

Pastaraisiais metais suvokiau nemokėjimą reguliariai 
daryti pertraukų buvus didžiule klaida. Darbas be per- 
traukų ilgainiui ne tik jus nualina, bet ir yra ne toks 
produktyvus. Galbūt iš pradžių jūs to nė nenujaučiat, 
tačiau ateis metas, kai jūs palūšite; tokia lemtis artėja 
lėtai, bet užtikrintai. Jūs prarasite kantrybę ir atbuksite, 
nukentės jūsų gebėjimas koncentruotis ir klausytis. Visa 
tai ilgainiui stiprės, intensyvės. Jūs kur kas greičiau 
perdegsite, jūsų kūrybiškumas ir įžvalga ims po truputį 
blėsti. 

Tas vidinis vyksmas nėra lengvai pastebimas, tačiau 
įsitikinau, kad tai, kas man nėra priimtina, kai būnu gerai 
pailsėjęs ir išnaudoju pertraukas, priešingu atveju mane 
ima tiesiog siutinti. Mat būnu ne toks kantrus ir ne toks 
entuziastingas, be to, labiau graužiuos dėl smulkmenų. 
Manau, kad nors skirtingi žmonės dirba skirtingu ritmu ir 
kai kurie gali apsieiti be pertraukų, visų be išimties dva- 
sia patiria atgaivą, yra tarsi gydoma per tas penkias mi- 
nutes, skirtas sau pačiam, nesvarbu, ar jūs jaučiate per- 
traukos poreikį, ar ne. 

Pertraukos neturėtų kenkti darbui ar trukti labai ilgai. 
Paprastai visiškai užtenka keleto minučių, kad prašviesė- 
tų galva ir kad spėtumėte keletą kartų giliai įkvėpti, iš- 


58 


tiesti rankas ar pakvėpuoti grynu oru. Kai maždaug kas 
valandą darote tokias pertraukėles, paskui į darbą kim- 
bate su didesniu entuziazmu, labiau susikaupę ir pasiren- 
gę žengti į priekį. Tarytum spūstelėję „perkrovos mygtu- 
ką“, po pertraukėlės jūs viską pradedate jau atsigavę. 
Dažnai po trumpų pertraukėlių, mano mąstymui ir kūry- 
biškumui nubudus, pasiekiu visų geriausių rezultatų. 

Kaip ir daugelis kitų, kartkartėmis aš pamirštu pada- 
ryti pertraukėlę. Valandų valandas sėdžiu nekeisdamas 
padėties, rašydamas knygos skyrių ar kurdamas kokį nors 
projektą. Kai galiausiai atsistoju, jaučiuosi sukaustytas ir 
pavargęs. Tada topteli į galvą — pamiršau padaryti per- 
trauką. Paprastai peržvelgęs per tą laiką atliktą darbą ne- 
galiu pasakyti, kad tai geriausia, ką sugebu, nors būna ir 
išimčių. 

Ši strategija įrodo, kad „daugiau“ ne visada reiškia 
„geriau“. Supratau, jog kiekvieną darbo valandą sutrum- 
pinęs keliomis minutėmis vėliau galiu dirbti sparčiau, 
efektyviau, įstengiu pabaigti daugiau darbų. Iš to, kad 
kasdien sutaupoma vis daugiau energijos, galima daryti 
išvadą, jog taip keleriais metais pratęsiama karjera. 

Manyčiau, jau pats metas mano pamokslus pritaikyti 
praktiškai. Baigiu šį skyrių tardamas, jog dabar trumpam 
atsipūsiu. Galbūt ir jums būtų ne pro šalį pasielgti taip 
pat. 


20. 


NETAIKYKITE „20/80“ TAISYKLĖS 
ASMENIŠKAI SAU 


agal „20/80“ taisyklę išeitų, kad kiekvienoje darbovie- 
pP tėje 20 procentų darbuotojų atlieka maždaug 80 pro- 
centų viso darbo. Apniktas ciniškų minčių, aš pats ma- 
nau, jog šis santykis gerokai sušvelnintas! 

Dažnai pasitaiko, kad nepaprastai produktyvūs ar la- 
bai greitai dirbantys žmonės nesupranta, kodėl visi kiti 
nėra tokie kaip jie. Spartuoliai negali žiūrėti, kaip dirba, 
jų Manymu, nepakankamai produktyvūs bendradarbiai, 
kurie neva padaro mažiau nei galėtų. Kai kuriuos spar- 
tuolius, žvelgiančius iš asmeninių pozicijų, tai slegia. 

Pastebėjau daugumą spartuolių visai nelaikant savęs 
spartuoliais, atseit jie normalūs žmonės. Jie tiesiog sten- 
giasi nudirbti visus darbus. Jie nuoširdžiai stebisi, kodėl 
kiti nedirba taip kaip jie. Kitados pažinojau ypač sparčiai 
dirbantį žmogų, kuris nuolat tvirtindavo: „Aš anaiptol ne- 
su spartuolis. Taip tik atrodo, nes dauguma žmonių — 
lėtapėdžiai.“ Jis buvo geras mano pažįstamas, todėl galiu 
patvirtinti, kad jis nesielgė arogantiškai. Jis sakė tai, ką 
galvojo. Šiam žmogui nuoširdžiai atrodė, jog kiti nedirba 
pakankamai ir beveik niekas nesistengia gyventi išnau- 
dodamas visų savo galimybių. Galima įsivaizduoti, kokie 
pasipiktinę ir nepatenkinti visą laiką jaustumėtės taip ma- 
nydami. Jūs norom nenorom mMmatytumėt viską, kas dar 
nepadaryta, kas galėjo ar turėjo būti padaryta kitaip. Pa- 
saulyje jūs įžiūrėtumėt tik trūkumus. 

Žinoma, gal jūsų žvilgsnis nebus toks „negailestingas“ 
(maniškis tai jau tikrai ne), tačiau gali būti, kad ir jūs 
žvelgiate į pasaulį iš spartuolio pozicijų. Jeigu taip, jums 
gali būti sunku suvokti žmones turint skirtingus priorite- 
tus, darbo etikos sampratą, skirtingus gabumus, galimy- 

bes ir mąstymo tempą. Kiekvienas žvelgia į viską iš kitos 
perspektyvos, dirba skirtingu tempu. Įsidėmėkite — žmo- 
nės produktyvumą apibrėžia kiekvienas savaip. 

Lengviausias būdas susitaikyti su šia produktyvuma 
problema — kreipti mažiau dėmesio į tai, ko kiti žmonės 
nedaro, ir labiau rūpintis tuo, ką jums duoda jūsiškis 
produktyvumas finansų, energijos, emocijų ir net dvasin- 
gumo atžvilgiu. Kitaip tariant, vertėtų pripažinti, kad jums 
patinka būti nepaprastai produktyviu žmogumi — tai jū- 
sų pasirinkimas. O su tuo pasirinkimu siejasi ir tam tikra 
nauda. Jūs tikriausiai geriau jaučiatės suvokdami, kad at- 
liekate savo misiją, išnaudojate visą turimą potencialį. 
Galbūt jūs uždirbate daugiiu pinigų arba labiau mėgau- 
jatės darbu, nekaip tuo atveju, jei dirbtumėte lėčiau. Gal- 
būt jūsų ateitis finansiniu atžvilgiu bus labiau užtikrinta. 
Labai tikėtina, jog įsigysite savo įmonę ar kontorą. Galite 
nuvyti nerimą, kasdien nudirbdami visus numatytus dar- 
bus. Kitaip tariant, jums tikrai apsimoka naudotis tokia 
savo savybe. Štai todėl jūs ir nesate skriaudžiami tų žmo- 
nių, kurie kažkodėl nėra tokie produktyvūs kaip jūs, bent 
jau taikant jiems jūsų standartus. Jūs nesate niekieno 
auka. 

Rutuliojant šį klausimą vertėtų pagalvoti apie jūsų pa- 
čių darbo etiką, pasirinktą patogų darbo tempą ir apskri- 
tai galimybę nudirbti darbus. Paklauskite savęs: „Ar turė- 
čiau savo produktyvumą lygiuoti į tai, ką apie mane 
galvoja kiti?“ „Ar savo darbo tempu aš mėginu suerzinti 
kitus?“ Žinoma, ne. Jūsų pasirinkimas — jūsų ritmo pa- 
darinys, jums tinkamas darbo tempas, jūsų pačių pagei- 
daujami rezultatai. Iš jūsų gali būti reikalaujama tam tikro 
spartos lygio, tačiau bendras jūsų produktyvumo laipsnis 
priklauso nuo jūsų pačių nuostatos ir numatomos 
naudos. 

Tai tinka visiems, anaiptol nėra asmeniška, čia kalba- 
ma ne apie tave ir mane. Kiekvienas žmogus viską ap- 


61 


svarstęs pats nusprendžia, kiek jam toks darbas priimti- 
nas. Kiekvienas turi pasverti visus „už“ ir „prieš“ ir pagal- 
voti, kaip sunkiai jis ketina dirbti, kiek produktyvus jis 
įstengs būti. 

Galbūt jūs priklausote ir nuo kitų žmonių — kolegų, 
bendradarbių, „trečiųjų asmenų“, darbdavių, tuomet pri- 
valėsite laikytis tam tikrų produktyvumo standartų ar ly- 
gių. Visi iš dalies privalome. Nepatarčiau atsipalaiduoti ar 
tų standartų menkinti. Verčiau stenkitės sveikai ir pro- 
duktyviai žvelgti į skirtingus produktyvumo lygius ir ne- 
nusivilti, netaikyti viso to asmeniškai sau. Aš įsitikinau, 
jog turint savo perspektyvą ir vengiant stresinių situacijų, 
galima puikiai bendrauti su žmonėmis — jų neerzinti ir 
neversti šiauštis. 

Patarčiau jums atidžiau pažvelgti į savo pačių subtilius 
poreikius ar lūkesčius — galbūt norėtumėte matyti kitus 
dirbančius kaip jūs. Kai susitaikysite su mintimi, jog visa 
tai nėra asmeniška, tikriausiai jums pakaks nuovokos su- 
tikti su tuo, kad skirtingi žmonės dirba skirtingai. Tada 
pasijusite esą ramesni ir labiau atsipalaidavę. 


21. 
SUDARYKITE PRIORITETŲ SĄRAŠĄ 


1 paprastutė, tačiau labai pravarti strategija. Ja vado- 
vaujantis reikėtų atidžiai pažvelgti į visus asmeninius 
reikalus — kurie, jūsų manymu, šiuo metu svarbiausi. 
Atrinkę pačius svarbiuosius turėtumėte juos surašyti po- 
pieriaus lapelyje ir savaitei ar dviem jį padėti į šalį. 

Pavyzdžiui, galėtumėte sudaryti kad ir tokį sąrašėlį: 
1) skaitymas savo malonumui, 2) mankšta, 3) laisvalaikis, 
kurį aukoju kitiems, 4) laisvalaikis kartu su šeima ir ar- 
timais draugais, 5) meditacija, 6) laisvalaikis gamtoje, 
7) rengimasis darbui, 8) dienoraščio užrašai, 9) mėginimas 
daryti ką nors nauja, 10) sveika mityba, 11) kelionės. 

O dabar — sunkesnioji dalis. Po savaitės pasiimkite 
lapelį ir jį persiskaitykite. Tada sąžiningai permąstykite 
visas praėjusias dienas nuo tada, kai sudarėte šį sąrašėlį. 
Kaip išnaudojote laiką, praleistą ne darbe? Jeigu pastaro- 
sios savaitės veiksmai atitinka surašytuosius, belieka jus 
pasveikinti! Jūs priklausote nedaugeliui, todėl vienintelis 
mano patarimas jums — gyvenkite taip ir toliau. Spėju, 
kad jūs esate visiškai patenkinti savo gyvenimu, ir šis 
pasitenkinimas lydi jus ir darbe. 

Tačiau jeigu pažvelgę į lapelį pamatysite (kaip kad 
nutiko man, pirmą kartą pabandžius taip paeksperimen- 
tuoti), kad stulbinančiai daug laiko praleidote užsiiminė- 
dami kitkuo, turėsite imtis darbo. Jeigu jūs tokie kaip 
dauguma, tikriausiai mažai mankštinotės arba visai nesi- 
mankštinote, niekam nepadėjote, visą laiką pratupėjote 
namie. Dažniausiai mes ignoruojame tai, kas, mūsų nuo- 
mone, yra svarbiau, ir darome tai, kas labiau mus „spau- 
džia“ ar paprasčiausiai mums yra patogiau. Deja, gyveni- 
mas nedžiugina mūsų mažesniais reikalavimais, nesuteikia 
taip pageidaujamo laiko likusiems svarbiems dalykams 

nuveikti. Jeigu nemėginsime derinti savo veiksmų su nu- 
sistatytais prioritetais, daug kas taip ir liks nepadaryta. 

Vienas bičiulis davė man nepaprastai gerą pamoką, 
kurios stengiuosi niekada nepamiršti. Jis pasakė: „Iš tik- 
rųjų sulaukia pripažinimo tavo veiksmai,.o ne žodžiai“. 
Tai reiškia, jog aš galiu visiems sakyti, kad man rūpi 
šeima ir bičiuliai, sudarinėti tvarkingiausius sąrašėlius, ga- 
lių net susigalvoti įvairiausių pasiteisinimų, — ir-vis dėlto 
tai, kas man svarbiausia, parodys mano leidžiamas laikas 
ir naudojama energija. 

Trumpai drūtai, jei aš laisvalaikiu plaunu automobilį, 
sėdžiu bare ar žiūriu televizorių, galima sakyti, jog auto- 
mobilis, alkoholis ir televizorius man ir yra visų svarbiau- 
si dalykai. 

Nemanau, kad vienokia ar kitokia jūsų veikla yra peik- 
tina. Tiesiog labai svarbu pripažinti, jog savo laisvalaikį 
jūs leidžiate būtent taip, o ne kitaip. Taip pat negalėčiau 
sakyti, kad nebūna momentų, kai pažiūrėti televizorių ar 
nuplauti automobilį jums tikrai yra labai svarbu. Gerai, 
bet šiuo atveju man rūpi jūsų elgesio ar veiklos sistema, 
tai, kaip jūs. praleidžiate didumą savo laiko. 

Štai kodėl ši praktika potencialiai tokia svarbi jūsų 
gyvenimo kokybei. Kai esate užsiėmę ir sunkiai dirbate, 
kai būnatė pavargę ir užsivertę darbais, labai lengva 
aticėlioti ar visai neįvardyti tikrųjų prioritetų. Jūs galite 
taip giliai pasinerti į rutiną ir reikalus, kad galiausiai 
imsite visai nekreipti dėmesio į tai, kas, jūsų įsitikinimu, 
galėtų jus atgaivinti. Tada pradedate sau kartoti: „Dabar 
aš esu labai užsiėmęs“, arba: „Imsiuosi šito vėliau“. Vis 
dėlto jūs taip niekada ir neištaikysit tam. laiko. Jus grau- 
žiantis nepasitenkinimas virs irziumu darbe arba kur 
nors kitur. 

Tačiau vos atkreipę dėmesį į šią problemą pamatysite 
viską galį labai lengvai pakeisti. Iš pradžių darykite tik 
nedideles pataisas. Prieš miegą galite keletą minučių pa- 

skaityti, atsikėlę šiek tiek anksčiau padaryti mankštą, pa- 
medituoti ar paskaityti. Ir visa kita. Nepamirškite, jūs jau 
susidarėte prioritetų sąrašėlį. Žinoma, jūs rasite savyje 
jėgų viskam įvykdyti. Patarčiau pasidaryti tokį sąrašėlį jau 
šiandien — tai iš tiesų galėtų tapti nauja pradžia. 


22. 


EFEKTYVUS KLAUSYMASIS JUMS PADĖS 
SUMAŽINTI ĮTAMPĄ 


augelyje ankstesnių knygų esu rašęs apie įvairius 

klausymosi aspektus. Taip dažnai grįžtu prie klausy- 
mosi, nes, Mano nuomone, jis yra viena iš svarbiausių 
sėkmės prielaidų beveik visais gyvenimo atvejais — tiek 
asmeninėje, tiek profesinėje srityje. Deja, daugeliui iš mū- 
sų tai taip pat yra ir viena didžiausių silpnybių. Vis dėlto 
net ir vos vos patobulinę gebėjimą klausytis susilauksime 
didelių dividendų, tai yra pagerės mūsų tarpusavio san- 
tykiai, imsime našiau dirbti, sušvelnės ir mūsų patiriami 
stresai. 

Kurį laiką patyrinėkite savo pačių gebėjimą klausytis 
būnant darbe. Ar jūs iš tikrųjų klausotės savo kolegų? Ar 
leidžiate jiems pabaigti mintį prieš pradėdami dėstyti sa- 
vąją? Ar pasitaiko, kad vietoj kitų žmonių patys užbaigia- 
te jų sakinius? Ar esate kantrūs ir dėmesingi susirinkimų 
metu, o gal nenustygstate vietoje ir esate linkę priešta- 
rauti? Ar leidžiate kitų žodžiams pasiekti jūsų sąmonę? Ar 
tariatės žiną, ką tas ar kitas Žmogus nori jums pasakyti, 
ir todėl užbėgate jam už akių? Pateikti šiuos klausimus 
pačiam sau gali būti nepaprastai naudinga. Dauguma ma- 
no apklaustų žmonių (kartu ir aš) sutinka, kad bent jau 
kartais jiems tikrai vertėtų šiek tiek pagerinti savo klau- 
symosi gebėjimus. 

Efektyvų klausymąsi galime laikyti puikia įtampos ma- 
žinimo technika. Pirmiausiai mokantys klausytis žmonės 
yra visų gerbiami ir mėgstami. Iš tikrųjų puikių klausy- 
tojų pasitaiko taip retai, jog būdami šalia jų jaučiamės 
puikiai, kažkaip ypatingai. Kadangi gerus klausytojus myli 
visi kartu su jais dirbantys (ir tie, su kuriais jie gyvena), 

jie išvengia daugelio darbe pasitaikančių stresinių situa- 
cijų — klastingų užmačių, įžeidinėjimų, sabotažo ir ne- 
tinkamo požiūrio. Malonu būti greta mokančių išklausyti, 
todėl natūralu, kad visi nori jiems padėti. Vadinasi, tapę 
geresniu klausytoju tikriausiai susilauksite daugelio no- 
rinčiųjų su jumis bendrauti, jums pagelbėti. Žmonės sten- 
giasi būti lojalūs mokančiajam išklausyti, nes jaučia jo 
prielankumą ir pagarbą. 

Efektyviai klausydamiesi iš karto suprasite, ką žmonės 
nori jums pasakyti, taigi išvengsite daugybės įvairiausių 
klaidų ir nesusipratimų, kurie, kaip patys žinote, gali būti 
stresų priežastis. Jeigu paklausite žmonių, kas juos išmu- 
ša iš vėžių ir supykdo, daugelis atsakys nesiklausymą 
esant beveik pačiame juos erzinančių dalykų sąrašėlio 
viršuje. Taigi didesnis dėmesys tam, ką sako kiti, padės 
jums išvengti daugelio, o gal net ir visų asmeninių kon- 
fliktų. Pagaliau efektyvus klausymasis — puikus būdas 
taupyti laiką ir išvengti žioplų klaidų. Tiek instrukcijas, 
tiek žmonių interesus jūs permatysite kiaurai. 

Taikant šią strategiją galima sulaukti greitų ir reikš- 
mingų rezultatų. Galbūt jums prireiks šiek tiek įgūdžių, 
tačiau jeigu ryšitės ją išmėginti, pamatysite, kad buvo 
verta. Galbūt su jumis dirbantiems Žmonėms nebus visai 
aišku, ką jūs darote kitaip, tačiau jie tikrai pastebės per- 
mainą su jumis bendraudami. Ne tik kiti jumis žavėsis ir 
labiau jus mylės. Jūs ir patys džiaugsitės pasidarę rames- 
ni ir taikesni. 


23. 
BŪKITE DRAUGIŠKI SEKRETOREI 


isai neseniai lankydamasis San Franciske kartą lūku- 
Viva bičiulio, su kuriuo rengėmės drauge pietauti. 
Stebėjau keletą scenų, kurios labai tiko šiai knygai. Jau 
tada žinojau būtinai viską papasakosiąs ir jums. 

Į įstaigos laukiamąjį įėjo kažkoks žmogus ir nedrau- 
gišku, įsakmiu balsu sustugo: „Žinučių yra?“ Sekretorė 
pažvelgė į jį ir nusišypsojo. Paskui maloniai atsakė: „Ne, 
pone.“ Tada jis piktai, beveik grėsmingai burbtelėjo: „Tik 
nepamiršk paskambinti, kai dvylika trisdešimt atvyks 
klientas. Aišku?“ Ir nurūko koridoriumi. 

Ne vėliau kaip po minutės pasirodė moteris, kuri taip 
pat norėjo išsiaiškinti, ar jai nėra palikta žinučių. Ji nu- 
sišypsojo, pasisveikino, paklausė sekretorės, kaip jai šian- 
dien sekasi. Sekretorė taip pat nusišypsojo ir padėkojo 
moteriai už gražius žodžius, o tada nusigręžė paimti 
pluoštelio paliktų žinučių. Paskui jos dar apie kažką trum- 
pai pasikalbėjo, bet aš nenugirdau. Prieš moteriai atsi- 
sveikinant su sekretore ir nutolstant koridoriumi, jos ke- 
letą kartų abi nusijuokė. 

Mane visada šokiruoja storžieviškas elgesys su sekre- 
torėmis, kai su jomis nesiskaitoma. Matyt, tokia jau yra 
trumparegių biznierių nuostata. Per daugelį metų esu 
klausinėjęs ne vieną sekretorę, ar jos vienodai žvelgia į 
visus kontorų darbuotojus. Dažniausiai susilaukdavau to- 
kio atsakymo: „Juokaujate, tiesa?“ Tiesą sakant, atrodo, 
jog sekretorės yra labai įtakingos. Jeigu būsite joms drau- 
giški, gerokai palengvinsite savo gyvenimą. Užsitikrinsite 
ne tik malonų pasisveikinimą bei keletą gražių šypsenų 
per vis4 darbo dieną; sekretorė jums gali pasitarnauti 
daugeliu subtilių būdų — ji paisys jūsų privatumo ir ga- 
rantuos telefoninių pokalbių slaptumą, primins apie svar- 

bius įvykius, perspės dėl galimų problemų, padės jums 
planuoti darbo dieną ir taip toliau. 

Mačiau abi šio reikalo puses. Stebėjau, kaip sekretorės 
padeda kartu dirbantiems žmonėms išvengti įvairiausių 
nesklandumų, net gelbsti juos nuo didelių klaidų. Kartą 
mačiau, kaip sekretorė nusivijo žmogų per visą korido- 
rių, o paskui dar gerą kelio galą norėdama priminti apie 
susitikimą, kurį, ji buvo tikra, jos kolega pamiršo. Vėliau 
paprašiau žmogų, kurį ji vijosi, papasakoti, kas ten nu- 
tiko. Jis patikino mane, kad jo sekretorė — tikra „didvy- 
rė“. Jis net sakė, kad veikiausiai tik jos dėka nepraradęs 
darbo. Sekretorė, paklausta apie jų santykius, atsakė, jog 
jie net nesą tikri draugai, bet tas Žmogus buvęs nepa- 
prastai malonus. Tada aš jos paklausiau, ar ne dėl to ji 
bėgo gatve kepinant saulei, ketindama jam priminti apie 
planuotą susitikimą. Ji tik nusišypsojo ir atsakė: „Atspė- 
jote.“ 

Deja, viskas būna priešingai, kai sekretorė mato, jog 
su ja nesiskaitoma, kai ji jaučiasi įžeista. Girdėjau įvairių 
sekretorių pasakojimų apie paslaptingai dingusias žinu- 
tes, apie tai, kad jos „pamiršdavusios“ priminti kokį nors 
susitikimą, nes paprasčiausiai būdavę nejauku tai pada- 
ryti. 

Žinoma, yra daugybė šaunių sekretorių, nepaisančių 
asmeniškumų ir beveik visada darančių tai, kas tinka- 
miausia. Tačiau pagvildenkite šią temą iš sekretorės po- 
zicijų. Ji atsakinėja į telefono skambučius, į daugelio žmo- 
nių siunčiamas žinutes ir dar turi begalę kitokių svarbių 
įpareigojimų. Kai kurie žmonės, su kuriais joms tenka 
dirbti, iš tikrųjų puikūs, kiti — pakenčiami, tačiau pasi- 
taiko ir karštakošių. Nejau jūs dar abejojate, kad draugiš- 
ki santykiai su sekretore gali tik pasitarnauti jūsų intere- 
sams? Kitaip kuo dar jos galėtų motyvuoti dirbamus 
viršvalandžius, darbą, už kurį joms nemokama, jeigu jūs 
nebūtumėt joms malonus ar bent jau pagarbus? 

Aš anaiptol neskatinu jūsų susidraugauti su sekretore 

vien savanaudiškais sumetimais. Jūs turėtumėt to norėti 
jau todėl, kad gražus elgesys praskaidrins darbo dieną 
jums abiem. Juk sekretorę jūs matote kasdien, be to, 
ištisą -dieną. Negana to, tas draugiškas gestas kainuoja 
tiek nedaug laiko ir pastangų. Patarčiau laikyti sekretorę 
svarbia savo gyvenimo partnere. Elkitės su jomis taip, 
tarsi iš tikrųjų jas labai vertintumėtę, nes taip ir turėtų 
būti. Būkite geri, nuoširdūs, kantrūs ir mandagūs. Dėko- 
kite joms už viską, ką jos jums padaro, net jei tai ir yra 
jų darbo dalis. Ar galite įsivaizduoti savo patiriamą stresą 
ar kokius nors kitus tikėtinus padarinius praleidus nors 
vieną svarbų skambutį ar svarbią žinutę? Būtent jūsų sek- 
retorė rūpinasi, kad taip nenutiktų. Ar nebūtų išmintinga 
paskirti sekretorei papildomų lėšų šventiniams pirkiniams? 
Beje, tą patį principą įvairiai galima būtų taikyti ir dau- 
gelio kitų profesijų Žmonėms — sanitarams, valytojams, 
valdytojams, virėjams. 
“Man atrodo, jūs įsitikinsite, kad tikrai išmintinga susi- 
draugauti su sekretorėmis. Tai puikus būdas praskaidrinti 
darbo kasdienybę ir efektyvus metodas gyventi patiriant 
šiek tiek mažiau stresų. Jeigu jūs dar nepasinaudojote 
šiuo patarimu, siūlyčiau pamėginti. 


24. 


NEPAMIRŠKITE MOTO: 
„MUSĖS LIMPA PRIE MEDAUS“ 


2.7 matau, kad koks nors Žmogus erzinamas, su juo 
agresyviai elgiamasi ar mėginama jį įbauginti, truk- 
dant jam dirbti ar juo manipuliuojant, visada primenu, 
jog per ilgą laiką medumi galima. privilioti nemažai mu- 
sių. Įsidėmėkite tai, ir tikrai nesigailėsite! Žinoma, kai 
kada didelis aktyvumas ar tam tikra agresija padeda skin- 
tis kelią; kartais tikrai pavyksta ką nors pagąsdinti ar 
įbauginti. Tačiau esu įsitikinęs, kad agresija ar netinka- 
mas elgesys beveik visada atsigręš prieš jus. 

Kai būsite geri, mylintys ir kantrūs, kai būsite malo- 
nūs, puikūs klausytojai, kai nuoširdžiai rūpinsitės kitais, 
jums bus atsilyginta tuo pačiu. Tada kiti žmonės šalia 
jūsų visada jausis patogiai, jumis pasitikės. Jie jus palai- 
kys, dalysis su jumis sėkmės paslaptimis, visur ir visada 
kiek galėdami stengsis jums padėti. Jie džiaugsis jūsų 
sėkme. Kai būnate lipšnūs, žmonės limpa prie jūsų kaip 
musės prie medaus. Jie lengvai atleidžia jums klaidas, 
svyravimus. Už akių jie visada jus minės tik geru žodžiu. 
Įgysite kilnaus Žmogaus reputaciją. 

Deja, priešingas elgesys susilauks priešingų rezultatų. 
Jei su jumis sunku bendrauti, jei esate labai priekabūs, 
tuomet dažnai -.nepaisoma jūsų teigiamų savybių, jos su- 
menkinamos arba apie jas pamirštama. Be to, šitokiu ag- 
resyviu, atžagariu elgesiu patys sau sukeliate stresą. Jūs 
žvalgysitės negalėdami surasti sau palankaus Žmogaus. 
Kai esate „dygliuoti“, atstumiate žmones, tačiau būdami 
kilnūs ir geri, kitus traukte traukiate sava energija ir nuo- 
širdumu. 

Turiu pasakyti, jog dažnai apie kokį nors verslą spren- 
džiu ne pagal kainą, kokybę ar tai, kiek man bus užmo- 

kėta, o pagal darbuotojų tarpusavio bendravimą. Visuo- 
met jutau, kad paklausęs savo širdies ir pasirinkęs į kom- 
paniją puikius žmones galėšiu džiaugtis tik teigiamais po- 
tyriais. Gerai užsirekomendavęs būsiu mylimas kitų, kartu 
suklestės ir mano biznio planai, ir verslo santykiai, išsi- 
pildys visi sumanymai. Iki šiol visos mano prielaidos ab- 
soliučiai pasitvirtindavo. 

Esu sutikęs žmonių, kurie maždaug taip sakydavo: 
„Daugiau niekada nesisamdysiu šito Žmogaus“. Tada aš 
paklausdavau: „Ar jums nepatiko jo darbas?“ Paprastai jie 
atsakydavo: „O, ne, visai ne. Paprasčiausiai su juo labai 
sunku dirbti.“ 

Čelsė yra darbšti, gabi moteris, dirbanti mažmeninės 
prekybos sferoje. Be to, ji dar labai gera ir kilni. Viena 
iš mažmenininkų darbo blogybių — ilgos darbo valan- 
dos, ypač savaitgaliais ir švenčių dienomis. Dažnai dar- 
buotojai tiesiog varžosi dėl laisvų .dienų, ypač dėl gali- 
mybės nedirbti per didžiąsias šventes. 

Dar pačioje savo karjeros pradžioje Čelsė nutarė, jog 
nors daugelis žmonių mano, kad kiekvienas yra pasiren- 
gęs tau „perlipti per galvą“, visada išmintingiausia elgtis 
gražiai ir taktiškai. Stengdamasi būti gera, ji dažnai pasi- 
siūlydavo už ką nors dirbti, kad bendradarbis didelės 
šventės metu galėtų pabūti su savo šeima. 

Vieną gražią dieną Čelsė sulaukė neįtikėtino pasiūly- 
mo, pasitaikančio kartą per gyvenimą, — du nuostabius 
mėnesius pakeliauti po Europą. Tačiau ji negalėjo tiek 
ilgai keliauti neprarasdama darbo, nebent būtų suradus 
žmogų, galintį ją pavaduoti. Ji nepaprastai daug dirbo, 
kol užsitarnavo turimą padėtį, todėl nenorėjo visko pra- 
dėti iš naujo. 

Ir vis dėlto Čelsė išvyko į kelionę, neprarasdama dar- 
bo. Jai padėjo įgyta reputacija — bendradarbiai nenorėjo 
praleisti progos jai pagelbėti. Apsiašarojusi ji sakė, kad 
tai „neįtikimiausias altruistinis grupelės žmonių aktas, ko- 
kį tik galima darbe įsivaizduoti“. 

Manyčiau, jog verta pasigilinti į šią strategiją net ir 
tada, kai save laikote gana lipšniu žmogumi. Daugumai 
mūsų — aišku, savęs taip pat neišskiriu — dar reikia 
gerokai paplušėti. Galbūt mes apskritai deramai elgia- 
mės, tačiau kartkartėmis vis tiek ką nors atstumiame, bū- 
name šiek tiek arogantiški, apkaltiname dėl ko nors kitus 
ar manipuliuojame kitais, siekdami gero sau. Apsvarstę 
realią praktinę naudą būti švelniems ir kantriems, galime 
tapti dar geresni. Manau, daugelis žmonių intuityviai nu- 
jaučia muses limpant prie medaus. Vis dėlto man atrodo, 
kad visada pravartu tai priminti. 


25. 


VENKITE PASAKYMO: 
„TURIU EITI Į DARBĄ“ 


etinu kalbėti apie strategiją, susijusią su keturiais po- 
> mūsų kalbos žodžiais: „Turiu eiti 
į darbą“. 

Prieš tęsdamas pasakojimą, norėčiau patikinti jus gerai 
suvokiąs, jog absoliučiai teisinga sakyti, esą jūs „turite“ 
eiti į darbą. Vis dėlto tie žodžiai turi kažkokį išties ne- 
gatyvų krūvį, kuris, mano manymu, yra gniuždantis. 

Kitaip nei mintys, žodžiai yra pirminis impulsas jūsų 
patirčiai, pirmasis žingsnis. Jie nutapo jūsų vilčių paveiks- 
l4, grindžia kelią jūsų patirčiai. Kai jūs „turite“ ką nors 
padaryti, galima suprasti, jog nebeturite kito pasirinkimo, 
nebelieka vilčių būti kur nors kitur tuo metu, užsiimti 
kitkuo. O tai, savo ruožtu, sąlygoja kitą dalyką — jūs 
nesate visa širdimi atsidavęs savo veiklai, todėl negalite 
visiškai išnaudoti savo potencialo, juolab neįstengiate mė- 
gautis praktikuojamais dalykais. Taigi sakydami „turiu eiti 
į darbą“, jūs nejučia nuteikiate save priešiškai, rengiatės 
prastai dienai. Tačiau tai nereiškia, kad toji diena jums 
išties nenusiseks. Vis dėlto tokia nuostata padidina blogų 
emocijų tikimybę. 

Negana to, yra dar viena subtili negatyvi nuostata, 
kuriai pasidluodate ir net užkrečiate ja kitus. Atrodo, jūs 
iš tikrųjų štai ką mėginate pasakyti: „Aš nemėgstu savo 
darbo. Nerandu tokio, kurį mėgčiau.“ Kaip siaubinga tai 
pripažinti sau ar sakyti kitiems, žinant, kad darbe pralei- 
džiate didumą savo laiko! Pamąstykite apie tai. Jeigu jums 
iš tiesų patiktų jūsų darbas, ar sakytumėt „turiu eiti į 
darbą“? Ar esate sakę „turiu vykti (kur nors) savaitgaliui“? 
Nejau nebūtų prasmingiau sakyti „einu į darbą“ arba „ei- 
nu užsidirbti pragyvenimui“, arba „einu užsitikrinti ryto- 

jaus“, arba dar paprasčiau — „einu dirbti“, be negatyvaus 
atspalvio? Nesirengiu siūlyti jums šokinėti iš džiaugsmo ir 
šūkauti „olialia, ruošiuosi į darbą“, tačiau nejau negalite 
sugalvoti ko nors linksmesnio darbo dienos pradžiai? Ar 
tada neimtumėte labiau savimi didžiuotis? Nejau nema- 
note, kad ir kitiems būtų maloniau klausytis pozityvesnių 
žodžių? Rytą išeidamas į darbą nenorėčiau net ir užuo- 
minomis pasakyti vaikams, jog „darbas — tikra nuobody- 
bė, tačiau aš ir vėl privalau ten eiti“. 

Vadovaudamies mano siūloma strategija ir įprastiniu 
verksmingu balsu sumurmėję: „Turiu eiti į darbą“, tuoj 
pat nusišypsosite ar net pasijuoksite iš savęs. Mat suvok- 
site, kaip absurdiškai tai skamba. Tada pakartoję jau pa- 
sakytą frazę truputį pozityviau, subtiliai priminsite savo 
smegenims, jog tikitės puikios dienos. Manau, sutiksite, 
jog mūsų viltys ar nuojautos dažniausiai išsipildo. Kai 
tikitės ko nors negera, paprastai taip ir nutinka. O kai 
tikitės puikios dienos, labai retai kada nusiviliate. 

Tikiuosi, kad bent jau savęs paklausite: „Kaip šie žo- 
džiai galėtų paveikti mano darbo dieną?“ Įsidėmėkite, jog 
dauguma žmonių dirba ne mažiau kaip po aštuonias va- 
landas penketą dienų per savaitę. Mes privalome dirbti, 
kad ir kaip tą faktą formuluotume patys sau ir kitiems. 
Kodėl nepasirinkus gero starto vengiant piktžodžiauti 
apie tai, kas jūsų laukia? 


26. 


ATSARGIAI! JŪSŲ PAŽADAI GALI VIRSTI 
STRESO ŠALTINIU 


os prieš kelerius metus ėmiau suvokti, kaip dažnai 

ką nors pažadėdavau žmonėms kurią nors darbo die- 
ną ir kaip dažnai vėliau dėl to pasigailėdavau. Su nuo- 
staba supratau, kad mano potraukis lengviems pažadams 
kaip tik ir buvo pagrindinė stresų priežastis. Pamatęs, 
kad dėl tokių situacijų iš dalies esu kaltas aš pats, gana 
lengvai pakeičiau elgseną ir sumažinau darbo metu pa- 
tiriamos įtampos dozę. 

Pagalvokite, kiek daug neapgalvotų pažadų, kurie gal 
net ir neatrodo kaip pažadai arba išsprūsta nejučia, 
pažeriame kitiems. Pavyzdžiui: „Aš tau vėliau paskambin- 
siu“, „Luktelėsiu prie tavo kabineto“, „Kitą savaitę atsių- 
siu tau vieną savo knygos egzempliorių“, „Mielai padary- 
siu tai už tave“, „Paskambink, jeigu kada prireiks tave 
pavaduoti“. Pasitaiko, kad net ir išties nekaltos replikos, 
kaip kad „mielai, kodėl ne“, įklampina jus į bėdą, nes 
gali būti suvoktos kaip pasisiūlymas padaryti ką nors, ko 
nuoširdžiai nenorite ar negalite padaryti. Iš tikrųjų jūs ką 
tik leidote prašyti jūsų net ir daugiau, nes pasakėte, kad 
šitai jums bus malonu. 

Buvau pratęs panašiai elgtis kone kasdien. Kas nors 
paprašydavo manęs kokio paprasto dalyko: „Ar galėtum 
man atsiųsti straipsnio, apie kurį ką tik kalbėjai, kopiją?“, 
o aš daug negalvodamas atsakydavau: „Žinoma, kodėl 
ne“. Aš net kur nors tai užsirašydavau, kad nepamirščiau. 
Taigi baigiantis dienai ar savaitei susidarydavo ištisas pus- 
lapis pažadų, kuriuos reikėdavo ištesėti. Kartais man net 
pasidarydavo pikta. Aš labai skubėdavau išsiuntinėti pa- 
žadėtus straipsnius, tačiau man pritrūkdavo laiko, tad tek- 
cdavo skubėti ir tvarkant būtiniausius reikalus. 


76 


Ir jūs nesate kitokie, tikriausiai ir jūs iš paskutiniųjų 
stengiatės laikytis pažadų. O kuo daugiau prižadate, tuo 
stipresnį jaučiate stimulą pažadus įvykdyti. Tam tikra 
prasme daug pažadėję turbūt neišvengsite streso rūpin- 
damies, kad visi liktų patenkinti. 

Leiskite kai ką smulkiai paaiškinti. Neskatinu liautis 
žadėti ir nesakau, kad daugelio pažadų visai nereikėjo ar 
kad jie nėra svarbūs. Galbūt tik tam tikrą procentą paža- 
dų jūs davėte be reikalo. Dauguma jų reikalingi. Jeigu 
nepažadėsite, nejausite stimulo vykdyti! Pavyzdžiui, aš 
pats dažnai sakydavau savo leidėjui: „Pažadu jums atnešti 
tai kitą savaitę maždaug tokiu metu“. Tačiau iš tikrųjų 
jiems to pažado nė nereikėdavo, jie tikėdavosi iš manęs 
tik didelių pastangų. Tačiau pažadėjęs turi verstis per 
galvą, kad tik to pažado nesulaužytum. Jeigu nebūčiau 
prižadėjęs, o paprasčiausiai mėginčiau dirbti kiek įmany- 
damas sparčiau, tai nejausčiau tam akstino. Visa tai gana 
subtilu, tačiau niekas kitas nepriverčia taip jaudintis. 

Aš jau išmokau apsvarstyti kiekvieną išgirstą pageida- 
vimą ir kiekvieną savo paties pasiūlymą. Pavyzdžiui, jei- 
gu manęs paprašo straipsnio kopijos, pasisiūlau ją atsiųs- 
ti arba pateikiu alternatyvų variantą, kaip tą straipsnį 
įsigyti. Kartais dera pažadėti, o kartais — ne. 

Taip pat išmokau nesišvaistyti pasiūlymais. Kitaip ta- 
riant, užuot pasakęs: „Puiku, aš atsiųsiu tau minėtos kny- 
gos egzempliorių“, kaip kad paprastai būnu linkęs sakyti, 
kartais susilaikau garsiai to nepasiūlęs. Tuomet suradęs 
laisvo laiko aš vis dar galiu (dažniausiai taip ir nutinka) 
nusiųsti tą knygą vėliau, jeigu vis dar manau, kad to 
reikia, tačiau tokiu atveju nesijaučiu įsipareigojęs. 

Apdairiai duodami pažadus laimėsite du dalykus. Pir- 
ma — sutaupysite nemažai laiko ir energijos. Kai kurie 
jūsų pažadai visai nereikalingi ir nelaukiami. Kitiems pa- 
žadams įvykdyti jūs paprasčiausiai pristigsite laiko. Bran- 
giausias mūsų turtas — laikas. Tiesą sakant, laiko trūku- 

mas — pagrindinis žmonių, kalbančių apie darbo proble- 
mas, nusiskundimas. Matyt, visi sutiks, kad retai kada 
užtenka laiko absoliučiai viskam. Mažiau žadėdami turė- 
site daugiau laiko būtiniausiems reikalams. 

Antras dalykas, kurį laimite mažiau žadėdami, — tai, 
jog jūsų pažadai atrodys reikšmingesni jums ir tiems, ku- 
riems žadate. Jūs atsakingiau žvelgsite į tai, ką pažadė- 
jote mylimiems Žmonėms, kas reikšminga jums ir kitiems. 
Slegiami daugybės pažadų, jūs greitai nesusigaudysite, 
kas iš tiesų svarbiausia. Paprastai viskas baigiasi tuo, jog 
sulaužote mylimiausiems žmonėms duotus pažadus. Ma- 
žiau apžiodami lengviau atskirsite svarbiausius dalykus, 
aiškiau matysite perspektyvą. Aš mežadu, kad ši strategija 
jums padės, tačiau viliuosi, jog tikriausiai bus būtent taip. 


27. 


ATIDŽIAU PAŽVELKITE 
Į SUSIKURTUS RITUALUS IR ĮPROČIUS 
(MĖGINKITE KAI KĄ PAKEISTI) 


i“ pragyvenimui labai lengva prie ko nors 
įprasti — kai kurie įpročiai būna geri, kai kurie — 
blogi; vieni jų visai nebūtini, kiti — tiesiog nereikalingi. 
Kurie ne kurie mus saisto tik todėl, kad ir visi kiti taip 
elgiasi. Yra ir tokių, kurie mus persekioja vien dėl to, 
kad mes „visada taip darydavome“. Dauguma šių įpročių 
tiesiog suaugo su mumis, tapo mūsų dalimi, ir mes nė 
nepastebime jų, tuo labiau neketiname nieko keisti. Kar- 
tais išsiugdę kokį nors įprotį neatsikratome juo per visus 
savo karjeros metus. 

Atidžiau pažvelgę į savus įpročius ir ritualus, savo va- 
lia sutikę kai kuriuos jų pakeisti, susilauksite puikių di- 
videndų savo gyvenimo kokybės pavidalu. Mūsų įpročiai 
dažnai jau patys savaime yra didžiulis streso šaltinis. Kel- 
dami tiek įtampos (nesvarbu, ar mes suvokiame tai, ar 
ne) tolesnį gyvenimą jie apkartins dar labiau. 

Štai keletas bendriausių įpročių ir ritualų iš daugelio 
šimtų galimų. Kai kurie jų jums gali pasirodyti pažįstami, 
kai kurie — ne. Galbūt jūs nesate įpratę pasilikti sau 
pakankamai laiko pasiruošti darbui, todėl nuolatos sku- 
bate. Galbūt mėgstate persivalgyti per priešpiečius, be 
to, skundžiatės neturį laiko pasimankštinti, o po pietų 
visada jaučiatės pavargę. Galbūt į darbą važinėjate savu 
automobiliu, nors galėtumėte keliauti traukiniu arba au- 
tobusu, jums būtų pigiau, o ir patys galėtumėte atsipalai- 
chuoti ar ką nors paskaityti. Galbūt vartojate per daug 
kofeino, beveik visada būnate nervingi ir suirzę. Galbūt 
po darbo einate į barą išlenkti kelių taurelių, namie, lai- 
kydamiesi ritualo, išgeriate vyno ar kitokio alkoholio. Gal- 

būt rytais būnate šiek tiek suirzę ir linkę ginčytis, užuot 
su kolegomis bendravę draugiškai. Tuomet ir kolegos 
gerokai padvejos prieš nuspręsdami jums padėti, kils ne- 
reikalinga įtampa. Galbūt per daug laiko praleidžiate skai- 
tydami laikraščius, per retai leidžiate sau paimti į rankas 
mėgstamo autoriaus knygą. Galbūt vakarais per vėlai ei- 
nate gulti, gal per anksti. Galbūt „naktipiečiai“, valgomi 
neva norint atsipalaiduoti, kenkia jūsų miegui. Taigi tik 
jūs patys žinote, kurie iš šių įpročių apsunkina jūsų gy- 
venimą. 

Matote, jog kiekvienas iš šių išvardytų įpročių gali 
sąlygoti įtampą jūsų gyvenime, apsunkinančią darbo die- 
ną ir skatinančią graužtis darbe dėl smulkmenų. Todėl 
pastanga atidžiau paanalizuoti savo įpročius, matyt, būtų 
labai naudinga. 

Susimąstykime, kaip pakistų įtampos dozė pakeitus 
keletą iš čia išvardytų įpročių. Tai iš pažiūros paprasta, 
tačiau pokyčiai būtų didžiuliai. Užuot sakę sau: „Niekada 
negalėčiau to padaryti“, atverkime širdis ir įsivaizduoki- 
me pasiduodą pokyčiams! 

Ar jūsų laukia įtampos kupina diena, ar patenkina- 
mos, bent jau pakenčiamos darbo valandos, priklauso 
nuo to, ar jūs nuolatos skubate. Paprastai rytais tik taip 
ir būna. Atsikėlę valanda anksčiau arba anksčiau pradėję 
ruoštis darbo dienai galite labai daug ką pakeisti. 

Pažįstu daugelį žmonių, kurie vietoj įprastos pietų per- 
traukos pasirinko vienos valandos pasivaikščiojimo per- 
traukėlę. Šis vienintelis sprendimas gerokai pakeitė jų 
gyvenimą. Jie numetė svorio ir pasijuto esą daug sveikes- 
ni. Jie geriau jaučiasi ir yra kur kas energingesni. Jie 
taupo priešpiečių sąskaita ir investuoja sutaupytus pini- 
gus į ateitį. Dažnai jie vaikštinėja ne vieni, susitinka su 
draugais, tokiu būdu paversdami pertraukėlę malonaus 
bendravimo valanda. Dabar jie jaučiasi ramesni ir atsipa- 
liidavę kaip niekada anksčiau. 

Dauguma nuolat geriančių Žmonių kitą dieną jaučiasi 
aptingę ir suirzę. Atsikratę šio įpročio arba bent jau su- 
mažinę svaigalų kiekį pasijusite kur kas geriau nei galite 
įsivaizduoti. Tikriausiai geriau miegosite ir būsite daug 
energingesni visą darbo dieną. Turbūt numesite šiek tiek 
svorio, taigi išleisite mažiau pinigų, nes alkoholio varto- 
jimas — brangus įprotis. Dauguma žmonių, pradėję ma- 
žiau gerti svaigalų, pasijunta esą kantresni, pasitaiso jų 
santykiai su aplinkiniais žmonėmis. 

Jeigu į darbą keliaujate automobiliu, turite ir kitą pa- 
sirinkimą. Pažįstu Žmonių, automobilį išmainiusių į trau- 
kinį (ar kitokią transporto priemonę). Iš to jie susilaukė 
neabejotinos naudos. Užuot gniaužę vairą ir nervinęsi, jie 
išnaudoja kelionės laiką skaitymui ar įrašų klausymuisi. 
Jie snūduriuoja, medituoja, mąsto ar tiesiog atsipalai- 
duoja. 

Beje, tai tik maža saujelė potencialių pokyčių! Jūs pa- 
tys galite juos pasirinkti. Visi žmonės skirtingi, skiriasi ir 
jų įpročiai, pastojantys kelią laimingesniam gyvenimui. 
Aš nenumanau, kuriuo įpročiu norėtumėte atsikratyti ar 
ji pakeisti, tačiau beveik neabejoju, kad įstengsite surasti 
bent vieną tokį. Pamėginkite. Jums nėra ko prarasti; na, 
nebent šiek tiek stresinių situacijų. 


28. 
GYVENKITE DABARTIMI 


pie magišką gebėjimą „gyventi akimirka“ prirašyta la- 

bai daug. Vis dėlto esu įsitikinęs, jog tai viena iš tų 
amžinai žaliuojančių išminties šakelių, kurių niekada ne- 
būna gana. Geriau įgudę sutelkti dėmesį į konkrečią aki- 
mirką pastebėsite, kad jūsų gyvenimas darbe nuostabiai 
pagerėjo. Jūs patirsite kur kas mažiau įtampos, taip ne- 
skubėsite, pradėsite dirbti efektyviau, su jumis bus leng- 
viau bendrauti. Be to, labiau žavėsitės dirbamu darbu, 
pasidarysite gerokai atidesnis klausytojas, daug geriau vis- 
ką įsidėmėsite. 

Labai dažnai mūsų dėmesys krypsta į ateities planus. 
Vienu metu mes mąstome apie begalę dalykų (ir dėl jų 
jaudinamės) — apie terminus ir potencialias problemas, 
apie savaitgalio planus, apie savo požiūrį į darbą. Mes iš 
anksto vaizduojamės prieštaringas nuomones ir kitokius 
nesklandumus, nelemtą įvykių eigą. Dažnai patys sau įsi- 
kalbame, kad mums bus sunku, dar gerokai prieš nutin- 
kant konkrečiam dalykui. 

Kartais mūsų dėmesys nukrypsta į praeitį — apgailes- 
taujame dėl praėjusią savaitę padarytos klaidos arba dėl 
šį rytą įvykusio ginčo. Kartais graužiamės dėl prasto pra- 
ėjusio ketvirčio uždarbio arba prisimename kokį nors trik- 
dantį ar skausmingą įvykį. Galvodami apie praeitį ar at- 
eitį, visada randame būdų įsivaizduoti blogiausią variantą. 
Diduma šios protinės veiklos skirta ateities įvykiams, iš 
tikrųjų įvyksiantiems arba ne. O jeigu kas nors ir įvyksta, 
paprastai tikrasis įvykis būna ne toks baisus, kaip kad 
mes įsivaizdavome. Taigi toks vaizdavimasis retai kada 
būna teigiamas dalykas. Tą pat galima pasakyti ir apie 
praeities įvykius, kurie jau buvo, apie jau įveiktus sun- 
kumus. Tai dalykai, kurie kitados buvo nutikę, tačiau 
dabar mes jau negalime turėti jiems įtakos. 

Žinoma, ši protinė: veikla vyksta tariamai mums dir- 
bant. Tačiau kiek. efektyviai įstengiame dirbti, kai mūsų 
sąmonei rūpi viskas, tik ne dabartinė akimirka? 

Pats esu išmėginęs abu būdus — dirbau tada, kai ma- 
no mintys blaškėsi šen bei ten, ir tada, kai buvau labai 
susikaupęs. Įsitikinau, jog sutelktos mintys turi daugiau 
polėkio, kūrybiškumo ir sąlygoja efektyvesnį darbą nei 
padrikos. Galiu pasigirti, kad didžiausias mano paties 
mąstymo vis dar neprarastas privalumas yra gebėjimas 
vienu metu susitelkti į vieną dalyką. Kai su kuo nors 
kalbuosi telefonu ar bendrauju asmeniškai, paprastai bū- 
nu „būtent ten“, drauge su pašnekovu. Todėl iš tikrųjų 
išgirstu ir suvokiu viską, kas man sakoma. 

Taip pat stengiuosi elgtis ir rašydamas. Pamiršęs kitus 
svarbius reikalus aš visiškai įsitraukiu į tuo metu dirbamą 
darbą. Visas mano dėmesys, visa energija būna sutelkta 
į konkretų dalyką, ir tai yra ideali prielaida kūrybingam 
ir efektyviam darbui. Supratau, jog viena atidaus darbo 
valanda produktyvumu prilygsta ištisai padriko darbo die- 
nai. Tą pat galima pasakyti ir apie pokalbius su žmonė- 
mis. Man išties buvo sunku įgusti bendrauti su žmonėmis 
negalvojant apie tai, kaip būtų puiku dabar atsidurti kur 
nors kitur. Kitaip tariant, jeigu dabar esu Čikagoje, negal- 
voju apie rytojaus paskaitą Klivlende. Esu tikras, kad iš- 
mokęs orientuotis į dabartinį momentą, pasidariau geres- 
nis lektorius. Dabar galiu labai įtemptai dirbti ir daug 
keliauti nejausdamas nuovargio. 

Šis mokėjimas „gyventi akimirka“ yra kur kas labiau 
susijęs su tuo, kas dedasi jūsų sąmonėje, nei su tuo, kas 
vyksta jūsų kontoroje. Visada atsiras kokių nors išorinių 
trukdžių — telefono skambučių, nelauktų klientų, susiti- 
kimų ir taip toliau. Todėl svarbiausia išmokti vėl greitai 
susikoncentruoti į tai, ką šiuo metu veikiate, persiorien- 
tuoti nuo vieno dalyko prie kito. 

Visiškai pasinėrę į dabartinį momentą jūs ne tik paju- 
site konkrečią efektyvesnio darbo teikiamą naudą, bet ir 

pats darbas jums pasirodys daug mielesnis. Visiškai atsi- 
duodami tam, ką -darote būtent šią akimirką, susiduriate 
su magiška galia, kuri nepaprastai padidina jūsų patiria- 
mą pasitenkinimą. Neabejoju, kad jums tai patiks. 


29. 


GERAI PASVERKITE 
SAVO TROŠKIMUS 


11 mūsų didumą laiko praleidžia svajodami ką 
nors pakeisti. Trokštame „geresnio gyvenimo“, atsą- 
kingesnių pareigų, mažiau šio, daugiau to. Kai kurie mū- 
sų trokštami dalykai, dėl kurių švaistome savo energiją, 
gal ir galėtų pagerinti mūsų gyvenimą. Tačiau kartais šie 
norai vargiai būna verti tokių svajonių ar pastangų. Todėl 
patarčiau itin gerai apgalvoti troškimus. 

Šia strategija neskatinu jūsų atsisakyti svajonių ar ge- 
resnio gyvenimo siekių, o tik primenu, kad gyvenimas 
galbūt yra puikus būtent toks, kokį gyvenate dabar. Ma- 
no tikslas — priminti jums, jog verta atidžiai pergalvoti, 
ko jūs iš tikrųjų norite, nes dažnai kas nors baigiasi šiek 
tiek kitaip nei tikėjotės. Galbūt jums teks labiau nusivilti, 
daugiau keliauti, imtis didesnės atsakomybės, įsivelti į 
nelauktus konfliktus, susidurti su laiko stoka ir taip to- 
liau. Apie tai pagalvoję, tikriausiai suvoksite, jog verta 
džiaugtis tuo, ką turi. Galbūt viskas ne taip jau blogai, 
kaip kad kartais jums patiems atrodo. 

Esu sutikęs daugybę Žmonių, kurie daugelį metų gy- 
veno sutelkę visas mintis į tai, kaip pagerėtų jų gyveni- 
mas atsiradus keliems dalykams. Tačiau galiausiai paaukš- 
tinti ir užėmę geresnius postus, jie turimos vietos 
privalumus ėmė laikyti savaime suprantamu dalyku. Ki- 
taip tariant, jiems taip rūpėjo jų karjeros blogybės, kad 
jie nebeįstengė įvertinti didelių pelnytų dovanų arba to, 
ką visada turėjo. 

Pavyzdžiui, vienas mano pažįstamas svajojo gauti dar- 
bą toje pačioje kompanijoje, kuris, anot jo, būtų „žymiai 
geresnis“. Kurį laiką jis netiesiogiai siekė šio darbo, nuo- 
lat skųsdamasis turima padėtimi. Tik pasiekęs tikslą jis 

suvokė, į ką maino savo turimą padėtį. Teisybė, jo pres- 
tižas truputėlį pakilo, o ir alga šiek tiek padidėjo, tačiau 
dabar jam teko po kelėtą kartų per savaitę, kartais net ir 
dažniau, kur nors važinėti. Mano pažįstamas ėmė bepro- 
tiškai ilgėtis savo trijų vaikučių, jam trūko ir kitokių svar- 
bių dalykų — futbolo, koncertų, mokytojų konferencijų 
ir kitokių specialių renginių. Be to, pašlijo jo santykiai su 
žmona, nes jų palyginti rami kasdienybė buvo paaukota 
tariamam „geresniam gyvenimui“. Jis taip pat buvo pri- 
verstas sutrumpinti taip mėgstamas kasdienės treniruotes, 
nes dabar buvo labiau užsiėmęs, dirbo ne pagal „tokį 
lankstų grafiką. 

Kita mano pažįstama moteris ilgai įrodinėjo viršinin- 
kui pelnytai galinti nevaikščioti į kontorą; visūs darbus ji 
ketinanti nudirbti bendraudama telefonu. Viršininkas su- 
tiko. Bėda buvo ta, kad ji nenutuokė (kol nepraėjo mė- 
nuo), jog nepaisant klaikauš eismo, jai iš tikrųjų patikda- 
vo kasdien išeiti į miestą. Be to, ji turėjo galimybę per 
priešpiečius ir po darbo pabūti su draugais. Darbovietė 
buvo jos socialinė aplinka, teikianti progą pabūti su žmo- 
nėmis. Jai taip pat trūko kavinukių, mėgstamos muzikos, 
kurios klausydavosi važiuodama automobiliu į darbą, ir 
kitokių taip įprastų nedidelių malonumų. Po kiek laiko 
savo namuose ši moteris pasijuto lyg spąstuose. 

Kiti žmonės trokšta valdžios arba garbės. Tai pasiekę 
jie suvokia, kaip iš tikrųjų sunku netekti privataus gyve- 
nimo. Vietoj anonimiškumo, kuris visiems atrodo natūra- 
lus ir įprastas, tenka atlaikyti grįžčiojančių Žmonių žvilgs- 
nius. Dažnai garsūs Žmonės susilaukia daugiau kritikos, 
būna „narstomi po kaulelį“. 

Beje, aš nesmerkiu noro siekti geresnės padėties. Daž- 
nai mums būna labai svarbu uždirbti daugiau pinigų, visa 
tai nusveria bet kokius kitus įmanomus svarstymus. Dau- 
gelis žmonių tiesiog negali pakęsti kelių ir gatvių eismo, 
todėl bet kokia kaina stengiasi jo išvengti. Kai kuriems 
žmonėms patinka būti dėmesio centre, jie džiaugiasi aiš- 

kiai visų matomi ir pastebimi. Tačiau šiuo atveju svarbu 
ne konkretus dalykas ar koks nors sprendimas, bet suvo- 
kimas, kad reikia sau pateikti esminį klausimą — ko aš 
iš tikrųjų noriu ir kodėl? 

Svarbu ne tik galvoti apie tai, kas darbui ir karjerai 
būtų geriau, bet ir susimąstyti, kas yra gera ir tinkama 
dabar. Jeigu jaučiatės patenkinti ir laimingi, tai nereiškia, 
jog jums nereikia atkakliai siekti kuo didesnės sėkmės. 
Neaukodami sveikatos galite turėti abu dalykus — laimę 
ir stimulą. 

Įsidėmėkite, kad atsakingesnės pareigos gali būti pui- 
kus dalykas, tačiau kartu jos gali varžyti jūsų asmens 
laisvę, privatų gyvenimą ir taip toliau. Geresnis darbo 
užmokestis sutvirtina jūsų padėtį, vadinasi, dėl pinigų bū- 
tų galima rizikuoti, tačiau tada galite prarasti kitus daly- 
kus, apie kuriuos nė nepagalvojote arba laikėte juos sa- 
vaime suprantamais. Visa tai — penas pamąstymams. 
Įsidėmėkite — gerai pasverkite viską, ko trokštate, nes 
galite gauti ne tik tai, bet ir kai ką daugiau. 


30. 


SUSITAIKYKITE 
SU „GULINČIAIS POLICININKAIS“ 


Mr gyvenime yra padėjusi „gulinčių policininkų“ me- 
tafora. Užuot kabinęs etikėtes eiliniams darbo die- 
nos įvykiams, užuot vertęs juos problemomis, mėginu 
juos traktuoti kaip „gulinčius policininkus“. Kaip žinote, 
„gulintis policininkas“ yra nedidelis kalnelis, įrengtas tam, 
kad keliu važiuojantys vairuotojai atkreiptų dėmesį ir su- 
mažintų greitį. Jis gali jums kliudyti, kelti daug nepato- 
gumų, net pridaryti žalos arba tik laikinai jus pristabdyti, 
o tai išties menka problema. Viskas priklauso nuo to, 
kaip į jį žiūrite ir kaip su juo elgiatės. 

Pavyzdžiui, jei paspausite greičio pedalą ir „pasipustę 
padangas“ imsite dar greičiau riedėti, su didžiausiu 
trenksmu perkirsite dirbtinę kliūtį. Galite pridaryti žalos 
savo automobiliui, sukelti siaubingą triukšmą ar net pa- 
tys susižeisti. Ne tik kad bergždžiai niokosite ir daužysite 
savo automobilį, bet ir kitiems žmonėms pasirodysite 
kvailas ir atgrasus. Tuo tarpu per „gulintį policininką“ 
važiuodami atsargiai, nepatirsite jokių nemalonių efektų, 
o ir jūsų automobilis nė kiek nenukentės. Tad ir rinkimės 
šį variantą. Nebent jums patinka „važiavimas su kliūti- 
mis“, tik pagalvokite, kaip jūs pats ir jūsų automobilis 
atrodysite po „skrydžio“. Jeigu mėgstate slidinėti ar važi- 
nėtis dviračiu, žinote, kad įtempus kūno raumenis nepa- 
vyks sklandžiai įveikti kliūties. Sulankstytumėt sportinį 
inventorių, be to, gal net patys nugriūtumėt. Kalnelis pa- 
sirodytų didesnis nei yra. 

Tuo pačiu aspektu galima žvelgti ir į įvairias proble- 
mas. Jos gali jus piktinti, galite nuolatos galvoti, kokios 
jos nemalonios ir bjaurios, galite jomis skųstis ir ieškoti 
kitų užuojautos. Jūs be paliovos mąstysite apie tai, koks 

sunkus gyvenimas, įrodinėsite, jog konkreti problema yra 
viena iš jūsų nevilties priežasčių. Jūs būsite nuolat įsitem- 
pęs. Deja, būtent taip daugelis žmonių reaguoja į kylan- 
čius sunkumus. 

Tačiau žvelgdami į problemas kaip į „gulinčius poli- 
cininkus“ matysite jas visai kitokias. Jūs imsite tikėtis per 
įprastą darbo dieną galinčių pasitaikyti „gulinčių polici- 
ninkų“. Jūs galite kovoti ir priešintis arba atsipalaiduoti ir 
su viskuo sutikti. Atsiradus problemai galite sau tarti: „O, 
štai dar viena“. Tada, kaip ir slidinėjant ar keliaujant dvi- 
račiu, sutikę kliūtį atsipalaiduosite; tuomet smūgis bus 
silpnesnis ir nepatirsite tokio didelio šoko. Galėsite ra- 
miai nuspręsti, kaip veikti toliau, ką sugalvoti, kad bar- 
jer4 pavyktų įveikti kuo efektyviau ir grakščiau. Viskas 
taip kaip ir slidinėjime — kuo labiau atsipalaiduosite, 
kuo ramiau šliuošite, tuo lengviau jums bus manevruoti. 

Žvelgdami į sunkumus kaip į „gulinčius policininkus“ 
išdrįsite pasakyti: „Įdomu, kaip galėčiau lengviausiai per- 
šokti šią kliūtį?“ Šiuo atveju veikia šaltas protas — į pro- 
blemą žvelgiate objektyviai, o ne emocionaliai, ieškote 
palankiausių sprendimo būdų. Kitaip tariant, suvokiate, 
jog atsakymas yra; jums tereikia išsiaiškinti, koks jis. Tai 
sudaro ryškų kontrastą kitokiam elgesiui, kuomet visur 
įžiūrimi sunkumai, kai mąstoma tik apie negatyvius da- 
lykus. 

Peržvelgę visą savo darbo patirtį tikriausiai sutiksite, 
kad vienaip ar kitaip jūs vis dėlto įstengėte susidoroti su 
begale keblumų. Jeigu šito nepatyrėte, tai tik dėl to, kad 
nepakankamai ilgai dirbate dabartinį darbą. Tad ar logiška 
gąsčiotis, kiekvieną problemą laikyti didžiausia nelaime? 

Numanau, kad paeksperimentavę šiuo klausimu — pa- 
prasčiausiai pagalvoję ir kiekvieną kilusį sunkumą pava- 
dinę „gulinčiu policininku“ — maloniai nustebsite smar- 
kiai pagerėjusia savo darbo diena. Juk šiaip ar taip, kad 
ir kokios painios tos problemos, „gulintį policininką“ 
įveikti sugeba beveik kiekvienas. 

31. 
UŽSIIMKITE ŠIRDŽIAI ARTIMA LABDARA 


aftais norint suprasti ko nors vertę, reikia įsivaizduo- 
K ti mus apimantį jausmą to dalyko pristigus. Iš tikrųjų, 
jeigu nesusirandi širdžiai mielos labdaringos veiklos, kiek 
savo verslo pelno skiri labdarai? Penkis, du, o gal nulį 
procento? Kas apskaičiuos? Tvirtai težinome vieną dalyką 
— verslo pasaulyjė visada atsiras vietelė pinigams išleisti. 
Taigi jei lauksite, kad Kas nors viskuo pasirūpins, galite 
taip ir nesulaukti, kol bizniui išleistos lėšos atsipirks. 

Individuali ar verslo partnerių labdara pasiteisina dėl 
daugelio rimtų priežasčių. Jos daug kam reikia, ja užsi- 
imantieji jaučia pasitenkinimą, išreiškia atjautą, troškimą 
kam nors pasitarnauti, susilaukti atpildo. Mes užsitikrina- 
me ateitį, gelbstime kitus, semiamės dvasios peno, be to, 
sumažiname mokesčius. Labdara, kurios imamės savo ma- 
lonumui, suteikia visam darbui tam tikrą kryptį ir tikslą. 
Užuot miglotai gaudęsi finansų srityje ar paskubomis ati- 
dėlioję pinigus mokesčiams, jūs žinosite, kokį pelną kas 
mėnesį gaunate. O tai visai neblogai. Labdara — tai aks- 
tinas dirbti gerai. Kitaip tariant, jeigu labdarai skiriate 
penkis procentus nuo grynojo pelno, vadinasi, kuo dau- 
giau to pelno gausite, tuo daugiau pinigų teks tiems, 
kuriems jų būtinai reikia. Toks veiksmas paverčia jūsų 
kompaniją pavyzdžiu kitiems. Jūs galite jaustis išskirti- 
niai, nes elgiatės tinkamai. Kai išsiskiri iš kitų teigiama 
prasme, kai būni kupinas nuoširdžių ketinimų, gali tikėtis 
tokios pat paramos. 

Iš sau patinkančios labdaros neabejotinai kai ką lai- 
mėsite ir patys. Sukuriama puiki komandinio darbo at- 
mosfera — visi bendrai siekia sėkmingo finalo ir mato 
bendrą tikslą. Visi, įsitraukę į bendrą verslą, jaučia pasi- 
tenkinimą, mat suvokia savo veiklos naudą kitiems — ne 
tik tarnautojams, akcininkams, vartotojams, bet ir pašali- 

niams. Užsiimdami labdara žmonės prisimena būtinybę 
dalytis su kitais, todėl ir nedarbo metu jie būna dosnesni. 
Gera valia ir poreikis dalytis formuoja harmoningesnę ir 
malonesnę darbo aplinką. Duodamas kitiems kiekvienas 
pasijunta geriau, nes randa stimulą savo pastangoms. Ta- 
da žmogus lengviau atsipalaiduoja, geba matyti perspek- 
tyvą, nesigraužia dėl smulkmenų. | 

Jeigu turite asmeninį verslą, šią strategiją pritaikyti bus 
lengviau. Tiesiog imkitės šios veiklos. Jeigu jūsų sritis — 
smulkusis verslas, tai irgi palyginti paprasta. Labdaringą 
veiklą galite pasiūlyti savininkui arba kitam atsakingam 
asmeniui. Jeigu dirbate didelėje kompanijoje, viskas bus 
šiek tiek kitaip. Didelėje kompanijoje kiekvienas patyliu- 
kais tvirtins, jog „kas nors kitas turėtų tuo. pasirūpinti“; 
niekas nenorės girdėti jūsų pasiūlymo. Tačiau esant gali- 
mybei verta pamėginti. Esu sutikęs keletą didelių kompa- 
nijų vadovų. Galiu pasakyti; jog jie tokie pat kaip mes visi. 
Turi širdį ir geba bent jau šiek tiek užjausti: Daugumai 
žmonių patinka būti dosniems. Jūs klystate, jeigu manote, 
kad jūsų darbdavys nenorės užsiimti širdžiai miela labdara. 
Manyčiau, dauguma darbdavių neatsisakytų aukoti pinigų, 
galbūt jie jau tai daro kokiais mors kitokiais būdais. Dau- 
gelis mielai išklausys tokį jūsų pasiūlymą, netgi padėkos. 
O jeigu jūsų pastangų nepakaks ir jums nepavyks įkalbėti 
darbdavio, nieko baisaus. Šią paprastą strategiją pritaiky- 
site asmeniniame gyvenime. 

Ar galite įsivaizduoti, kokią didžiulę paramą gautų tie, 
kuriems jos reikia, jeigu visos smulkios verslo įmonės ar 
korporacijos dalytųsi su kitais aukodamos po penkis ar 
dešimt procentų pėlno? Džiugu jau vien apie tai galvoti. 
Kada nors atsigręžę it apžvelgę savo karjerą galėtumėte 
didžiuotis daugeliu dalykų. Jeigu užsiimsite labdara, ši 
veikla tikriausiai bus pirmoji gerų darbų sąraše. Paskatinę 
kitus veikti, įkūrę labdaros fondus, įnešite svarų pasau- 
linio masto indėlį. Ačiū jums už tai, kad atliekate savo 
priedermę. 

32. 
NIEKADA NIEKO NEAPKALBINĖKITE 


artą prieš skaitydamas paskaitą buvau pakviestas da- 
Kiri oficialiame priėmime; prie manęs priėjo jau- 
nas vyrukas ir prisistatė. Jis man pasirodė labai šaunus, 
bet netrukus įsileido į nesibaigiančias apkalbas. 

Jis verkšleno ir skundėsi savo viršininku ir daugeliu 
kitų žmonių, su kuriais jam tekę dirbti. Po dešimties mi- 
nučių pasidariau tikru jo kompanijos apkalbų ekspertu. 
Patikėjęs jo papasakota kompanijos istorijos versija, bū- 
čiau turėjęs manyti visą tą firmą esant visiškai supuvusią, 
išskyrus, žinoma, patį pasakotoją. 

Tačiau liūdniausia buvo tai, jog pasakodamas šis vai- 
kinas nė nenumanė ką darąs; susidarė įspūdis, kad to- 
kios temos buvo kasdienių jo pokalbių dalis. Tikriausiai 
apkalbas jis laikė įprastu dalyku. 

Deja, tas žmogus ne vienintelis, turintis tokių polin- 
kių. Aš pats keliauju po visą šalį ir susitinku įvairiausių 
žmonių, tad apgailestaudamas galiu pasakyti, jog apkal- 
bos klestėte klesti. Tikriausiai šį reiškinį iš dalies lemia 
tai, kad tik nedaugelis susimąsto apie apkalbų pada- 
rinius. 

Siūlau dvi paskatas tam, kad niekada daugiau nieko 
neapkalbinėtumėt. Pirmoji — visa tai labai nemaloniai 
skamba, o jūs patys pasirodote išties prastai. Kai girdžiu 
ką nors skleidžiant gandus kam nors už akių, apie apkal- 
bamą žmogų nieko dora nesužinau, tačiau aiškiai matau 
apkalbančiojo poreikį imtis teisiančiojo vaidmens. Aš ap- 
kalbų mėgėją pavadinčiau dviveidžiu. Labai abejoju, ar 
anksčiau mano minėtame pavyzdyje jaunas vyrukas savo 
kolegoms pasakė viską, k4 pasakojo man. Kitaip tariant, 
jis jiems šneka gražius žodžius, o už akių elgiasi visiškai 
kitaip. Aš tai pavadinčiau nešvariais žaidimais. Šitaip elg- 
cd amasis žmogus gadina savo reputaciją. 


92 


Tačiau negana to, kad taip elgdamiesi įgyjame prasto, 
žemo žmogaus vardą; apkalbos sukelia daug problemų 
pačiam apkalbininkui. Jos yra įtampos, nerimo ir kitokių 
negatyvių pojūčių šaltinis. 

Kitą kartą išgirdę ką nors skleidžiant paskalas, pamė- 
ginkite įsivaizduoti, kaip iš tikrųjų jaučiasi po pasitikinčia 
išore besislepiantis įžeidžiamų žodžių autorius. Ką reiškia 
kartoti bjaurius, įžeidžiamus žodžius ir pasakoti nemalo- 
nius dalykus apie tuos, kurie negali apsiginti? Galbūt tai 
keblus klausimas, tačiau atsakymas toks akivaizdus, kad 
net būtų keista jį gvildenti. Prisimenu, kitados paliežuva- 
vęs vėliau pasijutau labai nepatogiai. Tada savęs klau- 
siau: „Kaip aš galėjau taip žemai pulti?“ Tokiu atveju 
nieko nelaimima. Galbūt vieną kitą akimirką jausite tam 
tikrą palengvėjimą kai ką nusimetę nuo širdies, tačiau 
paskui visą darbo dieną ir ilgiau turėsite gyventi su savo 
žodžiais. 

Apkalbos verčia nerimauti. Su manimi bendravęs žmo- 
gus stengėsi kalbėti tyliai, jis nenorėjo, kad kas nors iš- 
girstų. Nejau nebūtų lengviau ir ramiau apie kitus kalbėti 
gražiai, pagarbiu tonu? Tokiu atveju jums nereikėtų jau- 
dintis dėl to, kad kas nors gali išgirsti jūsų pokalbį ir 
perpasakoti jį kitiems, galbūt ir tam žmogui, kurį už akių 
pasirinkote savo taikiniu. Iš tikrųjų — apkalbėdami jūs 
jaučiate įtampą, visada turite būti budrūs, saugoti savas 
paslaptis. Argi apkalbos vertos šitokios kainos? 

Pagaliau gali atsitikti, kad prarasite pagarbą ir pasiti- 
kėjimą tų, kuriems visa tai pasakojate. Įsidėmėkite — 
dauguma žmonių, su kuriais kalbatės, yra jūsų kolegos 
arba bičiuliai. Net ir tariamai mėgaudamiesi tuo, ką pa- 
sakojate, pritardami skleidžiamiems gandams ar juos pa- 
pildydami, sielos gilumoje jie žinos — jūs esate iš tų, 
kurie linkę apkalbinėti. Jie jau galėjo tuo įsitikinti. Tad 
neišvengiamai savęs paklaus: „Jeigu jis apkalbinėja kitą, 
ar neims liežuvauti ir apie mane?“ Ir visiems bus aišku, 
kad atsakymas į šį klausimą teigiamas. 

Vienas geriausių komplimentų, kokių tik esu susilau- 
kęs iš žmonių, su kuriais man tenka labai daug bendrau- 
ti, buvo toks: „Niekada negirdėjau tavęs: sakančio apie 
kitus nė vieno blogo žodžio“. Deja, kaip jau minėjau 
anksčiau, esu apkalbėjęs kitus už akių ir tuo tikrai nesi- 
didžiuoju. Vis dėlto įsidėjau šį komplimentą į širdį ir kaip 
įmanydamas stengiuosi nieko daugiau neapkalbinėti. 

Tačiau niekada negali garantuoti šimtu procentų. Vi- 
liuosi, kad atsitiktinis komentaras ar nuojautų protrūkis 
nesukels didelio streso, nesužlugdys reputacijos. Kad ir 
kaip būtų, išties nebloga mintis visiems laikams atsikra- 
tyti apkalbų. 


33. 


SUSITAIKYKITE SU MINTIMI, 


JOG BET KURIĄ AKIMIRKĄ 
JUS GALI ISTIKTI DIDELIS -NEMALONUMAS 


Nr išgyvenau tokią dienelę, kurią prisiminus „bū- 
Nrų galima pavadinti košmariška. Atrodo, kad yiskas, 
kas tik galėjo nutikti bloga, — nutiko. Štai keletas tos 
dienos štrichų: manęs paprašė vykti į kitą valstiją, kur 
turėjau skaityti paskaitą labai didelei auditorijai. Atvirai 
šnekant, visai nenorėjau ten vykti, nes ką tik buvau grį- 
žęs iš kelių komandiruočių ir be galo išsiilgęs savo šei- 
mos. Iš nuovargio vos pasivilkau, „turėjau daug neatliktų 
darbų. Nors ir planavau kitką, mano leidėjas mane infor- 
mavo, jog šis susitikimas bus labai svarbus ir žmonės 
išties manęs laukia, todėl sutikau... 

Pakeliui į oro uostą įstrigau viename iš Dbjauriausių 
eismo kamščių, kokius tik buvau matęs. Užuot keliavęs 
įprastas keturiasdešimt penkias minutes, važiavau gero- 
kai ilgiau nei dvi valandas. Ištiko dar viena. nesėkmė — 
visus marškinius apsiliejau „kava. 

Atvykęs į oro uostą sužinojau, kad lėktuvas vėluoja, o 
mano vieta rezervuota kažkam kitam. Aš. turėjau spraus- 
tis į vidurinę sėdynę. Tai manęs nedžiugino, nes ne tik 
esu labai aukštas, kenčiu. nuo klaustrofobijos, bet dar ir 
rašau skrisdamas lėktuvu. (Tiesą sakant, šį skyrelį rašau 
skrisdamas iš Majamio į San Franciską.) Kadangi šis lėk- 
tuvas vėlavo, nespėjau. į lėktuvą Čikagoje. Todėl daug 
valandų turėjau laukti paskutinio to vakaro reiso. Skaity- 
damas Čikagos oro uoste patyriau dar vieną nemalonumą 
— kažkokia moteris užkliuvo už stovinčio lagamino ir 
tiesiai į mano atvirą krepšį išpylė lipnų gėrimą. Jai atsi- 
prašinėjant likęs gėrimas pylėsi ant mano knygos. Paskai- 
tos užrašai, kai kurios idėjos, parengtos šiai knygai, taip 

pat ir lėktuvo bilietai, sąskaitos, mano vaikų nuotraukos 
ir daugelis kitų daiktų buvo beviltiškai sugadinti. 

Atvykęs į numatytą vietą buvau visai nusivaręs nuo 
kojų. Tuo tarpu atėjo- „metas keltis“. Todėl visai nemie- 
gojęs palindau po dušu ir nusileidau laiptais. Pagal man 
pateiktas instrukcijas, viešbučio vestibiulyje mane tam tik- 
ru laiku kažkas turėjo pasitikti ir nugabenti į susitikimo 
vietą. Tačiau niekas taip ir nepasirodė! Paskambinau į 
suvažiavimų centrą, kuriame ir turėjau kalbėti. Tada man 
buvo pasakyta, jog be žadėtosios palydos manęs vidun 
neįleis, mat ten galiojo kažkokie keisti saugumo nuosta- 
tai. Man dar kartą buvo liepta likti savo vietoje ir laukti 
palydos. Tikriausiai jau supratote, kad tame renginyje taip 
ir nedalyvavau. Du tūkstančiai žmonių veltui laukė mano 
paskaitos. Taip, toji diena išties buvo „viena iš tų“. 

Kaip kad dažnai būna, dėl šių nesusipratimų niekas 
nebuvo kaltas. Tai galima pavadinti nesusipratimų kome- 
dija, bloga diena, susisiekimo problemomis. 

Siaubas, tiesa? Kritiška padėtis? Didžiosios panikos me- 
tas? Vargu. Laikiausi tokio požiūrio: „Kodėl turėčiau būti 
išimtis iš visos žmonijos?“ Susitaikykime su tuo. Visiems 
pasitaiko išties blogų dienų. Tikriausiai dabar atėjo mano 
eilė. Jau labai seniai nebuvau patyręs nieko panašaus, 
kas būtų susiję su darbu. Tiesą sakant, iki tol dėl jokios 
priežasties niekada nebuvau praleidęs nė vieno numaty- 
to renginio. Manau, tai buvo neišvengiama. 

Tai ne apatija ir he abejingumas. Atvirkščiai. Aš, kaip 
tikriausiai ir jūs, stengiuosi kiek įmanydamas visur išvykti 
anksčiau, tada būnu punktualus. Labai didžiuojuosi tuo, 
jog niekada neatidedu ir neatšaukiu numatytų susitikimų, 
o atvykęs stengiuosi pateisinti susirinkusiųjų viltis. Vis 
dėlto visi esame Žmonės. Tiesa, mes galime garantuoti 
šimtu procentų, tačiau bent jau aš nežinau, ką dar būtų 
galima padaryti. 

Paranku pripažinti galimybę, kad bet kurią akimirką 
tau atsitiks kas nors nenumatyta. Galbūt tai nebus pasiū- 

lymas skaityti paskaitą, tačiau kas nors panašaus. Tai gali 
jums nepatikti, todėl paprasčiausiai turėtumėte susitaikyti 
su neišvengiama gyvenimo tikrove. Tuomet užuot nuste- 
bę ir susierzinę, užuot aimanavę: „Kaip visa tai galėjo 
nutikti būtent man?“, jūs šalčiau žvelgsite į šį, tikėkimės, 
laikiną košmarą. Kai širdyje paliksite vietos Žmogiškoms 
klaidoms ir gamtos išdaigoms, liks vietos ir humorui; ne- 
žvelgsite į savo vaidmenį per rimtai ir maksimaliai išnau- 
dosite net ir blogiausią situaciją. Be to, būsite atlaidesni 
kitiems, taip pat darantiems nekaltas klaidas, išgyvenan- 
tiems „blogas dienas“. 

Kaip jau būna, likdami šaltakraujiški ir nepanikuoda- 
mi beveik visada susilauksite geresnės pabaigos. Tada aš 
likusią dieną praleidau su keliais puikiais, talentingais 
žmonėmis. Neįvykusį susitikimą mėginau kompensuoti 
pasirašinėdamas autografus. Žinoma, visi tikėjomės kito- 
kios dienos, tačiau dabar mėginome „išspausti“ iš jos kiek 
įmanoma daugiau. Išsiskyrėme juokaujantys ir linksmi. 
Pasaulis nenustojo suktis vien dėl to, kad Ričardui Karl- 
sonui nepasisekė. 

Į tokią (ar daugelį panašių) situaciją galima Žiūrėti su 
siaubu ar įtūžiu, tačiau joje nesunku įžvelgti ir gerų da- 
lykų. Jeigu jų neįstengiate rasti, galite bent jau pasijuokti 
iš savęs ir iš to, kokius pokštus mums krečia visata. Ma- 
no patarimas paprastas: susitaikykite su mintimi, jog kiek- 
vieną akimirką gali nutikti kas nors, kas jums labai pa- 
kenks. Ką dar čia galima pridurti? 


34. 


ATPAŽINKITE TAM TIKRUS 
ELGESIO MODELIUS 


esvarbu, kur dirbate ir kuo užsiimate, gerai perpratę 
Ni tikrus elgesio tipus išvengsite daugelio gyveni- 
me pasitaikančių stresų ir asmeninių konfliktų. Be to, 
jūsų taip nepriblokš menkiausia neganda. Išmokę atpa- 
žinti tam tikrus elgesio modelius, pastebėsite sunkumus 
jiems dar kaip reikiant neišryškėjus, užgniaušite ginčus 
šiems vos užsimezgus ir išvengsite galimų nemalonumų. 
Atidžiai pažvelgę į savo bendradarbius tikriausiai su- 
tiksite, jog dauguma žmonių (jūs ir aš — taip pat) linkę 
kartoti tam tikras sau įprastas reakcijas. Kitaip tariant, 
mes laikome tam tikrus dalykus nuobodžiais, mus erzina 
tos pačios panašiai susiklostančios aplinkybės, ginčija- 
mės dėl panašių faktų, priešinamės tam tikriems elgesio 
tipams. Iš tikrųjų galima puikiai numatyti daugelio mūsų 
reakciją į įvairius gyvenimo atvejus, o ypač į stresą. 
Todėl ypač svarbu atidžiai stebėti kartu su mumis dir- 
bančius žmones ir atskirti neigiamus ar destruktyvius nuo- 
lat pasikartojančius jų elgesio modelius. Pavyzdžiui, ma- 
tysite, jog tarpusavyje lenktyniaujant jūsų aplenktas 
komandos narys rodo priešiškumą, linksta į ginčus. Ta- 
čiau tai nereiškia, kad su juo išvis neverta lenktyniauti. 
Kada nors vis tiek teks tai padaryti. Vadinasi, gana tiks- 
liai numatę, kas gali atsitikti jums vienaip ar kitaip pasi- 
elgus, žinosite, ar verta elgtis būtent taip. Tada nesunkiai 
išvengsite konflikto, o laiką ir energiją panaudosite kaip 
nors efektyviau. Tik tada galėsite sėkmingai šia strategija 
naudotis, kai sąžiningai įvertinsite savo paties elgesio mo- 
delius. Galbūt esate būtent tas žmogus, kuris pats tokius 
ginčus ir pradeda arba būna aktyvus jų dalyvis. 

Galbūt jūsų kontoroje yra darbuotojas, niekaip nesu- 
gebantis laiku užbaigti projekto — paprastai vėluojantis 
dieną ar dvi. Jis visada karštai ir įtikinamai atsiprašinėja, 
tačiau galiausiai rezultatai būna tokie pat — jis pavėluo- 
ja. Perpratę jo elgesį ir tikėdamiesi, jog ir vėl bus kaip 
buvę, galite nuo to apsisaugoti ar bent jau ne taip susier- 
zinti. Pavyzdžiui, pasistenkite kartu su tuo žmogum ne- 
dalyvauti projekte, kurį būtina įvykdyti laiku. Jeigu jūs 
neišvengiamai turite su juo bendradarbiauti, mėginkite 
išsiderėti šiek tiek papildomo laiko arba darbą pradėti 
anksčiau, juk puikiai žinote, kaip viskas gali susiklostyti. 
Blogiausias šio scenarijaus variantas toks: tikriausiai jus 
mažiau sukrės bendradarbio vėlavimas, kai to tikėsitės iš 
anksto. 

Galbūt kas nors iš jūsų kolegų kritikuojamas pradeda 
karštai ginčytis. Jeigu jau pastebėjote tokį jo elgesio mo- 
delį, prieš jam ką nors patardami, kas gali būti suprasta 
kaip kritika, keletą kartų pagalvokite. Žinoma, kas kita, 
jeigu ta kritika ar patarimas būtinas. Šiuo atveju turiu 
galvoje kasdienius, įprastus komentarus, kurie gali baig- 
tis konfliktu ar nuosėdomis kito širdyje. 

Galbūt jūsų bičiulė ar kolegė mėgsta skleisti paskalas. 
Atpažinę šį elgesio modelį galite išvengti nemažai nema- 
lonumų ir sustabdyti gandus jiems dar nė nepasklidus. 
Įsidėmėkite, jog bet kuri jai papasakota istorija tuoj pat 
bus persakyta kitiems. Ir visai nesvarbu, kad prašote jos 
šito niekam nepasakoti, kad išgaunate iš jos pažadą ty- 
lėti, kad ji atrodo turinti geriausių ketinimų. Žinoma, ji 
nėra blogas žmogus. Tiesiog šis modelis jūsų kolegei yra 
įprastas — ji niekaip negali susilaikyti neliežuvavusi. Per- 
pratę tą modelį nepaprastai daug laimėsite. Kalbėdami su 
ja prikąsite liežuvį ir savas paslaptis pasilaikysite sau, 
jeigu išties nenorėsite, kad apie jas sužinotų kiti. O jeigu 
vis dėlto viską jai išpasakosite, nenusivilkite, kai apie 
jūsų paslaptį prabils ir kiti. 

Galėčiau tęsti be galo. Nepatikimas žmogus niekad) 
nebus vertas pasitikėjimo. Pavyduolis beveik visada pa. 
vydi tų pačių dalykų. Tas, kas linkęs pasisavinti visus 
nuopelnus, pasitaikius progai taip ir darys. Nesąžiningas 
žmogus elgsis nesąžiningai, kai tik tai jam atrodys nau- 
dinga. Perdėtai jautrus žmogus visada manys esąs kriti- 
kuojamas, nesvarbu, kaip atsargiai ir subtiliai mėgintu- 
mėte jam patarti. Nuolat vėluojantis asmuo tikriausiai ir 
šį kartą pavėluos, nors ir labai prašėte to nedaryti. Ir taip 
toliau. Nesistengdami perprasti tam tikro tipo elgesio, no- 
rom nenorom įsivelsite į nemalonius jo padariniųs. 

Atpažinę konkrečius elgesio modelius atsidursite vai- 
ruotojo kėdėje. Galėsite geriau pasirinkti, ką sakyti, ko 
nesakyti, su kuo leisti laiką, o su kuo, jei tik įmanoma, 
vengti bendrauti. Apsispręsite su tam tikrais žmonėmis 
„nesilankyti tam tikrose vietose“. Taigi darbe jau nuo šian- 
dien pradėkite gilintis į tam tikrus elgesio modelius. Li- 
bai greitai stresinių situacijų sumažės. 


35, 
MAŽIAU TIKĖKITĖS 


artą gvildenau šią temą su didele auditorija. Vienas 
12 iš salės galo pakėlęs rafką paklausė: „Koks 
gi jūs optimistas, jeigu patariate tikėtis mažiau?“ Jo klau- 
simas buvo labai taiklus; tikriausiai ir jūs apie tai pagal- 
vojote. 

Tai subtilus dalykas. Viena vertus, visi nori tikėtis kuo 
daugiau, visi viliasi sulaukti sėkmės. Kartais sėkme ne- 
abejojate ir tikitės vien pozityvių potyrių. Jei įtemptai 
dirbsite ir jums gerai seksis, daugelis (o gal ir diduma) 
tokių vilčių gali išsipildyti. 

Kita vertus, iš gyvenimo tikėdamiesi per daug, prara- 
dę realybės pojūtį, jau savaime „pasmerksite“ save nusi- 
vylimams ir nuolatiniam liūdesiui. Be to, tikriausiai atbai- 
dysite bent keletą bendradarbių, nes daugelis žmonių 
nelinkę vaikytis nerealių vilčių. Jūs tikitės, kad jums pa- 
vyks numatyti visus gyvenimo atvejus, o žmonės elgsis 
pagal jūsų planą. Iš tikrųjų retai taip būna, tad nuolat 
teks jausti savo menkumą ir patirti stresus. 

Šiek tiek sumažinę viltis dažniausiai gerokai paleng- 
vinsite darbo dieną (kartu ir visą gyvenimą). Gera sėkmė 
sukurs tam tikrą emocine aplinką, tad užuot į viską žvel- 
gę kaip į savaime suprantamą dalyką, pasijusite maloniai 
nustebę ir apsidžiaugsite. O jeigu viskas klosis ne taip, 
kaip tikėjotės, dėl to taip pat nesikrimsite. Vildamiesi 
mažiau, išvengsite nemalonaus netikėtumo susidūrę su 
nesklandumais ir kitokiais sudėtingais reikalais. Užuot 
neigiamai reagavę, galėsite sakyti: „Gerai, aš tai sutvarky- 
siu“. Likę šaltakraujiški įveiksite susierzinimą ir išspręsite 
atsiradusią problemą. 

Gyvenimas nėra jau toks sklandus ir lengvas. Daugelis 
klysta, visiems pasitaiko juodų dienų. Kartais žmonės bū- 

na šiurkštūs ir negailestingi. Nėra visiškai saugaus darbo, 
ir nesvarbu, kiek uždirbate pinigų, jų niekada nebus ga- 
na. Kartkartėmis neveikia telefonai, genda kompiuteriai 
ir visa kita. 

Kai mes susipažinome su Melisa, ji dirbo programinės 
įrangos tobulinimo kompanijoje. Anot jos, tai buvo jos 
pirmasis „tikras darbas“. Ji buvo jauna ir ryžtinga, kupina 
gražiausių vilčių. Tačiau bėda ta, kad dauguma jos vilčių 
niekam nerūpėjo. Ji pati nesusilaukė tokios pagarbos, ko- 
kios norėjo ir tikėjosi, o į jos idėjas nežiūrėta rimtai. Ji 
jautėsi atstumta, niekam nereikalinga, dėl to pyko ir il- 
gainiui prarado entuziazmą. 

Patariau jai tikėtis mažiau, kitaip žiūrėti į savo darbą. 
Užuot vaizdavusis darbą esant aukščiausia turima verty- 
be, laikyti jį pakopa geresnių ir didingesnių dalykų link. 
Melisa įsidėmėjo mano žodžius, ir viskas ėmė keistis į 
gera. Ji negalvojo apie neišsipildžiusius lūkesčius, tad ga- 
lėjo pasirūpinti esmingiausiais savo darbo aspektais. 

Maždaug po metų iš Melisos susilaukiau balso pašto 
žinutės. Ji pranešė man, jog sumažinti lūkesčius jai. buvo 
labai pravartu. Įsiminiau šiuos jos žodžius: „Nežinau, ko- 
dėl viską taip ėmiau į širdį. Aišku, kad kiekviename dar- 
be galimi nesklandumai, kuriuos reikia įveikti. Manau, 
man parūpo didesnės perspektyvos ir pažanga.“ Matyt, 
Melisa iš tikrųjų ėjo tinkama linkme, nes nuo tada, kai 
paskutinį kartą su ja kalbėjau, ji jau du .kartus buvo pa- 
aukštinta. 

Daugelis žmonių painioja lūkesčius su aukščiausiais 
standartais. Aš anaiptol nerekomenduoju šių standartų 
prastinti ar taikstytis su prastu darbu ir jį laikyti tinkamu. 
Žmogus neturi nusimesti nuo pečių atsakomybės. Aš tik 
noriu pasakyti, jog kiekvieno mūsų širdyje turi atsirasti 
vietos blogai nuotaikai, klaidoms ir kartėliui. Užuot ilgai 
piktinęsi netikusiai susiklosčiusiais reikalais, eisite toliau 
dlomėdamiesi jais lyg tarp kitko. Gyvenimas ir daugelis jo 

netikėtumų jūsų per daug netrikdys. Šitaip sutaupysite 
energijos ir tikriausiai imsite dirbti produktyviau. 

Atsipeikėkite: jūs vis dar siekiate kuo didesnio prana- 
šumo — įtemptai dirbate, iš anksto planuojate, padarote, 
ką reikia, esate kūrybingi, išmanantys, priimate kitų pa- 
galbą, esate puikūs komandos nariai. Tačiau kad ir 
kruopščiai planuojamas, gyvenimas ne visada teka jūsų 
pasirinkta vaga. Vienas geriausių būdų susitaikyti su šia 
neišvengiamybe — liautis tikėtis kitaip. Taigi šiek tiek 
sumažinkite lūkesčius ir pagalvokite apie tai, kad gyve- 
nimas gali būti gražesnis. Jūs nenusivilsite. 


36. 
PAPLEKŠNOKITE SAU PER PETĮ 


| o mūsų pasitaiko momentų, kai pasijuntame 
nepakankamai įvertinti. Atrodo, niekas nesupranta, 
kaip įtemptai dirbame, kaip.stengiamės. Vienas iš mėgsta- 
miausių Mano patarimų visada buvo negailėti pagiriamųjų 
žodžių kitiems, dažnai visiems kartoti, kaip vertiname jų 
darbą. Šioje knygoje rasite nemažai tokių užuominų. Vis 
dėlto dažniausiai niekas nereaguoja į tokius patarimus, nie- 
kas nepastebi mūsų pastangų. 

Kartkartėmis labai svarbu stabtelėti ir patapšnoti sau 
per petį. Pamąstykite keletą akimirkų apie tai, ką iki šiol 
darėte, kokie buvo jūsų ketinimai ir veiksmai. Mintyse 
peržvelkite laimėjimus. Pamąstykite apie savo sunkų dar- 
bą, apie pastangas siekti numatyto tikslo, apie tai, kuo 
jūs esate naudingi bendradarbiams. 

Tokie paprasti pamąstymai labai praverčia! Aš pats 
daugelį kartų esu tai išmėginęs. Kartais jie primena man, 
koks aš dabar užsiėmęs, tuomet pradedu užjausti ir kitus, 
panašiai užsiėmusius. Suvokiu, kodėl žmonės kartais pa- 
miršta ar tiesiog nesugeba įvertinti vieni kitų, — jie per 
daug įsigilinę į savo pačių darbą ir gyvenimą. 

Kartais mes taip smarkiai įsibėgėjame, kad nesusipran- 
tame atsipūsti ir pamąstyti. Tačiau retkarčiais atgavę blai- 
vų žvilgsnį, staiga aiškiai suvokiame iš tikrųjų daug ką 
duodantys sau, savo šeimai, bendradarbiams, savo ver- 
slui ar tarnybai, visai Žmonijai. Pačiam jausti savo svarų 
indėlį yra netgi maloniau nei išgirsti apie jį iš kitų. Iš 
tikrųjų jei norime patys sau patikti ir įvertinti savo pa- 
stangas, turime gebėti sakyt sau komplimentus, širdyje 
suvokti ir pripažinti savo įnašą. 

Beveik visiems patinka, kai kas nors paplekšnoja per 
petį. Tai tikrai malonu. Tačiau jeigu taip ir nenutinka, 

nenusivilkite ir neleiskite nusiminimui neigiamai paveikti 
savo požiūrio. Kitų pagyromis niekada negali kliautis šim- 
tu procentų, todėl komplimentus laikyti savo laimės 53- 
lyga — išties prasta mintis. Taigi jums lieka tik patiems 
save pagirti ir paplekšnoti per. petį. Bet būkite sąžiningi 
ir nuoširdūs. Jeigu padarote ką nors gera, taip ir sakyki- 
te. Jeigu ilgiau dirbate, pripažinkite tai sau kaip nuopel- 
ną. Jeigu jūsų dėka nors vienam žmogui pasidaro geriau 
gyventi, jei kuo nors pasitarnaujate visuomenei, tuomet 
pagalvokite apie tai, kad dėl jūsų pasaulis tapo geresnis. 
Jūs nusipelnėte pripažinimo. Radę tokiems apmąstymams 
laiko, manau, suprasite šią praktiką esant vertą pastangų. 


37. 
NEBŪKITE SAVIMYLOS 


an'sunku rasti nemalonesnių žmogaus savybių nei 
M: domėjimasis tik savimi. Tokios kategorijos žmo- 
nės į save žiūri nepaprastai rimtai. Jiems patinka klausy- 
tis savo pačių kalbų, jie brangina savo laiką, tačiau tik 
savo. Paprastai jie būna gana savanaudiški ir meilės, pi- 
niginiuose reikaluose, neatjaučia tų, kuriems menkiau nu- 
sišypsojo sėkmė. Arogantiški, pasipūtę, jie visada jaučiasi 
esą teisūs. Savimylos dažnai traktuoja kitus kaip įrankį ar 
objektą gauti tam, ko jie trokšta. Paprastai jie mato tik 
vieną konkretaus reikalo aspektą — tą, kuris rūpi jiems 
patiems. Jie yra teisūs, o visi kiti klysta, na, nebent išsky- 
rus tuos, kurie su jais sutinka. 

Savimylos būna šiurkštūs, nejautrūs kitų jausmams, jie 
domisi tik savimi, savo pačių poreikiais, troškimais ir sie- 
kiais. Jie linkę matyti kitus stovinčius ant hierarchijos 
laiptelių. Jų manymu, visi kiti stovi žemiau, vadinasi, nė- 
ra tokie svarbūs. Be to, savimylos būna prasti klausytojai, 
nes, atvirai šnekant, jiems nelabai įdomu, kaip laikosi 
kiti. 

Žinoma, mano nupieštas paveikslas vaizduoja pras- 
čiausią įmanomą scenarijų. Tokių blogų žmonių yra labai 
nedaug. Nupiešiau šį paveikslą, nes manau, jog nepa- 
prastai svarbu gerai įsisąmoninti, kokio tipo žmogumi 
niekada, jokiom aplinkybėm nevertėtų tapti. Tai turėtų 
būti jums paskata sau pasižadėti, kad niekada gyvenime 
jūs nenusipelnysite tokios bjaurios charakteristikos, o jei- 
gu jau taip nutiks, tuoj pat pasuksite kita kryptimi. 

Nepainiokite savigarbos ir savimeilės. Šie du dalykai 
visiškai nesusiję. Tiesą sakant, galima būtų teigti, jog tai 
du priešingos prigimties poliai. Save gerbiantis Žmogus 
myli kitus ir geba įvertinti pats save. Emocine prasme jis 

jau turi viską, ko jam reikia (į save žvelgia pozityviai), 
tad instinktyviai siekia nesavanaudiškai padėti kitiems. 
Jis nepaprastai domisi tuo, ką jam sako kiti, ir stengiasi 
iš kitų mokytis. Jis puikiai geba užjausti, visada ieško 
būdų pasitarnauti kitiems, stengiasi būti geras ir kilnus. 
Toks žmogus neišpuiksta, į visus žvelgia pagarbiai ir 
meiliai. 

Tapti mažesniu savimyla verta dėl daugelio dalykų. 
Pirmiausia, kaip jau matėte iš mano paveikslo, pernelyg 
didelė meilė sau — nemaloni žmogaus savybė. Be to, 
toks dėmesys sau sąlygoja daugybę stresų. Tiesą sakant, 
savimylos kur kas dažniau kremtasi dėl smulkmenų negu 
kas nors kitas, juos viskas erzina, jiems viskas greitai 
įkyri. Atrodo, kad niekada nebūna viskas gerai. 

Pavyzdžiui, savimylos labai sunkiai viską įsisąmonina. 
Kadangi jie nesugeba klausytis ir nesidomi kitais žmonė- 
mis, neturi progos iš kitų pasimokyti. Be to, išpuikėlis 
labai greitai „demaskuojamas“, todėl niekas nenori jam 
padėti ar su juo bendrauti. Labai sunku džiaugtis arogan- 
tiško žmogaus sėkme. Tiesą sakant, labiau norėtųsi jį ma- 
tyti sugniuždytą. 

Dėl šių ir daugelio kitų priežasčių praverstų atidžiau 
pažvelgti į save ir nuoširdžiai įvertinti savo savimeilės 
laipsnį. Spręskite patys. Jeigu jaučiatės pasukę ta krypti- 
mi, tikriausiai atėjo metas kai ką keisti. Jei tam ryšitės, 
visiems išeis tik į naudą. Būsite pavyzdys kitiems, gyve- 
nimas palengvės ir pasidarys prasmingesnis. 


38. 


NESILEISKITE SURAKINAMI 
AUKSO GRANDINĖMIS 


Vs pirmąkart išgirdęs žodžius „aukso grandinės“ ge- 
rokai pakeičiau gyvenimo būdą bei patį požiūrį 
į gyvenimą. Pažįstu daugelį žmonių, kuriems nepavyko 
išvengti šių sąmonei uždėtų grandinių. Mano tikslas ra- 
šant šį skyrelį — padėti jums ir tiems, kuriuos jūs mylite 
ir kuriais rūpinatės, išvengti tokios situacijos. O jeigu jūs 
jau esate „surakinti“, galbūt man pavyks jus pastūmėti 
prie tinkamo sprendimo. 

„Aukso grandinės“ reiškia, jog jūs laisva valia gyvena- 
te visiškai priklausomi nuo dabartinio užsiėmimo, tei- 
kiančio pelną ar uždarbį. Vadinasi, jūs visomis išgalėmis 
mėginate išlaikyti turimą darbą ar tęsti pradėtą karjerą (o 
galbūt rengiatės kopti karjeros laiptais), dirbate daug va- 
landų, ir jus tenkina gaunamos lėšos, jums jų visiškai 
pakanka. Tačiau jums gali nepatikti (o gal net jus erzinti) 
tai, ko iš jūsų reikalaujama už tokį užmokestį. Kitaip 
tariant, jūsų pajamos neatlygina įtampos, kurią patiriate 
dėl tam tikro gyvenimo būdo. 

Galbūt jūs matote, kad po darbo visai nelieka laiko, 
o jūs norėtumėte jo turėti. Galbūt jums jo neužtenka 
bendravimui su bičiuliais, vaikais, sutuoktiniu ar kitais 
mylimais žmonėmis. Galbūt jums atrodo, kad per ilgai 
užtrunkate kelyje ir turite paaukoti nemažai kitokių svar- 
bių dalykų. „Susirakinti aukso grandinėmis“ — vadinasi, 
sąmoningai ar nesąmoningai iškeisti tam tikrus kokybiš- 
ko gyvenimo aspektus (laiką, pomėgius, bendravimą, vie- 
natvę) į galimybę vairuoti tam tikrą automobilį, gyventi 
tam tikrame name, mėgautis tam tikru materialiniu kom- 
fortu ir privilegijomis. Mes priprantame prie tokio gy- 
venimo būdo ir neįsivaizduojame galimybės gyventi 
prasčiau. 

Ypač atkreipkite dėmesį į mano anksčiau pavartotą 
frazę „laisva valia“. Žinoma, čia nekalbama apie tuos 
žmones, kurie vargiai suduria galą su galu, kurie vos 
įstengia šiaip taip pragyventi, kiekvieną uždirbtų dolerį 
išleisdami tik tam, ko būtiniausiai reikia. Šie mano žo- 
džiai skirti tiems, kurie turi nors menkutį šansą rinktis 
gyvenimo būdą. Atidžiai ir sąžiningai apmąstę savo situ- 
aciją tikriausiai įsitikinsite turį daugiau iš ko rinktis, nei 
įsivaizdavote anksčiau. Taigi prieš peršokdami prie kitos 
pastraipos baikite skaityti šią! Jeigu jūs dar nesate patekę 
į aukso pinkles ir jus tenkina dabartinės pajamos, labai 
svarbu žinoti tas pinkles esant, kad galėtumėte jų išveng- 
ti vėliau, tuo atveju, jeigu aplinkybės pasikeistų. 

Čia kyla keli svarbūs klausimai: nejau šio puikaus, 
naujo automobilio viliojanti reklama jus įtikino, jog jūs 
nusipelnėte privilegijos jį vairuoti? Ar šis automobilis iš 
tiesų vertas tokios aukštos kainos? Ar šie nauji drabužiai, 
su kuriais tikėjotės puikiai jaustis, verti ilgų darbo viršva- 
landžių? Ar iš tikrųjų didelė garbė nešiotis gausybę kre- 
ditinių kortelių ir naudojantis galimybe pirkti viską, ko 
širdis geidžia, įklimpti į skolas? Ar butas su trimis miega- 
maisiais, kurio jūs dar neįstengiate įsigyti, tikrai geriau 
nei gerokai pigesnis dviejų miegamųjų butas? Ar kempin- 
ge nebūtų taip pat smagu kaip ir viešbutyje? Ar vaikams 
išties būtina lankyti tik privačią mokyklą? Ar jums reikia 
dviejų telefono linijų? Ar tikrai restoranas šauniau nei 
krepšelis su priešpiečiais arba ramus piknikas? Ar tikrai 
jausitės daug ko atsisakę, jei imsite naudotis visuomeni- 
niu transportu ir pradėsite taupyti pinigus stovėjimo aikš- 
telių, degalų, kelių mokesčio sąskaita? Ar jums reikia tiek 
daug daiktų? Ar daugiau visada geriau? 

Žvelgiant iš šalies, Markas buvo sėkmės lydimas ver- 
slininkas. Jis kopė karjeros laiptais daugiau nei dvidešimt 
metų dirbdamas toje pačioje kompanijoje. Jis užėmė svar- 
bų vadovaujantį postą, gavo didelę algą ir visokeriopą 
pelną, buvo labai gerbiamas. Gyveno puikiame name, 

vairavo brangų automobilį, o jo vaikai lankė geriausią 
privačią mokyklą. Tačiau ilgainiui Markas vis mažiau do- 
mėjosi savo karjera, norėjo išmėginti ką nors nauja. Jis 
mylėjo gamtą ir svajojo apie naują karjerą, susijusią su 
aplinkosauga. 

Bėda ta, jog Markas perlenkė lazdą. Nebesidomėda- 
mas karjera jis leido pinigus mėgindamas užpildyti atsi- 
vėrusią emocinę tuštumą. Jis nusipirko naują vagonėlį, 
brangią valtį ir įvairiausių kitokių pramogoms skirtų „Žais- 
liukų“. Savo išlaidas jis teisino prielaida, jog kada nors 
gaus didesnę algą ir daugiau premijų. Galiausiai jis ėmė 
išlaidauti artimiausių trejų ketverių metų sąskaita. Markas 
pakliuvo į pinkles, nes norėdamas gyventi kaip buvo 
įpratęs ir įstengt apmokėti vis augančias sąskaitas, jis tu- 
rėjo pasilikti tame pačiame darbe, kuriame gavo palyginti 
didelį atlyginimą. Jis jau neturėjo kito pasirinkimo, ir vi- 
sas svajones teko atidėti. 

Yra vienas efektyvus būdas atsikratyti tų „aukso gran- 
dinių“. Jis tiktų daugeliui žmonių. Galima pasirinkti kuk- 
lesnį gyvenimą, kelti menkesnius reikalavimus (taip taip, 
menkesnius), mažiau išlaidauti, mažiau švaistytis pinigais, 
supaprastinti buitį. Suprantu, kad šis pasiūlymas priešta- 
rauja „amerikietiškajam stiliui“. Užjūryje poreikiai ir troš- 
kimai be paliovos auga, vyrauja universali tendencija kel- 
ti gyvenimo lygį. Vis dėlto nors valandėlę pasvarstę 
įsitikintumėte, jog šis paprastas patarimas gerokai paleng- 
vintų gyvenimą ir padėtų išvengti stresų. 

Manyčiau, visiems būtų neprošal paklausti savęs, ar 
mes iš tikrųjų smukdome savo gyvenimo. lygį, patirdami 
mažiau stresų ir rečiau jaudindamiesi? Ar smuktų mūsų 
gyvenimo lygis, jeigu rastume daugiau laiko sau ir my- 
limiems žmonėms? Ar mes iš tikrųjų patiriame nuosmukį, 
nuoširdžiai ėmę vaduotis iš finansinių problemų spaudi- 
mo ir net suradę šiek tiek daugiau laiko mėgavimuisi 
gyvenimu? 

Sutinku, kad reikia ko nors siekti, užsitikrinti materia- 
linį komfortą, trokšti pagerinti gyvenimą. Manau jus tu- 
rint teisę išnaudoti visas savo galimybes, gauti viską, ko 
nusipelnėte. Neabejoju, jog mažiau išleisdami ir kukliau 
gyvendami turėsite didesnį pasirinkimą. Įsidėmėkite, kad 
šios knygelės tikslas — padėti jums atsikratyti stresų, 
graužaties dėl smulkmenų darbe. Dėl vieno dalyko esu 
absoliučiai tikras: jeigu „susirakinote aukso grandinėmis“, 
bus išties sunku nesikrimsti dėl smulkmenų. 

Nesakau, kad kiekvienas gerai gyvenantis žmogus turi 
parduoti namą ir persikraustyti į mažesnį būstą kaime, 
kad sunkų darbą turėtumėte išmainyti į lengvesnį, kad 
mažesnės pajamos būtų tinkamas alternatyvos variantas. 
Tačiau teigiu, jog „aukso grandinės“ gali būti didžiulis, 
skausmingas įtampos šaltinis. Nusiėmę jas pajustumėte 
gyvenimą tapus gerokai lengvesnį. Taigi atidžiai peržvel- 
kite visą savo gyvenimą ir nuspręskite, ar ši strategija 
jums tinka. Galbūt bus sunku su daug kuo sutikti, tačiau 
daugeliui žmonių įgyta laisvė pasirodys verta pokyčių. 


39. 


PATOGIAI NAUDOKITĖS 
BALSO PAŠTU 


isada imu kikenti, kai kas nors man pasako: „Kaip tu 
V A palikinėti tokias ilgas balso pašto žinutes!“ Nors 
kartais tai būna tiesa, žmonės klysta laikydami jas labai 
ilgomis. Po teisybei net ir ilgiausia balso pašto žinutė, 
kad ir ne tokia veiksminga, nuostabiai taupo laiką, yra 
puiki bendravimo priemonė. 
“ Daugeliu atvejų ilgiausia balso pašto žinutė, kokią 
įmanoma perduoti, užima maždaug tris minutes. Per tas 
tris minutes galima pateikti labai detalią informaciją, nuo- 
sekliai ir atidžiai atsakyti į specifinius klausimus ir kartu 
suteikti kitam asmeniui gerą progą apmąstyti jūsų ko- 
mentarus, jeigu reikia, perklausyti juos po keletą kartų, 
pasiklausyti jų laisvalaikiu. Balso paštas — puikus būdas 
išdėstyti savo požiūrį, kai gali kalbėti nepertraukiamas. 
Taip pat tai puiki proga klausytis žinutės nevirpinant kin- 
kų, nepasišiaušiant; tuomet negalimi skuboti sprendimai 
ar išvados neišklausius visų dėstomų faktų. 

Žinoma, aš nenumanau jūsų kalbėjimosi telefonu įpro- 
čių. Tačiau jeigu jūsų telefoniniai pokalbiai panašūs 
į manuosius, netikiu, kad jums pavyktų baigt kalbėti te- 
lefonu anksčiau nei po šešių ar septynių minučių; pa- 
prastai pokalbiai užtrunka kur kas ilgiau. Dauguma 
asmeninių skambučių prasideda keleto minučių klausinė- 
jimu apie tai, „kaip laikaisi“, ir apie visokius kitokius 
dalykus, tiesiogiai nesusijusius su skambučio priežastimi 
ar tema. Mano apskaičiavimais, net ir labiausiai stengian- 
tis kuo trumpiau kalbėti, vidutinė telefoninio pokalbio 
trukmė būna dešimt minučių. 

Drauge su brangiu bičiuliu Bendžaminu mes sudarė- 
me keturias antologijas, tarp jų „Pasiskaitymus sielai“ bei 

„Pasiskaitymus širdžiai“, daugiau nei devyniasdešimt 
procentų laiko bendraudami balso paštu. Mes gyvename 
maždaug trijų šimtų mylių atstumu vienas nuo kito, todėl 
toks bendravimo būdas mums pasirodė labai efektyvus, 
dirbti buvo smagu ir visai paprasta. Kadangi mes abu 
savo darbovietėse dirbome visu krūviu, įvairiausias idėjas 
ar mintis siuntėme vienas kitam balso paštu per pertrau- 
kas. Mes patikrindavome balso paštą ar pasiųsdavome 
žinutę per pietų pertrauką, taip pat anksti rytą arba labai 
vėlai vakare. Jau daug kartų kalbėjomės šia tema ir abu 
sutikome, jog jei būtume pasirinkę asmenišką bendravi- 
mą ir sugaišę marias laiko užuot pasinaudoję balso pa- 
štu, tikriausiai nebūtume parašę nė vienos iš dabar išleis- 
tų knygelių. Paprasčiausiai būtų buvę per sunku suderinti 
mūsų abiejų perpildytą dienotvarkę ir dar rasti laiko il- 
giems, smegenis išūžiantiems debatams. 

Kai kam gali pasirodyti, jog aš tai rekomenduoju to- 
dėl, kad esu nedraugiškas, kad nemėgstu bendrauti as- 
meniškai, maloniai plepėti. Netiesa. Kai tik turiu laiko, 
kai balso paštas negali atstoti telefono skambučio, mielai 
kalbuosi su žmonėmis, savo bendradarbiais. Matote, ir 
čia kyla šiokių tokių keblumų. Pradėjęs pokalbį taip įsi- 
jaučiu, kad man pasidaro sunku atsitraukti nuo telefono. 
Labai dažnai rinkčiausi asmeniškų pasiplepėjimą, tačiau 
kartais geriausia būna atsakyti balso paštu. Žinoma, jokiu 
būdu nepatariu tarpusavio santykių, susijusių su širdies 
reikalais, keisti balso paštu. 

Nesu balso pašto įrenginių pardavėjas ir suprantu, 
kad atsakymas balso paštu nebūtinai bus geriausias va- 
riantas, tinkantis bet kokiam scenarijui. Vis dėlto nau- 
cdlojimasis šiuo paštu iš tiesų taupo laiką ir tam tikrose 
situacijose yra geriausias bendravimo būdas. Dauguma 
žmonių jau yra pamėgę balso paštą, todėl jiems šis sky- 
relis gali pasirodyti nebūtinas. Jeigu taip būtų, galėtu- 
mėt rekomenduoti tokį bendravimo būdą kam nors ki- 

tam, kam jis būtų pravartus. Tačiau jeigu jūs boditės 
balso paštu arba esate iš: tų, kurie skundžiasi „ilgomis 
žinutėmis“, patarčiau apie tai pamąstyti dar kartą. Šiek 
tiek dažniau naudodamiesi balso paštu darbe jūs sutau- 
pysite marias laiko, o jūsų dalykinis bendravimas pasi- 
darys efektyvesnis. 


4(). 


LIAUKITĖS SVAJOJE ATSIDURTI 
KITOJE VIETOJE 


17 pamąstytumėte apie savo slaptą polinkį svajot at- 
sidurti kur nors kitur, tikriausiai sutiktumėte, jog tai 
kvailas, net žmogų žlugdantis dalykas. Prieš pašokdami 
ir šūkteldami: „Palauk, bet juk aš taip nedarau“, leiskite 
man paaiškinti, ką turiu galvoje. 

Mes įvairiais momentais leidžiame laiką svajodami at- 
sidurti kur nors kitur. Kai sėdime darbe, norime būti 
namie. Savaitės viduryje pasigendame penktadienio. Kar- 
tais trokštame pakeisti savo karjeros pobūdį. Norime būti 
atsakingi už kitus dalykus, dirbti su kitais žmonėmis. No- 
rime, kad pasikeistų mūsų viršininkas arba pavaldiniai. 
Norime matyti pasikeitusią savo darbo aplinką, norime į 
darbą vykti kitokiomis susisiekimo priemonėmis. Trokš- 
tame savo pramonės šakos, konkurentų elgesio ar ap- 
skritai visų savo darbo sąlygų, gyvenimo aplinkybių per- 
mainų. Šį sąrašą galima būtų tęsti. Problema ta, kad šie 
norai — ne realybė, tai tik mintys apie kitokią realybę. 

Nedaug trūksta, kad atsiribotumėte nuo patiės gyveni- 
mo, nuolat trokšdami atsidurti kur nors kitur nei esate. 
Bet jūs nesate niekur kitur. Jūs esate būtent čia. Tokia 
yra realybė. Viena mano mėgstamiausių citatų taip skam- 
ba: „Gyvenimas yra tai, kas mus ištinka, kol kuriame 
kitokius planus“. Ją galima perfrazuoti: „Gyvenimas yra 
ai, kas mus ištinka, kol svajojame atsidurti kur nors ki- 
ur“. Verždamiesi kur nors kitur jūs tarsi žengiate žingsnį 
į šalį nuo paties gyvenimo, užuot dalyvavę jame, atsivėrę 
tokiam gyvenimui, koks jis ir yra. 

Žvelgiant praktiškai, labai sunku susikoncentruoti ir 
našiai dirbti tada, kai kankina mintys apie tai, kur būtų 
galima nukakti. Po teisybei, tokia būsena anaiptol nėra 

palanki koncentravimuisi ir darbo našumui. Jūs negalite 
gerai susikaupti, nes nejaučiate priedermės, neatrenkate 
išties reikšmingų dalykų. Be: to, tiesiog neįstengiate mė- 
gautis tuo, kuo užsiimate konkrečiu momentu, kai sutel- 
kiate dėmesį į tai, kur norėtumėte būti, o ne į dabartinę 
savo buvimo vietą. Prisiminkite mėgstamiausius dalykus. 
Bet kokiu atveju tai — veikla, į kurią tam tikru momentu 
visiškai pasineriate; tuomet būnate iš tikrųjų susitelkę į 
tai, ką darote. Jeigu nepavyks susitelkti, išblės ir konkre- 
čios akimirkos džiaugsmas. Kiek teigiamų emocijų patir- 
site skaitydami gerą romaną, jeigu galvosite apie ką nors 
kita? 

Tačiau šiuose išminties krisluose slypi ir šioks toks 
paradoksas. Kai darbas jums neteikia jokio malonumo, 
labai lengva pasakyti: „Žinoma, geriau jau būčiau kur 
nors kitur, man nepatinka tai, kuo užsiimu.“ Tačiau. pa- 
mėginkite valandėlę stabtelėti ir atidžiau pamąstyti, kas 
kaltas dėl tokios padėties. Svarbu, kas nutiko anksčiau: 
ar pirmiausia pajutote, jog tam tikras užsiėmimas jums 
neteikia jokio džiaugsmo, ar tiesiog jūsų mintys nuklydo 
visai kita linkme? Ne visada, tačiau kartais nuobodulį ir 
nepasitenkinimą sąlygoja ne pati karjera ar tai, kaip lei- 
džiame laiką, bet mąstymo koncentracijos stoka. Mąsty- 
mas apie vietą, kurioje norėtumėte atsidurti, tikrąja to 
žodžio prasme čiulpia iš jūsų konkrečios akimirkos 
džiaugsmą. 

Manau, būsite maloniai nustebinti, o gal šokiruoti, jei- 
gu ryšitės mažiau laiko skirti svajonėms atsidurti kur nors 
kitur ir labiau koncentruositės į esamo momento veiklą. 
Galbūt vėl įsižiebs taip reikalinga kibirkštėlė, grįš entu- 
ziazmas, todėl ir vėl pajusite malonumą. Be to, labiau 
susitelkę tapsite kūrybingesni ir produktyvesni. 

Žinoma, aš nesakau, jog visai nesvarbu ir nereikia 
planuoti ateities ar svajoti. Taip pat nesakau, kad neverta 
ko nors keisti, jeigu jau taip nutarėte. Dažnai to labai 

reikia. Vis dėlto labiau įsitraukę į daromus dalykus, o ne 
į galimus daryti, pamažu keistumėt pačių svajonių pri- 
gimtį ar numatytą veiksmų kryptį. Jeigu turėsite tikrą sva- 
jonę, kelias į ją atrodys savaime suprantamas ir aiškus. 
Užuot trikdomi prieštaringų, nerimą keliančių minčių, pa- 
sijusite blaiviai mąstantys ir kupini išminties. Linkiu sėk- 
mės šiame kelyje. Manau, jog nuo šiol pamėgsite savo 
darbą taip, kaip niekada nė nesvajojote. 


41. 


PAKLAUSKITE SAVĘS: 
„AR TIKRAI IŠ ŠIOS AKIMIRKOS 
- IŠPEŠIAU VISKĄ?“ 


ano manymu, svarbiausias klausimas, kokį galima 
M. pateikti, yra šis: „Ar tikrai iš šios akimirkos iš- 
pešiau viską?“ Pamąstykite apie tai. Jeigu kiekvieną aki- 
mirk4 stengtumėtės išgyventi iki galo ir šitaip elgtumėtės 
visada, gyvenimas virstų stebuklu. Dirbtumėte efektyviai 
ir produktyviai, o svarbiausia, būtų labai sunku jus pri- 
blokšti.. 

Kaip dažnai prarandame brangias akimirkas trokšdami 
ką nors pakeisti, skųsdamiesi, verkšlendami, ieškodami 
užuojautos, gailėdamiesi patys savęs. Tačiau liovęsi taip 
elgtis įsitikiname laiką leidę visiškai neproduktyviai. Pa- 
sinaudoję Mano patarimu beveik iškart pajusite per- 
mainas. 

Kai darbe jausitės sugniuždyti ar patirsite stresą, pa- 
klauskite savęs: „Apie ką aš šiuo metu galvoju?“ Ar jūs 
galvojate apie kokius nors stresą sukeliančius dalykus? Ar 
jūs vėl mėginate sau priminti, kad esate nepaprastai už- 
siėmę? Ar mintyse pripažįstate sau „teisę jaustis nusivylu- 
siems“? Ar dar labiau skatinate negatyvias mintis? O gal- 
būt stengiatės įžvelgti konkrečios akimirkos privalumus? 
Ar jūsų požiūris ir mąstymas turi pozityvią kryptį? Ar 
mėginate rasti sprendimą? 

Šią strategiją praktikuoti pradėjau prieš kelerius metus 
ir sulaukiau puikių rezultatų. Daugeliu atvejų prastai pa- 
sijutęs ar apimtas pesimistinių minčių galėjau pakeisti sa- 
vo būseną pateikdamas sau šiuos klausimus. Tikriausiai 
niekam nepasirodys keista, kad apniktas blogų minčių 
žmogus tą akimirką mąsto apie nerimą keliančius daly- 

kus, o ne ieško geriausių būdų su nesklandumais susido- 
roti. 

Skaitydami šį skyrelį tikriausiai supratote, jog nemė- 
gindami iš konkrečios akimirkos išpešti visko, kas ge- 
riausia, jūs ir toliau graušitės dėl smulkmenų! Galvosite 
apie visokius jus užgriuvusius nemalonumus ir visa kita, 
kas daro gyvenimą nemielą. Laimei, yra ir priešingas, 
teisingas teiginys. Kai gausite iš konkrečios akimirkos vis- 
ką, kas geriausia, tikrai nesikrimsite dėl mažmožių, nes 
būsite susikoncentravę į sprendimus ir esamus dalykus, 
o ne į problemas ir reikmes. 


42. 
LIAUKITĖS VERTESI PER GALVĄ 


augelis žmonių pripažįsta dvejopo pobūdžio tempą 

— greitą ir dar greitesnį. Atrodo, jog didesnę laiko 
dalį mes verčiamės per galvą, lekiam strimgalviais, vienu 
metu darome tris ar keturis dalykus. Dažnai mes tik viena 
ausim klausomės tų, su kuriais dirbame, neskiriame jiems 
pakankamai dėmesio. Mūsų mintyse sąmyšis, mes bevil- 
tiškai užsiėmę. 

Tikriausiai tokios skubos priežastis yra baimė atsilikti 
ar netekti pranašumo. Mūsų konkurentai ir visi, kas su- 
kiojasi aplinkui, taip lekia, jog mums lieka daryti tą pat. 

Beje, dėl tokios kraštutinės pašėlusio tempo išvargin- 
tos mūsų sąmonės būsenos kenčia koncentracija. Mes 
eikvojame brangią energiją ir linkstame daryti klaidas. 
Kai verčiamės per galvą, sunku atsirinkti, kas iš tiesų 
svarbiausia, nes mumhs pernelyg rūpi viską padaryti. Kai 
taip greitai lekiama, labai nesunku patirti stresą, tapti 
nervingam ir suirzusiam. Visada stengdamies būti pirmi, 
lengvai ir dažnai susinerviname. Verčiantis per galvą iš 
tiesų labai įprasta graužtis dėl smulkmenų. 

Sąmoningai pamėginkite paeksperimentuoti — sulė- 
tinkite tiek mąstymo, tiek veikimo tempą. Kai tai pada- 
rysite, maloniai nustebsite suvokę, jog nepaisant lėtesnio 
tempo labiau atsipalaidavote ir dirbote našiau. Priežastis 
paprasta — jūs atgavote šaltakraujiškumą ir įstengėte dau- 
giau aprėpti. Nepaprastai sumažės įtampos kupinų situ- 
acijų, jums net ims atrodyti, kad turite daugiau laiko. Jūs 
imsite guviau mąstyti ir įdėmiau klausytis. Jūs išmoksite 
numatyti vienokias ar kitokias problemas ir taip dažnai 
nesijausite jų slegiami. 

Sakyčiau, mano tempas per dešimtį metų sulėtėjo maž- 
daug perpus. Tačiau dabar įstengiu nuveikti kone dvigu- 

bai daugiau. Sunku patikėti, kiek galima nudirbti, kai esi 
ramus ir susikaupęs. Tikriausiai dar svarbiau yra tai, jog 
dirbdamas iš lėto patiri kur kas didesnį malonumą nei 
nuolat skubėdamas. Visiškai pritariu produktyvaus darbo 
poreikiui ir puikiai įsivaizduoju, kiek daug turite nudirb- 
ti. Tačiau nors ir kaip paradoksaliai tai skambėtų, dažnai 
pasitaiko, kad per trumpesnį laiką padarote daugiau nei 
beprotiškai versdamiesi per galvą. 


43, 
PASITELKITE IŠMINTĮ 


- 


epažįstu nė vieno, kuris abejotų analitinio mąstymo 
| bo nes toks mąstymas yra visokeriopos sėkmės 
laidas. Bet yra dar viena proto rūšis, atliekanti kitokį 
vaidmenį nei analitinio proto galia, tačiau tokia pat svar- 
bi; tai — išmintis. Išmintis yra ne tik kūrybinių minčių, 
gerų idėjų ir perspektyvų šaltinis, ji ne tik sąlygoja sveiką 
protą ir reikiamos krypties nuojautą, bet ir lengvina gy- 
venimą, mažina jo įtampą. Visa tai tiesa, nes, kitaip nei 
analitinis mąstymas, kuriam gali prireikti daug pastangų, 
kurį gali temdyti abejonių debesėliai, išmintis kyla iš pa- 
sitikėjimo savimi, iš nuojautos, kuria kryptimi keliauti, 
kokį kursą rinktis; tas pat pasakytina ir apie pasitikėjimą 
intuicija darant sprendimus, ieškant idėjų ar sprendžiant 
problemas. 

Analitiškai m4stydami jūs sunkiai dirbate, mintis veja 
mintį. Tai reikalauja pastangų. Reikia prikimšti galvą duo- 
menų, viską rūšiuoti, skaičiuoti, kalkuliuoti, lyginti. 

Kita vertus, išmintis tarsi nuramina ar išvalo sąmone. 
Pasitelkus išmintį atrodo, jog, užuot vaikydamiesi minčių, 
mes tiesiog leidžiame joms mus lankyti. Nubudus išmin- 
čiai tarsi iš niekur į paviršių kyla išmintingų, protingų ir 
tinkamų idėjų „burbulai“. Išmintis nepaprastai palengvina 
mūsų gyvenimą. 

Ar kada nors mėginote iš paskutiniųjų surasti atsaky- 
mą? Jūs mąstote, sukate galvą, analizuojate duomenis. 
Vis iš naujo perkratinėjate faktus, tačiau viskas lieka kaip 
buvę. Kai taip mąstote, jaučiatės esą nesaugūs, išsigandę, 
suglumę. Jums po truputį viskas ima nusibosti, kai taip 
sunkiai aiškinatės rūpimą dalyką. Jūs įtempiate visas jė- 
gas, stengiatės kaip įmanydami ir po truputėlį imate nu- 
vargti. Kažkuri jūsų esybės dalelė abejoja, ar įstengsite 

surasti atsakymą. Štai būtent tada ir pradedate graužtis 
dėl smulkmenų. 

Tada kažkodėl liaujatės mąstę, jūsų sąmonė aprimsta, 
pamirštate,. kas iki šiol jums kėlė nerimą, ir lyg mostelė- 
jus stebuklinga lazdele atsiranda atsakymas. Ir ne bet 
koks, 0 visų geriausias atsakymas! Taip reiškiasi išmintis: 

Galite išmokt pasitelkti išmintį paprasčiausiai pripa- 
žindami, kad be jos neišsiversite. Įpraskite pasitikėti sa- 
vimi tiek, kad žinotumėte, jog prireikus atsakymo ar kon- 
krečios idėjos, nuraminę. sąmonę ir liovęsi farširuoti ją 
duomenimis, gausite geriausią įmanomą atsakymą ar 
sprendimą. Ryžęsi remtis išmintimi įsidėmėkite, kad jums 
pakanka tikėti, jog nurimusi sąmonė neužmigs. Tai gali- 
ma palyginti su mažiausia liepsna degančia virykle, ant 
kurios verda puodas skanios naminės sriubos — dažnai 
sąmonė geriausiai veikia tada, kai nėra „paleidžiama“ vi- 
su greičiu. 

Karola yra privačios nuosavybės vadybininkė, dirbanti 
Teksaso valstijoje, dideliame komplekse. Jos darbas — 
teikti kūrybines idėjas, padedančias išlaikyti turimus nuo- 
mininkus, juos patenkinti, prie tam tikro turto pritraukti 
naujų perspektyvių klientų. Ji pasidalijo su manimi uni- 
kaliais idėjų ieškojimo būdais. Pasak jos, „atrodo, visi, 
kurie dirba nuosavybės valdymo srityje, mąsto nuobo- 
džiai ir nuspėjamai. Manau, taip yra dėl to, jog kiekvieno 
mintys sukasi ratu. Supratau, kad geriau mąstyti kitaip — 
tiesiog atsiverti mintimis. Jeigu tariu sau, jog man reikia 
naujos idėjos, kad ir kaip paprasta ar keista būtų, geriau- 
sia, ką galiu padaryti, tai liautis įtemptai galvojus ir pa- 
siduoti minčių tėkmei. Tada kažkaip stebuklingai man 
šauna kokia nors mintis. Per daugelį metų esu pateikusi 
šimtus paprastų kūrybinių idėjų, kuriomis išsiskyriau iš 
kitų. Mažmožiai daug ką pakeitė; pasikeitė viskas — nuo 
mūsų daržo iki videomedžiagos bibliotekos. Išmokau pa- 
sitikėti pasyviuoju mąstymu taip pat, kaip analitinio mąs- 

tymo procesu, o gal ir labiau. Jis kur kas labiau atpalai- 
duoja, todėl ir yra efektyvesnis.“ 

Paklausiau Karolos, ar efektyvios buvo jos pateiktos 
idėjos. Ji man taip atsakė: „Aš galiu didžiuotis — laisvų 
objektų neturėjome, o norinčiųjų eilė susidarė metams į 
priekį“. 

Kai kitą kartą karštligiškai mąstysite, pamėginkite nu- 
rimti, pasitikėkite išmintim. Tikriausiai stebėsitės greitai ir 
lengvai sulaukę reikiamo atsakymo. Pasipraktikavę išmok- 
site integruoti išmintį į kasdienį gyvenimą. Visa tai atsi- 
tiks natūraliai, be jokių pastangų. Jūsų išmintis — galin- 
gas įrankis. Išmokite ja pasitikėti ir, be jokių abejonių, 
patirsite mažiau stresų bei imsite dirbti efektyviau. 


44, 


ĮSISĄMONINKITE TARPUSAVIO RYŠIŲ 
SVARBĄ 


| ryšiai — tai tema, į kurią dažnai nekreipia- 
ma dėmesio, tačiau ryšiai — nepaprastai svarbus tik- 
ros sėkmės laidas. Gebėdami užmegzti ryšius jaučiatės 
laisviau. Tai jums padeda palaikyti ilgalaikius, pasitikėji- 
mu pagrįstus santykius, kai abu dalyviai jaučia vienas 
kito nuoširdumą ir pagarbą. Užmezgę ryšius pelnote 
„draugijos žmogaus“ reputaciją, jums ima geriau sektis 
derybos, apskritai tampate sumanesniu ir išmintingesniu 
veiklos žmogumi. Užmezgus ryšius galima atskleisti ge- 
riausias savo savybes, be to, atverti ir kito Žmogaus ge- 
ruosius ypatumus. Tada ir visi kiti žmonės jūsų akivaiz- 
doje bus labiau atsipalaidavę. Beje, tiek užmegzti tvirtus 
ryšius, tiek tapti geresniems, kantresniems, labiau atsipa- 
laidavusiems mums padeda tie patys dalykai. Taigi ryšių 
užmezgimo procesas yra tam tikra terapija, būdas ugdyti 
asmenybę tiek asmeniniu, tiek profesiniu ar dvasiniu as- 
pektu. 

Kai kurie iš mūsų yra linkę stačia galva nerti į visokias 
draugystes, tiesiog atakuoja kitus, tuo tarpu kiti prieš už- 
megzdami konkrečius ryšius gerai apmąsto, ko iš vieno 
ar kito žmogaus jiems galėtų prireikti. Daugeliu atvejų 
tokios pernelyg uolios ar ambicijomis grįstos pastangos 
ką nors iš ko nors išpešti gali baigtis per ankstyvu spro- 
gimu. Viskas apsivers aukštyn kojomis. Vadinasi, blogai 
apskaičiavote, jums pritrūko natūralaus ryšio, būtino kon- 
kretiems tikslams įgyvendinti ar greičiau pasiekti. 

Kai nesate apdovanoti tarpusavio ryšių pajauta, šią 
problemą gali būti sunku išnarplioti. Galbūt jums trūksta 
pasitikėjimo, gal nesate linkę bendrauti. Vis tiek nesusto- 
kite. Nemokėdami užmegzti ryšių, atrodysite priekabūs, 

neturį realybės pojūčio, pernelyg nuolaidūs ar arogantiš- 
ki. Kartais net nežinote, kas blogai, tačiau jaučiate, jog 
kažko trūksta. | . 

Daugelis žmonių iškart 'suvokia ryšių svarbą vos su 
kuo nors susipažinę. Kitaip tariant, akivaizdu, jog norint 
kam nors ką parduoti arba prašyti ko ką padaryti, reikia 
pelnyti to žmogaus palankumą. Dar subtilesnis ryšių mez- 
gimosi etapas prasideda po pirmojo susitikimo. Svarbu 
suvokti, jog ryšys nėra kažkas, ką įmanoma užmegzti tik 
kartą ir kas trunka amžinai. Tad vertėtų vis atnaujinti 
užmegztus santykius pasitikslinant, ar jūs neatsiliėkate 
nuo laiko, ar bendravimas su konkrečiais žmonėmis nėra 
benutrūkstąs. 

Geriausias būdas užmegzti ryšį — tai įsitikinti, jog dar 
nesate jo užmezgę. Kitaip tariant, nebūkite tikri, jog vien 
tik dėl to, „kad ką nors pažįstate ir kad jau anksčiau 
turėjote su kuo nors bendrų reikalų, šie ryšiai tebegalio- 
ja. Verčiau raskite laiko juos atnaujinti. Aktyviau ir įdė- 
miau klausykitės, o ne kalbėkite patys. Būkite itin pagar- 
būs ir mandagūs. Pasirodykite atviri ir nuoširdžiai 
susidomėję. Klausinėkite ir būkite kantrūs. Raktas į nori- 
mus ryšius yra gebėjimas įteigti asmeniui, su kuriuo bū- 
nate ar kalbate, jog šią akimirką jis arba ji jums yra svar- 
biausias žmogus pasaulyje. Jums taip pat malonu būti 
greta jo, esate tokie nuoširdūs, kad tas žmogus ima jaus- 
tis ypatingai. Tokio nuoširdumo negalima sufalsifikuoti; 
šiuo atveju reikia būti savimi. 

Denui pasirodė, kad santykiai jau pakankamai tvirti. 
Telefonu jis sumaniai įtikino savo naują klientą įsigyti 
stambų gyvybės draudimo polisą. Denas niekada nesivar- 
gino šnekučiuodamasis su Volteriu, savo klientu, tačiau 
jau buvo atlikęs namų darbą ir gerai nusimanė apie par- 
duodamą produktą. Jis nė kiek neabejojo, kad minėtas 
produktas iš tiesų nepaprastai domino Volterį. Šis buvo 
neapsidraudęs ir nutarė įsigyti polisą. Taigi jiedu sutarė 

susitikti po pietų pertraukos ir pasirašyti dokumentus. 

Vos jiems susėdus Denas išsitraukė prašymą ir padavė 
Volteriui rašiklį. Staiga kažkas atsitiko. Volteris ėmė muis- 
tytis, pradėjo dvejoti, galvojo apie kažką kita. Greitai jis 
atsistojo ir pasakė Denui prieš galutinai nuspręsdamas 
„dar šiek tiek apie tai pagalvosiąs“. Nereikia nė sakyti, 
jog Denas prarado sandėrį. Jis reikiamai neįvertino ryšių 
galios. Jeigu jis būtų pasistengęs geriau pažinti Volterį, 
klientas tikriausiai būtų jautęsis jaukiau ir nuo jo nenu- 
sigręžęs. 

Jeigu jau pavyko užmegzti nuoširdų ryšį, vėlesnis ben- 
dravimas klostysis sklandžiau. Pažįstu Žmonių, kurie su- 
sitikę su manimi kaskart mėgina atnaujinti pažintį. Jie 
paklausia, ką aš veikiu, ir būtinai palaukia atsakymo prieš 
ko nors prašydami ar pradėdami pasakoti apie save. Tuo 
metu jie neatrodo kur nors skubantys ar užsiėmę kuo 
kitu. Jie nuoširdžiai su manimi bendrauja, elgiasi taip, 
tarsi iš tikrųjų jiems rūpėčiau. Būtent su tokiais Žmonė- 
mis aš mielai bendradarbiauju. Noriu, kad mane suptų 
būtent tokie žmonės. 

Jeigu surasite laiko ir energijos užmegzti ryšiams, gy- 
venimas kaipmat ims keistis. Išmoksite laisviau bendrauti 
su žmonėmis, o kartu susilauksite daugiau kitų dėmesio 
tiek asmeniniu, tiek profesiniu aspektu. Jumis pasitikės, 
jus mylės, jumis žavėsis; bendradarbiaudami su kitais im- 
site dirbti efektyviau. 


45. 


STENKITĖS KUO GREIČIAU 
ATSITOKĖTI 


B. abejonės, visiems pasitaiko padaryti klaidų, kartais 
net ir labai didelių. Pasitaiko ir netinkamai sureaguo- 
ti, ką nors įžeisti, nepastebėti akivaizdžių dalykų, įsikišti 
ten, kur nesate pageidaujami, suklysti, pasakyti ką nerei- 
kia ir taip toliau. Nęsu sutikęs žmogaus, kuris nebūtų 
savo kailiu patyręs šių nemalonių žmogiškojo gyvenimo 
aspektų. Taigi, matyt, svarbiausias klausimas yra ne tai, 
ar jūs pakliūsite į keblią situaciją, ar ne, bet tai, kaip 
greitai su viskuo susidorosite. 

Palyginti nedidelę kliūtį ar klaidą galime paversti kur 
kas didesne problema, netikusiai analizuodami savo pa- 
čių ar kitų veiksmus, per smarkiai save teisdami. Arba 
pasakę ką nors ne taip niekaip negalime to pamiršti, 
pasišiaušiame ir neprisiverčiame atsiprašyti. 

Prisimenu vieną incidentą, nutikusį prieš kelerius me- 
tus, kuomet buvau giriamas, kaip man tada atrodė, ne- 
pelnytai. Kažkodėl buvau priešiškai nusiteikęs ir šiurkš- 
tesnis nei paprastai. Dėl tokio mano elgesio viena moteris 
pasijuto ignoruojama, supyko ir liko su nuoskauda širdy- 
je. Į tai buvo įtraukti dar ir kiti žmonės, iššvaistyta begalė 
energijos. Šią istoriją papasakojau savo bičiuliui, kuris 
atsakė: „Ričardai, man atrodo, jog tu gviešeisi dar ir jos 
šlovės“. Jis išdėstė savo logines išvadas, kurios tikrai bu- 
vo prasmingos. Pasijutau šiek tiek apsikvailinęs. Vėliau, 
tą pačią dieną, paskambinau įžeistai moteriai, ketindamas 
nuoširdžiai atsiprašyti. Laimei, mano atsiprašymas buvo 
mielai priimtas. Paaiškėjo, jog jai tik ir reikėjo jos veiklos 
pripažinimo ir mano atsiprašymo. Jeigu šitaip būčiau pa- 
sielgęs anksčiau, jeigu būčiau anksčiau atsitokėjęs, bū- 

čiau sutaupęs nemenkas energijos atsargas, nebūtų reikė- 
ję taip irzti. 

Šis ir kiti tokie incidentai man padėjo išmokt daug 
greičiau atsitokėti ir pamatyti klaidas. Vis dėlto dar ir 
dabar man pasitaiko sureaguoti ne taip, kaip reikėtų, 
šiauštis, laiku neišreikšti pritarimo, pasakyti ką nereikia; 
dar ir dabar darau daug tų pačių klaidų. Tačiau yra skir- 
tumas, nes dabar aš dažniausiai šias klaidas pastebiu, jas 
pripažįstu ir kuo greičiau mėginu atitaisyti. Tokios takti- 
kos rezultatas akivaizdus — kai kuris nors iš mano ben- 
dradarbių pateikia pasiūlymą, kai taria konstruktyvų kri- 
tikos žodį, užuot puolęs gintis ar aiškinti, kaip jie klysta, 
koks aš teisus, mėginu atvira širdimi įsiklausyti ir tobu- 
lėti. Ir kaip jūs manot? Patariantis asmuo paprastai tikrai 
pasako nors lašą teisybės, pažeria keletą krislelių išmin- 
ties. Čia nėra jokio triuko — reikia norėt atleisti, atleisti 
sau ir kitiems už tai, jog esame Žmonės, ir už tai, jog 
klystame. Vadovaudamiesi senu posakiu: „Klysti yra žmo- 
giška, atleisti — dieviška“, susikursite emocinį klimatą, 
padėsiantį atsitokėti beveik po kiekvienos klaidos ir sėk- 
mingai gyventi toliau. 

Supratau, jog išmokęs kuo greičiau atsitokėti, įstengiu 
mokytis tiek iš savo paties, tiek iš kitų klaidų, todėl ir 
mano gyvenimas darbe pasidarė kur kas mažiau trikdan- 
tis. Pamąstykite apie mano siūlomą strategiją; galiu lažin- 
tis — ji puikiausiai tiks ir jums. 


46. 


SKATINKITE VISĄ ĮMONĘ 
KOVOTI SU STRESAIS 


p“ kelerius metus kalbėjausi su vienu ponu, kuris 
nuoširdžiai sielojosi, kad kompanija, kurioje jis dirbo, 
nė kiek nesistengė sumažinti kontorose tvyrančios įtam- 
pos. Jo manymu, aukštesnieji kompanijos pareigūnai bu- 
vę „savanaudžiai, beširdžiai žmonės, nekreipiantys dėme- 
sio į savo pervargusius tarnautojus“. 

Tada aš jo paklausiau: „Jeigu už viską atsakingas bū- 
tumėte jūs, ką darytumėte kitaip?“ Tikriausiai jis jau se- 
niai viską buvo apgalvojęs, nes tuoj pat man atsakė: „Jei- 
gu viskas priklausytų nuo manęs, leisčiau tarnautojams 
laisviau rengtis, o penktadieniais sutrumpinčiau darbo 
dieną, kompanijos patalpose įrengčiau gimnastikos salę, 
pasirūpinčiau vaikų priežiūros patalpomis, kiekvienam 
parūpinčiau reguliarius masažo seansus.“ „Oho, — ta- 
riau, — būtų puiku. O ką jie atsakė, kai pateikėte šiuos 
pasiūlymus?“ Ponas ilgai tylėjo, kol galiausiai -prisipažino 
apie šias idėjas niekada niekam nė neužsiminęs! 

Šis žmogus, kaip ir daugybė kitų, tikėjosi darbdavį 
žinant, kad reikia tai padaryti. Be to, atsakingus žmones 
jis laikė nelyginant monstrais, kurie visai nesirūpina dar- 
buotojų sveikata ir gerove. Jis klydo. 

Mane sujaudino telefono skambutis, perduotas balso 
paštu; maždaug po pusmečio man paskambino tas pats 
žmogus. Jis pasakojo, jog pateikęs pasiūlymus buvo pri- 
blokštas teigiamo atsakymo. Keletas žmonių, tarp jų ir jo 
viršininkas, jam pasakė: „Kodėl man visa tai neatėjo į 
galvą? Puiki mintis.“ Tas ponas papasakojo, jog keletas jo 
idėjų buvo tuojau įdiegta, o keli kitų žmonių pasiūlymai 
pradėti labai rimtai svarstyti. 

Žinoma, ne visada taip nutinka. Tačiau dažnai paaiš- 
kėja, jog darbdaviai iš tikrųjų rūpinasi savo organizacijos 
žmonėmis. Taip pat dažnokai pasitaiko, kad pastangos 
sumažinti darbe įtampą nueina niekais tik dėl to, kad 
niekas nepasiūlo ko nors keisti. Visada galima išgirsti 
begales skundų ir pageidavimų ką nors keisti, tačiau la- 
bai retai atsiranda žmogus, turintis konkrečių gerai ap- 
galvotų, logiškų idėjų. | 

Net ir neįstengdami įtikinti darbdavio imtis permainų, 
dažnai galite sumažinti tvyrančią įtampą išklausę jo mo- 
tyvų. Galbūt jūsų trokštami pokyčiai tiesiog neįmanomi, 
tačiau jūs bent jau galėsite įsitikinti jūsų kompanijoje dir- 
bant tokius pat žmones, kaip ir jūs, kurie rūpinasi jūsų 
emocine būsena ir labai norėtų kuo nors jums padėti. 
Tuomet pasijusite daug maloniau, pradėsite labiau vertin- 
ti įmonę, kurioje dirbate. O tais retais atvejais, kai paaiš- 
kėja, jog jūs iš tikrųjų niekam nerūpite, bent jau žinosite 
padarę viską, kad kas nors pasikeistų. 

Turiu bičiulę, dirbančią vienoje didelėje Niujorko kom- 
panijoje. Ji pasiteiravo, ar jai nebūtų galima keturias sa- 
vaitės dienas dirbti namie, o į darbą ateiti nuo trečiadie- 
nio; tuomet ji galėtų išvažiuoti iš miesto ir daugiau laiko 
praleisti su sūnumi. Kompanija sutiko. Mano bičiulė tie- 
siog dievina įmonę, kurioje dirba, ir stengiasi dirbti kuo 
geriau. Taigi išlošė visi. 

Kitos firmos paprašytos sutrumpino penktadienio dar- 
bo laiką, įrengė treniruoklių sales, padarė visokių kitokių 
pakeitimų, mažinančių įtampą darbe. Viena mano žino- 
ma kompanija, su kuria bendravau daugelį metų, turėjo 
daugybę poilsio namelių; juose kompanijos darbuotojai 
galėdavo gyventi nemokamai. Toje pačioje įmonėje buvo 
įrengti gaiviųjų gėrimų automatai, į kuriuos nereikėjo 
mesti monetų, ji kviesdavosi įdomių lektorių, bendrau- 
jančių su darbuotojais. Galėčiau tęsti be galo. 

Ne visos kompanijos tokios geranoriškos. Žinoma, jūs 
nekaip jausitės nieko nepešę, tačiau beveik visada verta 

pamėgint pateikti pasiūlymų, galinčių padėti darbuoto- 
jams sumažinti įtampą darbe. Jeigu permainų nori daugu- 
ma žmonių, jeigu jų norai žinomi vadovybei ir darantie- 
siems sprendimus, kas žino, kas gali nutikti. 

Įsidėmėkite, kad laimingi darbuotojai, kurie nesijaučia 
prislėgti, paprastai būna produktyvesni, pakantesni, išti- 
kimesni. Be to, jie nesistengia kuo greičiau baigti darbo 
ir neburnoja prieš darbdavį kaip tie, kurie jaučia įtampą 
ir pripažinimo bei įvertinimo stoką. Jeigu jums kartkartė- 
mis pavyktų savo darbdaviui kaip nors švelniai užsiminti 
apie tuos dalykus, kai kas iš tikrųjų pasikeistų. Viliuosi, 
kad taip ir bus. 


47. 


ATSIKRATYKITE BAIMĖS 
KALBĖTI AUDITORIJAI 


1 ——— bet kokiai didesnei žmonių grupei pasi- 
jusdavau suakmenėjęs. Tiesą sakant, aš taip bijoda- 
vau, kad mokydamasis vidurinėje mokykloje ir mėginda- 
mas kalbėti auditorijai net du kartus buvau benualpstąs. 

Ne aš vienas toks. Esu girdėjęs, kad viešo kalbėjimo 
baimė Amerikoje tarp kitų yra pirmoji. Atrodo, kad kal- 
bėti auditorijai žmonėms yra baisiau nei keliauti lėktuvu, 
bankrutuoti ar net numirti! 

Dėl visa ko parodžiau šį skyrelį vienam gerbiamam 
savo bičiuliui. Norėjau pažiūrėti, ar jis supras, kodėl apie 
tai kalbu knygoje, skirtoje kovai su stresais darbe. Jis 
man taip atsakė: „Žinau, kad kalbėti auditorijai iš tikrųjų 
baisu, tačiau negi manai, jog sumažinęs šią baimę ma- 
žiau graušies dėl smulkmenų darbe?“ 

Keblus klausimas, bet aš turiu atsakymą. 

Tokia didelė baimė kaip ši negali būt nesusijusi su 
kitais dalykais. Tad ji reiškiasi ne tik tada, kai būnate 
priversti kalbėti auditorijai. Jūs patiriate įtampą, tiesa, gal- 
būt dar vos juntamą, dar tada, kai numanote, jog jums 
teks kalbėti konkrečiai auditorijai. Jeigu jūs bijote, įtam- 
pos veiksnys bus didžiulis ir visada toks pat, nesvarbu, 
ar dalyvausite gaminių pristatyme, siūlysite savo prekę, 
pateiksite kokių nors tyrimų rezultatus, skaitysite prane- 
šimą, sakysite kalbą, ar paprasčiausiai dalysitės savo idė- 
jomis su kitais. 

Kitas veiksnys, į kurį reikia atkreipti dėmesį, yra toks: 
jeigu jūs nors truputėlį baiminatės kalbėti auditorijai, 
vengsite imtis tų dalykų, kurie būtų labai naudingi jūsų 
karjerai, dėl kurių galėtumėte būti paaukštinti ar įgytu- 
mėte daugiau atsakomybės, kurie suteiktų jums pranašu- 

mų. Kai dar nebuvau įveikęs viešo kalbėjimo baimės, 
prisimenu, dažnai sprendimus darydavau atsižvelgdamas 
į tai, ar man reikės kalbėti, ar ne. Atsikratęs šios baimės 
galėjau labiau atsipalaiduoti mąstydamas apie savo dar- 
bą, galėjau koncentruotis į kitus dalykus. Gyvenimas dar- 
be gerokai palengvėjo ir pasidarė ne toks įtemptas. Nėra 
abejonių, jog atsikratęs šios baimės tapau geresnis rašy- 
tojas. Jeigu nebūčiau to padaręs, nesu tikras, ar apskritai 
būčiau rašęs, nes rašyti knygas — vadinasi, apie jas kal- 
bėti, jas reklamuoti dažnai milžiniškos auditorijos aki- 
vaizdoje. 

Vis dėlto jeigu jus kankina tokia baimė, primygtinai 
prašau labai stropiai apgalvoti mano patarimą. Kai atsi- 
kratysite jus kaustančios baimės, darbe jausitės mažiau 
įsitempę, viskas klosis lengviau. Pasidarysite kūrybinges- 
ni, lengviau rasite sprendimus, nes jūsų jau neblaškys toji 
nelemta baimė. Kadangi vis mažiau nerimausite, kuo to- 
liau, tuo mažiau graušitės dėl smulkmenų. 

Stengdamiesi atsikratyti šios baimės, vaizduokitės situ- 
aciją, kai jums reikia kalbėti auditorijai. Pradėkite nuo 
menkutės grupelės — vieno arba dviejų klausytojų. Tuo 
tikslu yra rengiami kursai, jums gali pagelbėti repetito- 
riai, galite pasiskaityti įvairių knygų, pasiklausyti įrašų. 
Rinkitės vieną iš įvairių metodų ir strategijų. Vis dėlto 
galiausiai jums teks žengti pirmą žingsnį ir stoti prieš 
auditoriją. Jei jums tai pavyks, manau, įsitikinsite, kad 
įveikę šią visiems suprantamą baimę susilaukėte gausaus 
atlygio — gerokai pakils jūsų darbo, o ir apskritai gyve- 
nimo kokybė. 


48. 


VENKITE KOMENTARŲ, 
GALINČIŲ. IŠPROVOKUOTI 
GANDUS AR LIEŽUVAVIMĄ 


Či: strategija iš tiesų gali atverti akis. Man gyvenimė ji 
"labai padėjo. Pasirodė, jog liežuvavimo sąskaita gali- 

ma sutaupyti laiko. Be to, jos laikydamasis įsitikinau, kaip 

dažnai aš pats nejučia stumiu save į įtampos būseną. 

Jeigu jūs esate tokie kaip dauguma žmonių, tikriausiai 
visai nekaltai šnekučiuojatės su kitais apie įvairiausius 
dalykus. Jūs galite kad ir taip. pasakyti: „Ar girdėjai, kas 
nutiko Džonui?“, „Ar girdėjai apie tą ar tą?“, „Ar žinai 
apie tai?“ Kartais jūs patys būnate tokių pokalbių inicia- 
toriai. Kitąkart jūs palaikote pokalbį iš mandagumo. Gal- 
būt jūs padailinate kieno nors pastabas, perpasakojate 
kokią nors istoriją ar nutikimą, per daug įsileidžiate į 
smulkmenas ar per daug klausinėjate. Tada jeigu esate 
panašūs į mane, imate stebėtis, kodėl tiek laiko pralei- 
džiate kalbėdami telefonu, kodėl neatlikote to, ką keti- 
note. 

Gal tam ir neteikiate reikšmės, kol nesuvokiate, kiek 
laiko ir energijos išeikvojote ne itin svarbiems pokal- 
biams, pasirinkę jiems ne visai tinkamą laiką. Pamąstyki- 
te, kaip dažnai jaučiate įtampą dėl iššvaistyto laiko ar 
energijos; kaip dažnai atsigręžiate atgal ir pasigailite pri- 
trūkę bent pusvalandžio, kai reikia pabaigti vieną ar kitą 
darbą, ką nors prisivyti. 

Jeigu gerai pagalvotumėte, kur dingo laikas, tikriausiai 
padarytumėte tokią pat išvadą kaip ir aš: per visą dieną 
ne kartą asmeniškai ar telefonu buvau įsitraukęs į ne- 
reikšmingą pokalbį, nors tam neturėjau nei laiko, nei 
energijos. Kaip patys numanote, tokia padėtis gali turėti 
įtakos ir jūsų bendrai savijautai, darbe tvyrančiai įtampai. 

Dėl šio įpročio jūs gaištate laiką, jums tenka nuolatos 
skubėti. Jeigu nesuvoksite turį šį polinkį, nesunkiai dėl 
didelio krūvio apkaltinsite visą pasaulį arba žmones, su 
kuriais šnekučiuojatės, nors iš tikrųjų svarbiausi šios pro- 
blemos kaltininkai būsite patys. 

Žinoma, dažnai mes norime pasišnekučiuoti su bičiu- 
liais ar kolegomis; tai labai gerai ir to reikia. Svarbiausia 
skirti, kada šnekučiuojamės iš įpratimo, o kada — aiškiai 
apsisprendę. Bent kiek apie tai pamąstę ir truputį pakeitę 
savo elgesį galėsite susilaukti didžiulių dividendų — jūsų 
dienos darbe gerokai palengvės. 

Anksčiau manydavau, kad visų tų pokalbių apie kitus 
žmones ir visokius trivialius dalykus tiesiog neįmanoma 
pačiam išvengti. Dabar suprantu, jog taip. Iš tikrųjų tik 
menka jų dalelė ne nuo manęs priklauso. Suvokiau pats 
kurstantis tokį pokalbį nekaltais komentarais ir klausi- 
mais. Įsitikinau, kad galima sutrumpinti pokalbius išlie- 
kant mandagiam ir elgiantis pagarbiai. Išmokau vengti 
tam tikrų klausimų, kurie tik palaiko ilgesnį ar visai ne- 
reikalingą pašnekesį, nors aš to nenoriu ar neturiu tam 
laiko. Rezultatai buvo puikūs. Nors dabar esu užsiėmęs 
labiau nei kada nors anksčiau, jaučiuosi turįs daugiau 
laiko. Ir dar, kai aš sumanau pasišnekučiuoti su kitais, 
būnu visiškai tikras, kad dabar tinkamiausias laikas po- 
kalbiams. 

Ši strategija išties puiki. Jeigu prie visos darbo savaitės 
pridėsite apytiksliai nors po vieną valandą prikąsto liežu- 
vio sąskaita, gausite tą taip reikalingą papildomą valan- 
cdėlę, kurios neturėjote anksčiau. Ta viena valanda kartais 
būna labai reikšminga, mat įtemptas dienas paverčia ra- 
mia darbo savaite. Neįkalbinėju jūsų tapti visai neben- 
draujančiais atsiskyrėliais ar šiurkštuoliais; paprasčiausiai 
turėtumėte kreipti dėmesį į tai, kurie jūsų žodžiai pakurs- 
to tolesnį, galbūt nepageidaujamą pokalbį ir ar dažnai 
juos tariate. Jus nustebins šios strategijos galia. 


49. 


ĮŽVELKITE DAUGIAU 
NEI KONKRETUS VAIDMUO 


|| ko atvejų mes pirmiausiai matome Žmogaus pa- 
sirinktą vaidmenį ir neįžvelgiame už jo paties žmo- 
gaus. Kitaip tariant, esame linkę pamiršti, jog koks nors 
verslininkas (ar kas nors kitas, užsiimantis konkrečia veik- 
la, einantis tam tikras pareigas) nėra tik verslininkas, bet 
ir ypatingas, unikalus asmuo, kuriam buvo paranku imtis 
to verslo. Kepėja turi asmeninį gyvenimą, jai rūpi savi 
reikalai, savos bėdos. Stiuardesė kelionėje nuvargsta ir 
negali sulaukti, kada grįš namo. Jums benziną pilantis 
žmogus taip pat turi šeimą, jo irgi tyko pavojai, ne viskas 
jam gerai klojasi. Korporacijos pareigūnė, atrodo, nesuta- 
ria su vyru, ją kamuoja rūpesčiai, apie kuriuos niekas 
nežino. Jūsų sekretorė turi artimų draugų ir myli savo 
vaikus kaip ir jūs, jai nemalonūs tie patys dalykai, kaip 
ir visiems kitiems. Ir jūsų pavaldiniai, ir jūsų viršininkas 
— visi šiuo atžvilgiu yra vienodi. 

Polinkis skirstyti žmonėms tam tikrus vaidmenis labai 
įsišaknijęs. Kaip dažnai iškart klausiame: „Kuo jūs užsi- 
imate?“ Kaip dažnai pristatome žmogų kaip „buhalterį“, 
„teisininką“, tarsi tas vaidmuo iš tikrųjų galėtų ką nors 
pasakyti apie patį asmenį. Dažniausiai būna sunku iš- 
vengti etikečių klijavimo, tačiau labai pasistengus — įma- 
noma. Gyvenimas tik pagražėtų. 

Neseniai išgirdau vieną moterį pasakojant apie savo 
viršininką, kuris buvo taip įsijautęs į vaidmenų skirstymą, 
jog net visus atbukusius pieštukus surinkęs nešdavo savo 
sekretorei nudrožti. Užuot pats tai padaręs per kelias 
sekundes, „rūpinosi“ sekretorės vaidmeniu. „Dėl Dievo, 
juk tai jos darbas“. Kažkodėl jis nepagalvojo, kaip ta mo- 
teris turėtų jaustis. 

Kai kitus pirmiausia vertinate kaip asmenis, o tik pas- 
kui kaip tam tikrų vaidmenų atlikėjus, žmonės, su kuriais 
bendraujate, taip pat žvėlgia į jus giliau, mato jus kito- 
kius. Jie labiau jumis pasitiki, atidžiau jūsų klausosi, 1a- 
biau atsižvelgia į jūsų nuomonę. Matydami ne vien žmo- 
nių atliekamus vaidmenis, atveriate duris turiningesniam 
ir nuoširdesniam bendravimui. Jūs imate geriau pažinti 
žmones — ir tuos, kurie jums artimi, ir tuos, su kuriais 
tik pradėjote bendrauti. Žmonės jus pamėgs ir visada 
mielai jums padės. Daugybę kartų pardavėjai, oro Uosto 
tarnautojai ir taksi vairuotojai yra stengęsi kaip įmanyda- 
mi man padėti vien todėl, kad pirmiausia laikiau juos 
paprastais žmonėmis. | 

Jeigu mano minėtas viršininkas būtų laikęs savo sek- 
retorę kolege, bičiule, o ne konkretaus vaidmens atlikėja, 
tikriausiai ji ir pati būtų drožusi jam tuos nelemtus pieš- 
tukus. Bet atsitiko taip, kad ji neapsikentė žeminama ir 
išėjo iš darbo. Labai gaila, nes išties buvo puiki sekreto- 
rė. Vienintelė paguoda, kad viršininkas pagaliau suvokė 
blogai su ja elgęsis. Tikėkimės, jog jis pasimokė iš klai- 
dos. 

Parduotuvėje, kurioje dažniausiai perku, dirba malo- 
niausi ir draugiškiausi žmonės, kokius tik kada esu su- 
tikęs. Tačiau lig šiol pastebiu, kad pirkėjai į juos žiūri 
kaip į kokius daiktus. Negalėčiau to pavadinti nepagarba 
ar niekinimu, tiesiog atrodo, lyg pardavėjų nė nebūtų, 
lyg prie prekystalio nė nestovėtų šypsantis žmogus, kurį 
kaip ir visus kitus džiugina laisvalaikis. Arba tarsi parda- 
vėjas būtų tik čekius išrašanti mašina, pastatyta patarnau- 
ti, imti pinigus. Matau, kaip žmonės iš lėto slenka eilėje 
nepakeldami akių, niekada nenusišypsodami, nepasisvei- 
kindami. Tikriausiai panašių vaizdelių esate matę ir savo 
parduotuvėse, be to, restoranuose, oro uostuose, taksi, 
autobusuose, viešbučiuose ir visur kitur. 

Mano rekomenduojama strategija labai paprasta ir 
lengvai įgyvendinama. Jums nebūtina artimai susidrau- 

gauti su kiekvienu sutiktuoju ar bendradarbiu. Visai ne. 
Be to, prisiimti vaidmenys — tam tikra gyvenimo dalis. 
Jeigu kas nors ką nors jums daro, vadinasi, iš dalies rodo 
jums pasitikėjimą. 

Paprasčiausiai įsidėmėkite, kad kiekvienas žmogus yra 
ypatingas ir toli gražu netelpa į savo vaidmenį. Kiekvie- 
nas jūsų sutiktas asmuo turi jausmus — jis liūdi, džiau- 
giasi, bijo ir visa kita. Tai žinodami ir stengdamies to 
nepamiršti, labai paprastai, tačiau iš pagrindų pakeisite 
savo gyvenimą. Šypsniu ar šiltu žvilgsniu praskaidrinsite 
kitų žmonių dieną. Įnešę savo indėlį džiaugsitės gražės- 
niu, malonesniu pasauliu ir džiuginsite juo kitus. 


50. 


VENKITE POLINKIO 
VISKĄ ĮKAINOTI 


augeliui iš mūsų bene didžiausias įtampos darbe šal- 
D. yra įprotis viską įkainoti. Kitaip tariant, mintyse 
apskaičiuoti visa ko kainą — to, ką darome ar ką turime. 
Žinoma, pasitaiko atvejų, kai išties pravartu ką nors įkai- 
noti, pavyzdžiui, kai sėdime prie televizoriaus nusitvėrę 
distancinio valdymo pultelį ir nuolatos perjunginėjame 
kanalus, užuot padirbėję prie rytdienos rytą reikalingo 
pranešimo. Tada tikrai vertėtų prisiminti, jog televizijos 
programos mums brangiai atsieina, gal net mūsų darbo 
sąskaita. 

Prisimenu, kaip mudu su Kris nutarėme tapti burlai- 
viuko dalininkais. Atsitiko taip, kad per dvejus metus 
mes tik kartelį buvome ten įkėlę koją — tada, kai drauge 
su geriausiais bičiuliais rengėme iškylą. Taigi man ir Kris 
buvo išties naudinga apskaičiuoti, jog ši iškyla atsiėjo 
daugiau kaip du tūkstančius dolerių! Na ką gi, bent jau 
reikia pripažinti, kad iškyla išties buvo nuostabi. 

Tačiau kai kada labai svarbu negalvoti apie tai, kiek 
tas ar kitas dalykas mums gali kainuoti. Pažįstu nemažai 
žmonių, kurie labai retai kada ryžtasi paimti laisvų dienų 
poilsiui ar pramogai, galvodami tik apie tai, kad šis ma- 
lonumas „brangiai atsieis“. Jie visai be reikalo skaičiuoja, 
kiek tą dieną uždirbtų, kiek uždirbtų kiekvieną nedarbo 
valandą. Net ir tais retais atvejais, kai vis dėlto ištrūksta 
iš darbo, jiems būna labai sunku atsipalaiduoti, nes jų 
mintys sukasi vien apie tai, ką šiuo metu jie galėtų nu- 
veikti, ką šiuo metu praranda. Štai ką jie sako ar galvoja: 
„Jeigu dabar priiminėčiau klientus, gaučiau penkiasde- 
šimt dolerių per valandą, tad šiandien būčiau galėjęs už- 
dirbti keturis šimtus dolerių. Ne, man nevertėjo čia vyk- 

ti.“ Jie gerai skaičiuoja, bet atima iš savęs galimybę ra- 
miai ir turiningai pagyventi. Vengdami gyvenime įtam- 
pos, turėtume teikti pirmenybę pramogų, linksmybių, ra- 
mybės poreikiui, vertinti progas nors trumpai pabūti su 
šeima. Taigi nors jūs ir uždirbate gerokai mažiau nei 
mano minėtame pavyzdyje, vis vien nepražiopsokite ri- 
bos, ties kuria jau galite prarasti pusiausvyrą. 

Vienas maloniausių mano jaunystės prisiminimų — 
kaip tėvas padėjo man persikraustyti iš vieno buto į kitą. 
Krausčiausi darbo savaitės metu, todėl mano tėvas pasi- 
ėmė laisvą dieną. Dabar žinau, kad tuo metu jis buvo 
kaip niekada užsiėmęs. Jis vadovavo didžiulei kompani- 
jai ir turėjo begalę sudėtingų reikalų. Laikas jam tada 
buvo aukso vertės. Pamenu, kad labai išmintingai pasa- 
kiau: „Tėti, tikriausiai dabar žengi mažiausiai tau apsimo- 
kantį žingsnį“. Juk jis lengvai būtų galėjęs nusamdyti man 
į pagalbą keletą žmonių, ir tai jam būtų kainavę tik ne- 
didelę dalelę pinigų, kuriuos jis prarado pats man padė- 
damas. Taigi jis būtų sutaupęs pinigų, ir jam nebūtų rei- 
kėję pačiam vargti ir jaudintis. Nė kiek nesusimąstydamas 
tėvas pažvelgė į mane ir tarė: „Riči, negali įkainoti laiko, 
praleidžiamo drauge su sūnumi. Į nieką pasaulyje ne- 
keisčiau galimybės būti kartu su tavimi.“ Šių žodžių ne- 
pamiršau bent dvidešimtį metų ir jie lydės mane visą 
likusį gyvenimą. Tikriausiai suprasite, jog ši tėvo pastaba 
man reiškė kur kas daugiau nei tūkstančiai valandų, ku- 
rias jis praleisdavo kontoroje „savo šeimos labui“. Jo žo- 
džiai mane ypatingai paveikė, pasijutau svarbus ir verti- 
namas. O mano tėvui šis kraustymasis vėliau priminė, 
kad jo gyvenime būta šio to daugiau nei „dar viena įtam- 
pos kupina darbo diena“. 

Patikėkite — labai naudinga į tam tikrus dalykus 
žvelgti negalvojant apie kainą. Ir stresų jūsų gyvenime 
sumažės, ir apskritai būsite laimingesni. Pabūkite retkar- 
čiais vieni arba su tais, kuriuos mylite, su savo vaikais. 


141 


Kai leidžiate laiką darydami tai, kas jus ramina, kai bū- 
nate su savo mylimaisiais, sumažėja įtampos visose jūsų 
gyvenimo situacijose, žinoma, ir darbe. Kai suvoksite, jog 
tam tikra jūsų gyvenimo dalis negali būt parduota už 
jokią kainą, įsitikinsite, kad gyvenimas yra nepaprastai 
brangus; negana to — jis priklauso tik jums. 

Ryžkitės nuveikti ką nors sau malonaus. Skirkite šiek 
tiek laiko sau — dažniau išeikite pasivaikščioti, vykite į 
gamtą, daugiau skaitykite, išmokite medituoti, lankykite 
masažo seansus, klausykitės muzikos, iškylaukite, dau- 
giau laiko leiskite su mylimais žmonėmis ar vieni. Ir visa 
tai darydami negalvokite, jog galėtumėt leisti laiką pro- 
duktyviau. Manau, kad išmokę vertinti asmeninį gyveni- 
mą ir įsisąmoninę, kas yra svarbiausia, matysite, jog gy- 
venimas išties palengvėjo. Negalėsite atsistebėti, kiek 
daug puikių idėjų šaus jums į galvą būtent tada, kai lei- 
site sau pramogauti visai negalvojant apie kainą. 


51. 
PAPRAŠĘ PATARIMO JĮ PRIIMKITE 


|as kad daugelis žmonių yra linkę kalbėti apie 
tai, kas jiems rūpi, ir visiškai ignoruoti gaunamus pa- 
tarimus: Man įdomu, kodėl taip yra, nes per daugelį me- 
tų klausydamasis įvairiausių pokalbių stebėjausi daugybe 
kūrybiškiausių žmonėms teikiamų patarimų. Dažnas toks 
daug negalvojant'duotas patarimas galėtų kaipmat išspręs- 
ti problemą. Tačiau esu girdėjęs, kaip daugybė idėjų pra- 
slysdavo pro ausis tiems, kuriems još būdavo siūlomos, 
nors aš jas būčiau traktavęs kaip priemonę gyvenimui 
palengvinti. 

Žinoma, kai kada dalijamės su kitais mums rūpimais 
dalykais vien norėdami išsipasakoti, tikėdamiesi būsią iš- 
klausyti. Bet kartais išties būname visiškai sutrikę ir ne- 
žinome, ką daryti, tad aktyviai ieškome patarimo. Tuo- 
met sakome: „Kad taip žinočiau, ką man daryti“, arba: 
„Gal gali ką nors patarti?“ Bet vos tik mūsų bičiulis, su- 
tuoktinis, bendradarbis ar kas nors kitas ką nors pataria, 
mes iškart apsimetame to negirdėję arba keičiame pokal- 
bio temą. 

Gerai nežinau, kodėl tiek daug žmonių yra linkę ne- 
kreipti dėmesio į gaunamus patarimus. Galbūt mus trik- 
do tai, kad esame reikalingi pagalbos, o gal tai, kad 
išgirstame ką nors nemalonaus. Galbūt išdidumas mums 
neleidžia pripažinti, jog mūsų bičiulis ar šeimos narys 
žino tai, ko nežinome mės. Kartais duodamas patarimas 
verčia keisti gyvenimo būdą. Tikriausiai galėtume išvar- 
dyti ir daugiau veiksnių. 

Prisipažinsiu, aš daug ką darau ne taip. Tačiau vienas 
iš mano būdo bruožų, kuriuo labiausiai didžiuojuosi, ku- 
ris man labai padėjo tiek asmeniniame, tiek profesiniame 
gyvenime, yra gebėjimas išgirsti patarimą ir daugeliu at- 

vejų juo pasinaudoti. Aš nemanau žinąs visus atsakymus, 
kurie padėtų kuo efektyviau dirbti ir ramiau gyventi. Ta- 
čiau paprastai kas nors kitas man pataria tai, kas man 
praverčia. Ne visada sulaukiu naudos iš gautų pasiūlymų, 
tačiau juos pateikiantį asmenį džiugina mano noras iš- 
klausyti patarimus ir net jais pasinaudoti. Žmonės man 
priekaištaudavo, jog per daug kalbu, ir jie buvo teisūs: 
Man buvo pasakyta, jog turėčiau išmokt atidžiau klausy- 
tis; aš taip ir padariau. Patariamas laikytis specialios die- 
tos, aš ir laikiausi. Ir visa tai iš tiesų padėjo. Aš nuolat 
klausinėju kitų, ar jie nepastebi mano pažiūrose ar elge- 
syje kokių nors negerovių. Jeigu tik neužsisklendžiu sa- 
vyje, nuolatos ko nors išmokstu. O kartais vienas pata- 
rimas gali pakeisti aibę dalykų. 

Svarbiausia nevengt pripažinti, jog kiti žmonės gali 
pamatyti mumyse (arba situacijoje, į kurią esame patekę) 
tai, ko mes. patys nematome, nes esame atsidūrę per arti 
nuo konkrečių dalykų ar pernelyg asmeniškai į juos įsi- 
traukę. Taigi jei ir nepasinaudosite kiekvienu jums duo- 
clamu patarimų, bent jau keletą jų atidžiau išklausykite. 
Gyventi bus daug paprasčiau. 


52. 


IŠNAUDOKITE KELIONĖS Į DARBĄ 
PRIVALUMUS 


K artą kalbėjausi su didžiulės korporacijos vadovu, ku- 
ris skundėsi „siaubingu susisiekimu“; kelionė į darbą 
jam trunkanti pusantros valandos. Aš atsakiau: „Oho, iš- 
ties prastai, tačiau nors turite laiko geroms knygoms“. Be 
galo nustebau, kai jis rimčiausiu tonu atsakė: „Apie ką 
jūs kalbate? Aš neturiu kada skaityti“. Iš pradžių pama- 
niau, jog jis juokauja. Supratęs, kad ne, paklausiau: „Negi 
važiuodamas automobiliu nesiklausote garso kasečių su 
knygų įrašais?“ Jis papurtė galvą. „Tai ką jūs veikiate tas 
ištisas tris valandas kasdien?“ Mano pašnekovas nežinojo, 
ką atsakyti, matyt, nebuvo galvojęs, kaip leidžia kelionės 
laiką. Man atrodo, kad jis tris valandas per dieną nervi- 
nasi dėl intensyvaus eismo ir gailisi savęs. Galbūt kai 
kada pasiklauso žinių, gal kam nors paskambina mobi- 
liuoju telefonu, tačiau didumą laiko mąsto apie kelionės 
nepatogumus. Tas žmogus labai išsilavinęs, jam puikiai 
sekasi biznis. Įdomu, ką jis manytų apie kurį nors savo 
tarnautoją, iššvaistantį po tris valandas per dieną nežinia 
kam. 

Tas įmonės vadovas per metus dirba penkiasdešimt 
savaičių, taigi važinėdamas į darbą ir atgal jis sugaišta 
750 valandų. Tai pritrenkiantis skaičius kiekvienam, o juk 
yra tokių puikių alternatyvų. 

Ne visas, tačiau daugelį gerų knygų dabar galima įsi- 
gyti įrašytas į garso kasetes. Jeigu jums tenka ilgokai 
keliauti, vairuodami galite perklausyti visą knygą pake- 
liui į darbą ir atgal. Žvelgdami šiuo aspektu pamatysite, 
kokios neįtikėtinai vertingos gali būti visos jūsų kelionės 
automobiliu. Man patinka audioknygos. Turiu du mažus 
vaikus, „degantį“ darbo grafiką, dažnai keliauju, tad kny- 

gų skaitymui tikrai negaliu skirti tiek laiko, kiek man 
norėtųsi. Tačiau garso kasetės išsprendė šią problemą. 
Mano kasdienės kelionės į darbą netrunka labai ilgai, bet 
aš išnaudoju visą laiką, praleidžiamą automobilyje, beje, 
ir įstrigus eismo kamštyje. Gyvendamas San Francisko 
Įlankos rajone eismo kamščių niekaip negaliu išvengti! 
Tokiais momentais klausausi knygų — romanų, patarimų 
knygelių ir visokių kitokių. 

Jeigu jūs iš tų milijonų žmonių, kuriems į darbą tenka 
važinėti ir kurie dažnai įstringa kamščiuose, džiūgaukite! 
Dabar jau žinote, kaip pasinaudoti kelionių į darbą pri- 
valumais. (Kai važinėjate autobusu arba traukiniu, galite 
arba klausytis knygos, arba ją skaityti.) Gal net su keletu 
draugų įsteigsite „audioknygų klubą“. Keturiese ar pen- 
kiese įsigysite keletą kasečių ir paeiliui jų klausysitės. Už 
labai nedidelę kainą laimėsite ištisas valandas tikro ma- 
lonumo. Pamėginkite. Grįžę iš darbo namo, užuot skun- 
dęsi nelemtu eismu, galėsite aptarti paskutinę perklausy- 
tų knygą. 


53. 


NESTOKITE Į KOVĄ, 
JEIGU PERGALĖ NEĮMANOMA 


abai dažnai mes, bent jau daugelis iš mūsų, patys 

kuriame stresines situacijas, nes esame linkę stoti į 
kovą, kurios laimėti tikrai neįmanoma. Mes kurstome ne- 
reikalingus ginčus, konfliktuojame, siekiame, kad būtų 
pripažintas mūsų viršus, arba mėginame priversti ką nors 
pasikeisti, nors neverta tikėtis, kad taip atsitiks. Mes at- 
sitrenkiame į mūro sieną, tačiau vis vien neatsitraukiame 
ir nesiliaujame kovoję. 

Įsivaizduokite, kad važiuojant automobiliu į darbą, 
jums ima lipti ant kulnų koks nors agresyvus vairuotojas. 
Jūs nenuleidžiate akių nuo veidrodėlio. Jūs siuntate, ir 
nedaug trūksta, kad sumažintumėte greitį ir kerštingai 
paspaustumėte stabdžius. Jūs piktinatės sugedusiu pasau- 
liu ir keliuose siautėjančiais chuliganais. 

Jūsų įniršis pateisinamas, tačiau šios kovos jūs tikrai 
nelaimėsite. Kova geriausiu atveju tik padidins jūsų įtūžį. 
Blogiausiu atveju įvyks eismo nelaimė. Taigi kovoti ne- 
verta, nes abiem atvejais pralaimėsite. Suvokę, jog į šį 
mūšį veltis neverta, ramiai persirikiuokite į kitą juostą ir 
praleiskite savo persekiotoją ieškoti nelaimės kitur. Pa- 
mirškite apie tai ir ramiai gyvenkite toliau. 

Arogantiškas vyriškis ginčijosi su dviem kolegėmis mo- 
terimis. Joms kėlė abejonių jo išvados sudėtingu mokes- 
čių klausimu, o šis nieko nenorėjo girdėti. Kolegės tvirtai 
pagrindė savo poziciją svarbia dokumentacija. Vyriškis 
pritrūko reikšmingų argumentų ir vis dėlto nepaisė kole- 
gių, ignoravo jų pateiktus duomenis. Jis turėjo teisę spręs- 
ti, todėl tuo pasinaudojęs baigė diskusijas. 

Tai ir nulėmė tolesnį jo kolegių elgesį. Jos norėjo jam 
pasitarnauti, padėt išvengti būsimų keblumų, susijusių su 

padaryta klaida, ir nuo painiavos tą klaidą taisant. Beje, 
klaida nebuvo labai reikšminga, tiesiog neapsižiūrėjimas. 
Moteriškės padarė viską, ką galėjo. Buvo aišku, jog šio 
mūšio jos nelaimės — nepakeis įtakingojo kolegos sąmo- 
nės. Tad užuot visą kitą savaitę irzusios, paliko viską 
taip, kaip yra, ėmėsi savo reikalų ir sėkmingai darbavosi. 
Šios dvi moterys jau buvo išmokusios nedramatizuoti 
situacijos ir nekreipti per daug dėmesio į reliatyviai ne- 
reikšmingus dalykus. Galima sakyti, jos jau mokėjo ne- 
sigraužti dėl smulkmenų. Bet įsidėmėkite — jei kartelė 
būtų buvus kilstelėta aukščiau, jei tai būtų buvęs garbės 
dalykas ar su didele pinigų suma susijęs klausimas, jos 
tikriausiai nebūtų taip lengvai nuleidusios rankų. Bet šį 
kartą tiesiog nevertėjo kelti triukšmo. Moterys anaipto! 
nebuvo apatiškos, priešingai — jos tikros kovos šalinin- 
kės. Bet joms netrūko išminties pasirinkti, kada kovoti. 
Žinoma, jei tai būtų koks nors teisinis dalykas ar ne- 
paprastai svarbus klausimas, vertėtų visomis išgalėmis lai- 
kytis savo pozicijos. Tiesą sakant, daugelis iš mūsų pui- 
kiausiai susidoroja su didelėmis problemomis. Ne jos 
sąlygoja kasdienę įtampą, o beviltiški susirėmimai dėl 
mažmožių, kurių baigčiai mes neturime jokios įtakos. 
Galbūt jus erzina nuolatiniai bendradarbės skundai. 
Jūs praleidžiate ilgiausias valandas, eikvojate begalę ener- 
gijos jos klausydamiesi ir ją guosdami. Tačiau kad ir kaip 
stengtumėtės, ji ir toliau skundžiasi. Jums siūlant kokią 
išeitį ji atsako viena: „Taip, bet...“ Ji tikrai niekada nepa- 
sinaudos jūsų patarimu. Jeigu toks tipiškas elgesys jus 
erzina, vadinasi, stojote į kovą, kurios neįmanoma laimė- 
ti. Galimas dalykas, kad ji skųsis visą gyvenimą. Jūsų 
dėmesys, idėjos ir patarimai jai nepadės. Ar tai reiškia, 
jog turite liautis ja rūpinęsi? Žinoma, ne. Tiesiog jums 
reikia atsisakyti minties, kad ją galima įtikinti liautis skųs- 
tis. Jūs galite linkėti jai gera, likti geru jos draugu, tačiau 
jeigu norite išvengti stresų, turite trauktis iš mūšio. 

Kartais mes įsiveliame į šiuos nelemtus mūšius iš už- 
sispyrimo ar iš poreikio ką nors įrodyti sau patiems, o 
kartais tiesiog iš įpročio. Dažnai ir nepagalvojame, ką tuo 
pasieksime, kuo baigsis mūsų pastangos. Toks polinkis 
yra labai rimta klaida, juolab jeigu jūsų tikslas — liautis 
graužusis dėl smulkmenų. Žymus futbolo treneris Vince 
Lombardi yra pasakęs: „Jei ką nors darote blogai, dary- 
dami tai intensyviau nieko nelaimėsite“. Geriau nė nepa- 
sakysi. 

Aš tik todėl jaučiuosi laimingas, kad sugebu atskirti 
mūšio vertą kovą nuo tos, į kurią geriau nesivelti. Asme- 
niška gerovė man visada buvo svarbesnė už poreikį ką 
nors sau įrodyti ar įsitraukti į nereikalingą ginčą. Taigi aš 
sutaupau meilės ir energijos tikrai svarbiems dalykams. 
Viliuosi, kad paklausysite šių patarimų, nes žinau juos 
padėsiant jums liautis krimtusis dėl smulkmenų darbe. 


54. 


ĮTAMPĄ IR SUSIERZINIMĄ 
LAIKYKITE SĖKMĖS TRUKDŽIAIS 


MC, neapsakomai dažnai klausinėja: „Ar jums neat- 
rodo, kad siekiant sėkmės įtampa ir nervinimasis 
neišvengiami?“ Bet lig šiol niekas manęs neįtikino, jog į 
šį klausimą reikia atsakyti teigiamai. 

Daugelio žmonių manymu, stresai ir sėkmė tokie pat 
neatsiejami, kaip popierius ir klijai. Jie taip samprotauja: 
„Įgyvendindamas svajones neišvengsi didžiulio streso. Tai 
esminė viso proceso dalis.“ Negana to, žmonės įtiki, jog 
stresas — vertinga emocija, nes ji duodanti akstiną veikti, 
padedanti nuolat išlikti budriam. Jausdami įtampą, savo 
elgesiu jie sukelia stresines situacijas; juos nesunku iš- 
mušti iš pusiausvyros, jie nemoka atidžiai klausytis. Jie 
nepasilieka laisvo laiko tarp susitikimų, todėl nuolat sku- 
ba ir blaškosi. Jie pasidaro nervingi ir įsiaudrinę, nebe- 
mato perspektyvų ir praranda išmintį. Rytais jie lėkte iš- 
lekia per duris, o grįžę po darbo namo skundžiasi, kad 
buvo labai užsiėmę. Trumpai tariant, jie visą laiką grau- 
žiasi dėl smulkmenų! 

Reikalas paprastas: jeigu jūs laikote stresą pozityviu ir 
reikalingu veiksniu, sąmoningai ar nesąmoningai stengsi- 
tės stresinių situacijų susikurti kuo daugiau. Bet jei žvelg- 
site į įtampą kaip į trukdį, neatitinkantį jūsų tikslų ir 
svajonių, tuomet mėginsite stresų kratytis. 

Iš tikrųjų stresas ir yra trukdis. Jis trukdo aiškiai, lo- 
giškai mąstyti. Įtampos kupinoje situacijoje sunku išlikti 
išmintingam, įžvalgiam ir kūrybingam. Įtampa išsiurbia 
brangią fizinę ir emocinę energiją. Pagaliau stresas — 
didžiulis žmonių bendravimo problemų šaltinis. Kuo la- 
biau esate įsitempę, tuo greičiau imate karščiuotis. Pra- 
randate galimybę koncentruotis, nukenčia ir gebėjimas 

klausvus. Jūs neįstengiate užjausti, prarandate humoro 
jausmą. 

Sutinku, jog tam tikra streso dozė neišvengiama. Žino- 
ma, kelias į sėkmę gali būti labai sunkus, daug kainuo- 
jantis. Tačiau jei stresą laikysime vertingu dalyku, viskas 
kryps tik į bloga, ne į gera. Taigi apie stresą tikrai ne- 
galima galvoti pozityviai. Įtampa toli gražu nėra jūsų va- 
romoji jėga, ji tik išsunkia jūsų dvasią ir energiją. Stresas 
ne tik kad nepadeda pirmauti, priešingai, leidžia į priekį 
išsiveržti konkurentams. 

Štai ką patarčiau: kai darbe imate graužtis dėl smul- 
kmenų, kai jus vargina įtampa, švelniai sau priminkite, 
jog užtenka to, kad pats darbas yra sunkus; įtampa nieko 
negali padėti, neverta mėgint jos išlaikyti. Tada galbūt 
pastebėsite, jog įtampa, kurią visą laiką manėte esant 
būtiną, ims po truputį blėsti. Jeigu taip nutiks, pasitiksite 
sėkmę laikydami stresą trukdžių, o ne sąjungininku. 


55. 


SUSITAIKYKITE SU MINTIMI, 
JOG NIEKADA VISIEMS NEĮTIKSITE 


a ią tiesą labai sunku pripažinti, ypač jei jūs tokie kaip 
a — maloniai elgiatės su kitais arba visada laukiate 
pritarimo. Suvokiau, jog nesusitaikius su šia aiškia neiš- 
vengiamybe garantuotai teks nemažai laiko praleisti gru- 
miantis su nelemta gyvenimo realija — nusivylimu. 

Reikalas tas, kad visuomet atsiras kas nors, ką jūs 
siutinsite ar bent jau nuvilsite. Tai neišvengiama, nes 
stengdamiesi įtikti vienam asmeniui dažnai nuviliate kitą. 
Net ir tada, kai jūsų ketinimai išties geri ir aiškūs, jūs 
negalite vienu metu atsidurti dviejose vietose. Taigi jei 
bent du asmenys ko nors iš jūsų tikisi, jei esate jiems 
reikalingas, bet negalite visko įvykdyti, vienas kuris liks 
nusivylęs. Kai tuo pačiu metu gaunate daugybę užduo- 
čių, kai iš visų pusių pasipila nurodymai, vieno kito ka- 
muoliuko tikrai nespėsite pagauti, jie nukris. Galite pri- 
daryti klaidų. 

Pavyzdžiui, jūsų viršininkas ar klientas turi į jus 
prašymą, tačiau bėda ta, kad tuo pačiu metu esate rei- 
kalingas sutuoktiniui ar vaikui. Greito maisto restorane 
dirbate padavėju. Prie visų staliukų sėdintys klientai ne- 
kantrauja; jūs neriatės iš kailio, tačiau klientai vis tiek 
siunta. Keturi žmonės prašė jūsų paskambinti prieš darbo 
pabaigą. Vaje, antras skambutis užtruko gerokai ilgiau 
nei derėjo. Du žmonės, nesulaukę skambučio, tikriausiai 
nusivils. Bet jei būtumėte sutrumpinę paskutinį pokalbį, 
tikriausiai būtumėte rizikavę nuvilti pašnekovą. Visais at- 
vejais kas nors liks nuviltas. Štai jūs randate papildomo 
laiko ir puikiai įgyvendinate ne vieną, o du projektus. 
Bet užtai pamirštate kieno nors gimtadienį. Net jei kitus 
devyniolika gimtadienių prisiminsite, vienas žmogus liks 
apviltas. Ir taip toliau. 

Galite vis iš naujo mėginti, galite stengtis sukurt sau 
palankiausias sąlygas, galite iš anksto pagalvoti apie ne- 
numatytas aplinkybes ir gaišatį, tačiau klaidų vis tiek ne- 
išvengsite. O kai pasitaiko suklysti, kai paaiškėja, jog esa- 
te žmogus, kai persidirbate ir turite skirti laiko sau 
pačiam, kai pamirštate kokį nors pažadą, susitikimą ar 
įpareigojimą — tada kas nors lieka įskaudintas, nusivy- 
lęs, įsiutęs ar nuliūdęs. Tuo tarpu aš širdyje žinau, jog 
stengiuosi kiek išgalėdamas, ir nematau kitos išeities. Pa- 
teiksiu savo gyvenimo pavyzdį. 

Kurį laiką buvau laimingas, gaudamas iš skaitytojų po 
tris šimtus laiškų per savaitę. Didumoje jų žmonės prašė 
atsakyti į asmeniškus klausimus. Maniau, jog kiekvienas 
nusipelnė tokį atsakymą gauti. Žmogus, suradęs laiko ir 
nepagailėjęs pastangų parašyti malonų laišką, man atro- 
dė ypatingas. Dar ir dabar man brangus kiekvienas gau- 
tas laiškas, daugelis jų net ašarą išspaudžia. Tačiau laiš- 
kai kartais gali ir erzinti. Kaip ir visi kiti, susiduriu su ta 
problema, jog para turi per mažai valandų. Be to, kaip 
daugelis kitų, esu be saiko apsikrovęs darbais ir įsiparei- 
gojimais. 

Mano kelionių grafikas grūste pergrūstas, spaudžia 
griežti rašymo terminai. Man reikia parengti ir perskaityti 
daugybę paskaitėlių, esu įsipareigojęs kai ką parašyti, kas- 
dien prisideda begalė kitokių užduočių. Svarbiausia, tu- 
riu šeimą, kurią nepaprastai myliu, su kuria norėčiau pa- 
būti, be to, norisi pabendrauti ir su keliais artimais 
bičiuliais. 

Taigi kiekvienam laiškui skirdamas bent po dešimt 
minučių išnaudočiau visą turimą laiką. Negana to, dabar 
tikriausiai neskaitytumėte šios knygos, nes nebūčiau tu- 
rėjęs kada ją parašyti. Ir ką gi aš padariau? Pasisamdžiau 
atsakingą žmogų, padedantį man atsakinėti į gaunamą 
korespondenciją. Kas savaitę ta moteris atrenka man kuo 
daugiau laiškų, į kuriuos turėčiau atsakyti asmeniškai, o 
į kitus ji atsako pati. Jos laiškai geri, malonūs, verčiantys 

susimąstyti, pagarbūs. Taigi pamaniau, jog išsprendžiau 
mane kamavusią dilemą. 

Ne! Nors dauguma Žmonių supranta mano keblią pa- 
dėtį, visada atsiranda tam tikras procentas nusivylusiųjų 
ir keletas įsiutusiųjų, manančių, jog nesu pakankamai 
mandagus ar nesugebu atsakyti pats. Taigi ir vėl paaiš- 
kėja, jog neįmanoma visiems įtikti, kad ir kaip stengtu- 
meisi. Tą pat būtų galima pasakyti ir apie jus. 

Susitaikę su šiuo gyvenimo faktu, nuo pečių nusimes- 
tumėte didžiulę naštą. Juk jūs niekada sąmoningai nemė- 
ginate ko nors nuvilti ar įskaudinti. Iš tikrųjų dauguma 
mūsų iš paskutiniųjų stengiasi taip nepasielgti, tačiau to 
neišvengsi. Kai įsisąmoninsite, jog tai neišvengiama, ką 
nors nuvylę taip neišgyvensite. Užuot nuliūdę, pasiruošę 
gintis ar pasijutę kalti, susivaldysite ir pasistengsite su- 
prasti kitus. Suvoksite, jog jums nieko kita nelieka: ką 
galėjote, tą jau padarėte. Jūs nenorėjote, kad taip atsitik- 
tų, padarėte viską, kad užkirstumėte tam kelią, tačiau 
taip nutiko. Ir vėl nutiks. Metas su tuo susitaikyti. O 
susitaikę nurimsite. 


56. 


NESILEISKITE IŠMUŠAMI IŠ PUSIAUSVYROS 
SAVŲ MINČIŲ 


Mi“ dažnai klausia: „Koks tas vienintelis svarbiau- 
sias dalykas, kuris padėtų žmogui liautis graužusis 
dėl smulkmenų?“ Turiu prisipažinti, jog tiksliai nežinau 
tos vienintelės paslapties. Tačiau, be abejonės, pačioje 
sąrašėlio pradžioje turėtų būti patarimas nesileisti kamuo- 
jamiems sunkių minčių. | 

Pagalvokite, kaip dažnai mes šnekamės su savo min- 
timis. Tiesą sakant, beveik be paliovos, ištisą dieną, kiek- 
vieną savo gyvenimo dieną. Važiuodami automobiliu apie 
ką nors galvojame — apie įvykusį ginčą, potencialų kon- 
fliktą, klaidą, nerimauti verčiantį dalyką, apie bet ką. Kon- 
toroje arba duše galvojame apie tą pat, ir mintys atrodo 
tokios tikros. 

Mąstant labai lengva pamiršti, kad tai — tik mūsų 
mintys, o ne realybė. Leiskite paaiškinti. Keista, tačiau 
dauguma mūsų yra linkę pamiršti, kad mąsto, nes mąs- 
tymas yra tai, ką mes darome be paliovos. Mąstymas 
kaip kvėpavimas. Juk kol aš nepaminėjau kvėpavimo, jūs 
sąmoningai nesuvokėte, kad kvėpuojate, tiesa? Su mąsty- 
mu lygiai tas pat. Tai mūsų pačių dalis, todėl mes nepa- 
prastai sureikšminame mąstymą, į daugelį sąmonę už- 
plūstančių minčių žvelgiame labai rimtai. Savo mintis 
imame traktuoti kaip realius dalykus, leidžiame joms for- 
muoti įtampos būseną. 

Pamąstę tikriausiai įžvelgsite ir praktinį šios proble- 
mos aspektą. Kilusi kokia nors mintis tėra tik mintis. 
Žinoma, mintys nėra tokios galingos, kad imtų jus slėgti 
be jūsų pačių sąmoningo ar nesąmoningo sutikimo. Min- 
tys — vien jūsų sąmonėje egzistuojantys įvaizdžiai ir idė- 
jos. Jos kaip sapnai, tik mąstydami nemiegame. Tačiau, 

prieš leisdamies užvaldomi minčių, turėtumėte pagalvoti, 
kaip rimtai į jas žvelgsite. 

Pavyzdžiui, važiuodami į darbą jūs galite taip mąstyti: 
„O, varge, šiandien manęs laukia tikras košmaras. Šeši 
susirinkimai, negana to, iki pietų turiu pabaigti tuos du 
pranešimus. Tiesiog bijau susitikti Džeinę. Žinau, ji vis 
dar pyks dėl vakarykščio ginčo.“ 

Šiuo atveju gali nutikti du esminiai dalykai — arba jūs 
į šias mintis pažiūrėsite rimtai, sunerimsite, negalėsite jų 
atsikratyti, imsite analizuoti, kaip sunku pasidarė gyventi, 
pradėsite savęs gailėtis ir taip toliau, arba suvoksite, kad 
patyrėte „mini minčių ataką“, kad per jūsų sąmonę pra- 
lėkė būrelis minčių, ir tiek. Juk jūs dar net ne darbe, 
sėdite prie automobilio vairo! 

Tai nereiškia, kad darbo diena bus lengva ar kad jūs 
apsimetate, jog viskas labai gerai. Tačiau pagalvokite, 
kaip nelogiška išgyventi prastas darbo dienos emocijas 
darbo dienai oficialiai nė neprasidėjus. Visa tai bepras- 
miška, tačiau būtent tai daugelis mūsų ir veikia ištisą 
dieną. Mintis po minties, mintis po minties... Pamirštame, 
kad tai mintys; įsivaizduojame, kad jos — tikrovė. 

Jeigu įstengtumėte pakeisti savo santykį su mąstymu, 
būtumėte maloniai nustebinti, kaip greitai ir kaip paste- 
bimai sumažėjo įtampa darbo metu. Kitą kartą pajutę 
„minčių ataką“ pamėginkite ją užfiksuoti. Švelniai save 
sudrauskite: „Va štai, ir vėl“; tarsi priminkite sau, kad 
žvelgiate į savo mintis kiek per rimtai. Tikiuosi, jog pa- 
sinaudosite šia strategija — ir pajusite didelį skirtumą. 


57. 


SUSITAIKYKITE 
SU NEKOMPETENCIJA 


I ir daugelį dalykų, nekompetentingumą galima pa- 
vaizduoti kreive. Visada nedidelis procentas žmonių 
bus pačiame viršuje, dauguma — maždaug vidury, o 
keletas atsidurs ant žemiausios pakopos. Daugelyje pro- 
fesijų (išskyrus tas, kur kvalifikuotais laikomi tik išties 
kompetentingi žmonės) kompetenciją parodo tik pats gy- 
venimas. Kiekvienoje srityje keletas žmonių bus iš tikrųjų 
geri darbuotojai, dauguma dirbs vidutiniškai ir visada at- 
siras keli tokie, kurie vers jus stebėtis — ir kaip jie už- 
sidirba pragyvenimui? 

Beje, daugelis žmonių nesuvokia šios hierarchijos, o 
jeigu ir suvokia, tai to neparodo jokia protinga reakcija. 
Tad nors nekompetentingumas — visuotinis gyvenimo 
reiškinys, žmonės vis dar jį laiko asmeniniu dalyku, dėl 
to dažnai pasijunta atpirkimo ožiais ir, aišku, piktinasi. 
Daugelis žmonių skundžiasi kitų nekompetencija, ji juos 
erzina, vargina, jie aptarinėja ją su kitais, leidžia brangų 
laiką ir eikvoja energiją vildamiesi, kad nekompeten- 
cija išnyks. Mačiau žmonių, taip akivaizdžiai prislėgtų ne- 
kompetencijos, jog atrodė, kad juos ištiks širdies smūgis 
ar nervinis priepuolis. Užuot laikę tą dalyką neišvengia- 
mu blogiu, jie užsiplieskia, dažnai komplikuoja padėtį 
šiurkščiai reaguodami ir bejėgiškai daužo galvą į sieną. 
Galiausiai niekas nepasikeičia ir nepasitaiso, tik įtūžęs 
asmuo emociškai išsikrauna ir parodo ne gražiausią savo 
veidą. 

Viena iš mano mėgstamiausių televizijos laidų — ko- 
medija „Išprotėjęs dėl meilės“. Puiki komikė Lisa Kudrow 
vaidina tiesiog neįsivaizduojamai nekompetentingą kavi- 
nukės padavėją. Maniau, jog šis vaidmuo negali turėti 

prototipo, kol neapsilankiau viename Čikagos restorane. 
Mane aptarnavo tokia nevykusi padavėja, jog pamaniau, 
bene esu užkluptas slaptos kameros, mėginančios išsiaiš- 
kinti, ar imsiu graužtis dėl šmulkmenų. Ji supainiojo vi- 
sus užsakymus. Aš užsisakiau vegetarišką sumuštinį, bet 
gavau pusžalį jautienos kepsnį. Greta manęs sėdėjęs 
klientas užsisakė pieno kokteilio, o gavo alaus, kuris 
kaipmat buvo išlietas ant jo iš pažiūros brangių marški- 
nių. Tam nebuvo galo, kiekvienas staliukas buvo aptar- 
naujamas dar prasčiau už ankstesnį. Po valandėlės išties 
pasidarė linksma. Gavęs čekį pamačiau, jog turiu mokėti 
už jautienos kepsnį, kažkieno alų ir marškinėlius su res- 
torano atributika! 

Kitą istoriją man papasakojo moteris, dirbanti nekilno- 
jamojo turto agentūroje. Ji ne tik pardavinėja namus, bet 
ir padeda klientams bendrauti su įvairių sferų darbuoto- 
jais — skolintojais, inspektoriais ir įkainotojais. Ji papa- 
sakojo man apie įkainotoją, su kuriuo jai buvo tekę (du 
kartus) dirbti; jis buvo dirbęs ir su daugeliu jos kolegų. 
Šis įkainotojas, pasak jos, buvo „žemiau kritikos“. Jo dar- 
bas buvo nustatyti parduodamo namo kainą, kad skolin- 
tojas gautų garantiją, jog suteikdamas paskolą nerizikuo- 
ja. Tas žmogus turėjo blogą įprotį įkainoti namus beveik 
dvigubai brangiau nei jie iš tikrųjų kainavo. Pavyzdžiui, 
mano minėta pažįstama ketino parduoti vieną namą, kai- 
navusį maždaug 150 000 dolerių, o jis jį įkainojo 300 000 
dolerių. Beveik visai toks pats greta stovėjęs namas buvo 
parduodamas už 150 000 dolerių. Toks darbo stilius bu- 
vęs šio įkainotojo standartas. Jis nesivadovavo jokiais ra- 
cionaliais, įprastais įkainojimo metodais ir kliovėsi „intui- 
cija“. Galbūt pirkėjai jo nekompetencijos nepastebėdavo, 
bet įsivaizduokite, kaip rizikuodavo skolintojai, kai na- 
mas būdavo įvertinamas visai realybės neatitinkančia 
suma. 

Tačiau labiausiai neįtikėtina šioje istorijoje yra tai, kad 
šis įkainotojas sugebėjo išsilaikyti savo poste ilgiau nei 
dešimtį metų! Nepaisant begalinės nekompetencijos, jį vis 
dar samdo skolintojai, kurie kliaudamiesi jo sprendimu 
viliasi apsaugoti paskolas. 

Anaiptol nenoriu pasakyti, kad su nekompetencija su- 
sidurti malonu. Tačiau norint išvengti įtūžio, labai svarbu 
ja nesistebėti ir nesileisti jos išvedamiems iš pusiausvy- 
ros. Naudinga įsisąmoninti, jog tam tikras nekompetenci- 
jos laipsnis yra neišvengiamas, jį galima prognozuoti tarsi 
lietingą dieną, net jei ir gyveni Kalifornijoje kaip aš. Anks- 
čiau ar vėliau toji lietinga diena ateis. Taigi užuot sakę 
„negaliu patikėti savo akimis“ ar kaip nors panašiai, įsi- 
dėmėkite, kad nekompetencija jus gali „ištikti“ kiekviena- 
me žingsnyje, kad ji neišvengiama. Tai suvokę jūs galė- 
site sau maždaug taip pasakyti: „Žinoma, kartkartėmis 
turi taip nutikti“. Tada gebėsite žvelgti į priekį ir atmin- 
site, jog dažniausiai nekompetencija nėra nukreipta prieš 
jus. Neieškokite dramatiškiausių, kraštutinių pavyzdžių, 
tik patvirtinančių jūsų mintis apie išsikerojusi4 nekompe- 
tenciją; geriau pamąstykite, ar pastebite tai, kad daugu- 
ma žmonių išties puikiai dirba. Pasitelkę kantrybę ir pa- 
sipraktikavę jūs daugiau nesipiktinsite tuo, kas beveik 
visai nuo jūsų nepriklauso. 

Nesiūlau taikstytis su nekompetencija ar ją ginti, ne- 
sakau, jog būdami darbdaviai neturėtumėte nekompeten- 
tingų tarnautojų keisti darbštesniais, kvalifikuotesniais 
specialistais. Tai visai kitas klausimas. Tenoriu pasakyti 
štai ką: nesvarbu, kas esate, kuo užsiimate, jūs vis tiek 
savo darbe susidursite bent su trupučiu nekompetenci- 
jos. Kodėl neišmokus žvelgti į ją ramiau, nesierzinti taip 
smarkiai? 

Mintyse būdami atlaidesni tam, kas šiaip ar taip nu- 
tiks, gerokai palengvinsite sau gyvenimą. Žinau, susidurti 

su nekompetencija labai nemalonu, ypač tada, kai spren- 
džiamos rimtos problemos. Tačiau ir praradę blaivų pro- 
tą nieko nelaimėsite. 

Kitą kartą susidūrę net ir su skandalinga, pasipiktini- 
mą keliančia nekompetencija pamąstykite, ar negalite 
kaip nors išsisukti. Pasistenkite ištaisyti susidariusią pa- 
dėtį ir dirbkite įprastą darbą toliau. Nemėginkite traktuoti 
konkretaus nekompetencijos atvejo kaip labai svarbaus 
dalyko; laikykite jį nereikšmingu nutikimu. Taip padarę 
pastatysite užtvarą dar vienam gyvenime pasitaikančiam 
susierzinimo šaltiniui. 


58. 
NESKUBĖKITE KOMENTUOTI 


unku suskaičiuoti, kiek kartų ši strategija pagelbėjo 

man darbe. Nors jos rezultatai dažnai būna subtilūs ir 
spekuliatyvūs, vis dėlto galiu tvirtai pareikšti, kad ši tai- 
syklė — galingas įrankis. Išmokęs neskubėt komentuoti 
išsisukau nuo daugybės nereikalingų pokalbių netinka- 
mu metu. Žinoma, sutaupiau laiko, energijos, išvengiau 
kelių ginčų. 

Daugelis mūsų puola komentuoti beveik viską. Mes 
mielai komentuojame kieno nors komentarus, kitų nuo- 
monę, komentuojame klaidas, kurios, mūsų manymu, ga- 
lėjo įvykti. Mes brukame savo nuomonę, komentuojame 
politinę situaciją, aptarinėjame, kaip elgiasi kiti, svarsto- 
me kieno nors asmeniškus reikalus. Dažnai paprasčiau- 
siai norime kai ką nusimesti nuo širdies. Kai būname 
įsiaudrinę ir įtūžę, leptelime ką nors, kas išreiškia mūsų 
jausmus, arba gindamiesi kertame smūgį. Komentuojame, 
kaip kas nors atrodo, kaip elgiasi, ką galvoja. Kartais 
mūsų komentarai būna kritiški, kartais labiau primena 
komplimentus. Dažnai dėstome savo nuomonę apie ką 
nors, dalijamės galimais savo sprendimais, nuojautomis 
ar tiesiog pastebėjimais. 

Žinoma, pasitaiko atvejų, kai kiti prašo pasidalyti nuo- 
mone ar išdėstyti savo poziciją. Tada mes darome tai, 
kas tuo momentu reikalinga; tada mūsų komentarai esti 
absoliučiai priimtini ir tinkami. Tiesą sakant, taip daž- 
niausiai ir būna. Tikriausiai diduma mūsų komentarų yra 
naudingi, gelbstintys, būtini, o gal tiesiog keliantys nuo- 
taiką. Kartais padedame išspręsti problemą, priartėti prie 
konkretaus sprendimo, pasiūlome geresnį būdą kokiam 
nors klausimui nagrinėti. Na ką gi. Komentuokime ir 
toliau. 

Vis dėlto kai kurie mūsų komentarai visiškai nereika- 
lingi ir tikrai nenaudingi. Juos sąlygoja mūsų įprotis, ne- 
rimas ar kažkoks nepaaiškinamas poreikis komentuoti. 
Dalis tokių komentarų sukelia ginčus, žeidžia kieno nors 
jausmus, pastato ką nors į keblią padėtį. Būtent to ir 
turėtumėte kiek įmanydami vengti. 

Neseniai viena mano sutikta moteris štai ką man pa- 
pasakojo. Ji dirbo ištisą dieną ir jau ketino eiti namo. 
Pasisakė svajojanti praleisti vakarą viena — įlįsianti į karš- 
tą vonią, o paskui prieš miegą paskaitysianti gerą knygą. 
Koridoriuje ji pamatė keletą bendradarbių, todėl stabte- 
lėjo atsisveikinti. 

Kolegos tuo momentu aptarinėjo kažkokią aktualią 
problemą, kuri nebuvo tiesiogiai susijusi su minėta mo- 
terimi. Niekas nė neklausė jos nuomonės. Vis dėlto ji 
pamanė turinti idėją, vertą išsakyti diskutuojantiesiems. Ji 
pratarė: „Žinote, ką turėtumėte daryti?“ Tikriausiai jau nu- 
manote, jog ji tuoj pat įsitraukė į pokalbį. Pasiūlius kon- 
krečią idėją, jai jau buvo nepatogu išeiti. Moteris aiškino 
ir gynė savo poziciją dar pusantros valandos. Galiausiai 
nebuvo priimtas joks sprendimas. Ji grįžo namo išsekusi, 
nuovargis jai neleido skaityti. Juk ji taip laukė ramaus 
vakaro. O tuo tarpu grįžo namo vėlai, minčių prikimšta 
galva, pyktelėjusi ir sutrikusi. 

Mažmožiai gali skirtis, bet mes šimtais, gal net tūks- 
tančiais būdų elgiamės taip pat. Ši moteris nieko bloga 
nepadarė. Ji tik norėjo būti draugiška ir pasitarnauti ki- 
tiems. Vis dėlto jos paprastas, nekaltas komentaras sukė- 
lė įtampą ir išvargino ją pačią. Ar būna atvejų, kai verta 
įsitraukti į tokį pokalbį? Žinoma. Tačiau juk ji turėjo tiks- 
lą viena praleisti malonų vakarą! 

Daugeliu atvejų aš elgiuosi taip pat. Pavyzdžiui, baig- 
chamas pokalbį telefonu paskutinę akimirką nieko negal- 
vodamas pasakau: „Kažin, kas nutiko tokiam ir tokiam?“ 
Mano klausimas paakina asmenį, su kuriuo kalbu, leistis 
į smulkmenas, ir man tenka išbūti prie telefono dar dvi- 

dešimt minučių. O tuo tarpu gal kas nors kitas laukia 
mano skambučio. Nejau neaišku, kad aš pats sau šitaip 
sukuriu stresinę situaciją? 

Kai kada leptelėtas komentaras turi ilgalaikius padari- 
nius. Kartą nedidelėje kontoroje išgirdau moterį šūktelint 
savo kolegei: „Tu prasčiausia klausytoja, kokią tik kada 
esu sutikusi. Nenoriu su tavimi kalbėtis.“ Jeigu ji nebūtų 
skubėjusi komentuoti, galbūt jai būtų pavykę išreikšti $a- 
vo jausmus ne taip drastiškai, kaip nors švelniau. 

Pagalvokite, kiek stresinių situacijų galėtumėte išveng- 
ti tiesiog prikąsdami liežuvį, kai tai naudinga jums pa- 
tiems! Nemažai mano sutiktų žmonių tvirtino, jog vien 
pakeitę šį įprotį jie gerokai palengvino sau gyvenimą. 
Dabar jie mažiau pasako to, dėl ko vėliau tektų gailėtis, 
prieš prabildami gerai pagalvoja. Šią paprastą idėją labai 
lengva įgyvendinti. Prieš kalbant tereikia ilgiau patylėti 
— paklausti proto patarimo, ką konkrečiu momentu nau- 
dingiausia sakyti. Pamėginkite. Galėtumėte išvengti ne- 
menkos kartėlio dozės. 


59. 


NEAKCENTUOKITE 
„NESUTAIKOMŲ CHARAKTERIŲ“ 


ai žmonės pasakoja man apie darbe patiriamus ne- 

malonumus, dominuoja „nesutaikomų charakterių“ 
tema. Dažnai taip sakoma: „Su tokiu Žmogumi tiesiog 
negaliu dirbti“, arba: „Kai kurie asmenys paprasčiausiai 
neatitinka mano būdo“. Daroma prielaida, kad tam tikri 
asmens tipai tarpusavyje nedera — droviems žmonėms 
sunku būti greta smarkuolių, jautrūs individai negali ge- 
rai darbuotis šalia agresyvesnių ir panašiai. Tai nėra ge- 
rai, nes mes retai tegalime pasirinkti konkretaus tipo as- 
menis, su kuriais norėtume dirbti. Paprastai turime 
tenkintis tuo, kas yra. Jeigu nepakilsime virš susiforma- 
vusių stereotipų, nustatančių, kas gali, o kas negali sėk- 
mingai dirbti kartu, būsime pasmerkti nuolatiniam susier- 
zinimui. 

Nors nesunku suvokti, dėl ko žmonės daro tokias prie- 
laidas, iš tikrųjų nesutaikomų charakterių nėra. Jeigu bū- 
tų, dauguma dirbančiųjų nesiliautų skundęsi. Esu sutikęs 
begalę tariamai „nesutaikomų“ kolegų, kurie puikiausiai 
darbuojasi komandoje, kuriems patinka kartu dirbti. La- 
žinuosi, kad ir jūs galite pateikti tokių pavyzdžių. 

Ne vienas tarnautojas man yra sakęs: „Sutinku, tačiau 
mano atvejis daug rimtesnis ir ypatingesnis. Pavyzdžiui, 
aš galiu sutarti su užsispyrėliu, bet su tokiu ir tokiu — 
ne. Kartais dhu Žmonės paprasčiausiai „nelimpa“, ir čia jau 
nieko nepadarysi.“ Žinoma, taip gali atsitikti, tačiau pa- 
sicluoti nemaloniems pojūčiams — vadinasi, žlugdyti sa- 
ve, kas, mano manymu, visai nereikalinga. 

Kaip ir visiems kitiems, man labiau patinka dirbti su 
tam tikro tipo žmonėmis. Pavyzdžiui, aš nenorėčiau tu- 
rėti labai energingų, pernelyg aktyvių kolegų. Tačiau įsiti- 

kinau, kad subtiliai veikdamas puikiai sutariu beveik su 
kiekvienu, nepaisant asmens tipo. Manyčiau, esmė slypi 
būtent žodyje „subtiliai“. Mat tipiškas požiūris, kad reikia 
„imtis reikalo pasiraitojus rankoves“, nelabai tinka mūsų 
tikslui — įveikti charakterių prieštaravimus. Tiesą sakant, 
kuo labiau stengsimės, kuo labiau forsuosime, tuo grei- 
čiau pasijusime plaukiantys prieš srovę. 

Man padeda tai, kad į tarpusavio santykius mėginu 
žvelgti kaip į privalomą savo darbo dalį. Kitaip tariant, 
imuosi atsakomybės už bendravimą darbo metu. Mušu 
kamuolį į savo vartus. Užuot „nurašęs“ kokius nors san- 
tykius, atseit jie neturi ateities ir gali tik erzinti, žiūriu, ar 
nerasiu progos priimti tariamą iššūkį. Užuot laikęs save 
geručiu, o kitą — sugedusiu, aš su humoru priklijuoju 
kiekvienam iš mūsų „ypatingo charakterio“ etiketę — mes 
vaidiname skirtingus vaidmenis. Taigi mano širdis lieka 
rami, o humoro jausmas nė kiek nenukenčia. Po truputį 
vaduojuosi iš įsitikinimo, jog kiti žmonės turi matyti gy- 
venimą tokį, kokį matau aš, jog jie turi elgtis taip, kaip 
elgiuosi aš. Tai beveik visada atveria mano širdį ir pra- 
plečia akiratį. 

Eimė ir Dženė — tos pačios pradinės mokyklos ke- 
tvirtokų mokytojos. Girdėjau, jog joms buvo pasiūlyta 
dirbti drauge kuriant mokiniams nuolatinę mokymo pro- 
gramą. Tačiau bėda ta, kad jos negalėjo viena kitos pa- 
kęsti, nuolat kritikuodavo viena kitos mokymo metodus. 
Galiausiai abi moterys suprato neišvengsiančios atviro su- 
sipriešinimo. Jau nekalbant apie daugybę paskalų ir abi- 
pusių agresyvių grasinimų, mokytojos viešai susibarė per 
tėvų ir mokytojų susirinkimą. Eimė kaltino Dženę, kad 
šioji esanti „labai nedisciplinuota ir per daug dėmesio 
skirianti mažmožiams, todėl jos mokiniai nebūsią pasi- 
rengę kitais metais pereiti į penktą klasę“. Dženė atkirto, 
kad Eimė „ne tik nėra kompetentinga, bet tėvai turėtų 
žinoti ir tai, jog ji turi mylimus mokinius, ir tie, kurie jai 
nepatinka, yra prasčiau vertinami“. 

Jų nepakantumas tarpusavio skirtybėms ir vaikiškas 
nesugebėjimas maskuoti charakterių nesutapimo apstul- 
bino, akivaizdžiai nuvylė tėvus. Mokslo metai buvo ku- 
pini įtampos, pykčio ir nemalonumų su mokinių tėvais; 
dvi mokytojos pačios sau sukūrė šitokią sumaištį. Užuot 
pamėginusios suprasti, kad asmens ir metodo skirtybės 
formuoja įdomesnę mokymosi aplinką, abi mokytojos sa- 
vo ypatumus „pasilaikė sau“ ir liejo pyktį. Šiame pavyz- 
dyje, kaip ir visuose kituose, laimėjusiųjų nėra. 

Nustojęs paisyti „nesutaikomų charakterių“, iš esmės 
pakeičiau savo gyvenimą darbe. Aš įstengiau pamatyti, 
jog darbas su kitokiais nei aš žmonėmis suteikia man 
pranašumų, jog dirbti greta visiškai skirtingų žmonių net- 
gi įdomiau. Patarčiau ir jums panašiai žvelgti į tarpusavio 
prieštaravimus. Pakeitę požiūrį nuo pečių nusimesite di- 
džiulę naštą. 


60. 


NEPULKITE Į PANIKĄ 
DĖL TIKĖTINŲ DALYKŲ 


1) 7 sferų esama tam: tikrų standartinių procedū- 
rų ar problemų, kurias beveik visada galima numa- 
tyti. Netikėtai pirmąkart su jomis susidūrę žmonės, aišku, 
ima nerimauti ir patiria stresą. Tačiau jau numanant, kaip 
klostysis kokie nors įvykiai, kvaila pykti ar nusiminti. Vis 
dėlto įsitikinau, kad daugelis žmonių patiria stresą, irzta 
ir tada, kai moka konkretaus žaidimo taisykles. Jie nusi- 
mena, piktinasi ir skundžiasi dėl kokio nors tikėtino da- 
lyko. Manyčiau, tai gryniausia sau įkalbėto streso forma. 

Turėjau keletą šaunių bičiulių, dirbančių ar bent jau 
dirbusių svarbiose avialinijų kompanijose skrydžių paly- 
dovais. Nors ten dirbantys žmonės paprastai keliauja per 
gyvenimą septynmyliais žingsniais, jie papasakojo man 
keletą istorijų apie savo kolegas, kuriuos visiškai sutrikdo 
(gerai, kad keleiviai to nežino) absoliučiai tikėtinos jų 
darbe pasitaikančios problemos. 

Viena moteris puola į paniką kaskart, kai tik jos reisas 
sulaikomas. Ji skambina savo vyrui ir skundžiasi darbo 
įtampa, lieja savo susierzinimą draugams (kurie jau šim- 
tus kartų yra girdėję šią dainelę). Užuot tarusi sau: „Na 
ką gi, kartkartėmis tenka luktelėti“, ji jaudinasi dėl aiškiai 
numanomo dalyko. 

Kitą skrydžio palydovą (šį kartą pasakosiu apie vyrą) 
neapsakomai pykdo šiurkštūs ir nemalonūs keleiviai. Pa- 
lydovui, žinoma, užtenka proto suprasti, kad incidentas 
su keleiviu galimas bet kurią akimirką. Tačiau kaskart, 
kai šitai nutinka, jis tiesiog pasiunta ir būtinai išlieja savo 
pyktį kitiems. Tada visi skrydžio palydovai susirūpina ke- 
liais nemandagiais keleiviais, o daugumą malonių žmo- 
nių užmiršta. 

Pažįstu buhalterį, kurį kasmet kovo ir balandžio mė- 
nesį apima pyktis, nes tada pailginamos jo darbo valan- 
dos, ir jis negali išeiti iš kontoros penktą. Jis blaškosi 
skųsdamasis, kaip tai „nedora“, nors kasmet gali to tikė- 
tis. Man atrodo, kad mokesčių rinkimo laikotarpiu visi 
buhalteriai būna labai užsiėmę. Argi ne? 

Pažįstu policininką, kuris laiko asmeniniu įžeidimu vir- 
šijusio leistiną greitį vairuotojo poelgį. Jis įsiunta ir ima 
rėžti pamokslus tarsi pamiršęs, kad gaudyti per greit va- 
žinėjančiuosius ir garantuoti saugumą keliuose yra jo dar- 
bas. Taigi greičio viršijimas — tikėtina jo darbo dalis. Esu 
kalbėjęs su daugeliu kitų policininkų, kurie natūraliai 
žvelgia į šią savo darbo problemą, nes numano, jog ji vėl 
kada nors iškils. Daugelis jų sako: „Žinoma, mes turime 
skirti nuobaudą, bet kurių galų dėl to turėčiau nervintis?“ 

Prieš sakydami: „Kokie kvaili pavyzdžiai“, arba: „Aš 
niekada nesikrimsčiau dėl tokių dalykų“, atidžiai pažvel- 
kite į savo pačių veiklą. Visada lengviau suvokti, kad 
kitas be reikalo sielojasi, negu pripažinti, jog ir patys 
galime iš adatos vežimą priskaldyti. Aš irgi esu padaręs 
ne vieną tokią klaidą; tikriausiai jūs taip pat. Numatyda- 
mi tam tikrus savo profesijos aspektus galite gerokai su- 
mažinti jums tenkančią susierzinimo dozę. 

Nors kiekvienai sričiai būdingos specifinės detalės ir 
savi nesklandumai, nors didelė dalis numatomų įvykių 
yra atsitiktiniai, daugelyje sferų pastebėjau vienodą mo- 
delį. Pavyzdžiui, tam tikrose veiklos srityse neįmanoma 
išsiversti be delsimo. Reikia laukti tiekėjų, įsakymo ar dar 
ko nors, todėl jums visada atrodys, kad jūs vėluojate ar 
kad beprotiškai skubate. Jums iš tikrųjų tenka laukti iki 
paskutinės akimirkos to, be ko neišsiversi. Betgi tie da- 
lykai aiškiai numanomi ir nuosekliai kartojasi. Taigi jūs 
galite žinoti, kad taip ir nutiks. Sąmoningai susitaikę su 
neišvengiamais dalykais nebejausite spaudimo. Išmoksite 
į viską žvelgti ramiau. Tai nereiškia, jog jūsų požiūris 
turėtų būti atsainus. Žinoma, reikia dirbti kuo geriau, 


168 


kiek įmanoma greičiau ir efektyviau. Bet kvaila stebėtis 
tuo, kad nuolat tenka laukti kitų, ir dėl to irzti. 

Kitose sferose (tikriau sakant, daugelyje jų) paprastai 
pritrūksta laiko viską atlikti. Jeigu apsižvalgysite, pama- 
tysite, kad visi kabina tą pačią košę, taip jau yra. Darbai 
plūsta truputį sparčiau nei spėjate juos užbaigti. Jeigu 
gerai apsvarstysite šią tendenciją, pamatysite, jog viskas 
kuo puikiausiai numatoma. Kad ir dirbtumėte dvigubai 
greičiau nei dirbate dabar, niekas nepasikeistų — vis tiek 
visko nepadarytumėte. Greičiau ir efektyviau dirbdami 
pastebėsite, jog kažkodėl randasi vis daugiau darbų. Tuo 
tikrai nenoriu pasakyti, kad neturėtumėte stengtis, kad 
niekas nieko iš jūsų nelaukia, arba kad jums. neprivalu 
savo darbo atlikti kuo geriau. Tai reiškia tik viena — jūsų 
neturėtų kamuoti nemiga dėl to, kad niekada nieko iki 
galo nepadarote. Taip paprasčiausiai nebūna. 

Kai šioms ir kitokioms su darbu susijusioms tenden- 
cijoms pritaikysite „tikėtinumo“ principą, stresinių situa- 
cijų patirsite kur kas mažiau. Jeigu nujaučiate tą ar kitą 
dalyką tikrai atsitiksiant, pakoreguokite savo mintis, po- 
žiūrį ar elgesį. Tada galėsite lengviau alsuoti, nebūsite 
tokie įsitempę. Viliuosi, kad šios įsisąmonintos perspek- 
tyvos jums pagelbės taip pat, kaip pagelbėjo man. 


61. 
LIAUKITĖS DELSEĘ 


- 


eseniai iš buhalterės sulaukiau neramaus telefono 
k nied kurį pavadinčiau populiariausiu atsipra- 
Ššymu už vėlavimą. Ji pratarė pažįstamą frazę: „Viskas taip 
sudėtinga, kad sugaišau labai daug laiko“. Giliai įkvėpę 
ir atsipalaidavę, manau, sutiktumėte su manimi, jog tai 
absurdiškas atsiprašymas, sukeliantis komplikacijų tiek 
tam, kuris vėluoja, tiek tam, kuris laukia. Iš šių žodžių 


aišku tik viena — vėluojantysis ir toliau vėluos, o jūs 
būsite laiko stokos auka. 
Kiekvienam sumanymui reikia kiek nors laiko — ar 


ketintumėt užpildyti mokesčių blanką, kokius nors kito- 
kius popierius, parengti pranešimą, ar pastatyti namą, 
parašyti knygą. Mums kartais sutrukdo visiškai nevaldo- 
mi ar neprognozuojami veiksniai, tačiau vis dėlto daž- 
niausiai galima protingai nusistatyti laiko tarpą, kurio pri- 
reiks atlikti gautai užduočiai net ir atsiradus kokiems nors 
nežinomiems veiksniams. 

Pavyzdžiui, mano minėta buhalterė puikiai žinojo apie 
tam tikras galimas komplikacijas ir sunkumus, todėl jai 
derėjo pakoreguoti savo darbo grafiką. Kaip ir mes visi, 
ji turėjo tam tikrų privalumų, nes žinojo dėdės Semo 
nustatytą tikslią datą! Tai kodėl ji tiek ilgai laukė ir ne- 
pradėjo šio darbo anksčiau? Kodėl ji atsiprašė motyvuo- 
dama „sudėtingumu“, užuot prisipažinusi, kad per ilgai 
delsė, nepradėjo dirbti? Ji būtų sugaišusi projektui lygiai 
tiek pat valandų, jeigu būtų pradėjusi dirbti mėnesiu 
anksčiau arba vėliau. 

Daugelis mūsų elgiasi lygiai taip pat, tiek darbe, tiek 
asmeniniame gyvenime. Pažįstu daugybę žmonių, kurie 
visada vėluoja, nesvarbu, ar iš kur nors pasiima vaikus, 
sekmadienį eina į bažnyčią, ar gamina valgį kviestiniams 

pietums. Įdomu ne tai, kad jie visada vėluoja, bet jų 
tariami atsiprašymo žodžiai: „Turėjau pasiimti trejetą vai- 
kų“, „Važiuojant į darbą teko du kartus sustoti“, „Prieš 
išeidamas turiu dar tiek daug nuveikti“, „Kviestiniai pie- 
tūs reikalauja tiek daug pastangų“. 

Tikrai neneigiu, kad labai sunku viską atlikti. Tačiau 
visuose šiuose pavyzdžiuose puikiai žinomi „kintamieji“. 
Jūs tiksliai žinote, kiek turite vaikų, kiek laiko užima juos 
aprengti ir pristatyti į reikiamą vietą. Jūs žinote, kiek 
trunka jūsų kelionė į darbą, žinote, kad veikiausiai jums 
sukliudys eismo kamštis. Jūs puikiausiai žinote, kad ne- 
paruošite kviestinių pietų vienu ypu. Kai atsiprašinėjame 
sakydami: „Neturėjau pakankamai laiko“, atrodome kvai- 
lai ir kartu išsiduodame, kad ir kitą kartą padarysime 
tokią pat klaidą. 

Šiam polinkiui nugalėti reikia savidrausmės. Vieninte- 
lis sprendimas — pripažinti, kad daugeliu atvejų to laiko 
pakanka, tik viską reikia pradėti anksčiau, tada nereikės 
lakstyti kaip pablūdus. Taigi jeigu jūs nuolat penkias mi- 
nutes ar pusvalandį vėluojate, ir tai sukelia stresą tiek 
jums, tiek kitiems, turite rimtai pasistengti ir viską pradėt 
penkiom minutėm ar pusvalandžiu anksčiau. 

Terminas užbaigti šią knygą buvo praėjusių metų rug- 
sėjo pirma diena. Žinojau, kad turiu daugiau nei pusmetį. 
Laiko buvo pakankamai. Ar manote, kad būtų buvę pro- 
tinga laukti ir pradėti darbą liepos penkioliktą? Žinoma, 
ne. Tai būtų sukėlę nereikalingą įtampą tiek man, tiek 
mano leidėjui. Būtų tekę skubėti ir nebūčiau įstengęs 
viską atlikti kuo geriau. Tačiau būtent taip žmonės elgia- 
si. Jie delsia pradėti, o paskui skundžiasi, kad turi daug 
pašalinių darbų. 

Pagalvokite, kaip jūsų gyvenime sumažėtų stresų, jei 
paprasčiausiai viską pradėtumėte daryti anksčiau. Tada, 
užuot puldinėję nuo vieno projekto prie kito, turėtumėte 
marias laiko. Užuot gniaužę vairą ir mėtęsi iš vienos ke- 

lio juostos į kitą, mėgindami pasiekt oro uostą ar konto- 
rą, visur atvyktumėte laiku, ir dar liktų kelios minutės. 
Pelnytumėte patikimo ir sąžiningo bičiulio reputaciją. 

Tai paprasčiausias patarimas, kokį tik esu davęs ku- 
rioje nors savo knygoje. Tačiau tam tikru aspektu jis ir 
svarbiausias. Kai tik įgusite ir įprasite viską pradėti anks- 
čiau, išgaruos visa kasdienė įtampa, bent jau ta streso 
dozė, kurią nors truputį galite kontroliuoti. 


62. 
PRIEŠTARAUKITE APDAIRIAI 


is įsivaizduoti, kad galėtume dirbti nesusidurdami 
su kokiais nors prieštaravimais. Juk gyvename kon- 
fliktuojančių interesų, skirtingų troškimų ir pomėgių pa- 
saulyje. Kiekvienas turi savus stereotipus ir lūkesčius. Vie- 
nam žmogui koks nors darbas atrodys puikiai atliktas, o 
kitas susidarys visiškai priešingą įspūdį. Jūsų akimis, koks 
nors ekstra atvejis ar absoliučiai kritiška padėtis kam nors 
kitam gali pasirodyti neverta dėmesio ir gaištamo laiko. 
Mums kyla tiek daug sunkumų, susiduriame su tokia dau- 
gybe žmonių, jog kartkartėmis nesutarimai tiesiog neiš- 
vengiami. Kartais norėdami pasiekti trokštamų rezultatų 
turite kam nors paprieštarauti, išsiaiškinti kitų ketinimus, 
ką nors „pajudinti“, paskatinti, išspręsti kokį nors konflik- 
tą, iškrypti iš vėžių ar pataisyti pašlijusius santykius. 

Prieštaravimai neišvengiami, tačiau jie nebūtinai turi 
virsti karu, ką nors skaudinti ar pykinti, kelti stresą ar 
nuvilti. Galima prieštarauti (ar atremti priekaištus) švel- 
niai ir kartu efektyviai. Tada ne tik pasieksite norimų 
rezultatų, bet ir labiau suartėsite su oponentu tiek asme- 
niniu, tiek profesiniu atžvilgiu. 

Man atrodo, jog konfliktų metu dauguma žmonių bū- 
na per daug agresyvūs, pasiruošę žūtbūt gintis. Jie pa- 
miršta žmoniškumą ir atlaidumą. Žvelgia į konkrečią pro- 
blemą tik iš savo varpinės, tarsi tik jie būtų teisūs, o kiti 
— ne. Tokią taktiką galima pavadinti „na, aš tau parody- 
siu“. Taip atsiranda supratimas, kad prieštaravimai su- 
priešina ir kad geriausia prieštaraujančiojo pozicija — ag- 
resija. 

Tačiau, būdami pernelyg agresyvūs kitiems, galite pa- 
sirodyti nesukalbami, todėl tie kiti pasišiauš, pasiruoš gin- 
tis. Turintieji priešingą nuomonę ims jus laikyti priešu. 
Priversti gintis žmonės būna prasti klausytojai, neįtikėti- 

nai užsispyrę, jie retai kada keičia savo požiūrį ar mėgina 
kaip nors išspręsti kilusią problemą. Jie nesijaučia verti- 
nami, todėl nevertina ir jūsų. Taigi jeigu prieštaraudami 
darotės agresyvūs, veikiausiai atsimušite į mūro sieną. 

Efektyvaus konfrontavimo paslaptis — gebėjimas 
prieštarauti tvirtai, bet švelniai ir pagarbiai. Prieštaraukite 
su nuostata, kad sprendimas tikrai įmanomas ir jūs jį 
rasite. Užuot kaltinę ir smerkę, pamėginkite įrodyti, jog 
nei jūs, nei oponentas nesate kalti. Nevartokite tokių fra- 
zių: „Tu smarkiai suklydai, mums reikia pasikalbėti“, nes 
jos nuteiktų pašnekovą gintis. Verčiau kreipkitės taikin- 
giau: „Man dėl kai ko truputį neramu, gal galėtum padė- 
ti?“ 

Paprastai jausmai yra svarbiau už sakomus žodžius. 
Ne visada tai įmanoma, tačiau stenkitės išvengti susidū- 
rimų, kai esate pikti ar jaučiate įtampą. Visada geriau 
palūkėti, kol imsite viską vertinti blaiviau, kol pasitaisys 
nuotaika. Įsidėmėkite, jog dauguma žmonių pasidaro iš- 
mintingesni, garbingesni ir palankesni, kai bendrauja su 
ramiu, susikaupusiu pašnekovu, kalbančiu sąžiningai ir 
nuoširdžiai. 

Prieštaraudami ramiai ir švelniai ne tik sulauksite ge- 
resnių rezultatų, bet ir patys sau sumažinsite streso pa- 
vojų. Kitaip tariant, ramus nusiteikimas — atsipalaidavi- 
mo laidas net ir tuo atveju, kai turite padaryti ką nors, 
kas šiaip jau atrodo sunku. Labai paranku žinoti, jog 
galėsite likti šaltakraujiški, kad ir kas nutiktų. Be to, tada 
jums teks mažiau kovoti, o neišvengiamos grumtynės bus 
trumpesnės ir ne tokios įnirtingos. Iš kitų susilauksite 
daugiau pagalbos ir pagarbos, be to, tikriausiai tai ir yra 
svarbiausia, jūsų pačių mintys ir jausmai pasidarys daug 
gražesni. 

Tikiuosi, kad kitą kartą kam nors prieštaraudami elg- 
sitės nors truputį ramiau. Jeigu nenorite, kad jūsų gyve- 
nimas primintų mūšio lauką, nuo to ir reikia pradėti 
keistis. 

63. 


NEPAMIRŠKITE TRIJŲ PAGRINDINIŲ 
DALYKŲ 


12 paklausčiau, kas, jūsų manymu, yra tie trys pa- 
grindiniai dalykai, tikriausiai atsakytumėte: „Skaitymas, 
rašymas ir aritmetika“. Aš išvedžiau savo paties esminę 
„trijulę“, ir manyčiau, kad ji ne mažiau svarbi, ypač kai 
norima tapti ramesniu, laimingesniu žmogumi. Mano mi- 
nėti trys pagrindiniai dalykai tokie — greita reakcija, im- 
lumas, blaivus mąstymas. 

Greitai reaguojantis žmogus — vadinasi, tuoj pat vei- 
kiantis kilus kokiai nors problemai. Užuot pasidavus s34- 
myšiui greitai sureaguoti — tai reiškia įgyti galimybę iš- 
laikyt skvarbų protą, pasirinkti geriausią alternatyvą ar 
veiklos kryptį, tinkančią konkrečiai unikaliai situacijai. 
Gebantys suvokti visumą, greitai reaguojantys individai 
įstengia surasti visus lygties nežinomuosius, jie neapsiri- 
boja įprastais problemų sprendimo būdais. Kai reikia, jie 
mielai keičia įprastą kursą, pripažįsta akivaizdžias savo 
pačių klaidas. 

Pavyzdžiui, niekas nesistebi, kai statybininkui tenka 
netikėtai keisti sumanymą. Pradėdamas darbą, jis dar ne- 
žino visų dirvos paviršiaus ypatumų, vėliau susiduria su 
finansavimo trūkumais, nenumatytomis dizaino proble- 
momis. Nervingas statybininkus puls į paniką, pames gal- 
vą, su juo bus sunku dirbti. Geras statybininkas tuoj pat 
pakeis darbo taktiką, greitai sureaguos į pokyčius, prisi- 
taikys prie susidariusios padėties ir viską puikiausiai 
atliks. 

Imlus žmogus — vadinasi, toks, kuris mielai priima 
viską, ko jam konkrečiu momentu reikia, — informaciją, 
naujas idėjas ir pasiūlymus. Tai savybė, priešinga netolia- 
regiškumui ir užsispyrimui. Imlūs žmonės siekia tobulo 

žinojimo, trokšta išmokti ko nors nauja, nors jau ir taip 
l1ikomi žinovais. Jie į viską žiūri palankiai, todėl jų pro- 
tas labai skvarbus, jie dažniausiai ir pateikia geriausius 
sumanymus. Su jais malonu dirbti, jie puikūs komandinio 
darbo dalyviai, nes jų mąstymas atviras, jie geba atsi- 
žvelgti į skirtingas pozicijas. 

Vienas mano pažįstamas atsistatydinęs vadovas yra be- 
ne imliausias žmogus, kokį turėjau garbės pažinti. Tas ver- 
slo vadovas noriai klausėsi kiekvieno ir dažnai pasinaudo- 
davo savo tarnautojų patarimais. Jis niekada užsispyręs 
netvirtino, kad jo pasiūlymai geriausi; nesureikšmindamas 
saves jis atsižvelgdavo į kitų nuomonę ir rinkdavosi tinka- 
miausią veiksmų kryptį. Jis man yra sakęs: „Tai labai pa- 
lengvino mano darbą. Nuoširdžiai priimdamas pasiūlymus 
bei idėjas, jų neslopindamas, susilaukiau šimtų drauge dir- 
bančių šviesiausių protų paramos, užuot tenkinęsis men- 
kučiu savo paties protu.“ 

Blaivus mąstymas — tai gebėjimas viską matyti taip, 
kaip yra, nieko neiškreipiant savo paties naudai, kas daž- 
nai temdo mūsų horizontą. Tai galimybė pamatyti savo 
paties santykį su konkrečia problema, tai noras išgirsti 
kitus ir pasimokyti atsižvelgiant į kitų požiūrį. Blaivumas 
padeda mums pasijusti kito vietoje, apžvelgti platesnę 
panoramą, suvokti perspektyvą. Blaiviai mąstantys žmo- 
nės visų Mėgstami ir gerbiami. Jie patys yra geri klausy- 
tojai, tad ir kiti dėmesingai jų klauso. Retas kuris iš jų turi 
priešų, jie beveik visai nekonfliktuoja. Jie geba matyti 
daūgiau nei savo pačių poreikius ir norus, todėl moka 
užjausti ir visada linkę padėti. 

Jeigu jūs įgusite greitai reaguoti, išmoksite imlumo ir 
blaivaus mąstymo, manau, jog visa kita stos į savas vėžes 
be jūsų pastangų. 


64. 
ATPRASKITE BAMBĖTI 


iurna ir niurna. Didžiulis paniuręs bambeklis. Tai 

kažkas, kas per rimtai žvelgia į save, kitus ir visa 
kita. Pirmiausia visur mato tik sunkumus, visada kritiš- 
kas, susiraukęs, piktas, skubantis, susierzinęs, įsitempęs. 
Kažkas, kas nuolat laukia, kad gyvenimas pagerės, kad 
kas nors pasikeis. Ar tai jūs? 

O dabar pasitelkite vaizduotę ir leiskitės dešimt, dvi- 
dešimt, trisdešimt metų į priekį. Ar vis dar jaučiate gyve- 
nimo palaimą? Jei ne, vadinasi, prasilenkėte su gyveni- 
mu, ir dabar jau per vėlu ką nors pakeisti. Kol esate 
pačiame karjeros sūkuryje, kol turite problemų, kurias 
reikia spręsti, atrodo, kad gyvenimas tęsis amžinai. Ta- 
čiau giliai širdyje visi žinome, jog iš tikrųjų metai bėga 
per greitai. Jūs turėjote galimybę ištirti gyvenimą ir pa- 
matyti visas jo spalvas — grožį ir bjaurastį. Tačiau į viską 
žvelgėte kaip į savaime suprantamą dalyką. Jūs leidote 
laiką bambėdami, trokšdami, kad gyvenimas būtų kitoks. 

Kita vertus, ar būsite patenkinti nukeliavę didelį kelio 
gabalą ir atsigręžę atgal? Ar jausitės laimingi, kad visus 
tuos metus buvote tokie paniurę ir rimti? Jeigu galėtumė- 
te kelionę pradėti iš naujo, jeigu gyventumėte antrą kar- 
tą, ar ką nors darytumėte kitaip? Ar būtumėte kitoks žmo- 
gus, su kitokiom nuostatom? Ar įžvelgtumėte platesnes 
perspektyvas? 

Jeigu dabar žinotumėte, ką manysite vėliau, ar žvelg- 
tumėte į viską taip pat rimtai? Ar be paliovos bambėtu- 
mėte? 

Kartais mes visi tampame per rimti. Tikriausiai tokia 
jau Žmogaus prigimtis. Vis dėlto yra didžiulis skirtumas 
tarp tų, kurie tik kartkartėmis surimtėja, ir tų, kurie bam- 
ba nuolatos. Tačiau gerai tai, kad niekada ne per vėlu 

pasikeisti. Tiesą sakant, suvokę bambėjimo absurdiškumą 
galbūt pasikeisite labai greitai. 

Bambeklis kaltins gyvenimą, nes jo pasaulėžiūra bus 
pesimistinė. Bambeklis vis kurstys neigiamas nuostatas, 
išryškindamas sunkumus, kuriuos jam reiks nugalėti. Jis: 
mėgins pateisinti savo poziciją, iškeldamas aikštėn gyve- 
nimo neteisybes ir kitų trūkumus. Jis nesusimąstys, kad 
toks požiūris į gyvenimą kyla iš jo paties minčių ir įsi- 
tikinimų. 

Charlesas Schulzas visada buvo mano mėgstamiausias 
karikatūrininkas. Viename paveikslėlyje personažo galva 
panarinta, rodos, vos laikosi ant pečių. Raukydamasis jis 
dėsto pašnekovui, kad norėdamas sudaryti depresijos sle- 
giamo žmogaus įspūdį, būtinai turįs stovėti tokia poza. 
Toliau jis aiškina, jog jei išsities, pakels galvą ir atloš 
pečius bei nusišypsos — jo jau neslėgs depresija. 

Taip pat ir bambeklis pasijustų geriau, jeigu suvoktų 
savo negatyvaus požiūrio absurdiškumą. Pagysite tik ta- 
ca, kai pasistengsite praregėti — nuoširdžiai sušukti: „Ne- 
galiu patikėti, jog šitaip elgiausi“. Kad liautumėtės bam- 
bėję ir atsikratytumėte perdėto rimtumo, jums prireiks 
išsiugdyti humoro jausmą — gebėjimą atsigręžus dirste- 
lėti į tai, kokie buvote, ir sukikenti. 

Pasaulis pasidarė per rimtas. Jeigu ir jūs esate šios 
liūdnosios visuomenės pakraipos dalis, metas pasikeisti. 
Gyvenimas iš tiesų trumpas. Labai svarbu į šį teiginį pa- 
žvelgti ypač rimtai. 


65. 


RYŽKITĖS IR PADARYKITE TAI, 
KĄ REIKIA 


artais pravartu, kad kas nors primintų ir taip aiškius 

k calykus, ypač tokius, kurie gąsdina, yra nemalonūs 
ar sukelia keblumų. Jūs jau žinote, kaip paprasta pa- 
žvelgti į būtinų nuveikti dalykų sąrašą ir nedelsti, neati- 
dėlioti, "nepamiršti padaryti to, ką mažiausiai norėtumėte 
daryti. Bet vis dėlto įsigudrinate nemaloniausią užduotį 
palikti pabaigai. 

Aš pats išsiugdžiau įprotį, kuris išvadavo mane nuo 
nereikalingo įtampą keliančio ir nervinančio galvojimo. 
Tas įprotis, apie kurį norėčiau papasakoti, — tai sunkiau- 
sioms ir kebliausioms užduotims teikiamas prioritetas. Jas 
stengiuosi atlikti pirmiausia, pašalindamas iš savo kelio. 

Pavyzdžiui, man reikia užbaigti konfliktą, paskambinti 
telefonu nemaloniu reikalu, susidoroti su kokia nors sub- 
tilia problema, įsitraukti į prieštaringą pokalbį, ką nors 
nuvilti ar kam nors sukliudyti, atlikti dar ką nors, ko 
nenorėčiau daryti. Prižadu sau, jog kai tik bus įmanoma 
ir paranku, pirmiausia paskambinsiu tam, kam labai ne- 
norėčiau. Taigi aš ryžtuosi! Taip galiu išvengti streso, ku- 
ris būtų lydėjęs mane ištisą dieną, jeigu būčiau delsęs. 
Negana to, supratau, kad rytą ieškodamas išeities iš su- 
sidariusių situacijų paprastai viską darau efektyviau, nes 
galva būna šviežesnė ir imlesnė. Man netenka ištisą die- 
ną drebėti ar repetuoti būsimo pokalbio, tad galiu geriau 
suvokti konkrečią situaciją ir adekvačiau į ją reaguoti, o 
tai ir yra svarbiausia. 

Nėra abejonių, kad pasilikę nemaloniausias darbo die- 
nos užduotis pabaigai patirsite didžiulį stresą. Juk proble- 
mos pačios neišsispręs, taip ir kybos virš jūsų galvų. Net 
jeigu sąmoningai negalvosite apie tai ir nesijaudinsite dėl 

to, ką turite padaryti (nors tikriausiai vis dėlto jaudinsi- 
tės), vis tiek to neužmiršite. Tai dunksos jūsų horizonte. 
Kuo ilgiau delsite, tuo labiau ši užduotis didės, kamuo- 
sitės įsivaizduodami blogiausia. Šis intelektualinis proce- 
sas jus kaustys, būsite įsitempę, todėl natūralu, kad grau- 
šitės dėl kiekvienos kelią pastojusios smulkmenos. Kitaip 
sakant, jūsų baimė ir nerimas trukdys jums susikaupti. 
Tai tam tikra prasme paveiks jūsų darbus, sprendimus ir 
žvilgsnį į priekį. 

Paprasčiausias sprendimas — ryžtis ir su viskuo susi- 
doroti, kad ir kas tai būtų. Vėliau galėsite su palengvė- 
jimu atsikvėpti. Tada kibsite į kitas tos dienos užduotis. 

Matyt, pasitaiko išimčių, tačiau man pačiam dar nete- 
ko gailėtis taip pasielgus. Galiu tvirtai pasakyti, kad ši 
strategija ne kartą padėjo man išlaikyti ramybę, pagaliau 
jaustis laimingam, nors ir paskendusiam darbuose. Taigi 
turiu pasakyti, jog pirmasis žmogus, anksti rytą sulaukęs 
mano skambučio, turėtų žinoti, kad rengiuosi spręsti ko- 
kią nors problemą (žinoma, jeigu jis bus skaitęs šią kny- 
gelę). 


66. 


NEĮPRASKITE GYVENTI 
ĮSIVAIZDUOJAMA ATEITIMI 


eigu norite jaustis laimingesni, patirti mažiau įtampos, 

pirmiausia bandykite atsikratyti „pranašiško mąstymo“, 
arba ateities vaizdavimosi. Iš esmės toks mąstymas — tai 
įsivaizdavimas, kaip smarkiai pagerės jūsų gyvenimas tam 
tikromis aplinkybėmis. Tipiško „pranašiško mąstymo“ pa- 
vyzdžiai: „Negaliu sulaukti paaukštinimo, tada tai jau tik- 
rai pasijusčiau esąs svarbus asmuo“, „Mano gyvenimas 
ryškiai pagerės, kai išsimokėsiu skolą už naują automo- 
bilį“, „Kai išgalėsiu nusisamdyti sekretorę, gyvenimas taps 
daug paprastesnis“, „Šis darbas — tik pakopa į geresnį 
gyvenimą“, „Artimiausi keleri metai bus tikrai įtempti, ta- 
čiau vėliau manęs laukia kelionė“. Jūs leidžiatės nešami 
minčių ir nebejaučiate esamo gyvenamojo momento pul- 
so, taigi tarsi atidedate patį gyvenimą ateičiai. 

Yra ir kitokio pobūdžio „pranašiškas mąstymas“, kai 
vaizduojamės, kokia baisi, kupina stresų mūsų laukia at- 
eitis, pavyzdžiui: „Artimiausios kelios dienos bus nepa- 
kenčiamos“, „Vyruti, rytoj labai nuvargsiu“, „Žinau, kad 
šis susirinkimas bus siaubingas“, „Žinau, kad kitą kartą 
susitikus su viršininku vėl teks ginčytis“, „Nejaukiai jau- 
siuosi mokydamas tą naują darbuotoją“. 

„Aš paprastai taip jaudindavausi prieš artėjančias kas- 
metines apžiūras. Galiausiai ryžausi šio įpročio atsikraty- 
ti. Jaudulys tiesiog sekino mane ir siurbė mano energiją. 
Pagalvojau, kad tik kartą per penkiolika metų esu susi- 
laukusi neigiamo įvertinimo, tačiau net ir tada nieko blo- 
ga nenutiko. Tai kokia prasmė nerimauti? Retai kada nu- 
tinka tai, dėl ko nerimaujame, tačiau net ir nuojautai 
pasitvirtinus jaudulys niekuo negelbsti.“ Šitaip kalbėjo 
Džaneta, automobilių detalių gamyklos kontrolierė. 

Garis, restorano direktorius; pavadino save „pasaulyje 
neregėtu nervų kamuoliu“. Kas vakarą jis galvodavo apie 
prasčiausią rytdieną. Jis- tikėdavosi blogiausių dalykų — 
nemalonių ar nepatenkintų lankytojų, maisto vagysčių, 
užkrėstos" mėsos, tuščios restorano salės. „Kaip tu sakai, 
aš nerimaudavau“, — prisipažino jis. Tačiau jis pasidarė 
išmintingesnis, kai pastebėjo, kad jo negera nuojauta iš 
tikrųjų sąlygoja neigiamus reiškinius. Daugelį mėtų lau- 
kęs to, Kas blogiausia, jis padarė išvadą, jog iš tikrųjų 
reikėjo elgtis visai priešingai. Mat nerimastingos mintys 
kai kada sukuria problemų, kurių iš tikrųjų nėra ir galėtų 
nebūti. Pacituosiu Garį: „Aš dirbdavau apsiputojęs ir vis 
tiek būdavau nepatenkintas. "Kadangi visada tikėdavausi 
blogiausia ir iš visų laukdavau klaidų, būdavau nedova- 
notinai griežtas dėl menkniekių — jeigu padavėja supai- 
niodavo užsakymus, konė griebdavau jai už gerklės. 
Tada ji taip susikrimsdavo ir susinervindavo, jog pridary- 
davo daug rimtesnių klaidų. Įdėmiau pažvelgus aiškėja, 
kad kalčiausias čia ešu aš pats.“ 

Žinoma, saikingas planavimas, numatymas, žvilgsnis į 
ateities įvykius ir darbus yra svarbi, net būtina sėkmės 
dalis. Norėdami kur nors nuvykti, turėtumėte žinoti, kur 
norite vykti. Tačiau daugelis mūsų tikrai per rimtai žvel- 
gia į planavimą ir per dažnai imasi ateities svarstymų. 
Dabartines gyvenimo akimirkas aukojame dalykams, eg- 
zistuojantiems tik mūsų vaizduotėje. Įsivaizduojama atei- 
tis gal ir nebus tokia, kokią ją vaizduojamės. 

Kartais žmonės manęs klausia: „Nejau jūsų nesekina ir 
jums nepabosta nuolatinės komandiruotės? Kasdien vis 
nauji miestai, ištisos savaitės tarp lagaminų.“ Taip, kartais 
tikrai pavargstu, net imu skųstis, tačiau iš tikrųjų šios 
komandiruotės teikia daug džiaugsmo, nes kaskart sten- 
giuosi gyventi tik viena kelione. Vis dėlto jeigu laiką ir 
energiją eikvočiau galvodamas apie keletą rytdienos in- 
terviu, apie artimiausius dešimtį viešų pasirodymų arba šį 
vakarą manęs laukiantį ilgą skrydį lėktuvu, galbūt pasi- 

jusčiau išsekęs ir slegiamas darbų. Kai per daug rūpina- 
mės tuo, kiek daug turėsime nuveikti, užuot darę tai, ką 
konkrečiu momentu galima padaryti, patys sukeliame 
įtampą. 

Mums visiems tiktų tas pats sprendimas. Jeigu bijote 
rytdienos susirinkimo ar kitos savaitės darbo termino, 
jums svarbu sučiupti save galvojančius apie negatyvius 
su tuo susijusius dalykus, apie įsivaizduojamą ateities 
siaubą. Suvokę ryšį tarp savų minčių ir įtampą keliančių 
pojūčių pripažinsite, jog mokėdami stabdyti mintis, susi- 
telkti ties tuo, ką darote šią akimirką, dabar, kur kas 
lengviau atsikratysite stresų. 


67. 


STENKITĖS, KAD IR KITI 
GERAI JAUSTŲSI 


L) metų dirbęs stresų mažinimo srityje, mokęs 
žmones būti laimingesnius, vis dar stebiuosi, jog kai 
kurie efektyviausi streso mažinimo ir gyvenimo gerinimo 
metodai kartu yra ir paprasčiausi. Matyt, svarbiausia, es- 
minė tikro gyvenimo pamoka dar vaikystėje man buvo 
duota tėvų: jeigu pats nori gerai jaustis, pasistenk, kad 
taip jaustųsi ir kiti. Kaip viskas paprasta. Tikriausiai to- 
dėl, kad ji tokia paprasta, kartais ir pamirštame šią idėją. 

Kiek prisimenu, visada stengiausi laikytis tos išminties 
savo darbe. Geresnių rezultatų negalima nė tikėtis. Kas 
kartą, kai šiek tiek nukrypstu į šalį ir ką nors pamaloni- 
nu, visa diena nuskaidrėja, o aš pats pasijuntu daug ge- 
riau. Tada pagalvoju, kad gražiausi gyvenimo dalykai 
anaiptol nėra „dalykai“. Tai jausmai, lydintys gerumo ak- 
tus ir gražius gestus. 

Prisimintas gimtadienis ir išsiųstas širdingai parašytas 
atvirukas, surastas laikas laiškeliui su pagyrimu už gerai 
atliktą darbą, raštiškas ar žodinis komplimentas, draugiš- 
kas telefono skambutis, neprašyta parama, gėlių puokštė, 
padrąsinamas raštelis ar dar kas nors, kas galėtų pradžiu- 
ginti kitą, — visada puiki idėja. 

Gerumo ir geros valios aktai be galo nuostabūs. Yra 
toks senas posakis: „Duodamas visada gauni“. Žinoma, 
šie žodžiai teisingi. Atlygis už jūsų gerumą ir norą ką 
nors nudžiuginti — šilti, pozityvūs jausmai, neabejotinai 
lydėsiantys jūsų pastangas. Taigi pradėkite jau nuo šios 
dienos. Pagalvokite, ką norėtumėte nudžiuginti, ir mė- 
gaukitės atlygiu. 


68. 
VARŽYKITĖS IŠ ŠIRDIES 


K onkurencija — gyvenimo faktas. Būtų absurdiška ap- 
simetinėti, kad jos nėra, arba bet kokia kaina steng- 
tis jos išvengti. Man visada patiko varžytis. Vaikystėje 
buvau geriausias mokyklos bėgikas ir geriausias savo am- 
žiaus grupės teniso žaidėjas Šiaurės Kalifornijoje. Viduri- 
nėje mokykloje buvau pripažintas atletas ir vėliau gauda- 
vau koledžo skiriamą tenisininko stipendiją. Pasižymėjau 
kaip geriausias žaidėjas ir tapau jauniausiu kapitonu sa- 
vos komandos istorijoje. Dalyvavau trijuose maratonuose, 
o vienas iš jų truko tris valandas. 

Suaugęs išlaikiau aistrą varžytis ne tik įvairiose sporto 
šakose, bet ir biznio reikaluose. Man patinka derėtis, pi- 
giai pirkti, brangiai parduoti. Didžiuojuosi savo kūry- 
biškumu, norėčiau tikėti turįs prekybininko gabumų. Lei- 
dybos srityje vyksta įnirtinga konkurencija. Man patinka 
matyti, kad mano knygos perkamos ir neša naudą. Džiu- 
gu, kai baigus kokią nors kalbą žmonės tau ploja atsisto- 
ję. Žinoma, galiu pateikti argumentą: jeigu nemėginčiau 
konkuruoti, negalėčiau pagelbėti daugybei žmonių. To- 
dėl man tikrai labai svarbu varžytis. 

Pasakoju jums tokius dalykus, nes esu kalbėjęsis su 
daugeliu žmonių, manančių, jog esu per daug atlapašir- 
dis varžymuisi, o tai netiesa. Patardamas varžytis iš šir- 
dies nenoriu sudaryti įspūdžio, kad ramus ar menkiau 
galvojantis apie pergalę asmuo negali efektyviai rungtis. 
Jūs galite tapti laimėtojais, galite patirti finansinę sėkmę, 
tačiau niekada nepamirškite visų svarbiausio dalyko — 
džiaukitės savimi, atlyginkite sau už pastangas. 

Varžytis iš širdies — vadinasi, rungtis ne tiek dėl des- 
peratiško ir neurotiško poreikio ką nors pasiekti, kiek iš 
meilės tam, kuo užsiimate. Varžybos jau pačios savaime 

yra atlygis. Jūs visiškai pasineriate į patį procesą, įsijau- 
čiate į biznio sandėrių, prekybos, derybų, tarpusavio san- 
tykių ar kokios nors kitos veiklos dabartinį momentą. 
Varžydamiesi iš širdies jaučiate paties proceso teikiamą 
pasitenkinimą. Pergalė — tik antraeilis dalykas. Pasirinkę. 
šį sveiką požiūrį pamatysite, kad verslo reikalai ir su jais 
susijęs gyvenimas gerokai palengvėjo. Jūs iš paskutiniųjų 
stengiatės, paskui nusiraminate. Kiekvieną akimirką gali- 
te pasitraukti. Jūs užsigrūdinę, geri sportininkai. Labai 
nesiekdami pergalės, kaupiate energiją ir įžvelgiate slap- 
tas galimybes. Mokotės iš klaidų ir pralaimėjimų. Jūs žen- 
giate į priekį. Ar dar verta abejoti, kad toks „atsainus“ 
požiūris į varžybas gali išeiti tik į gera? 

Yra sakoma: „Laimėjimas nėra viskas, jis — vienintelis 
dalykas“. Man šis posakis — visiška nesąmonė. Tokia 
filosofija kyla iš baimės, kad negalvodamas apie pergalę 
niekada ir nelaimėsi. Man nerūpi pergalė, niekada nerū- 
pėjo ir nerūpės, tačiau aš esu laimėjęs daug apdovano- 
jimų, daug varžybų, daugelį kartų pirmas kirtau finišo 
juostelę. Be to, nemažai pasiekiau finansų srityje ir pa- 
dariau kelias išmintingas investicijas. Tačiau nė vienas 
konkurencijos sąlygotas laimėjimas man nieko nereikštų, 
jei neplauktų iš širdies, jeigu būčiau pasidavęs konkuren- 
cijos aistrai ir dėl trokštamo rezultato pamiršęs žmogišku- 
mą. Todėl moto: „Laimėjimas yra viskas“, man atrodo 
siaubingai netikslus. 

„Galbūt tai dėl amžiaus, tačiau sulaukusi penkiasde- 
šimties pasidariau lipšnesnė. Praeityje buvau neįtikėtinai 
šiurkšti, kartais be didelio reikalo galėdavau niekšiškai 
pasielgti. Aš atstumdavau žmones ir nusviesdavau jų idė- 
jas lyg panaudotas servetėles. Tikriausiai žmonės manęs 
nekentė. Taip jau buvo, bet dabar yra kitaip. Aš ir dabar 
šiek tiek diskriminuoju kitus ir esu aikštinga. Tačiau kai 
reikia ką nors atstumti, darau tai supratingai, užjausda- 
ma, kad žmogus nepasijustų dar blogiau. Dabar aš sau 
labiau patinku“, — pasakojo Merė, televizijos prodiuserė. 

Edis penkerius metus dirbo biotechnologijos kompa- 
nijoje. Vienas iš jam patikėtų uždavinių buvo pažinti ir 
stabilizuoti išlaidas, padėt kompanijai taupyti. Jis pasako- 
jo man baisius dalykus, beveik negalėjau juo patikėti. 
„Man nemalonu prisipažinti, tačiau darbuotojams aš kel- 
davau šiurpą, mat ėmiau juos atleidinėti iš darbo. Nema- 
niau esąs koks siaubūnas. Man labiau rūpėjo, kaip suma- 
žinti išlaidas, o ne ką patirs atleisti žmonės. Tuo aspektu 
aš vertinau savo darbo efektyvumą. Negalvojau apie tai, 
kad žmonės įsibaiminę ir nežino, ką daryti, kad kai ku- 
riems reikia išlaikyti trejetą vaikų ir dar mokėti nuomą. 
Tačiau vieną dieną tas pat nutiko ir man. Visai netikėtai 
buvau atleistas. Esu tikras, jog daugelis džiūgavo ir ma- 
nė, kad aš to nusipelniau. Galbūt iš tikrųjų nusipelniau. 
Kita vertus, turiu pasakyti, jog tas skausmingas įvykis 
buvo bene geriausias man kada nors nutikęs dalykas — 
jis atvėrė man akis į užuojautą. Daugiau niekada nesielg- 
siu su žmonėmis taip kaip anksčiau.“ 

Yra dar ir socialinis šio klausimo aspektas. Varžybose 
vien dėl pergalės būna laimingi laimėtojai ir nelaimingi 
pralaimėjusieji. Psichologinis paaiškinimas: jeigu nelaimi, 
turi prastai jaustis. Toks požiūris ypač žalingas vaikams. 
Jis perauga į pojūtį: „Aš esu labai svarbus“. Tai ne tik 
nesveikas, bet ir bjaurus dalykas. Verčiau rinkitės kitokį 
požiūrį: negailėkite jėgų, aktyviai runkitės, mėgaukitės 
kiekviena akimirka, o jeigu pralaimėsite, mokėkite likti 
laimingi. Tai ir yra varžybos iš širdies. 

Rungtynės iš širdies bus dovana ne tik jums, bet ir 
kitiems, kam esate pavyzdys, o kartu ir visam pasauliui. 
Taip varžydamiesi pasieksite visa, kas geriausia, jums at- 
sivers puikiausios perspektyvos. 

KAI NEŽINOTE, KĄ DARYTI, — 
TRAUKITĖS 


eabejoju, jog ši technika — viena iš svarbiausių, ko- 

kias tik esu įvaldęs. Tiesą sakant, tai greičiau būtų 
galima pavadinti gyvenimo būdu, o ne technika. Pradė- 
jau produktyviau dirbti, be to, rečiau graužiuos dėl smul- 
kmenų darbe. 

Kai nežinote, ką daryti, kai neturite parengto greito 
atsakymo, visada kyla pagunda forsuoti kurią nors pro- 
blemą. Jūs dedate dar daugiau pastangų, dar įtempčiau 
galvojate, mėginate viską išsiaiškinti, veržiatės su kuo 
nors susidoroti. Darote, ką tik įstengiate. 

Bent jau taip mano dauguma mūsų. Deja, tai nėra visų 
geriausia jūsų veikla ir vaisingiausios pastangos. 

Galbūt tai atrodys paradoksaliai, tačiau produktyviau- 
sias ir geriausias veiksmas neturint konkretaus greito at- 
sakymo — palengva liautis apie tai galvojus. Sąmoningai 
atsipalaiduoti ir viską palikti kaip yra, dėti kuo mažiau 
pastangų. Šitaip pasielgę išlaisvinsite sąmonę ir leisite 
reikštis vidinėms galioms bei išminčiai. Mat būdami pri- 
slėgti ir įsitempę slopinate išmintį. Tačiau liovęsi įtemptai 
mąstę atpalaiduojate išmintį, ir tai gelbsti. Jus užplūs 
idėjos. 

Daugelis yra patyrę, ką reiškia, metaforiškai šnekant, 
trankyti galvą į sieną, iš paskutiniųjų mėgint rasti atsaky- 
mą ar išspręsti problemą. Atrodo, tinkamo sprendimo iš- 
vis nėra. Jūs taip susierzinate, jog galiausiai pasiduodate. 
Po kelių minučių (ar po kelių valandų) imatės ko nors, 
kas su jūsų ankstesne veikla neturi nieko bendra. Galvo- 
jate apie ką nors kita, tik staiga nežinia iš kur į galvą 
ateina atsakymas. Ir ne bet koks atsakymas, o tikrai pui- 
kus. Jūs džiūgaujate. 

Šis procesas — ne laimės dalykas ar atsitiktinumas. Iš 
tikrųjų mūsų sąmonė būna kūrybiškesnė, greičiau randa 
sprendimus, pasidaro imlesnė naujiems atsakymams ne 
tada, kai labai stengiamės, o tada, kai atsipalaiduojame. 
Tai sunku įsisąmoninti, nes visada atrodo, kad labai svar- 
bu kuo įtempčiau darbuotis. Žinoma, įtemptai dirbti iš 
tikro labai svarbu. Tačiau ne visada parankiausia įtemptai 
galvoti. Klaidinga manyti, jog atsipalaidavus mintys ima 
suktis lėčiau. Toli gražu ne. Nustoję karštligiškai mąstyti 
nesustabdome minčių, tiesiog jos ima tekėti kitaip. 

Kai sąmonė aktyvi ir mintys lekia visu greičiu pirmyn, 
viskas galvoje pinasi ir sūkuriuoja. Nuolat žadinamos min- 
tys dažnai vis iš naujo grįžta prie tų pačių faktų, o jūs 
imate suktis siaurame šių minčių rate. Įprantate mąstyti 
vis apie tą patį, nes mintys sustoja prie to, kas jau yra 
žinoma ar laikoma teisinga. Dirbate labai įtemptai, tad 
išeikvojate be galo daug energijos, patiriate stresą ir ne- 
rimą. Tikriausiai nujaučiate, jog pernelyg aktyvus mąsty- 
mas yra puiki terpė graužačiai dėl smulkmenų keroti. 

Tokiuose perdėtai aktyvaus mąstymo sūkuriuose pasi- 
meta išmintis ir blaivus protas. Šios nematomos, tarsi ne- 
reikšmingos savybės dingsta aktyvumo jūroje, ir jūs ne- 
įstengiate pastebėti akivaizdžių dalykų. Suprantu, gal 
pasirodys keista, kad reikia dėti mažiau pastangų, tačiau 
iš tiesų taip ir yra. Viliuosi jus išmėginsiant šią strategiją, 
nes esu tikras, jog ji gerokai palengvins jūsų darbą. 


70. 
SUPRASKITE, JOG RENKATĖS PATYS 


TĘ nėra lengva suprasti. Todėl daugelis tam priešinasi, 
tačiau šią strategiją „perkandus“ gyvenimas gali smar- 
kiai ir netikėtai pasikeisti. Pasijusite stipresni, nelaikysite 
savęs auka, geriau tvarkysite gyvenimą. Tai neprastas rin- 
kinukas atlygių už paprastos tiesos suvokimą. 

Taigi turite suprasti, jog savo karjerą pasirinkote pa- 
tys, žinodami apie konkrečioje srityje pasitaikančius ne- 
sklandumus. Nepaisant problemų, apribojimų, kliūčių, il- 
gų darbo valandų, nesukalbamų bendradarbių, politinių 
aspektų, jūsų aukojamų dalykų ir viso kito, jūs darote tai, 
ką patys pasirinkote. 

Man daug kartų buvo sakoma: „Palūkėk. Darau tai, ką 
darau, nes privalau daryti, o ne todėl, kad pasirinkau. 
Neturiu jokio pasirinkimo.“ Suprantu, kad gali taip atro- 
dyti. Jeigu atidžiau apie tai pamąstysite, suprasite, jog iš 
tikrųjų patys viską pasirinkote. 

Kai darbą ar karjerą patariu laikyti savo pačių pasirin- 
kimu, nesakau, jog tik jūs kalti dėl atsirandančių proble- 
mų, neteigiu ir to, kad realu pradėt galvoti apie kitokį 
pasirinkimą. Noriu pasakyti, kad viskas (įskaitant gyveni- 
mo būdą, pajamų poreikį, riziką prarasti darbą ar net 
namus) yra pasirinkta jūsų pačių; jūs patys apsisprendė- 
te. Jūs patys įvertinote pasirinkimo galimybes, apsvarstė- 
te alternatyvas, būsimus padarinius. Tada nutarėte, jog 
geriausias variantas — užsiimti tuo, kuo užsiimate dabar. 

Krisas, dirbantis reklamos agentūroje, pasipiktino to- 
kiu patarimu. Niūriu balsu jis man sakė: „Tai — visiškas 
absurdas. Aš nepasirinkau dvylikos valandų darbo dienos 
rengiant kvailas kampanijas. Esu priverstas tiek dirbti. 
Jeigu tiek nedirbčiau, būčiau apšauktas tinginiu ir nie- 
kaip neišsilaikyčiau šiame versle bei visoje reklamos pra- 
monėje.“ 

Ar pastebite, kaip šis žmogus užspeitė save į kampą? 
Tas puikus, perspektyvus reklaminės firmos sąskaitininkas 
jaučiasi pakliuvęs į pinkles, esąs susiklosčiusių aplinkybių 
auka. Kai kalbėjome apie jo atsakingą, sunkų. darbą, jis 
tarsi buvo -pamiršęs pasirinkimą. O juk auka pasijuntate 
būtent tada, kai įsivaizduojate esą įvaryti į kampą ir mano- 
te, jog nuo jūsų pasirinkimo niekas nepriklauso. 

Nors ir nepatenkintas, Krisas sutinka, kad tikrai verta 
dirbti dvylika valandų per dieną. Viską apsvarstęs jis nu- 
tarė verčiau liksiąs ten, kur ir yra, o ne rizikuosiąs ieškoti 
naujo darbo, uždirbti mažiau pinigų, prarasti įgytą padėtį 
ir prestižą, atsisakyti galimybės toliau kopti karjeros laip- 
tais ir taip toliau. Negaliu pasakyti, ar jo sprendimas bu- 
vo tinkamas, ar ne, tačiau akivaizdu, kad toks buvo jo 
paties pasirinkimas. 

Megan, vieniša motina, dirbo sesele, tačiau svajojo tap- 
ti ligoninės administratore. Sutikau ją dalydamas nutogra- 
fus. Ji papasakojo per paskutinius aštuonerius metus įti- 
kinėjusi save, jog esanti auka. Dažnai ji sakydavusi 
kitiems: „Norėčiau įgyvendinti savo svajonę, tačiau tai 
neįmanoma; tik pažiūrėkite, kaip aš gyvenu“. 

Be tikrai didelių sunkumų, su kuriais jai teko susidur- 
ti, didžiausia kliūtis buvo jos nenoras pripažinti, kad ji 
pati pasirinko savo profesiją, pati apsisprendė likti ten, 
kur yra. Ji galėjo lankyti gerą mokyklą, turėjo bičiulių, 
kurie būtų galėję pabūti su jos dukrele. Bet ji manė, kad 
visa tai ne jai, mat esanti vieniša motina. 

Jos gyvenimas pasikeitė, kai vienas bičiulis įtikino ją 
liautis kaltinus aplinkybes. Megan jo paklausė ir sutiko 
kai ką pakeisti. 

Ji pati taip sakė: „Tą akimirką, kai suvokiau, jog spren- 
džiu ir renkuosi pati, viskas susitvarkė. Įstojau į vakarinę 
mokyklą ir mokausi pagal specialią programą. Jau treč- 
dalį laiko atsimokiau. Baisu pagalvoti, kaip smarkiai save 
ribojau. Juk visą likusį gyvenimą galėjau taip ir nugyventi 
būdama vieniša motina, ir tiek.“ 

Kartkartėmis daugelis mūsų pakliūva į pinkles galvo- 
dami, kad negali turėti jokios įtakos aplinkybėms. Imda- 
miesi atsakomybės už pasirinkimą atsikratote gailesčio 
sau, įgyjate galios, suvokiate esą atsakingi už savo gyve- 
nimą. Tikiuosi, kad pamąstysite apie šią strategiją. Tada 
jus tikrai mažiau vargintų įtampa ir lydėtų didesnė 
sėkmė. 


71. 


PRIEŠ PASIŠIAUŠDAMI IŠKLAUSYKITE, 
KAS SAKOMA 


į įtampą mažinantį „triuką“ išmokau prieš daugelį me- 

tų. Ši strategija — tai patarimas prieš ką nors nuspren- 
džiant įkvėpti, atsipalaiduoti, o kita vertus, neskubėt re- 
aguoti į kieno nors žodžius ir šiauštis, jų gerai neišklau- 
sius. Tokia paprasta nuostata padės jums išlaikyti 
palankumą ir gerus norus. 

Kai esate pasiruošę gintis, paprastai jaučiate baimę 
arba per staigiai reaguojate į tai, kas jums sakoma. Kas 
nors pasako kokią pastabą, o jūs pasijuntate įskaudinti. 
Kas nors pareiškia jums konstruktyvią kritiką, o jūs puo- 
late gintis — ginate savo darbą, savo garbę, savo pažiū- 
ras. Po to pasišiaušiate ir nesiliaujate galvoję apie tai, kas 
buvo pasakyta ar padaryta. Galbūt irgi atsakote kritika, 
imate karštai ginčytis ar stojate į kovą, kuri tik pablogina 
padėtį. 

Įsivaizduokite, kad jūsų viršininkui visai nerūpi tai, 
dėl ko jūs prakaitavote ištisus mėnesius. Į tą projektą 
įdėjote tiek pastangų, nemigos naktų. Jūs didžiuojatės 
savo darbu ir viliatės, kad ir kiti jį įvertins. Tačiau jūsų 
viršininkas pasako kai ką, kas anaiptol nėra labai malo- 
nu. Aiškiai matyti, jog jam neimponuoja jūsų pastangos, 
jūsų darbas jam nedaro jokio įspūdžio. Išgirstate maž- 
daug tokį komentarą: „Ar negalėjai to padaryti kiek ki- 
taip?“ 

Daugumą žmonių įžeis arba supykdys, įskaudins toks 
nejautrus komentaras. Jeigu patys dar nepastebėjote, ga- 
liu pasakyti, jog daugelis labai dažnai pasijunta įskaudinti 
ir pasišiaušia. Būtų puiku, jeigu į mus ir mūsų darbą 
kiekvienas žvelgtų su pagarba ir maloniai apie jį atsiliep- 
tų, deja, pasaulis yra kitoks. 

Jeigu išmoksite šios strategijos ir laikysitės jos į ką 
nors reaguodami, susikursite tam tikrą erdvę ar užtvarą 
tarp komentaro ir savo reakcijos, laimėsite laiko atgauti 
šaltakraujiškumui ir blaiviam mąstymui. Ar tas komenta- 
ras turi kokią nors prasmę? Ar čia yra nors kiek tiesos? 
Ar galite iš jo ko nors pasimokyti? Galbūt pašnekovo 
išvados skubotos? Kuo sąžiningiau įvertinsitė situaciją, tuo 
daugiau laimėsite. 

Labai pravartu, nors ir ne visada lengva atidžiai iš- 
klausyti tai, kas sakoma, ir nepulti gintis. Jei vieną sykį 
įstengsite tai padaryti, iškart nepasišiaušite ir kitais at- 
vėjais. 


72. 
UŽBAIKITE KUO DAUGIAU DARBŲ 


urbūt tik nedaugelis suvokia, kiek įtampos gali kelti 

daugybė virš galvos kabančių nebaigtų darbų. Jeigu 
jūs esate vienas iš daugelio, nepraleisiu progos jus pati- 
kinti — tai išties kelia įtampą. Man patinka tą dalyką 
vadinti „beveik baigto darbo sindromu“. Jis visada mane 
intrigavo, nes dažnai išties palyginti lengva ir paprasta 
prisiverst ir ką nors pabaigti. Ne „beveik užbaigti“, bet iš 
tikrųjų šimtu procentų pabaigti ir tuo atsikratyti. 

Man yra tekę samdyti žmones tiek statybos ir remonto 
darbams namie, tiek redagavimo darbui darbovietėje. Nu- 
samdyti žmonės buvo kompetentingi, kūrybiški, darbš- 
tūs, gabūs ir supratingi. Tačiau jie kažkodėl iki galo ne- 
baigdavo savo darbo. Taip, jie beveik jį užbaigdavo, 
kartais atlikdavo net devyniasdešimt devynis procentus 
užduoties, tačiau tas likęs procentas taip ir kabodavo virš 
jų galvų (virš mano — taip pat). Dažnai to vieno procen- 
to užbaigimas užtrukdavo tiek, kiek ir anų devyniasde- 
šimt devynių. 

Kai ką nors baigiate absoliučiai iki galo, nutinka ke- 
letas gerų dalykų. Pirma — jus apima malonus jausmas, 
kad viskas atlikta. Labai smagu žinoti, jog ryžęsis ką nors 
padaryti ėmei ir padarei, ir dabar tai tau nerūpi. Ką nors 
pabaigę galite ramiai žengti toliau. 

Be to, dar yra pagarba sau, kitų reiškiama pagarba 
jums po to, kai ką nors užbaigiate. Pasakėte, jog ketinate 
ką nors padaryti, ir padarėte, atlikote viską iki galo. Taigi 
tarsi sakote kitiems: „Laikausi duoto žodžio“, „Galite ma- 
nimi tikėti“, „Esu patikimas žmogus“. Ir patys sau patvir- 
tinate — esu kompetentingas ir vertas pasitikėjimo. Tada 
ir kiti norės jums padėti, patikės jums biznio reikalus, 
linkės sėkmės. 

Nesvarbu, ar dirbate korporacijai, ar individualiam 
klientui, nėra ko nė abejoti, kad žmonės įpyks, jeigu 
nebaigsite užduoties tuo laiku, kaip buvote susitarę. Ne- 
gana to, jie vaikščios jums iš paskos, skųsis jums ir dėl 
jūsų. Nėjau delsimas vertas streso, kuris akivaizdžiai su- 
kuriamas? Nejau nebūtų paprasčiau susiplanuoti viską iš 
anksto ir labai pasistengti, kad darbas būtų atliktas, pa- 
baigtas iki galo? 

Šį įprotį lengva išsiugdyti. Sąžiningai įvertinkite savo 
pačių polinkius. Jeigu esate iš tų, kurie nuolat „beveik 
baigia“, atsižvelkite į šį polinkį ir prisiverskite viską atlik- 
ti iki galo. Jūs galite tai padaryti, o tada pamatysite, kad 
gyvenimas gerokai palengvėjo. 


73. 


DEŠIMT MINUČIŲ PER DIENĄ 
NIEKO NEVEIKITE 


| Žiarapans jog spėjote pagalvoti: „Niekada negalėčiau 
sau to leisti“, „Jis nė nenutuokia, kokia esu užsiėmu- 
si“, arba: „Koks laiko švaistymas“. Tačiau jūs apsirinkate. 
Suprantu, kad galite būti labai užsiėmę, bet neabejoju, 
kad tos dešimt minučių, kurių metu nieko neveiksite, 
bus bene produktyviausios per visą darbo dieną. 

Šios dešimt nieko neveikimo minučių yra išties puiki 
idėja kaip tik todėl, kad esate tokie užsiėmę. Daugeliui 
mūsų įprasta darbo diena primena žirgų lenktynes, ku- 
rios prasideda nuo tos akimirkos, kai iškeliame iš lovos 
koją. Su sparta pradėję, paskui vis didiname tempą. Mes 
skubame dirbti, skubame duoti produkciją, skubame 
spręsti problemas, tikrinti punktus neatidėliotinų reikalų 
sąrašėlyje. Tad ko stebėtis, kad imame graužtis dėl smul- 
kmenų. Būdami tokie užsiėmę, atsiradus menkiausiam 
nesklandumui pasiduodame sąmyšiui ir įsiūčiui. 

Nuo sumaišties jus išgelbės keletas minučių, per ku- 
rias nieko neveiksite — ramiai sėdėsite įsiklausydami į 
tylą. Vėl aiškiai pamatysite perspektyvą, leisite atsiverti 
ramiajai smegenų daliai, kurioje glūdi išmintis ir blaivus 
protas. Ramiai sėdėdami ir nieko neveikdami suteikiate 
sąmonei galimybę viską surūšiuoti, atrinkti ir įtvirtinti. 
Suirutės pamažėja, jūsų galva gali pailsėti, o mintys — 
persirikiuoti. Jums ateis į galvą tokios idėjos ir sprendi- 
mai, kokie niekada neaplankytų jūsų sąmonės karštligiš- 
koj būsenoj. Kurį laiką nieko neveikę, ramiai sėdėję, pa- 
matysite, kad gyvenimo tėkmė lyg ir sulėtėjo, taigi ir visa 
kita ims atrodyti lengviau įvykdoma; patirsite mažiau 
stresų. 

Vienas geriausių inžinierių vadovų, kokį tik man yra 
tekę sutikti, būtent taip ir elgiasi. Kasdien, kad ir labiau- 
siai būtų užsiėmęs, jis suranda keletą minučių pasėdėti 
tyloje. Anot jo, labiau užsiėmusiems žmonėms šios minu- 
tės dar-reikalingesnės. Kartą juokaudamas jis man pasa- 
kė: „Šiomis ramybės minutėmis suvokiau, kiek tuščių ple- 
palų praplaukia per mano smegenis. Vienos nesąmonės. 
Žinoma, šis bruzdesys trukdo man iškart įžvelgti kokio 
nors reikalo esmę. Kelias minutes nieko neveikiant jis 
paprastai prislopsta.“ 

Iš tikrųjų, kartais mes pernelyg stengiamės ar per daug 
skubame. Šios minutės — idealus metas stabtelėti ir nu- 
rimti. Iš pirmo žvilgsnio gali atrodyti, jog tai pakenks 
produktyvumui. Nieko panašaus. Keletą minučių per die- 
ną absoliučiai nieko neveikti — vienas efektyviausių ir 
patikimiausių būdų didesnei gyvenimo sėkmei pasiekti! 
Nė nepatikėsite, kiek daug atrandate. 


74. 
IŠMOKITE ĮGALIOTI 


| įgalioti, arba įpareigoti, kitus gerokai palengvin- 
site savo gyvenimą. Kai nevengiate kitų pagalbos, kai 
pasitikite ir kliaunatės kitais, patys galite daryti tai, ką 
geriausiai išmanote. 

Esu pastebėjęs, kad daugelis žmonių, net ir labai daug 
pasiekusių, talentingų ir lydimų sėkmės, būna prasti įga- 
liotojai. Jie taip samprotauja: „Aš ir pats galiu tai padaryti, 
sugebu tai atlikti geriau nei kas kitas“. Dėl tokio požiūrio 
atsiranda keletas problemų. Pirmiausia žmogus negali vis- 
ko padaryti vienas pats arba vienu metu būti dviejose 
vietose. Taigi anksčiau ar vėliau atsakomybė visu svoriu 
užgrius jūsų pečius. Turėsite atlikti daugelį dalykų, bet 
dėl to nukentės jūsų darbo kokybė. Išmokę įgalioti kitus, 
galėsite koncentruotis į tai, ką geriausiai mokate daryti, 
kas jums patinka. Kita vertus, vengdami įpareigojimų ne- 
suteikiate kitiems galimybės parodyti savo sugebėjimų. 
Vadinasi, elgiatės kiek savanaudiškai. 

Dženifer dirba vienos miesto centre įsikūrusios tarny- 
bos maklere. Ironizuojant galima teigti viena didžiausių 
jos bėdų buvus tai, jog ji gabi ir kompetentinga beveik 
visais klausimais! Jai patiko žinoti, jog sugebės iki galo 
atlikti bet kokią užduotį, ir ji vengė įgalioti kitus ką nors 
padaryti ar imtis kokios nors atsakomybės. Nesvarbu, ar 
reikėjo skambinti telefonu ir derėtis su skolintojais, ben- 
drauti su klientais, ar pildyti blankus, ji visur turėjo da- 
lyvauti, visur spėti. 

Kurį laiką ji puikiausiai tvarkėsi. Ilgainiui vis labiau 
trūkstant laiko, nenoras dalytis atsakomybe su kitais jai 
ėmė kliudyti. Ji vis dažniau klydo, darėsi vis irzlesnė, 
užmaršesnė, patirdavo vis daugiau stresų. Anot bendra- 
cdarbių, ji tapusi nekantri ir arogantiška. 

Per seminarą efektyvesnio vadovavimo klausimais jai 
paaiškėjo, kad didžiausia jos profesinė yda buvo nenoras 
įpareigoti kitus ir dalytis su kitais atsakomybe. Ji suvokė 
akivaizdų dalyką — niekas negali be galo darbuotis vie- 
nodai gerai. 

Tada, kai patikėjo kitiems atsakomybę tiek už men- 
kesnius, tiek už rimtus dalykus, ji išvydo šviesą tunelio 
gale. Nusiramino, išmoko atsipalaiduoti. Aiškiau pamatė, 
kur galėtų geriausiai panaudoti savo gabumus ir laiką. Ji 
man pasakė: „Dabar vėl pasijutau esanti senoji aš“. 

Kartais darbe įpareigoti ką nors pravartu ne tik jums, 
bet ir tam kitam žmogui. Prašydami pagalbos, dalydamie- 
si atsakomybe ar perteikdami savus įgaliojimus leidžiate 
kitiems parodyti, ką jie sugeba. Leidybos srityje vyresny- 
sis redaktorius gali duoti eiliniam redaktoriui kiek pare- 
daguoti kokią nors knygą net ir tada, kai tai yra jo mėgs- 
tamiausio autoriaus kūrinys. Vyresnysis redaktorius ne 
tik sutaupo laiko, bet ir pamato, ką sugeba kolega. Tuo 
tarpu šis turi galimybę kiek pakilti karjeros laiptais. Mano 
bičiuliai, išmanantys teisės ir verslo sritis, teigia tą pat. 
Teisinių firmų partneriai nemažai darbo patiki jaunesnie- 
siems teisininkams. Korporacijų vadovai taip pat elgiasi 
su menkiau patyrusiais bendradarbiais. Suprantu, cinikas 
pasakytų: „Vienintelis dalykas, dėl ko įgaliojami kiti, — 
tai noras užkrauti kam nors nemalonų, juodą darbą“. 
Taip, daugybė žmonių tai daro būtent dėl šios priežas- 
ties. Tačiau, be savanaudiškų tikslų, yra ir kitokių, dėl 
kurių verta ką nors įgalioti. 

Esu matęs skrydžių palydovų, puikiai mokančių įpa- 
reigoti kitus. Jie darbuojasi kaip viena komanda, todėl 
kiekvienas šiek tiek palengvina savo darbo naštą. Mačiau 
ir tokių, kurie viską stengiasi atlikti patys. Būtent jie at- 
rodo labiausiai nuvargę, keleiviai kaip tik jų turi ilgiausiai 
laukti. Esu matęs, kaip geri virėjai taip pat patiki ką nors 
kitiems, pavyzdžiui, maisto pjaustymą; jie ir patys mėgsta 
tą darbą, tačiau nori daryti tai, ką geriausiai išmano. 

Nesvarbu, ar jūs dirbate restorane, ar biure, oro uoste, 
nedidelėje krautuvėlėje, — visais atvejais išmokę įgalioti 
ir įpareigoti kitus bent kiek palengvinsite savo gyvenimą. 
Žinoma, yra tokių profesijų ir postų, kur perduoti įgalio- 
jimų neįmanoma. Bet nemažai Žmonių tiesiog niekaip 
negali pasakyti: „Klausyk, šitai atliksi tu“. Jeigu ir jūs 
priklausote šiai kategorijai, pamėginkite pasipraktikuoti 
namie. Galbūt jums padėtų sutuoktinis ar kambario drau- 
gas? Ar negalėtumėt tam tikrų pareigų patikėti vaikams? 
Gal būtų visai nebloga mintis ką nors pasisamdyti, kad 
sutvarkytų namus, pakeistų automobilio tepalus? Apmąs- 
tę aplinkybes tikriausiai sugalvosite bent keletą būdų, 
kaip ką nors įgalioti. Jeigu jums pavyks, laimėsite šiek 
tiek laisvo laiko ir pasilengvinsite gyvenimą. 


75. 


STENKITĖS Iš TIKRŲJŲ BŪTI TEN, 
KUR ESATE 


esvarbu, ar pardavinėjate dešrainius, ar dirbate soli- 

džioje kompiuterių firmoje, būdami čia ir dabar, dar- 
buositės efektyviau, gal net mėgausitės darbu. Užmegsite 
daugiau ryšių, jums pavyks labiau susikaupti, sumažinti 
įtampą. 

Būti, gyventi šia akimirka — tai stebuklinga kokybė, 
kurią sunku apibūdinti. Tiesą sakant, lengviau apibrėžti 
jos stoką. Paprastai iškart atskiri iš tiesų „esantį“ Žmogų 
nuo to, kurio mintys kažkur klajoja. Stiprų traukos lauką 
turintys asmenys laikomi charizmatiškais ir kilniaširdžiais, 
kitus traukte traukia jų skleidžiama energija. 

Jeigu jūs traukiate žmones, tai visai nereiškia, jog mo- 
kate bendrauti. Svarbiausia būti susikaupusiems, įsijautu- 
siems į konkrečią akimirką. Tada aplinkiniai junta, kad 
esate su jais kaip tik dabar ir būtent čia. Jūsų mintys 
neskrajoja kur nors kitur. Jūs iš tiesų klausotės, kas kal- 
bama. Visa jūsų energija sutelkta į žmogų, kuris su jumis 
šnekučiuoja. 

Daugelį stresų mes patiriame dėl to, kad mūsų mintys 
vienu metu sukasi apie keletą dalykų. Mes darome vieną 
darbą, tačiau galvojame apie daugybę kitų. Mūsų dėmesį 
blaško mūsų pačių mintys, reikalai, nerimas. Kai iš tik- 
rųjų būname ten, kur esame, įtampa atlėgsta, nes mintys 
sutelkiamos į konkretų momentą, o dėmesys — į aktu- 
alią užduotį. Darbuojamės optimaliai mąstydami, kone 
idealiai susikaupę. Nors dirbame sparčiau ir efektyviau, 
būname ramesni ir labiau atsipalaidavę. 

Streso galimybė ir toliau mažėja, nes patiriame vis 
didesnį pasitenkinimą. Kai mintys netelpa galvoje ir klai- 
cdžioja šen bei ten, kai vienu metu galvojama apie tris ar 

keturis dalykus, labai sunku pajusti tikrą pasitenkinimą. 
Užtat kai pavyksta susitelkti ir pasinerti į konkrečią veik- 
lą, atgyja visas pasaulis. Kasdienybė ir įprasti potyriai 
sušvinta naujomis spalvomis. Viskas pasidaro nepaprasta, 
kad ir jūsų pomėgiai. Juk nėra labai smagu auginti nami- 
nius paukščius, megzti ar krapštytis prie automobilio. Ta- 
čiau kai į tuos ir kitus panašius darbelius įdedame visą 
širdį, jie tarsi atgyja, virsta tikru pasitenkinimo šaltiniu. 
Nuoširdžiai įsijautus net ir paprasčiausias knygos skaity- 
mas gali tapti intriguojančiu gyvenimo įvykiu. Jūs skęste 
paskęsite knygos puslapiuose. Tuo tarpu nepakankamai 
susikoncentravus ta pati knyga pasirodys nuobodi ir nie- 
kuo nesiskirianti nuo kitų. 

Kai būnate ten, kur esate, žmonės jus pamėgsta. Jie 
šalia jūsų atsipalaiduoja ir nurimsta. Jiems maloni jūsų 
draugija, nes jie jaučia jūsų nuoširdumą. Jie pasijunta esą 
svarbūs. Todėl mielai su jumis bendradarbiauja, linki jums 
sėkmės. Jiems smagu kartu darbuotis ir nesinori priešgy- 
niauti. Žmonės gerbia jūsų nuostatas, atsižvelgia į pagei- 
davimus, išklauso, ką turite pasakyti. Nuoširdžiai ben- 
draudami kur. kas labiau viskuo susidomite, nes tuomet 
kiekvienas pokalbis — potencialus džiaugsmo šaltinis. 
Jeigu mintimis nuklystate kitur, visa tai prarandate. Ben- 
dravimas pasidaro priverstinis, negyvas, nuobodus. 

Kartais sutikę ką nors pagalvojate: „Šis žmogus kaž- 
kuo ypatingas“. Labai dažnai tas „kažkas“ ir yra nuošir- 
dus buvimas čia ir dabar. 

Tam, kad iš tikrųjų nuoširdžiai gyventumėte šia aki- 
mirka, svarbiausia suvokti tokios nuostatos vertę. Be pa- 
liovos rūpinkitės, kad jūsų mintys neklajotų. Kai esate su 
žmonėmis, tai ir būkite su jais. Ramiai sugrąžinkite nu- 
klydusias mintis. Kai veikiate ką nors konkretaus, negal- 
vokite apie nieką kita. Pamėginkite „būti“ iš tikrųjų, lai- 
kykite tai savo tikslu, ir tai taps jūsų gyvenimo dalimi. 
Kartą patyrę, kaip tai puiku, pamatę rezultatą nesigręžio- 
site atgal. Užkibsite ant šio kabliuko. 

76. 


IŠMOKITE BE KALTĖS JAUSMO 
SAKYTI „NE“ 


es per daug užsikrauname sau ant pečių, nes nemo- 

kame pasakyti „ne“ ir dėl to vėliau patiriame daug 
keblumų. Mes sakome: „Žinoma, padarysiu tai“, arba: 
„Vieni niekai, pasirūpinsiu tuo“, nors širdyje suvokiame 
tikrai to nenorintys arba jau turintys pakankamai daug 
užduočių. 

Visada sakydami „taip“ darome sau dvigubą meškos 
paslaugą. Pirma, galiausiai pasijuntame persitempę ir nu- 
vargę. Juk turi būti kokia nors riba, kai „gana“ reiškia 
„gana“, kai nebebūname pakankamai dėmesingi, kai 
atbunka įžvalga, dvasia, kai sumažėja produktyvumas. 
Nukenčia mūsų darbas, be to, asmeninis ir šeimyninis 
gyvenimas. Per dažnai sakydami „taip“ pasijuntame au- 
komis, pykstame, kad tiek daug reikia padaryti. Bet ka- 
dangi sakydami „ne“ jaučiame kaltę, tai mums būna sun- 
ku pastebėti, jog patys užvirėme šią košę, neįstengdami 
dažniau kai ko atsisakyti. 

Antra, nepasakydami „ne“, kai tai akivaizdžiai būtina, 
būname šiek tiek nenuoširdūs. Darome tai, ko iš tikrųjų 
nenorėtume ar neturėtume daryti, tačiau vaizduojame, 
kad viskas kuo puikiausia. Pavyzdžiui, jūs imatės kokios 
nors užduoties ir sutinkate padirbėti už savo bendradarbį 
sakydami „o, taip, gerai“, nors iš tikrųjų jums patiems 
labai reikėtų laisvos dienos. Negavę taip reikalingo ato- 
kvėpio, pasijuntate esą auka, slegiama perkrauto grafiko, 
imate piktintis, kad tiek daug žmonių prašo jūsų malo- 
nės. Štai ir vėl patys likote kalti dėl susidariusios stresi- 
nės situacijos, nors esate įsitikinę, jog įtampą sukėlė iš- 
orinės jėgos, jog negalėjote pasielgti kitaip. 

Be kaltės jausmo pasakyti „ne“ nėra savanaudiškumas. 
Tai — savisaugos jausmo padiktuota būtinybė. Jeigu kas 
nors jūsų paklaustų: „Ar negalėtumėte padovanoti oro, 
kuriuo kvėpuojate?“, tikriausiai suabejotumėte klausian- 
čiojo sveiku protu. Žinoma, tada nesijaustumėt kalti atsa- 
kydami neigiamai. Tačiau klausiami: „Ar nepadarytum už 
mane to, dėl ko turėsi verstis per galvą ir patirsi stresą?“, 
jūs labai dažnai sutiksite; gal iš įpročio, gal jausdami 
priedermę, o gal paprasčiaušiai todėl, kad kitaip pasijus- 
tumėte kalti. Tikriausiai niekas savo prašymo neformu- 
luos tokiais žodžiais, tačiau iš tikrųjų būtent to iš jūsų 
prašoma. 

Žinoma, daugeliu atvejų negalime pasakyti „ne“, labai 
dažnai būname suinteresuoti atsakyti teigiamai ar papras- 
čiausiai to norime. Gerai! Svarbiausia mokėt išmintingai 
apsispręsti, kada sakyti „taip“, o kada — „ne“. Užuot 
drebinus kinkas ir reagavus įprastai, reikia viską apgalvo- 
ti ir savęs paklausti: „Ar viską gerai apsvarsčiau?“ Būtent 
— koks asmuo manęs prašo, kiek jam visa tai reikalinga, 
kiek man svarbu atsakyti „taip“, ar tikrai man paranku 
atsakyti teigiamai, ar nieko bloga nenutiks, jeigu atsisa- 
kysiu. Man atrodo, kad apsvarstę problemą šiuo aspektu 
sutiksite, jog daugeliu atvejų visiškai ne pro šalį atsakyti 


“ 


„ne“. 


77. 


ARTIMIAUSIAS ATOSTOGAS 
PRALEISKITE NAMIE 


4 
Ga strategiją pradėjau naudoti prieš keletą metų. Atvi- 


rai šnekant, pirmą kartą ryžęsis ją išmėginti buvau 
tikras, jog ko nors teks atsisakyti — pramogų, galimybės 
atsipalaiduoti, „atitrūkti nuo visko ir pabėgti“. Maniau, 
kad manęs laukia nusivylimas. Tačiau turiu nuoširdžiai 
pasakyti, jog niekada nesigailėjau dėl tokio sprendimo. 

Žmonės nieko taip nelaukia kaip atostogų. Dažniau- 
siai jos būna nuostabios, tikrai pelnytos, beveik visada 
būtinos. Tačiau kartais atostogos, per kurias turėtume at- 
sipalaiduoti, susigrąžinti jėgas, įgyti energijos, tik pakurs- 
to įtampą. Štai vienas iš scenarijų. Pagaliau sulaukėte 
laisvos savaitės. Esate suplanavę puikią kelionę, tačiau 
prieš išvykdami turite sutvarkyti daug svarbių reikalų. 
Skubate krautis daiktus, užbaigti darbus, o kur dar bega- 
lė mažmožių. Jūs pavargstate. Jau neprisimenate, kada 
buvote prisėdę. Tačiau dabar jūs skubate į lėktuvą, sten- 
giatės kuo greičiau išeiti iš namų, kad nepakliūtumėte į 
eismo kamštį. Jūs lekiate, kad pagaliau galėtumėte susto- 
ti. Planuojate kuo daugiau išpešti iš gautų atostogų, todėl 
manote negrįžti iki kito sekmadienio vakaro, o paskui 
kitos dienos rytą kibti į darbą. Jau prieš išvykdami iš 
namų žinote, kad grįžti bus labai keblu. 

Žinoma, jūs trokšte trokštate kuo greičiau išvykti, nes 
jūsų laukia linksmybės ir atsipalaidavimas nuo kasdienės 
rutinos. Tačiau, kita vertus, jums norėtųsi pasinaudoti pro- 
ga pasikuisti namie, paskaitinėti gerą knygą, pradėti jo- 
gos ar kitokios mankštos pratybas, o gal paprasčiausiai 
paiškylauti arčiau namų. Deja, tai teks atidėti, nes jūs 
vykstate atostogauti. 

Jūsų troškimams išjungti telefoną, pažaisti su vaikais, 
išvalyti klozetą, pabėgti nuo spūsties, paskaityti knygą, 
pabėgioti ar pasivaikščioti po netoliese esantį parką, pa- 
dirbėti sode, ko gero, taip ir neteks išsipildyti. Kasdie- 
niam gyvenime nelieka tam laiko, 0 per atostogas jūs 
išvykstate. 

Prieš kelerius metus aš ir Kris praleidome puikias atos- 
togas namie. Sutarėme neskirti darbo reikalams nė minu- 
tės. Neskambinsime patys ir neatsakinėsime į su darbu 
susijusius telefono skambučius, tarsi būtume išvykę atos- 
togauti. Mes ir iš tikrųjų aiostogavome. Mes išjungėme 
telefoną. 

Vaikams nusamdėme auklę (ji labai patiko mažyliams; 
norėjome, kad ir jiems būtų smagu), kuri kas rytą po 
keletą valandų su jais žaisdavo. Mes tuo metu išsireng- 
davome pabėgioti, užsiiminėdavome joga arba eidavome 
kur nors pusryčiauti. Įgyvendinome keletą su namais su- 
sijusių planų, kuriuos puoselėjome jau kelerius metus, 
dirbome sode, kaitinomės saulėje ir skaitėme. Tos dienos 
buvo dieviškos. Po pietų tikrai šauniai linksmindavomės 
drauge su visa šeima — iškylaudavome, maudydavomės 
arba žaisdavome slėpynių. Kartą pasamdėme masažistą, 
kad šis padarytų mums masažą. Kas vakarą eidavome 
kur nors pietauti. Kvietėmės į namus žmones sutvarkyti 
kambarių, išskalbti skalbinių. Jautėmės lyg viešbutyje. Pa- 
žiūrėjome keletą puikių filmų ir kasdien gerai išsimiego- 
cd avome. Atrodė, jog devynis sekmadienius iš eilės gyve- 
name prabangiame viešbutyje už minimalią kainą! 

Vaikai buvo patenkinti, mes — taip pat. Supratome 
galiausiai sulaukę progos iš tikrųjų pasidžiaugti namais ir 
savo šeima. Vaikai galėjo matyti tėvus niekur neskuban- 
čius, poilsiaujančius namie. (Kokia mintis!) Aš pats ge- 
riau pailsėjau ir labiau atsipalaidavau nei kada nors anks- 
čiau, išvykęs atostogauti. Be to, buvo daug lengviau, nes 
nereikėjo kruopščiai visko planuoti, o ir patogiau vėl 

grįžti į kasdienių reikalų sūkurį — jokių atidėtų reisų, 
pamestų krepšių, jokio vėlavimo ir nuovargio keliaujant 
su vaikais. Sumanę atostogauti namie, ištisą savaitę gyve- 
nome kaip karaliai — masažai, restoranai, namų tvarky- 
tojai. Vis dėlto išleidome tik dalelę tų lėšų, kurių būtų 
prireikę apmokėti už lėktuvo bilietus ar net už kelionę 
automobiliu į kokį nors egzotišką kraštą ir už gyvenimą 
prabangiame viešbutyje. Negana to, atostogos tikrai buvo 
išskirtinės. Juk mes taip sunkiai dirbame tam, kad turė- 
tume jaukius namus, taip jais rūpinamės, tačiau taip retai 
galime visa tuo pasidžiaugti neskubėdami. 

Aš nepatariu atsisakyti tradicinių atostogų. Man pa- 
čiam patinka išvykos, manau, jums taip pat. Vis dėlto 
noriu pasakyti, kad mano minėtos atostogos — puikus 
būdas atsipalaiduoti, be to, gera galimybė nuveikti ką 
nors namie, atlikti tai, ko niekaip neprisiruošiate. Beje, 
išleisite labai nedaug pinigų. Pažvelgęs į kalendorių ma- 
tau, kad jau greitai sulauksiu dar vienų atostogų namie. 
Taip nekantrauju! 


78. 


NESILEISKITE TRIKDOMI 
NESUGYVENAMŲ BENDRADARBIŲ 


kpt asies kur dirbtumėt, kone visada susidursite su 
priešiškai nusiteikusiais žmonėmis. Vieni jų turi blo- 
gų kėslų, kiti yra ciniški ar agresyvūs, dar kiti papras- 
čiausiai ant visų pyksta. 

Gebėjimas bendrauti su priešiškai nusiteikusiais arba 
piktais bendradarbiais — tikras menas, tačiau visiškai at- 
sakingai galiu pasakyti, kad jis vertas jūsų pastangų. 
Pamąstykite, kas geriau. Jeigu neperprasite efektyvaus 
bendravimo su jais paslapčių, neabejotinai tuo pačiu už- 
sikrėsite ir patys. Jų neigiamos emocijos užplūs ir jus, 
tapsite užguiti, suirzę, gal net pasiduosite depresijai. Jei- 
gu nesielgsite taip, kaip tokiais atvejais privalu elgtis, 
galiausiai ir patys tapsite cinikais ar nesugyvenamais žmo- 
nėmis. 

Atkreipkite dėmesį į būseną, kurioje atsiduriate vei- 
kiami priešiškai nusiteikusių kolegų. Manau, jog geriau- 
sia pradėti nuo užuojautos ar atjautos „dozės“ didinimo. 
Nereikia skubėt kaltinti kitų, pasistenkite suprasti, jog 
žmonių priešiškumas kyla iš neišsipildžiusių vilčių ar ne- 
sėkmių. Daugeliu atvejų nesugyvenami žmonės nėra kalti 
dėl savo būdo. Lygiai kaip ir jūs, jie norėtų jaustis ramūs, 
patenkinti ir būti malonūs. Jie tik neišmano, kaip tai pa- 
daryti. 

Entuziazmas — natūraliausia mūsų būsena. Kitaip ta- 
riant, visai natūralu jausti įkvėpimą, būti pozityviai nusi- 
teikusiam, kūrybingam, dėmesingam, džiaugtis pasirinktu 
darbu. Kai viso to pritrūksta, kažkas darosi ne taip. Taigi 
jei kas nors nuolat reiškia neigiamas emocijas, vadinasi, 
jo gyvenime kažko trūksta. Negatyvus požiūris ar elgesys 
kyla iš nepasitenkinimo, iš pojūčio, kad kas nors ne taip 
ar ne vietoj. 

Neigiamos emocijos mus veikia pirmiausia dėl to, kad 
viską priimame asmeniškai, lyg negatyvus elgesys sietųsi 
su mumis; pašijuntame patys esą už jį atsakingi. Truputis 
užuojautos padės pastebėti, kad neigiamos emocijos pa- 
prastai ūeturi su mumis nieko bendra, nors ir gali atro- 
dyti kitaip. Mes nesame dėl jų kalti. 

Pamėginkite įsivaizduoti (arba prisiminkite), kaip tu- 
rėtų būti baisu jausti kam nors priešiškumą ir prarasti 
entuziazmą. Tada jums paaiškės, jog asmuo, kuris viliasi 
rasti realią alternatyvą, tikrai nesielgs priešiškai ar nega- 
tyviai. Žmonės netampa dygūs tyčia ar juokais. 

Paprastai drauge dirbantys ar bendraujantys du žmo- 
nės turi vieną iš dviejų galimybių. Arba priešiškiau nusi- 
teikęs asmuo sugadins ramesniojo nuotaiką, arba rames- 
nysis pasidarys piktesnis lygiuodamasis į partnerį. Taigi 
geriausias būdas atsiriboti nuo neigiamų pašnekovo emo- 
cijų — neprarasti entuziazmo, ieškoti sprendimo, o ne 
didinti problemą. Užuot krimtęsi dėl to, kad sunku ben- 
drauti su nesugyvenamu žmogumi, užuot nepaliaujamai 
analizavę, kodėl tas žmogus elgiasi būtent taip, mėginki- 
te su nemažėjančiu entuziazmu galvoti apie savo darbą 
ir apskritai apie gyvenimą. Įvaldę tokią nuostatą įsteng- 
site ženkliai paveikti priešiškai nusiteikusį asmenį, su ku- 
riuo jums tenka dirbti. Jeigu jums tatai ir nepavyks, tai 
bent patys tapsite atsparesni jo įtakai. 


79. 


KUO GERIAU IŠNAUDOKITE 
„NEKŪRYBIŠKAS“ PAREIGAS 


aučiu priedermę pakalbėti apie šią strategiją, nes per 

daugelį metų man teko bendrauti ne su vienu Žžmo- 
gum, kuris arba skundėsi „nekūrybiškomis“ pareigomis, 
arba ilgėjosi įdomesnio darbo. 

Iš tikrųjų tai jūs patys pasirenkate tam tikrą požiūrį į 
savo „nekūrybišką“ darbą. Galite kasdien nerimastingai 
skaičiuoti minutes, nuolat sau priminti, koks nepaprastai 
nuobodus jūsų darbas, galite skųstis ir verkšlenti, trokšti, 
kad kas nors pasikeistų. Arba galite pasakyti sau: „Yra 
taip, kaip yra“, žengti į priekį ir negailėti pastangų. Ga- 
lite šypsotis, į viską žvelgti pozityviai, darbuotis su entu- 
ziazmu. Tikriausiai rasite būdų maksimaliai paįvairinti dar- 
bą, kad jis būtų kuo įdomesnis. Šiaip ar taip, juk darbe 
privalote būti nustatytą valandų skaičių. Taigi per metus 
dirbate apie 2000 valandų, o gal net ir ilgiau. 

Kai kurie man prieštarauja: „Na na, tu nežinai, koks 
mano darbas“. Šiais žodžiais jie nori pasakyti, kad mano 
patarimas tinka ne visais atvejais. Nedarykite klaidos. Re- 
aliame gyvenime visada galite rinktis, ar žvelgsite pozi- 
tyviai, ar ne. 

Papasakosiu jums savo mėgstamą istoriją apie du re- 
porterio kalbinamus mūrininkus. Reporteris paklausė pir- 
mojo darbininko, kaip jam tą dieną sekėsi. Šis nepaten- 
kintas atsakė: „Valandų valandas kepu saulėje, kilodamas 
šias šlykščias plytas ir dėliodamas jas vieną ant kitos. 
Eikit šalin.“ Reporteris to paties paklausė antrojo mūri- 
ninko. Šio atsakymas buvo visai kitoks. Žaismingu ir en- 
tuziastingu tonu jis sušneko: „Imu šias paprasčiausias ply- 
tas ir paverčiu jas gražiu statiniu. Jei ne tokie kaip aš, 
nebūtų jokių pastatų ir apskritai jokios ekonomikos.“ Šios 

istorijos moralas aiškus — abu darbininkai teisūs; viskas 
priklauso nuo požiūrio. Esu sutikęs muitininkų, kurie man 
sakė, kad jų darbas esąs ne imti iš keleivių pinigus, bet 
bandyt priverst kuo daugiau žmonių nusišypsoti. Esu ma- 
tęs saldainių ir kukurūzų spragėsių pardavėjų, mokančių 
linksminti pirkėjus ne prasčiau už cirkininkus. Jie visada 
šypsosi, visada pakelia tau nuotaiką. 

Supratau, kad žmonės, kurie savo darbą vertina pa- 
lankiai, paprastai patiria iš jo daugiausia džiaugsmo; šie 
žmonės. dažniausiai greit kyla karjeros laiptais, jeigu tik 
to siekia. Jie į viską žvelgia linksmai ir atsipalaidavę, tuo 
užkrečią ir kitus. r 

Tiek klientai, tiek bendradarbiai tokius žmones labai 
mėgsta. Pietų pertraukas ar atokvėpio valandėles jie iš- 
naudoja mokymuisi arba svajonėms, tiksliau sakant, jų 
įgyvendinimo planams. Jie niekada nesijaučia esą aukos, 
beveik visada klausia daugiau išmanančiųjų patarimų, 
klauso tų, kuriems geriau žinoma konkreti situacija. Jie 
visada suvokia, jog „yra taip, kaip yra“, ir stengiasi mak- 
simaliai viskuo pasinaudoti, kuo daugiau pešti ar patys 
duoti. Jeigu jau įpratote manyti, kad tik tam tikros pro- 
fesijos ar veikla gali teikti malonumą, labai gerai pagal- 
vokite. Kai patys labai stengsitės ir į viską žvelgsite po- 
zityviai, kone kiekvieną darbą laikysite „kūrybišku“. 


80. 
NENUTOLKITE NUO CENTRO 


| pakeis teikiančio, produktyvaus ir efektyvaus 
gyvenimo laidas yra gebėjimas nenutolti nuo savo 
centro. Daugelis žmonių to siekia. Kiek pamenu, aš pats 
visada stengiausi puoselėti šią kokybę, ir dabar ji yra 
vienas svarbiausių mano prioritetų. Nė neabejoju, kad 
mane lydėjusi sėkmė ir laimė yra tiesioginis jos rezulta- 
tas. Žvelgdamas į praeitį matau, jog daugelį negandų, 
nesėkmių ar svarbesnių klaidų nulėmė nutolimas nuo to 
centro, pusiausvyros praradimas. 

Tasai centras — ramybės, įkvėpimo jausmas. Būdami 
arti centro jaučiate, jog plaukiate tinkama linkme, savo 
tikslo link, savąja vaga. Jaučiatės sėdintys savo ratuose, 
tad įstengsią su viskuo susidoroti, išspręsti problemas, 
atlikti paskirtą darbą. Nepaisydami jokių sunkumų pasi- 
tikite savimi, neprarandate entuziazmo ir išliekate pa- 
dėties šeimininkai. Audros sūkuryje būnate ramūs ir su- 
sikaupę. Kūrybingos mintys plaukia lengvai, be pastangų, 
jos nėra padrikos. Jums nekelia nerimo visokios smulk- 
menos. 

Kita vertus, nuo to centro nutolę jaučiatės sutrikę, iš- 
sigandę, įaudrinti ar šiaip įsitempę. Esate linkę panikuoti 
ir tikitės to, kas blogiausia. Tarsi būtumėt praradę pu- 
siausvyrą, tarsi jums trūktų laiko. Nutolus nuo centro jus 
kamuoja nuobodulys ir nepasitenkinimas. Jūs nebejįsten- 
giate susikaupti, iškrypstate iš kurso. Darotės išsiblaškę, 
jaučiate įtampą, dažniau klystate. Po teisybei, jus viskas 
veikia neigiamai. 

Savo centru jūs galite laikyti namus, įprastinį gyveni- 
mo būdą. Šis centras egzistuoja sąmonėje kaip ir pastovi 
kūno temperatūra. Abiem atvejais kartais išklystama iš 
vėžių, tačiau prigimtinis instinktas verčia grįžti į įprastą 


213 


ritmą. Konkreti būsena yra jums įprasta ir natūrali, tad 
nieko ir nereikia daryti, kad ją pasiektumėte. Tiesą sa- 
kant, svarbiau žinoti, ko nereikia daryti. Būsena, kai ne- 
sate sutrikę, kai jūsų nekamuoja karštligiškos mintys, yra 
dažniaušia jūsų būsena, į kurią nuolatos stengsitės su- 
grįžti, kurios mėginsite laikytis. Todėl norint grįžti į savo 
centrą, jums pakaks atsikratyti įtampą keliančių minčių ir 
išgryninti sąmonę. Visa kita susiklostys savaime. 

Nenutolti nuo centro nėra jau taip sunku. Reikia tik 
atidžiai sekti savo jausmus ir švelniai grąžinti save atgal 
vos pajutus, jog nuo jo tolstate. Pavyzdžiui, įgyvendinate 
kokį nors projektą, ir staiga jūsų dėmesys nukrypsta į 
grėsmingai artėjantį terminą jam užbaigti. Vaizduojatės 
įvairiausią reakciją į savo darbo rezultatus. Pagalvojate 
sau: „Galiu lažintis, jie tikrai nesutiks su tuo ir nepritars 
tam, ką aš padariau.“ 

Jeigu atkreipsite dėmesį į šias mintis lydinčius jaus- 
mus, tikriausiai atpažinsite įtampą ir paniką. Tokią aki- 
mirką jūs tolstate nuo savo centro vidinio chaoso ir stre- 
so link. | 

Atsidūrėte lemtingoje kryžkelėje. Jeigu ir toliau neat- 
sikratysite tokių minčių, jausitės suirzę, prislėgti, gal net 
įpykę. Tačiau panagrinėję tai, kas vyksta, suvoksite galin- 
tys akimirksniu sustabdyti netikusias mintis ir susigrąžinti 
jausmus, kurie jus priartins prie savojo centro. 

Šiame centre glūdi visa išmintis, laiduojanti geresnius 
jūsų šansus, galimybę pasiekti užsibrėžtus tikslus. Kitaip 
tariant, tai, kad nepasidavėte isterijai, dar nereiškia, jog 
laiku nespėsite atlikti reikiamo darbo arba jį atliksite ne- 
pakankamai gerai. Atvirkščiai — nenutoldami nuo centro 
ir susikaupę, padarysite viską per trumpesnį laiką ir 
geriau. 

Nėra ko nė sakyti, kad gebėjimas nenutolti nuo centro 
atitinka jūsų interesus. Patarčiau atidžiau apmąstyti šią 
idėją ir įgudus tinkamai elgtis — mėgautis rezultatais. 


81. 


BŪKITE SAU ATLAIDŪS — JUK ESATE 
TIK ŽMONĖS 


au anksčiau esu citavęs posakį: „Klysti — žmogiška, 

atleisti — dieviška“. Į šią žmogaus esmę apibūdinančią 
mintį praverstų įterpti žodelį „sau“. Pasvarstykime. Mes 
esame žmonės, o būti žmogumi — vadinasi, daryti klai- 
das, bent jau kartais. Jūs neišvengsite daugybės klaidų, 
kartkartėmis pasitaikančios sielos sumaišties, užmaršumo, 
prastos nuotaikos, be reikalo pasakytų žodžių ir kitko. 
Niekada nesupratau, kodėl žmones taip stebina ar nuvilia 
šis paprastas gyvenimo faktas — tai yra polinkis klysti. 
Tiksliau sakant, kodėl viskas taip sureikšminama. 

Mano manymu, viena iš liūdniausių mūsų daromų klai- 
dų — tai nemokėjimas atleisti, ypač sau. Mes nuolat pri- 
mename sau savus trūkumus ir anksčiau padarytas klai- 
das. Jau iš anksto laukiame būsimų klaidų. Į save 
žvelgiame labai kritiškai, ne kartą savimi nusiviliame, be 
gailesčio save teisiame. Tūžtame ir kaltiname save, daž- 
nai patys sau virsdami pikčiausiais priešais. 

Man atrodo, kad būti negailestingam pačiam sau yra 
kvaila ir absurdiška. Gyvenimas mums nepateikia vadovo 
kaip gyventi. Daugelis mūsų iš tiesų stengiasi gyventi 
kuo tinkamiau ir geriau. Tačiau mes nesame tobuli. Tiesą 
sakant, mes nuolat darome pažangą. Mokomės iš klaidų 
ir nuopolių. Geriausia, ką kiekvienas iš mūsų gali pada- 
ryti konkrečią akimirką, tai viską matyti taip, kaip yra, ir 
tinkamiausiai elgtis. Nė vienas iš mūsų, žinoma, nė aš, 
nesame būsimo savo gyvenimo „kalviai“. 

Manau, jog jaučiuosi laimingas pirmiausia dėl to, kad 
atlaidžiai žiūriu į savo klaidas. Kažkas neseniai manęs 
paklausė, kaip išmokau būti sau toks geras. Štai ką aš 
atsakiau: „Turiu didelę praktiką, nes esu daug kartų kly- 

dęs“. Pašnekovė nusijuokė, tačiau taip ir yra — aš turė- 
jau daugybę progų pasipraktikuoti! Vis dėlto galiu užtik- 
rinti nedaręs klaidų tyčia. Viską stengiuosi daryti kiek 
įmanydamas geriau. Mano darbo etika ir nepriekaištingo 
elgesio standartai ne menkesni nei daugelio kitų. Taigi 
mano atlaidumas sau tikrai nesusijęs su kokia apatija ar 
nereiklumu sau. Veikiau reikėtų kalbėti apie gebėjimą į 
viską žvelgti realiau. Kaip ir visi kiti, esu už labai daug 
ką atsakingas. Tiesą sakant, kartais atrodo, jog vienu me- 
tu žongliruoju dešimčia ar dvidešimčia kamuoliukų. Taigi 
manyti, jog niekada nedarau ar nedarysiu klaidų, būtų 
tikras absurdas. 

Ar pastebėjote, kad realiau žvelgdami į klaidas ne taip 
lengvai užkimbate ant jų kabliuko? Tikriau sakant, pada- 
rę klaidą, net ir visų kvailiausią, ir žvelgdami į ją filoso- 
fiškai aiškiau išvysite artimiausias perspektyvas, griebsi- 
tės humoro, o ne saviplakos. Užuot tarę sau: „Koks esu 
idiotas“, įstengsite pasakyti: „Tai tik dar kartą įrodo, jog 
esu Žmogus“. 

Džekas yra didelės finansinės institucijos makleris. 
Maždaug prieš dešimt metų vienas klientas kreipėsi į jį, 
ketindamas investuoti viso gyvenimo santaupas į nedide- 
lę įmonę, pavadintą „Intel“. Džekas, iš prigimties būda- 
mas konservatyvus, įtikino klientą, kad investuoti į indi- 
vidualias įmones niekada nepatartina, net ir tada, kai 
žmogus palyginti jaunas, kaip šiuo atveju — 45 metų. Jis 
manąs, kad būtų išmintingiau visus pinigus pervesti į 
bendruosius fondus. | 

Šiuo konkrečiu atveju tas patarimas klientui kainavo 
gyvenimo gerovę. Džekas tą pat patarė daugeliui žmo- 
nių, dėl ko paskui labai nusiminė ir graužėsi. Jis prarado 
pasitikėjimą savimi, o vėliau net pakeitė darbą. Taip at- 
sitiko tik todėl, kad Džekas nesugebėjo sau atleisti. Jo 
draugai, kolegos, net klientai mėgino įtikinti jį, jog tuo- 
metiniai jo samprotavimai ir sprendimai buvo visiškai pa- 
grįsti, kad dažniausiai jo patarimai klientams išeidavo į 

naudą. Taigi jis turįs tuo didžiuotis. Tačiau kai kas nors 
neįstengia sau ko nors atleisti, logikai paprastai neatsi- 
randa vietos. 

Laimei, Džekas susirado gerą psichoterapeutą, kuris 
jam įrodė akivaizdų dalyką — viskas yra kur kas papras- 
čiau, neapdairumas anaiptol ne toks retas. Galiausiai Dže- 
kas įstengė sau atleisti ir grįžo prie savo mėgstamo darbo 
— finansų planavimo. 

Žinoma, pasitaiko išties didelių klaidų. Lėktuvų eismo 
kontrolieriaus klaida arba vienas netikslus chirurgo jude- 
sys gali būti mirtinas. Tačiau dažniausiai mūsų daromos 
klaidos nėra tokios gyvybiškai svarbios, tai tiesiog smul- 
kmenos, į kurias žvelgiame kaip į nenuverčiamus kalnus. 
Teisybė, net ir menkos klaidelės gali sukelti nepatogu- 
mų, konfliktų ar priverst papildomai dirbti. Jos gali ne- 
pigiai atsieiti, kaip mano minėtame pavyzdyje; tačiau tik 
tiek. Ar esate kada girdėję gyvenimą staiga pasidarius 
perdėm patogų ir be jokių negandų? 

Nors niekam nepatinka klysti, išmokę atlaidžiau žvelgti 
į klaidas pasijusite laisvesni. Jas derėtų laikyti neišvengia- 
ma gyvenimo dalimi. Šitai suvokę, lengviau sau atleisi- 
me, kartu pamažės ir stresų, kurie paprastai ištinka ilgai 
sau priekaištaujant. Taigi mano patarimas paprastas: bū- 
kite sau atlaidūs — juk esate tik Žmonės. 


82. 


STENKITĖS, KAD SĄMONĖ 
BŪTŲ NEUTRALI 


L medituoti pirmiausia pastebėjau, kad gyveni- 
mas pasidarė ramesnis. Nors darbų nesumažėjo, neat- 
lėgo atsakomybė, liko tos pačios bėdos, pasijutau turįs 
daugiau laiko, todėl dirbti pasidarė lengviau ir maloniau. 
Mane vis dar supo chaosas, tačiau dabar jau taip jautriai 
į jį nereagavau. 

Meditacija negali tikti kiekvienam, bet ji galėtų būti 
puiki priemonė ir didžiulė pagalba tiems, kurie siekia 
nurimti, sumažinti jautrumą, tapti taikingesni. Meditacija 
padeda „neutralizuoti“ sąmonę, o neutrali sąmonė savo 
ruožtu gali būti traktuojama kaip „aktyvi meditacija“. Ki- 
taip tariant, aktyvi meditacija gali tapti kasdienio gyveni- 
mo dalimi, kitaip nei tradicinė, kai turite atsisėsti, užsi- 
merkti, susikoncentruoti į kvėpavimą. Būna akimirkų, kai 
jūs tarsi savaime medituojate, tačiau ignoruojate šį pro- 
cesą kaip nereikšmingą. Taigi niekada taip ir neišmoks- 
tate pasinaudoti šia savo galia. 

Esmingiausia yra tai, kad neutralus mąstymas išvaduo- 
ja sąmonę nuo konkrečia linkme srūvančių minčių. Taigi 
jūsų sąmonė pasidaro pasyvesnė, geriau atsipalaiduoja 
nei jums aktyviai mąstant. Kai sąmonė neutrali, jūs mąs- 
tote be jokių pastangų, nors kartu kuo puikiausiai suvo- 
kiate, kas dedasi tam tikrą akimirką. Pavyzdžiui, didieji 
mokytojai ar garsūs lektoriai dažnai užsimena apie „bu- 
vimą ant bangos“; jie turi galvoje būtent „atpalaiduotą“ 
mąstymą, kai žodžiai ar mintys plaukia be jokių pastangų. 

Man geriausiai sekasi rašyti tada, kai sąmonė neut- 
rali, kai nesineriu iš kailio. Nuvijęs šalin visokias mintis 
pasijuntu rašąs kažkieno diktuojamus žodžius. Užuot 
karštligiškai ieškojęs reikiamų minčių, jaučiu jas savai- 

me plaukiant ar liejantis per mane. Tikriausiai pastebė- 
jote, kad būtent tada staiga prisimenate svarbų telefono 
numerį, kieno nors vardą, pamirštą skaičių kombinaciją, 
arba kur padėjote. raktus, randate -netikėtą kokios nors 
problemos sprendimą, kai esate „neutralios sąmonės“ 
būsenoje, atsipalaidavę. Todėl jus ir aplanko ypatingos 
įžvalgos, staigūs atminties pliūpsniai. „Mat kaip!“ — gal- 
vojate tą akimirką. Tokiais momentais iš paskutiniųjų 
stengdamiesi beveik nieko nepasiektumėt. Būtent šios 
pastangų nereikalaujančios akimirkos yra ypač svarbios 
ir gelbstinčios. Vos pradėję telkti mintis ir kreipti jas 
konkrečia linkme grįšite prie normalaus, analitinio mąs- 
tymo. 

Dauguma žmonių sąmoningai nesirenka tokio neutra- 
laus mąstymo, nes nenutuokia jo galios, nelaiko jo kon- 
krečia mąstymo forma, o be reikalo. Toks mąstymas trak- 
tuojamas kaip savaiminis, retai kada praktikuojamas ir 
beveik niekad nepastebimas. Tačiau jis Žmogų atpalai- 
duoja ir šalina stresus, tad yra labai paveikus. Kai jūsų 
sąmonė neutrali, geros mintys ima kristi tarsi iš dangaus. 
Naujos idėjos ir įžvalgos pakoreguoja gyvenimo būdą, 
nes atsipalaidavusi sąmonė, atvira ir imli išminčiai, at- 
skleidžia jūsų unikalumą. 

Žinoma, kai kada remtis neutraliu mąstymu nedera 
arba yra tiesiog nepraktiška. Kai gaunate didelio susitel- 
kimo reikalaujančią užduotį, kai turite išmokti ką nors 
visiškai nauja, jums iš tiesų parankiausia mąstyti tradiciš- 
kai, analitiškai. Vis dėlto šio neutralaus mąstymo proceso 
galia tokia didelė, kad gyvenimas kasdien juo naudojan- 
tis smarkiai palengvėja. Jaučiant įtampą ar matant, kad 
eikvojama per daug intelektualinės energijos, bus ne pro 
šalį pamąstyti, ar nederėtų stabtelėti ir atsiduoti neutra- 
lioms mintims. Neutraliu mąstymu galite naudotis kaip 
stresą lengvinančia priemone, kaip būdu atsipalaiduoti, 
ugdyti kūrybiškumą. Visko nė neišvardysi. 

Mąstyti neutraliai yra stulbinančiai paprasta. Tereikia 
pasirinkti vieną iš dviejų mąstymo būdų — aktyvų arba 
neutralų. Tarsi kokia „kūmutė čiauškutė“ jūs kalbate arba 
klausotės, tačiau niekada abiejų dalykų nedarote vienu 
metu. Taigi liovęsi mąstę analitiškai, jūs savaime imate 
mąstyti neutraliai. Įsitikinus neutralų mąstymą esant dė- 
mesio vertu dalyku, visa kita atlikti bus labai lengva. 
Manau, turėtumėt pasimokyt nuginti įkyrias mintis ir iš- 
gryninti sąmonę. Nejučia tapsite labiau atsipalaidavę nei 
kada nors galėjote įsivaizduoti. 


83. 


NESLĖPKITE SUSIŽAVĖJIMO: 
DAŽNAI VISKAS KLOSTOSI GERAI 


E ein įprastinius pašnekesius, svarstydami kieno 
nors pasakytus žodžius, nesunkiai įtikėsite, jog labai 
retai įvyksta kas nors gera! Dažniausiai kalbama apie tos 
dienos problemas, visuomenės ydas, kliūtis, neteisybę, 
nesklandumus darbe. Beveik visada pabrėžiami negaty- 
vūs, negeri dalykai. Labai dažnai vardijama tai, kuo ne- 
įtinka kiti žmonės, bendradarbiai, klientai, investuotojai, 
lankytojai ir taip toliau. Kritikuojama darbo aplinka, ir 
nėra nieko, kas būtų pakankamai gera. 

Tačiau ar kada nors pagalvojote, jog dažnai viskas 
einasi kuo puikiausiai? Tūkstančiai su darbu susijusių ir 
kitokių įvykių kas mielą dieną susiklosto be priekaištų. 
Begalė telefono skambučių pasiekia tikslą, užsakomi vieš- 
bučių numeriai, garantuojamas kelionių saugumas, stogai 
nepraleidžia vandens, kolegos dirba kompetentingai, tvar- 
karaštis kruopščiai suderinamas, dauguma žmonių iš tie- 
sų draugiški ir geranoriški. Tačiau tai mes laikome savai- 
me suprantamu dalyku. Kažkodėl mums labiau rūpi 
keletas išimčių. Galbūt manome, kad kreipdami dėmesį 
į tai, kas blogai, skatinsime tai, kas gerai. Ir atvirkščiai, 
daugelis žmonių bijo, jog atlaidžiau žvelgdami į trūku- 
mus susilauks prastesnės kai kurių įvykių pabaigos. Bet 
taip nėra. 

Dažnai skraidydamas prisiklausau skundų dėl oro ke- 
lionių. Tiesa, esu ir pats patyręs siaubingų nemalonumų, 
susijusių su lėktuvo vėlavimu, atidėtu reisu, pamestu ar 
pradingusiu bagažu, bilietų užsakymu, supainiotomis vie- 
tomis ir kitokiais nesklandumais. Tačiau punktualumo 
procentas (kai atvykdavau laiku arba beveik laiku) yra 
stulbinantis. Turint galvoje spūstį kelyje, perpildytą skry- 
džių grafiką, oro sąlygas, visa ko priklausomybę nuo įvai- 

riausios technikos, tuo reikia tik stebėtis. Pavyzdžiui, ga- 
liu nubusti Šiaurės Kalifornijoje ir jau priešpiet atsidurti 
Niujorke, dažniausiai net su bagažu rankose. Manau, jog 
tokiu pat sėkmės procentu galėtų pasidžiaugti dauguma 
keliaujančiųjų su reikalais. 

Tačiau ar esate girdėję ką nors giriantį avialinijas? Esu 
tikras, kad jeigu ir girdėjote, tai veikiau išimtis, o nę 
norma. Laukdami uždelsto reiso būname pikti ir suirzę, 
gal net asmeniškai įskaudinti. Niekada nepagalvojame, 
kad kiekvienas tarnautojas daro viską, ką jis arba ji gali, 
ir kad atsitiktinis vėlavimas neišvengiamas. Taip pat trum- 
paregiškai vertiname ir daugybę kitų per dieną atsiran- 
dančių reikalų. Diduma žmonių yra draugiški, mandagūs, 
linkę ištiesti pagalbos ranką. Vis dėlto dažniausiai girdi- 
me apie tą nedidelį procentą šiurkštuolių, kietaširdžių ir 
nekompetentingųjų. O juk žmogui per dieną reikia atlikti 
tuziną užduočių. Vienuolika iš jų jis įvykdo puikiai; apie 
dvyliktąją kalba per pietų pertrauką. | 

Neneigiu, kad yra problemų, apie kurias reikia kalbė- 
ti. Žinoma, jos egzistuoja. Kita vertus, daugelis iš mūsų 
jaučia poreikį pasipasakoti apie įvairiausius nesklandu- 
mus, savo neviltį, kitų nekompetenciją ar mums rodomą 
nepalankumą. Visa tai — gyvenimo dalis. Atrodo, kad 
mes taip pripratome prie sklandžiai vykstančių darbų, 
jog laukiame vien nepriekaištingų rezultatų. Kai jų nesu- 
laukiame, pasiuntame. 

Manyčiau, būtų išmintinga žvelgti šiek tiek plačiau. Kai 
primenu sau, kaip dažnai viskas susiklosto iš tikrųjų pui- 
kiai, geriau susidoroju su tuo, kas sekasi sunkiau. Mat tada 
atlaidžiau žvelgiu į tai, kad pasitaiko mažų nesklandumų, 
kad žmonės daro klaidas, kad Motina Gamta žengia savo 
keliu, kuris vietomis yra duobėtas. Ką dar būtų galima 
pasakyti? Kai pagalvoju apie tai, kaip dažnai viskas einasi 
gerai, man prasiveria akys ir aš įstengiu aprėpti platesnį 
horizontą. Tada nebesigraužiu dėl smulkmenų. Manau, kad 
visa tai kada nors bus galima pasakyti ir apie jus. 


84. 
SUSITAIKYKITE SU CHAOSU 


—— šia tema aš cituoju Wallace'ą Stegnerį. Tai 
man padeda blaiviai žvelgti į priekį. Citata tokia: 
„Chaosas — tai gamtos dėsnis. Tvarka — tai Žmogaus 
svajonė“. Prisiminęs šiuos žodžius didžiulio streso ir ne- 
tvarkos akimirką, ne kartą ir kasdieniame darbe, greitai 
nusiramindavau, rasdavau paguodą. Šie žodžiai atverda- 
vo perspektyvą, kai. jos labiausiai reikėdavo. 

Iš tikrųjų chaosas —. tai gamtos dėsnis. Jį matysite 
visur, kur pažvelgtumėte. Ateina ir išeina žmonės, įsi- 
tvirtina ir išblėsta įvairiausios meno, filosofijos kryptys, 
niekada nesibaigia interesų ir troškimų konfliktai, nuo- 
lat ir neišvengiamai vyksta pokyčiai. Skamba telefonas, 
jums skiriamos įvairiausios užduotys, reikalaujama atsa- 
komybės, ant jūsų stalo riogso krūvos popierių. Sten- 
giesi būti malonus, bet galiausiai vieniems tampi dievai- 
čiu, o kitiems — priešu, nė nenumanydamas dėl ko. 
Vienas planas puikiai įgyvendinamas, kitas žlunga. Vie- 
nas Žmogus paaukštinamas ir nesitveria džiaugsmu, o 
kitas smukteli karjeros laiptais žemyn, jaučiasi sugniuž- 
dytas ir piktas. Jūs mėginate padėti, bet tik dar labiau 
sugadinate reikalą. Žmonės sutrikę, įsiutę ir išsekinti 
stresų. Kai jau tikitės greitai su viskuo susidoroti, imate 
ir persišaldote! 

Nepaisydami šio nepaneigiamo gamtos dėsnio, žimo- 
nės norėtų įvesti bent lašelį tvarkos. Mes trokštame pa- 
stovumo; norėtume numatyti ateitį, Žinoti visus atsaky- 
mus. Tačiau niekas negali suvokti chaoso prasmės, nes 
iš tikrųjų jos ir nėra, paprasčiausiai chaosas egzistuoja. 
Nuo jūsų pastangų niekas nepriklauso; jis greta jūsų, ap- 
link jus. 


223 


Tačiau tada, kai pasiduodate chaosui ir susitaikote su 
juo, nutinka kažkas stebuklinga. Nesistengdami kontro- 
liuoti konkrečios aplinkos ar prognozuoti tam tikrų pa- 
darinių išmoksite dirbti chaotiškoje aplinkoje, chaosas 
taip smarkiai jūsų neveiks. Imsite į jį žvelgti šaltakraujiš- 
kai, su humoru, matydami perspektyvą. 

Taigi svarbiausia pasinerti į chaosą, o ne kovoti su 
juo. Kitaip tariant, reikia susitaikyti su tuo, kad viskas yra 
taip, kaip yra, o ne trokšti pakeisti tai, kas neįmanoma. 
Turime sutikti, jog chaosas — tai gamtos dėsnis, panašiai 
kaip traukos jėga. Tuomet pasikeis ir mūsų reakcija. 
Užuot praradę pusiausvyrą, įpykę, galėsite tarti: „Štai ir 
vėl!“ Jūs pripažinsite, kad chaosas egzistuoja, tačiau ne- 
sileisite jo nugalimi. Užuot kovoję su netvarka, rinksitės 
menkiausio pasipriešinimo kelią. 

Vakarais Elison dirba ligoninės priimamajame. Paklau- 
siau, ką jai reiškia chaosas. „Kartais kiekviena minutė 
primena košmarą. Atneša peršautą žmogų, beveik tuo 
pačiu metu atgabena kitą, nukentėjusį sunkioje avarijoje. 
Kai kada puolame gelbėti tą, kurį gelbėti ne taip skubu. 
Žmonėms skauda. Visur viešpatauja panika, netvarka, rū- 
pesčiai ir ašaros. Kam tu turi padėti pirmiausia, kai vi- 
siems esi .reikalingas vienu metu? Yra ir kitų tarnybų, 
tačiau žmonės į jas nesikreipia. Man nuolat atrodo, jog 
manęs kažkas šaukiasi, būna taip, kad vos begaliu atgau- 
ti kvapą. Tačiau nebepaisau šio chaoso, išmokau su juo 
susitaikyti, bent jau dažniausiai man tai pavyksta. Nori 
nenori susitaikai ir įpranti, nes kitaip galėtum išprotėti. 
Negana to — nukentėtų tavo darbo kokybė, tavo pacien- 
tai.“ Jos apibūdinimas padėjo man geriau suvokti, kas iš 
tiesų yra chaosas. 

Žinoma, ne tokiomis aplinkybėmis kaip Elison, tačiau 
aš taip pat išmokau laikyti chaosą neišvengiama gyveni- 
mo dalimi. Man ir dabar jis nepatinka, visaip stengiuosi 
jį minimalizuoti. Tačiau netvarkos įveiktas susitaikau su 
tuo, jog chaosas neišvengiamas. Gyvenimas nėra toks aiš- 

kus, nuspėjamas, gerai organizuotas, kaip mums norėtų- 
si. Gyvenimas yra toks, koks yra. 

Aš suvokiau tai, ir rezultatai buvo stulbinantys. Mano 
kasdieniame gyvenime ir dabar netrūksta potencialiai siu- 
tinančių dalykų — neatsakytų telefono skambučių, užsi- 
metusių laiškų, netikusių apskaičiavimų, klaidų, neįvyk- 
dytų pažadų, nesutarimų ir panašiai. Tačiau visa tai kitaip 
mane veikia, tiksliau sakant, manęs nebeveikia. Daugelį 
anksčiau erzinusių dalykų dabar matau tokius, kokie jie 
yra; tai tik chaoso dalis. Suvokiau, jog gyvenime su daug 
kuo iš tikrųjų verta stoti dvikovon, tad nereikia kovoti su 
tuo, ko neįmanoma paveikti ar išvengti; pirmiausia — su 
chaosu. Galbūt ir jūs įstengsite atsiverti chaosui ir susi- 
taikyti su juo. Tuomet pamatytumėt, jog viskas klostosi 
kur kas sklandžiau. 

85. 
SAUGOKITĖS IŠSEKIMO 


| Iano dirbant yra didžiulė, žlugdanti ir brangiai kai- 
nuojanti milijonų žmonių problema. Trumpai tariant, 
žmonės suserga nuo darbo, persisotina juo trokšdami ge- 
riau, patogiau ar tiesiog kitaip gyventi. Žinoma, niekas 
negali garantuoti, kad nepersitempsite, tačiau esama kai 
ko, kas suteikia daugiau šansų atsilaikyti. 

Tai — pusiausvyra ir augimas. Kalbėdami su žmonė- 
mis, kurių darbas nesekina, pastebėsite daugumos jų gy- 
vėnimė vyraujant pusiausvyrą; be to; jie mąsto apie Ko- 
pimą " Aukštyn. O tai reiškia, kad sunkiai dirbdimi ir 
konkuruodami su kitais, stengdamies viską daryti neprie- 
kaištingai, kuo plačiausiai užsimodami, jie vis dėlto po 
darbo suranda laiko ir sau. Jie smagiai bendrauja su šei- 
mos nariais ir bičiuliais, mankštinasi, imasi mėgstamų da- 
lykų. Jie iš tiesų vertina laisvalaikį ir baigę darbą mielai 
leidžia laiką su kitais žmonėmis. Be to, vengiantys išse- 
kimo žmonės nuolat stengiasi tobulėti, augti ne tik pro- 
fesine, bet ir dvasine bei emocine prasme. Juos pamatysi 
studijose arba auditorijose, kur jie mokosi naujų dalykų, 
jų sąmonė atvira viskam. Jie mėgina užglaistyti savo žinių 
spragas. Jiems patinka mokytis, jie jaučia gyvenimo sko- 
nį. Jie smalsūs ir moka klausytis kitų. 

Išsekimo padeda išvengti pakili nuotaika, teigiamas 
nusistatymas. Interesų įvairovė verčia kuo geriau išnau- 
doti nuo darbo likusį laiką. Domėjimasis su darbu nesu- 
sijusiais gyvenimo aspektais ugdo Žmogaus dvasią, ir gy- 
venimas tampa gana malonus. Ar jums neatrodo, kad 
žmogus, kuris po darbo puikiai jaučiasi ir yra patenkin- 
tas, atgaivins, sušildys ir gyvenimą darbe? 

Jeigu nematote nieko daugiau, tik darbą, kad ir koks 
jis būtų malonus, galiausiai pasijusite nusialinę. Jūs per 

daug įsijaučiate į vieną dalyką. Patys greitai pajusite są- 
stingį, nes iš anksto žinosite visus veiksmus, įgysite įvai- 
riausių įpročių, net tapsite nuobodūs. Pamąstykite apie 
tai. Kas nutiktų, jei kasdien valgytumėte tą patį maistą, ir 
taip be paliovos, metų metus? Visai nesvarbu, ar tai bus 
jūsų mėgstamas valgis, ar ne, — jums. pasidarys bloga. O 
jeigu daugybę kartų žiūrėtumėt tą patį epizodą iš jums 
patikusios televizijos laidos? Jums nusibostų! 

Endrius penkiolika metų dirbo vidutinio dydžio kom- 
panijoje, kol galiausiai visiškai išsisėmė. Po darbo jis ne- 
išmanydavo, ką veikti, nesimankštindavo, turėjo tik ne- 
daugelį draugų (ir su tais pačiais beveik nerasdavo laiko 
pabendrauti). Jis. nelaikė jokių naminių gyvūnėlių, netu- 
rėjo tikrų pomėgių. Visas jo pasaulis buvo darbas. En- 
driui atrodė, kad būtent darbas jį ir išsekino. Jis nežinojo, 
ką daryti. Galiausiai pasidarė labai irzlus. 

Endrius nebuvo toks pasiturintis, kad būtų galėjęs 
dirbti trumpėliau. Taigi maždaug mėnesį jis ieškojo naujo 
darbo. Tuo laiku jis pirmą kartą pamėgino užsiimti kuo 
nors kitu, ir jam tai patiko. Jis „perskaitė keletą knygų, 
reguliariai ėjo pasivaikščioti, net ėmė lankyti jogos treni- 
ruotes. „Aš ne tik puikiai leidau laiką, bet dar ir susipa- 
žinau su keliais tikrai įdomiais žmonėmis“ „— pasakojo 
jis man. Pirmą kartą gyvenime jam buvo 'smagu ir gera. 
Dingo nuovargis, jis vėl atgavo entuziazmą, vėl išvydo 
perspektyvą. | 

Endrius pasijuto daug geriau, tad paskambino buvu- 
siam viršininkui ir paaiškino, kas nutiko. Endriui pasise- 
kė — kompanija dar nebuvo radusi tinkamo Žmogaus į 
jo vietą, todėl pasiūlė jam grįžti į senąjį darbą, ir jis su 
dėkingumu sutiko. Žmogus suprato, kad nuovargio prie- 
žastys slypėjo ne karjeros dalykuose, o pačiame jo gyve- 
nime, kuris nebuvo harmoningas. Jis pasižadėjo neatsisa- 
kyti patikusių pramogų ir ilgainiui imtis ko nors nauja. 

Kai kurie iš tikrųjų labai užsiėmę žmonės linkę šią 
strategiją ignoruoti. Jie pateikia seniai visiems žinomą 

argumentą: „Neturiu laiko savo gyvenimui“. Deja, tai tik- 
rai siauras, paviršutiniškas ir trumparegiškas požiūris į 
karjerą ir apskritai į gyvenimą. Daugeliui žmonių tinka 
viena taisyklė — jeigu neturėsite „savo gyvenimo“, ga- 
liausiai visiškai išsisemsite. Jūs žaidžiate su ugnimi, vis- 
kas — tik laiko klausimas. Taigi turite savęs paklausti, ar 
jums tikrai verta ir toliau taip netvarkingai, neharmonin- 
gai gyventi. Ar ne geriau būtų surasti nors truputį laiko 
kam nors kitam — reguliariam skaitymui, mankštai, me- 
ditacijai, vakaronei su bičiuliais; galbūt valandėlę pabūti 
vieniems ar su šeima, pradėt ugdyti teigiamas nuostatas 
ar atsiduoti kokiam nors pomėgiui? 

Jeigu jau esate nepataisomas „darboholikas“, jeigu iš 
tikrųjų turite. papildomai darbuotis, būtų visai neblogai 
bent jau siekti harmonijos, vaizduotis ją kaip trokštamą 
tikslą. Geras intencijas turėtų lydėti konkretūs veiksmai. 

Geriausia pradžia būtų tokia: pagalvokite, ką labiau- 
siai norėtumėte veikti po darbo, kas jums atrodytų svar- 
biausia. Ar norėtumėte išmokt medituoti? Ar jums atrodo 
svarbiausia dvasinis gyvenimas? Galbūt vertėtų nuolat vie- 
ną kurią valandą skirti partneriui, vaikui ar bičiuliui? Gal 
būtų ne pro šalį susidomėti kokia nors mankšta? Kai jau 
nuspręsite, žvilgtelėkite į kalendoriuką ir mėginkite su- 
rasti laiko. Bet kas bus geriau už tuščią laiko leidimą. 

Prisimenu, kaip aš pradėjau reguliariai bėgioti. Vienin- 
telis realus laikas, kurį galėjau tam skirti, buvo labai anks- 
tus rytas, gerokai prieš saulėtekį. Taigi būtent tada ir 
bėgiojau. Yra sveikatingumo klubų, veikiančių ištisą pa- 
rą. Kai nori — visada gali. Galbūt dalį savaitgalio laiko 
galėtumėte skirti visuomeniniam darbui arba kas vakarą 
po pusvalandį atsipalaidavę pamirkti vonioje su įdomiu 
romanu rankose. 

Dauguma Žmonių išnaudoja pietų pertrauką. Tuo lai- 
ku valgykloje galite pasižiūrėti „muilo operą“ arba pasi- 
mokyti medituoti. Jūsų valia rinktis. Jeigu dirbate penkias 

dienas per savaitę, per metus turėsite 260 pietų pertrau- 
kų. Per tą laiką galėtumėte išmokti kurią nors užsienio 
kalbą, pasitreniruoti fiziškai, bent kiek pažengti jogos sri- 
tyje, nuveikti begales kitokių darbų. Nesvarbu, kas jums 
patinka, viskuo verta užsiimti, visi pomėgiai padės jūsų 
gyvenime įsivyrauti harmonijai, ko nors siekti. O kaip 
premiją dar įgysite ir „imunitetą“ išsekimui. Taip, viskas 
iš tiesų labai. paprasta. 


86. 
MĖGINKITE PERSIKŪNYTI 


eigu norite pajudėti iš mirties taško ar imtis ko nors 
144 ši strategija jums padės. Stebuklingas persikūni- 
jimas — tarsi nauja pradžia. Jūs ištrūksite iš sustabarėju- 
sio mąstymo ir elgesio varžtų rinkdamiesi pozityvesnes 
alternatyvas. Mums pavyksta persikūnyti dažniausiai ta- 
da, kai mažiausiai to tikimės. Šią patirtį galima palyginti 
su mokymusi važiuoti dviračiu. Vieną akimirką jūs nie- 
kaip neįstengiate to padaryti, o kitą — puikiausiai va- 
žiuojate. 

Stebuklingas persikūnijimas kartais siejasi su žalingo 
įpročio atsisakymu, kartais — su suvokimu, jog koks nors 
mūsų būdo bruožas ar elgesio ypatumas yra netinkamas 
ir keistinas. 

Lengviausias būdas persikūnyti — tai permąstyti nega- 
tyviausius savo įpročius ir būdo bruožus, tuos, kuriuos, 
jūsų Manymu, vertėtų keisti, ir sau įteigti, jog norite, kad 
viskas būtų kitaip. Pavyzdžiui, jeigu per daug geriate al- 
koholio, galite siekti po persikūnijimo tapti blaivininkais. 
Jeigu jūs nuolat vėluojate, jūsų siekis bus visada turėti 
šiek tiek laiko atsargai. Jeigu esate nekantrūs, tikriausiai 
norėtumėte tapti kantrybe garsėjančiais žmonėmis. Kartą 
šnekučiavausi su vienu asmeniu, kuris pokalbio vidury 
staiga suvokė dažnai buvęs per daug kritiškas. Atrodo, 
kad tai jam paaiškėjo pirmą kartą. Prisimenu, kaip jis 
pasakė: „Nejaugi visada taip kalbėdavau?“ Persikūnijimas 
padeda pakeisti gyvenimą. Jūs tarsi pakylate į aukštesnį 
suvokimo lygį. Tai dažniausiai įvyksta tada, kai patys sau 
pasakote norintys, kad viskas klostytųsi kitaip. 

Šis pozityvus persikūnijimas keičia gyvenimą ne tik 
tuo, kad atveria perspektyvą. Jis išplečia jūsų galimybes 
grįžtelėjant atgal ir toliau keistis. Koks nors smarkuolis, 

pasidaręs santūresnis, paslepia šio pasikeitimo potyrį są- 
monės gilumoje. Ko nors pabūgęs jis prisimena tą patirtį 
kaip savo galios ir gebėjimų. ką nors keisti patvirtinimą. 
Patyrę stebuklingą persikūnijimą labiau pasitikėsite sa- 
vimi. 

Per savo gyvenimą esu patyręs daugelį tokių persikū- 
nijimų, viliuosi, jog patirsiu dar daugiau. Vienas ypač 
įstrigo į atmintį. 

Kaip ir daugelis žmonių, buvau labai jautrus kritikai. 
Kai kas man ką patardavo ar mane pakritikuodavo, jaus- 
davausi puolamas. Aš dažniausiai pasišiaušdavau — pa- 
sirengdavau ginti savo tiesą ir veiksmus. 

Maždaug prieš penkiolika metų mano sieloje staiga 
kažkas pasikeitė, patyriau stebuklingą persikūnijimą. Nu- 
sisukęs stovėjau virtuvėje, kai išgirdau man sakomus ne- 
gailestingos kritikos žodžius. Pirmoji reakcija buvo pulti 
gintis. Mintys užvirė ir ėmė lėkti pašėlusiu greičiu, kaip 
visada tokiais atvejais. Tačiau šį kartą kažkodėl suvokiau 
pats esąs kaltas dėl tokios savo būsenos ir pirmą kartą 
gyvenime supratau išties galįs rinktis, kaip į šią kritiką 
atsakyti, kaip jaustis. 

Pasijutau esąs savo minčių šeimininkas. Kitaip tariant, 
supratau, jog nors kritinės pastabos sakomos man, nuo 
šiol už viską esu atsakingas aš pats. Tik aš mąstydamas 
šias mintis išlaikau sąmonėje. Be mano sutikimo pasakyti 
žodžiai neįgis jokios galios! Kalbant metaforiškai — vis- 
kas niekų verta, jeigu nepatvirtinta parašu. Taigi, kad 
pasijusčiau įžeistas kritikos, turiu praryti tą kąsnį. 

Pirmą kartą gyvenime įstengiau praleisti pro ausis iš- 
girstą komentarą ir tęsti tai, ką daręs. Neįsižeidžiau, ne- 
puoliau gintis ar siekti „revanšo“. Neapsimetinėjau, jog 
man nusispjauti, tikrai neįsižeidžiau. Pastaba buvo pasa- 
kyta, o aš neprieštaravau. Pirmą kartą patyriau stebuklin- 
gą persikūnijimą, ir nuo tos dienos mane retai kada er- 
zina kritika. Žinoma, mano minėtas patyrimas — tik 

vienas iš daugelio galimų pavyzdžių. Jūsų patirtis taip 
pat bus unikali. 

Patirdami stebuklingą persikūnijimą suvoksite, kad tik- 
rai turite iš ko rinktis. Norėjau supažindinti jus su šia 
strategija ir viską apie ją papasakoti. Daugelis iš jūsų 
pamatę, jog įmanoma taip stebuklingai pasikeisti, savo 
gyvenime imsite ieškoti to persikūnijimo galimybių. Pa- 
vyzdžiui, kai būsite suirzę ar įpykę, galėsite pasakyti: 
„Žinau, kad į viską galima žiūrėti (ar viską jausti) kitaip“. 
Dažnai šis žinojimas ar viltis, kad galimas ir kitoks po- 
žiūris į konkretų konfliktą, dilemą ar problemą, ir atveria 
tam požiūriui kelius. Viliuosi, jog suvokdami tokias gali- 
mybes jūs irgi patirsite stebuklingą persikūnijimą. 


87. 


LIAUKITĖS MĄSTE PAGAL FORMULE: 
„JEIGU TIK, TAI...“ 


pir kartą įnikau į šią temą daugiau nei prieš dvide- 
šimt metų. Mane visada stebino tai, kiek daug žmo- 
nių yra linkę arba įpratę taip mąstyti. Atidžiai viską ap- 
mąstęs ir pamėginęs išsivaduoti iš šio įpročio pastebėjau, 
jog patiriu kur kas mažiau stresų. Taip pat pastebėjau, 
kad man patinka beveik viskas, kas susiję su mano dar- 
bu, be to, pradėjau dirbti efektyviau. Tikiuosi, kad ir jūs 
patirsite tokią pat naudą geriau perpratę ir pritaikę prak- 
tikoje šią koncepciją. 

Mąstymas pagal formulę: „Jeigu tik, tai...“, susijęs su 
bendra tendencija prikimšti galvą minčių, pagrįstų įsitiki- 
nimu, jog tik tam tikromis aplinkybėmis galima būti lai- 
mingiems (arba patenkintiems, ramesniems ir taip toliau). 
Tai tam tikra ilgesio forma arba įsivaizdavimas, kad gy- 
venimas pasidarytų puikus, jei kas nors pasikeistų. Štai 
keletas pavyzdžių, nors juos būtų galima vardyti be galo: 
„Jeigu tik uždirbčiau daugiau pinigų, iškart pasijusčiau 
tvirčiau“, „Jeigu tik sulaukčiau daugiau dėmesio ar pagar- 
bos, daugiau nieko nereikėtų“, „Jeigu tik jis (arba ji) būtų 
kitoks, gyvenčiau visai gerai“, „Jeigu tik galėčiau išva- 
žiuoti atostogų, puikiai atsipalaiduočiau“, „Jeigu tik turė- 
čiau nors truputį laiko, leisčiau jį su vaikais“, „Jeigu tik 
galėčiau gyventi didesniame name, tada tai tikrai būčiau 
patenkintas.“ Tikriausiai susidarėte neblogą vaizdą. 

Visai nesunku įsitikinti, koks ydingas „jeigu tik, tai...“ 
mąstymas. Tereikia prisiminti keletą iš tūkstančio kartų, 
kai kartojote nuolat tą pat, kol galiausiai pasiekėte būtent 
tai, ko troškote, tačiau ir tada nesijautėte patenkinti. O 
jeigu ir jautėtės, tai labai neilgai. Jūs įtikinėjote save, kad 
įsigiję naują automobilį jausitės kuo puikiausiai. Tačiau 

praėjus vienai ar dviem dienom po lauktojo pirkinio vi- 
sas įkarštis išgaravo. Jūs tarėtės, kad su tam tikru žmo- 
gum užmegzti santykiai atitiks visas jūsų reikmes, tačiau 
suradę šį „tobulą žmogų“ pamatėte, jog jūsų laukia tar- 
pusavio'kova. Jūs uždirbate daugiau nei anksčiau ir, nors 
tikėjotės jaustis tvirčiau, vis dar nerimaujate ir norite dau- 
giau. 

Tokio tipo mąstymas žlugdo žmogaus dvasią, nes troš- 
kimas būti kur nors kitur, daryti ką nors kita ar gyventi 
kitokiomis aplinkybėmis jau savaime kuria įtampos šalti- 
nį. Ji galima ir kitaip suformuluoti: „Atidėsiu savo laimę. 
Būsiu laimingas vėliau, kuomet tai ir tai pasikeis.“ Ar 
dažnai pamirštate džiaugtis gyvenimu tokiu, koks jis yra, 
puoselėdami mintis būti laimingi ateityje? Sunku jaustis 
ramiems ir būti patenkintiems, kai galvojate vien apie 
ateities planus, kai jūsų sąmonė nedalyvauja dabarties 
akimirkose, o koncentruojasi į ką nors kita. 

Žinoma, aš nesakau, kad reikia gyventi nežinant, ką 
veiksite vėliau, kad nėra svarbu turėti planų. Tikriausiai 
jų turite, ir tai gerai. Nesakau, jog jums nereikia sunkiai 
dirbti ir siekti užsibrėžtų tikslų. Tik atkreipiu dėmesį į tai, 
jog vertėtų vengti polinkio kažkokio įsivaizduojamo atei- 
ties gyvenimo vardan atsisakyti dabarties. Kad ir kas bū- 


tumėt — antrepreneris, patarnautojas, korporacijos dar- 
buotojas, — nepamirškite įsijausti į kiekvieną savo 
žingsnį. Įsidėmėkite, kad laimė — tai kelionė, o ne jos 


tikslas. Mano tėvas dažnai sakydavo: „Jeigu atsidursi dug- 
ne, mėgaukis tuo. Tada per ilgai ten neužsibūsi“. Supra- 
tau, kad šie išmintingi žodžiai puikiai tiktų ir kalbant 
apie darbą. Kai pasineriate į darbą ir kaip įmanydami 
stengiatės, išryškėja geriausi“ jūsų bruožai. 

Mano patarimas papraštas. Ženkite į priekį ir būkite 
tais, kas esate, svajokite ir turėkite planų. Tačiau niekada 
nepamirškite, kad pasitenkinimo paslaptis — ne pasiek- 
tas įsivaizduojamas tikslas, o mėgavimasis pačia kelione 
jo link. 


88. 
NEPASIDUOKITE NERIMUI 


"'ie, kurie jau yra skaitę mano knygas, tikriausiai žino, 

kad aš labiausiai domiuosi nerimo tema, nes nerimas 
daugelio žmonių gyvenime reiškiasi kaip destruktyvi ga- 
lia. Tiesą sakant, mano knyga „Nesijaudinkite ir kalkite 
pinigus“ yra skirta būtent šiai slaptai sielos būsenai įveik- 
ti. Joje aptariu ryšį tarp mažėjančio nerimo ir didėjančios 
sėkmės. 

Šįsyk norėčiau atkreipti dėmesį į kelias papildomas 
priežastis, dėl kurių vertėtų šalinti nerimą iš mūsų gyve- 
nimo. Svarbiausia yra tai, jog nerimas neabejotinai susijęs 
su stresu. Pagalvokite, kaip jaučiatės susijaudinę. Neri- 
maudami graužiamės, netenkame energijos. Galvojame 
tik apie sunkumus, neatsikratome įtampos. Perdėtai jaut- 
rūs ir be priežasties nusiminę, kremtatės dėl menkiausios 
smulkmenos. 

Nerimaujant sunkiau susikaupti ir sutelkti pastangas. 
Užuot rimtai ėmęsi darbo, mintimis sklandote neaiškios 
ateities sferose arba klaidų pertekusioje praeityje. Jūs ti- 
kitės vien nemalonumų, nesvarbu, ar tam yra pagrindo, 
ar ne. Tariamas nuojautas teisinate praeities klydimais. 

Pavyzdžiui, jūs nerimaujate dėl artėjančios savo darbo 
peržiūros, kurioje dalyvaus darbdavys. Užuot visą dėmesį 
sutelkę į darbą, likus dar savaitei iki peržiūros imate bai- 
mintis galimų padarinių. Prisimenate ankstesnės peržiū- 
ros neigiamybes. Jums sunku blaiviai mąstyti, galva pri- 
kimšta padrikų minčių. Jūs jau ne tokie produktyvūs, 
darbas ne toks efektyvus kaip anksčiau. Taigi prasčiau 
dirbdami nebesijaučiate taip tvirtai. Darbdavys tikriausiai 
pastebės šį netikrumo jausmą ir šiek tiek suprastėjusią 
darbo kokybę, o visa tai galbūt atsispindės ir darbo įver- 
tinime. Šis užburtas ratas prasideda būtent nuo nerimo. 

Be to, jaudulys ir nerimas užkrečiamas. Kai jūs neri- 
maujate, kartu lyg patvirtinate mintį, kad šis jaudulys pa- 
grįstas. Jūsų skleidžiamos neigiamos emocijos ir baimės 
jausmas veikia pačią darbo atmosferą. Bendradarbiai da- 
rosi perdėm atsargūs, net įtarūs. Išsigandę žmonės būna 
savanaudžiai ir savimylos, jiems svarbiausia — apsiginti. 

Anksčiau nuolat nerimaudavusi Elen vadovauja dide- 
lei gėlių parduotuvei. Ji man pasakojo, kad tada, kai rei- 
kėdavo rūpintis iškilmingais įvykiais, kaip kad vestuvės, 
ji visada jaudindavosi. Vienas atvejis jai padėjo suvokti, 
kad atėjo metas keistis. 

Dar su trimis specialistais jie rengė dideles vestuves. 
Šis užsakymas buvo vienas iš didžiausių, tad Elen neri- 
mavo labiau nei paprastai. Ji nuogąstavo, ar tik nebus 
klaidingai užsirašiusi visų užsakovo nurodymų, buvo įsi- 
tikinusi, jog tikrai nesuspės užsakymo įvykdyti laiku. Tie- 
siog žinojo, kad kas nors svarbaus bus atlikta ne taip. Ji 
neramiai bėginėjo šen bei ten, apimta nesutramdomo vir- 
pulio, kol galiausiai pamatė, kad ir kiti elgiasi lygiai taip 
pat. Jie darė akivaizdžias klaidas, vartė vazas, ne vietoj 
nukirpdavo kotelius ir darė visas įmanomas floristų klai- 
das. Elen pasakojo: „Viskas klostėsi taip blogai, kad be- 
liko iš nevilties imt kvatotis“. Jos jautrumas ir nervingu- 
mas akivaizdžiai buvo užkrėtęs ir kitus. Elen pasiūlė 
kolegoms padaryti pertraukėlę ir išgerti kavos; per tą 
laiką visi atsipūtė ir atsipalaidavo. Grįžę į parduotuvę jie 
toliau dirbo labai našiai, įtampa išnyko. Užsakymas buvo 
atliktas puikiai. 

Kai nepasiduodate nerimui, pajuntate galingą vidinį 
pakilimą. Įgyjate daugiau savikliovos. Tampate labai prak- 
tiški ir suvokiate, jog atsikratę jaudulio tiksliai žinosite, 
ką daryti ir kaip elgtis. 

Viešo kalbėjimo sfera — idealus šio proceso pavyz- 
dys. Metų metus galite nerimauti sakydami sau, kaip sun- 
ku kalbėti didžiulei auditorijai. Tikėsitės blogiausių va- 
riantų ir juos sau vaidinsite — vaizduositės. Kaskart 

pamėginę suvaidinti dar stipriau įtikėsite blogybėmis, nes 
baimė sustiprins neigiamus potyrius. 

Vis dėlto dauguma lektorių jums patvirtins, kaip kad 
aš dabar, jog jūs nesiliausite nerimavę, kol nepatirsite 
malonių akimirkų. O jas patirsite tik tada, kai atsikraty- 
site nerimo. Kitaip tariant, kai metate šalin atsargumą ir 
liaujatės nerimavę, netikėtai pastebite, kad kalbėjimas di- 
delei auditorijai visai nesiskiria nuo kalbėjimo vienam 
asmeniui. Kai nesijaudinsite, žinosite, k4 pasakyti, suvok- 
site pasirinktos temos svarbą, pajusite auditorijos porei- 
kius. Tas pats vidinis procesas vyksta ir darbe — atsikra- 
tykite jaudulio trukdžių, ir triumfuos išmintis. 

Supraskite, jog patardamas nepaisyti atsargumo neno- 
riu pasakyti, kad liautumėtės rūpinęsi konkrečiais pada- 
riniais ir rezultatais. Tiesiog noriu patikinti, jog nepasida- 
vę trikdantiems ir žhlugdantiems nerimo aspektams tapsite 
daug kompetentingesni. Siūlyčiau jums patiems įsitikinti, 
kokie išmoningi galite būti atsikratę jaudulio. Tada gyve- 
nimas atrodys lengvesnis ir paprastesnis. 


89. 


PRASŠYKITE, KO NORITE, 
TAČIAU NIEKADA NEREIKALAUKITE 


ra toks senas posakis: „Jeigu neprašysi, tai ir negau- 
12 Nors tai pasitvirtina ne visada, tam tikra prasme 
čia yra daug tiesos. Taigi jeigu jūsų viršininkas nežino, 
kad jūs norite ir jaučiatės nusipelnę didesnio atlyginimo, 
negalite kaltinti viršininko, kad šis jo nepasiūlo. Arba jei 
norite su kuo nors papietauti ir gauti gerą patarimą, toks 
susitikimas tikriausiai neįvyks, jei to nepaprašysite. Kai 
užsiimate prekyba, paprastai siūlote savo prekes — taip 
padidėja šansai jas parduoti. 

Vienintelis keblumas, susijęs su šia prašymų filosofija, 
— joje neatsižvelgiama į nemenką procentą atvejų, kai 
paprašę negaunate, net ir tada, kai jaučiatės esą ko nors 
nusipelnę. Taigi cituotas posakis, suprantamas pažodžiui, 
gali gerokai suerzinti. | 

Vis dėlto galimo susierzinimo išvengsime, jei primyg- 
tinai nereikalausime trokštamo rezultato. Kitaip tariant, 
paprašyti norimo dalyko — labai drąsus ir svarbus žings- 
nis. Tačiau jei jums pernelyg rūpi rezultatas, gyvenime 
galite patirti daug nusivylimų. Mat jausitės laimingi tik 
tada, kai gausite būtent tai, ko troškote, kai gyvenimas 
suteiks jums tai, ko labiausiai geidėte. Tuo tarpu atsiri- 
boję nuo rezultatų visada išlošite — ir kai gausite tai, ko 
troškote, ir kai nesigraušite dėl to, kad šį kartą jums 
nepavyko. 

Būti mažiau priklausomiems nuo prašymo rezultatų 
— vadinasi, gebėti juos nuasmeninti. Kitaip tariant, jums 
reikia pasistengt suvokti, kad dažniausiai nepasiekiate 
tikslo ne dėl savo kaltės. Pavyzdžiui, kai prašote pakelti 
atlyginimą, kai kada prašote neįmanomo dalyko, nes pra- 
šymo neleidžia patenkinti su jumis nesusiję veiksniai: jū- 

sų kompanijos biudžetas, įsipareigojimai kitiems tarnau- 
tojams, tam tikros taisyklės ir taip toliau. Jeigu siūlysite 
kokią nors prekę, greičiausiai jums pavyks, bet gali būti 
ir taip, kad klientas nenorės ar neišgalės šio pirkinio 
įsigyti. 

Denis, maisto prekių parduotuvių tinklo sąskaitinin- 
kas, labai mėgo savo darbą. Trukdė tik vienas dalykas — 
jo kontora buvo viršutiniame aukšte, pačiame pastato vi- 
duryje. Denis man sakė: „Viskas dar būtų buvę nieko, 
tačiau kabinete trūko lango. Maniau prie natūralaus ap- 
švietimo galėsiąs dirbti geriau.“ Tačiau bėda buvo ta, jog 
langus turėjo tik keli kabinetai. 

Denis nutarė veikti. Jis paprašė viršininko, kad šis leis- 
tų jam pakeisti kabinetą. Jis atsargiai prasitarė labai ver- 
tinąs savo darbą, tačiau šiek tiek kenčiąs nuo klaustro- 
fobijos. Maždaug po savaitės ar dviejų jis -parašė 
viršininkui padėkos laiškelį už tai, kad buvo išklausytas 
ir kad į jo prašymą buvo atkreiptas dėmesys. 

Kai paskutinį kartą kalbėjausi su Deniu, jis vis dar 
darbavosi senajame kabinete. Tačiau jis sakė dėl to ne- 
jaučiąs apmaudo. Jis padarė viską, ką galėjo. Viršininkas 
keletą kartų apie šį reikalą užsiminęs ir pažadėjęs skirti 
Deniui naują kabinetą, kai būsią sutvarkyti kažkokie rei- 
kalai. Dabar Denis neabejojo, jog kada nors jo kabinete 
bus langas. Man patiko jo pasakojimas, nes jis' puikiai 
iliustruoja tai, kad galima nenusiminti net ir negavus 
(bent jau kol kas) trokštamo dalyko. Šis pavyzdys perša 
išmintingą patarimą — prašykite, ko norėtumėte, tačiau 
nereikalaukite, kad jūsų prašymas būtų patenkintas. 

Per savo karjerą esu rašęs ar skambinęs šimtams žmo- 
nių, kurie man neatrašė ar nepaskambino. Žinojau, jog 
daugelis turi begalę darbo ir įsipareigojimų, todėl ir ne- 
gali ar nenori man padėti. Nesijaučiu įskaudintas, nes su 
dėkingumu galvoju apie tuos, kurie įstengė atsakyti į ma- 
no laiškus ar telefono skambučius. Suvokiau viena — 

tegu bus taip, kaip turi būti. Sėkmės paslaptis — nuolat 
mėginti, nesitraukti, bet ir per daug nesijaudinti dėl re- 
zultatų. 

Kartais pravartu pamėgint pasijusti žmogaus, į kurį 
kreipiatės su prašymu, kailyje. Prieš daugelį metų norė- 
jau patekti pas vieną gydytoją, bet man buvo pasakyta, 
jog tai neįmanoma, nes gydytojas nepriima naujų klientų. 
Aš primygtinai reikalavau, tačiau nieko nepešiau. Galiau- 
siai ėmiau prašyti registratorės: „Klausykite, man tikrai 
labai reikia su juo susitikti. Nejau neįmanoma nieko pa- 
daryti?“ Registratorė ramiai ir pagarbiai man atsakė: „Man 
tikrai labai gaila, misteri Karlsonai, tačiau pas šį gydytoją 
yra sudaryta eilė trejiems metams į priekį. Jis dirba šešias 
dienas per savaitę, po dvylika valandų per dieną, jis jau 
daugiau nei penkerius metus nėra atostogavęs. Gydytojai 
irgi nori gyventi.“ Kai sužinojau, kiek jis dirba, jau nema- 
niau esąs labai užsiėmęs žmogus. 

Kai prašote reikiamo dalyko, bet nereikalaujate prašy- 
mo patenkinti, visada galite tikėtis tam tikros naudos. 
Galbūt susilauksite kitų užuojautos ar dosnumo. Prieš ke- 
lerius metus vėlai vakare atvykau į Atlantą. Nors ir turė- 
jau užsisakęs viešbučio numerį, viešbutis nepriiminėjo 
klientų. Prieš mane įėjęs vyras įsiuto ir net ėmė grasinti. 
Jis reikalavo leist pernakvoti, tačiau laisvų kambarių ne- 
buvo. Vyriškis išvirto lauk piktas ir nieko nepešęs. Jis 
visai nesusimąstė, jog administratorius čia niekuo dėtas. 

Aš priėjau prie administratoriaus ir ramiai pasakiau: 
„Suprantu, kad patekote į keblią padėtį ir visai jūsų ne- 
kaltinu. Visko pasitaiko. Tačiau ar nemalonėtumėt man 
pagelbėti. Suprantu, čia jūs neturite kambarių, bet gal 
galėtumėte man rekomenduoti kokį kitą viešbutį, esantį 
netoliese?“ Aš nieko nereikalavau — visai neseniai turė- 
jau progos dar kartą įsitikinti, kuo baigiasi tokie reikala- 
vimai. 

Administratorius buvo labai malonus ir ėmė atsipraši- 
nėti. Jis pasakė turįs puikių naujienų. Prisiminęs, kad vie- 

nas iš viešbučio svečių staiga turėjo išvykti ir daugiau 
nebegrįš. Pasirodo, tai buvo vienas prašmatniausių ir 
brangiausių viešbučio numerių! Atsidėkodamas už kan- 
trybę administratorius man išnuomojo šį numerį už ma- 
žesnę kainą. 

Kažin kodėl jis neprisiminė šio tuščio kambario ir ne- 
pasiūlė jo prieš mane stovėjusiam pikčiurnai? Juk šis žmo- 
gus atvyko anksčiau nei aš ir daugiau dėl to kambario 
triukšmavo. Manyčiau, atsakymas visiškai aiškus. Jo griež- 
tas tonas atstūmė administratorių, galbūt net ir prisidėjo 
prie jo užmaršumo. Kalbėdamas su manimi administrato- 
rius atsipalaidavo, nejautė spaudimo. Jis atgavo atmintį, 
o aš galėjau mėgautis keliomis taip reikalingo miego va- 
landomis. Taigi žinokite: visada pravartu prašyti to, ko 
norite, tačiau niekuomet nereikia nieko reikalauti. 

90. 
STENKITĖS ĮSIDĖMĖTI VISKĄ 


umanau, jog laikydamiesi šios strategijos suvoksite, 

- Nkad daugeliu atvejų jūsų gyvenimas nėra jau toks 

blogas, kaip jums dažnai atrodo. Taigi'išvysitė 'šviesėsnes 

perspektyvas, imsite mėgautis darbu, Idbiau atsipalaiduo- 
sitė, suimažės įtampa. Ė: 

Tikridusiai ir patys žinote, kaip sunku atsispirti pagun- 
dai kalbant apie praėjusią darbo dieną neakcentuoti nei- 
giamų dalykų: Tipiškas atsakymas į klausimą: „Kaip tau 
sekėsi?“, yra toks: „Buvo be galo sunki diena“.'Papraštai 
galvojate tik apie tai, kiek mažai laiko turėjote, kaip suh- 
kiai keliavote į darbą, kiek opių problemų teko gvildenti, 
kaip painiojotės į konfliktus, susidūrėte su sunkiai sukal- 
bamais žmonėmis, įvairiausiais nesklandumais, kaip ver- 
tėtės per galvą, ginčijotės su įpykusiais kolegomis, kaip 
viskas buvo blogai, kiek daug iš jūsų reikalavo viršinin- 
kas. Tam tikra prasme, matyt, esate teisūs. Daugeliui žmo- 
nių darbo diena būna iš tiesų labai įtempta, dažnai se- 
kinanti. Tačiau ar tai pasakytina apie visą darbo dieną, ar 
tik apie jos dalį? Ar jūs stengiatės nupasakoti ištisą darbo 
dieną su visom smulkmenom, ar pasirenkate tam tikrus 
dalykus, kurie, jūsų manymu, labiausiai verti dėmesio, 
kuriuos geriausiai atsimenate? 

Patarčiau būti visiškai atviriems sau analizuojant pas- 
kutinę darbo dieną. Ar grįždami iš darbo namo kur nors 
užsukote išgerti puodelio kavos ir suvalgyti bandelės? Ar 
išnaudojote pietų pertrauką? Jeigu taip, t4i su kuo pieta- 
vote? Gal maloniai pasišnekėjote? Ar skaniai valgėte? Ar 
pavyko per darbo dieną su kuo nors smagiai paplepėti? 
Gal sužinojote ką nors nauja? Ar turėjote galimybę paro- 
dyti savo kūrybingumą? Ar akis neužkliuvo už kokių nors 
gražių gamtos objektų — fontanėlio kieme, medžių ir 

gėlių, paukščių ar kokių gyvūnėlių? Gal šiandien išgirdo- 
te gerą naują anekdotą? Gal kas.nors pasakė: jums kom- 
plimentą? Ar klausėtės geros muzikos automobilyje, o gal 
girdėjote įdomią diskūsijų. laidą? Galbūt pavyko išspręsti 
kokį nors konfliktą? Ar gavote atlyginimą? 

Neskatinu jūsų stengtis pajusti kažkokią nerealią lai- 
mę. Kaip jau minėjau, puikiai žinau, kad darbas gali būti 
(dažniausiai ir yra) nepaprastai sunkus. Tačiau įsidėmė- 
kite — jūsų diena buvo skaidresnė nei daugelio pasaulio 
žmonių, jeigu nors į vieną mano pateiktą klausimą atsa- 
kėte teigiamai. Jums nereikia apsimetinėti, kad viskas pra- 
ėjo puikiai. Tačiau ar nė be reikalo teigiamos kasdieny- 
bės detalės laikomos savaime suprantamu dalykų? Mes 
kalbame taip, tarsi šių malonių smulkmenų nė nebūtų“ 
tarsi nepatirtume gražių akimirkų, paprastų malonumų ar 
patogumų. Iš tikrųjų panagrinėję išvardytus klausimus, 
matysite, jog daugeliui mūsų darbo diena nėra vien ne- 
gandų virtinė. Tad kodėl mes visk4 apverčiame kitaip? 

Manyčiau, kad dėl kelių priežasčių. Pirmiausia dauge- 
lis mūsų nori sudaryti kitiems įspūdį, kad yra labai už- 
siėmę, kad sunkiai gyvena, ir sulaukti užuojautos. Retai 
kada išgirsite sutuoktinius po ilgos darbo dienos sakant 
vienas kitam: „Diena praėjo šauniai. Viskas neblogai su- 
siklostė.“ Baiminamasi šitaip sakant (net ir tuo atveju, 
jeigu tai būtų tiesa) parodyti, kad viskas lengvai atsieina. 
Puikiai žinau, jog yra tokių vyrų, kurie vien todėl skun- 
džiasi žmonoms darbe labai pavargę, kad namie nebūtų 
apkrauti kitokiais darbais! 

Be to, daugelis mūsų laukia pripažinimo ir pagarbos 
už tai, kad sunkiai dirba. Pasakodami, kaip sklandžiai 
viskas klostėsi darbe, baiminamės prarasią šią pagarbą ir 
vertinimą, atseit tai, ką mes laikome savo nuopelnu, — 
savaime suprantamas dalykas. 

Bet daug blogiau yra tai, kad perdėtas dėmesys nei- 
giamybėms virsta įpročiu. Verkšlenimas yra užkrečiamas, 

atrodo, kad visi ima elgtis taip pat. Taigi jeigu sąmonin- 
gai nesistengsite mažiau verkšlenti ir skųstis, tikriausiai 
tai darysite ištisas darbo valandas. 

Aš pats tada, kai ėmiau ieškoti kiekvienos darbo die- 
nos teigiamų momentų, išvydau visiškai naują pasaulį. 
Kuo toliau, tuo aiškiau jutau savo darbe esant įvairiausių 
įdomių ir malonių aspektų, kurių niekada anksčiau nebu- 
vau pastebėjęs. Dabar į nuotaikingus pašnekesius, įdo- 
mias pažintis, asmeninius santykius su bičiuliais ir kitais 
žmonėmis nebežvelgiu kaip į savaime suprantamą daly- 
ką. Bet, matyt, svarbiausia yra tai, kad visur ėmiau ieš- 
koti teigiamybių. Todėl dabar mažiau irztu, manęs taip 
nesiutina įvairiausi nesklandumai ir visokios kasdien pa- 
sitaikančios smulkmenos. Esu tikras, jog taip gali nutikti 
ir jums. 


91. 


PASPAUSKITE STRESĄ ŠVELNINANTĮ 
SLAPTĄ MYGTUKĄ 


p“ daugelį metų vėlai vakare namie skubėjau baigti 
L su darbu susijusį projektą, kurį turėjau pateikti jau 
kitą dieną. Buvau įsitempęs, neramus. Man atrodė, jog 
nervinuosi dėl kiekvieno menkniekio. 

Iš užmiesčio manęs aplankyti atvyko bičiulis, kuris 
visada būdavo už mane daug ramesnis ir išmintingesnis. 
Su jam įprastu nerūpestingumu jis užjaučiamai pažvelgė 
į mane ir paklausė: „Ričardai, ar tu kvėpuoji?“ Apstulbęs 
ir pyktelėjęs dėl tokio banalaus klausimo atsakiau: „Žino- 
ma, kvėpuoju, o tu?“ 

Tada jis man paaiškino pastebėjęs, kad dauguma su- 
augusiųjų kvėpuoja per daug paviršutiniškai, į jų plau- 
čius nepatenka pakankamai oro. Jis uždėjo man ant krū- 
tinės ranką ir parodė, ko aš nedarau. Tai buvo vienas iš 
didžiausių netikėtumų mano gyvenime. Pamačiau kvė- 
puojantis taip negiliai, jog to nė nepavadinsi kvėpavimu. 

Didelei savo nuostabai įsitikinau, jog pradėjęs kvė- 
puoti giliau akimirksniu pasijuntu geriau. Atrodė, kad ma- 
no kūnas atsipalaiduoja, mintys skaidrėja. Kai įgijau dau- 
giau praktikos ir įgudau giliai kvėpuoti, pastebėjau turįs 
daugiau energijos, o svarbiausia — beveik lioviausi pa- 
nikavęs. 

Aš nesu šios srities specialistas, tačiau per keletą metų 
išmokau kvėpuoti giliau. Nors negaliu įrodyti, tačiau šir- 
dyje tvirtai žinau, kad šis įgūdis man padėjo atsikratyti 
stresų. Lažinuosi, kad įdėmiau patyrinėję savo kvėpavi- 
mą, įsitikinsite, jog jums praverstų išmokt kvėpuoti gi- 
liau. Tiesą sakant, jus veikiausiai apstulbins kaipmat pa- 
gerėjusi savijauta ir pati viso gyvenimo kokybė. 

Prisiminkite, ką darote tada, kai jums būtinai reikia 
atlikti kokį nors veiksmą, o jūs nesiryžtate? Galbūt nė 
patys to nežinote, tačiau tikriausiai labai giliai įkvepiate. 
Ar esate matę krepšininką; kuris rengiasi atsakingam me- 
timui? -Daugeliu atvejų prieš mesdamas kamuolį sporti- 
ninkas giliai įkvepia. Taigi patarčiau jums šia strategija 
pasinaudoti kasdieniame darbe. Kam laukti desperadigs 
momentų norint giliai įkvėpti? Geriau užsiiminėkite šia 
praktika reguliariai. 

Geriau pagalvojus visa tai darosi akivaizdu. Mes visi 
kažkur skubame lyg bitės, norime sutvarkyti begalę įvai- 
riausių reikalų. Ir jeigu neįkvepiame pakankamai oro, tai 
ko 'stebėtis, kad daugelis mūsų taip dažnai išsigąsta ir 
nūsimėna? Atrodo, lyg dustume. Jeigu esate kada nors 
per Ngai užsibuvę po vandeniu, žinote, kokia tada apima 
baimė. Lygiai taip pat tada, kai kvėpuojate paviršutiniš- 
kai, galima sakyti, jog visą darbo dieną. (bent jau dalį 
laiko) praleidžiate po vandeniu. Žinoma, mes neuždusi- 
me ir nenuskęsime, tačiau toks mūsų pačių susikurtas 
stresas mums gali brangiai kainuoti. 

Pasitikrinkite, kaip kvėpuojate. Ar giliai įkvepiate? Ste- 
bėkite, kas darosi, kai sąmoningai kvėpuojate šiek tiek 
giliau. Galbūt kaip ir aš akimirksniu pasijusite labiau at- 
sipalaidavę. Gaunant pakankamai oro, pasaulis ima atro- 
dyti nę toks pablūdęs, išryškėja ateities perspektyvos. At- 
rodo, kad ir gyvenimo tempas sunormalėja, o daugelis 
kasdienių nemalonumų dabar jau taip smarkiai neerzina. 
Taigi šių minčių branduolys toks — kai jūsų kūnas gaus 
pakankamai oro, jūs rečiau graušitės dėl smulkmenų. 

Į kvėpavimą žvelgiu kaip į slaptą savo ginklą prieš 
stresą, kurį galiu bet kada panaudoti. Jis paprastas ir 
absoliučiai asmeniškas. Niekas kitas, be manęs paties, nė 
neįtars, jog kvėpuoju gilėliau mėgindamas atsipalaiduoti. 
Manau, kad ir jūs įtrauksite šį ginklą į savo arsenalą, 
skirtą kovai su stresu darbe. Jis man tikrai padėjo; galiu 
lažintis, jog padės ir jums. 


92. 
SU KITAIS ELKITĖS MEILIAI 
IR PAGARBIAI 


isai neseniai per interviu vienas neeilinis Žmogus 

man papasakojo paprastą, tačiau pamokomą istoriją 
apie tai, kaip jis pasidarė lipšnesnis ir mandagesnis. Pa- 
klaustas, ar negalėčiau jos papasakoti ir kitiems, jis suti- 
ko. : 

Maždaug prieš dvidešimt metų šis žmogus nusipirko 
naujutėlaitį automobilį, kurio gale pakako vietos jo di- 
džiuliam gauruotam šuniui. Po kiek laiko jis plovėsi au- 
tomobilį brangioje plovykloje. Netrukus apsižiūrėjo, kad 
automobilio gale. liko daug šuns gaurų. Sumokėjęs už 
plovimą didelę sumą, jis jautėsi. apgautas. ir nusivylęs. 

Jis pasiskundė darbuotojams, tačiau nieko nelaimėjo. 
Darbuotojai pareiškė, jog jie „bagažinių nevalo“. Mat šuns 
vietą jie palaikę bagažine, todėl atsisakė valyti iš naujo. 
Klientas, matydamas, kad skundai nieko negelbsti, pa- 
reiškė norą pasikalbėti su viršininku. 

Paskui kokias penkias minutes jis plūdo plovyklos vir- 
šininką nemaloniausiais, šiurkščiausiais žodžiais. Kai 
klientas baigė siautėti, šis pažvelgė jam į akis ir ramiu, 
šaltu tonu paklausė, ar jau viskas. Tada mandagiai pasa- 
kė tuoj eisiąs ir pats išsiurbsiąs visą automobilio saloną, 
kol neliks nė vieno plaukelio. Išvalęs automobilį jis su- 
pratingai, bet jausdamas savo vėrtę pratarė: „Pone, kodėl 
jūs tariatės turįs teisę kalbėti su manimi taip griežtai ir 
šiurkščiai?“ 

Klientas sutriko. Žinoma, niekas jam tokios teisės ne- 
buvo suteikęs. Mano pašnekovas man pasakojo, kad nuo 
tos dienos ištisus dvidešimt metų stengėsi nepamiršti to, 
ko tada išmoko — kad kiekvienas nusipelno pagarbaus 
elgesio. Visai nesvarbu, jog kitąkart pyktis ir nepasiten- 

kinimas pateisinamas. Labai susidomėjęs kalbėjausi su 
šiuo žmogumi, nes nebuvo abejonių, jog tą dieną jis tik- 
rai kai ko išmoko; ir dar kur — automobilių plovykloje! 
Negalėjai įsivaizduoti kada nors jį buvus šiurkštų ar ne- 
jautrų kitiems. Bendrauti su šiuo ramiu, nuoširdžiu, geru, 
susikaupusiu žmogumi buvo tikras malonumas. Beje, jis 
— vienas geriausių savo srities specialistų. 

Kai žvelgiu į asmenis, šiurkščiai, nemaloniai ar ne- 
mandagiai kalbančius su stiuardesėmis, padavėjomis, par- 
duotuvių tarnautojais, nepažįstamaisiais, dažnai pateikiu 
sau tą patį pasakojime jau minėtą klausimą: „Kas šiam 
žmogui davė teisę taip kalbėti?“ Kol kas neradau atsaky- 
mo, o jūs? Kai kam atrodo, kad dirbant tam tikrą darbą 
tenka taikstytis su snobiškais klientais ar arogantišku vir- 
šininku. Tačiau aš visada laikiausi šios nuomonės: jeigu 
esu to ar kito žmogaus veiklos dalis ir turiu iš to naudos, 
vadinasi, privalau jam reikšti dėkingumą ir rodyti pagar- 
bą. Nežinau, ar esu teisus, ar klystu, tačiau išties puiku 
su visais elgtis meiliai ir pagarbiai. 

Jeigu jūsų tikslas — - patirti kuo mažiau stresų, štai 
jums viena iš sėkmės paslapčių. 


93, 
NĖ ŽINGSNIO TOLIAU 


Te vienas iš mano Mėgstamiausių posakių. Esu įsitiki- 
nes, jog daugeliui iš mūsų jis turėtų būti labai svar- 
bus. Žinoma, ir man. 

Kai sakote sau ar kitam: „Nė žingsnio toliau“, jūs ži- 
note, jog toliau žengti šiuo mąstymo, ginčų, reikalavimų, 
diskusijų keliu negalima. Kitaip bus sunku išvengti nei- 
giamų padarinių. Taigi išeitis labai paprasta — nedaryti 
to! Sustoti. Liautis. 

Pavyzdžiui, jūs pastebite, kad kolega, kurį jūs prisis- 
pyręs klausinėjate, vis labiau užsisklendžia savyje ir širs- 
ta. Jeigu jums nebūtina išgirsti jo atsakymų, pasiremkite 
„nė žingsnio toliau“ teorija. Nesiliovę klausinėję susidur- 
site su keblumais jau dabar arba netolimoje ateityje. Įgy- 
site naują priešą arba bent jau tą, kuris neturės ant jūsų 
akies. Tai kam tęsti? Tas pat tinka ir kalbant apie kitokius 
asmeninius ryšius. Dažnai širdyje jaučiame, kas nutiks, 
jei konkrečiam žmogui pasakysime tam tikrą dalyką. Kar- 
tais parankiausia tiesiog nežengti „nė žingsnio toliau.“ 

Įsivaizduokite, jog be galo savęs gailitės ir esate visiš- 
kai sugniuždyti. Galvojate tik apie tai, kaip mesti šį dar- 
bą, ir apie tai, koks siaubingas pasidarė gyvenimas. Šiuo 
atveju posakis „nė žingsnio toliau“ reikš „liaukitės apie 
tai mąstę“. Jeigu nesiliausite, galite būti tikri, kad jums tik 
pabiogės. O kam to reikia? Ar nebūtų išmintingiau palū- 
kėti, kol pasijusite geriau, o tada analizuoti gyvenimišką- 
sias problemas? Kam tęsti, jeigu ir taip aišku, kad bus tik 
skaudžiau? 

Kartą turėjau bičiulį, kuris buvo beužmezgąs meilės 
romaną. Jis pasiteiravo, ką apie tai manau. Atsakiau žo- 
dis į žodį: „Nė žingsnio toliau“. Taip atsitiko, kad jis 
manęs paklausė; jo ir žmonos santykiai pasitaisė, jų 
santuoka neiširo. 

Kažkodėl šis paprastas posakis yra labai galingas. Jis 
tiesmukas, gali iškart jus sustabdyti, atskleisti konkrečių 
minčių ar veiksmų beprasmybę. Staiga jūs įgausite pa- 
kankamai išminties, kad suvoktumėte kokių nors poky- 
čių būtinybę, išvengtumėte tam tikrų klaidų. Taigi kai 
šiuos žodžius tarsite patys sau, kai juos girdėsite iš kitų, 
pasistenkite į juos žvelgti rimtai. 

Ne kartą mačiau, kaip šis paprastas patarimas padėjo 
žmogui neprarast darbo, išvengti ginčo ar įtampos būse- 
nos. Tarkime, kas nors supyko ant viršininko ir rengiasi 
viską išrėžti šiam tiesiai į akis, kol pyktis dar neatslūgo. 
Geras bičiulis patartų: „Nė žingsnio toliau“. Tada vertėtų 
dar kartą viską gerai apsvarstyti. Arba galbūt užsimezgė 
vienas iš tų absurdiškų ginčų „manau, kad aš esu teisus“ 
pagrindu, Tada būtų išmintinga patarti leist kitam likti 
teisiam. Išvengtumėte „streso ir ginčų . karštinės. ir kada 
nors galėtumėt draugiškai papietauti.. Labai dažnai pasu- 
kus klaidingu keliu laukia stresų kupinas ir nieko gera 
nežadantis finišas. Jeigu minėtais žodžiais įstengsite su- 
tramdyti konflikto proveržį, išvengsite didelės streso 
dozės. ž da 

Lažinuosi, jog šie žodžiai labai praverstų ir jūsų gyve- 
nime. Daugeliu atvejų toks paprastas pasakymas: „Nė 
žingsnio toliau“, gali būti tikrai solidus patarimas. 


94, 


NEPAMIRŠKITE ĮVERTINTI 
KOLEGŲ DARBO 


Bi visose sferose dirbantys žmonės dažniausiai 
J Jskundžiasi tuo, kad per menkai vertinamas ar visai 
neįvertinamas jų darbas. Atrodo, kad yra įsigalėjusi nera- 
šyta nuostata, jog turėti nuolatinį darbą yra didelė laimė, 
ir turintis darbą asmuo savaime yra pripažintas. Trokšti 
ar viltis žodinio ar kaip kitaip reiškiamo pripažinimo esą 
trivialu. 5 

Vis „dėlto žmonės ne tik jaučia poreikį, bet ir nusipel- 
no žinoti, jog yra vertinami. Išreikšto pripažinimo sulau- 
kę žmonės jaučiasi laimingesni, jie būna labiau atsipalai- 
davę ir ištikimesni už tuos, kurie mato, kad jų pastangos 
laikomos savaime suprantamu dalyku. Jie dirba stropiau 
ir kur kas geriau sutaria su „komanda“. Jie daug rečiau 
meta darbą, viską atlieka laiku ir nepriekaištingai, reiš- 
kiasi kaip kūrybingi darbuotojai. Ir atvirkščiai — nesulau- 
kiantys tinkamo įvertinimo žmonės dažnai jaučia nepasi- 
tenkinimą, praranda entuziazmą. Juos gali apimti apatija 
ar „tingumas. Jiems viskas greitai nusibosta, su jais nema- 
lonu dirbti. Kaip tik tokie darbuotojai bene dažniausiai 
yra linkę graužtis dėl smulkmenų. 

Deja, negaliu jums patarti, kaip pasijusti įvertintiems, 
tačiau galiu priminti — nepamirškite įvertinti kitų. Ma- 
nau, kad jūs įsitikinsite, jog šie du dalykai glaudžiai su- 
siję. Prisiminęs geru žodžiu paminėti savo bendradarbius, 
aš ir pats pasijusdavau geriau. Negana to, susilaukiau dar 
ir atlygio — mane daug dažniau ėmė pastebėti ir vertinti 
su manimi dirbantys žmonės. Šiuo atveju tikrai tinka sa- 
kyti: „Kaip šauki, taip atsišaukia“. 

-Net ir tada, kai žmogus „tiesiog dirba savo darbą“, 
labai svarbu, kad jis jaustųsi įvertintas. Patarčiau nepatin- 

gėt ir atvirai parodyti, jog jūs nuoširdžiai gėritės savo 
kolegų darbu. Dažnai juos girkite. Dalykite komplimen- 
tus. Jeigu įmanoma ar dera, nusiųskite atviruką, žinutę 
elektroniniu paštu ar ranka parašytą raštelį. Paskambin- 
kite telefonu arba, dar geriau, pažvelkite žmogui į akis 
ir pasakykite, kad jus džiugina jo darbas. Jeigu galite ir 
jei jaučiate, jog tai tinkama, įteikite ar nusiųskite kolegai 
nedidėlę dovanėlę ar kokį kitokį pripažinimo ženklą. Te- 
gu kiti žino, jog pastebite jų uolumą. Taip darykite 
dažnai. 

Pavyzdžiui, nors ir žinote, kad paštininkas privalo ne- 
šioti jums paštą, padėkokite, kai šis pasirodys. Pažiūrėki- 
te, kaip jis reaguos, atkreipkite dėmesį į tai, kaip pasiju- 
site patys. Padėkokite dirbančiajam prie kopijavimo 
aparato, kai šis padaugins jums reikiamus dokumentus. 
Na ir kas, jei tai ir yra „jo darbas“. Lygiai taip pat galė- 
tumėte nusiųsti atviruką savo biznio partneriui — padė- 
koti už tai, kad jis naudojasi būtent jūsų paslaugomis. Tai 
tikrai nenueis veltui. Pasirūpinkite, kad sekretorė arba 
įmonės personalas tikrai žinotų, jog jūs gėritės jų darbu, 
jog jie yra jūsų gyvenimo dalis. Nepamirškite jiems pa- 
dėkoti. 

Keletą kartų per metus prie šiukšlių maišelio pridedu 
voke padėkos atviruką ir šiek tiek arbatpinigių šiukšlių 
surinkėjui, dirbančiam tikrai išskirtinį darbą. Taigi šiukš- 
liavežys ne tik man pamojuoja sutikęs bėgiojantį anksti 
rytą, bet ir mielai surenka papildomus mano paliktus 
šiukšlių maišelius. 

Nepamiršdami įvertinti ar pagirti kartu dirbančių žmo- 
nių jūs sustiprinsite dalykinius ryšius, o svarbiausia, šiek 
tiek praskaidrinsite ne tik kitų, bet ir savo pačių darbo 
dieną. 

Žerdami pagyrimus atkreipkite dėmesį į tai, kaip jau- 
čiatės patys. Veikiausiai ramūs ir patenkinti, lyg siektu- 
mėt savo tikslo ir žengtumėt reikiama kryptimi. Nuošir- 
dus kitų gyrimas švelnina mūsų pačių stresą. Jis malonus 

tiek giriamajam, tiek giriančiajam. Smagu žinoti, jog pa- 
dedi kitam pasijusti pripažintam. Taip pat labai gera su- 
vokti, jog būtent tu skatini konkretų asmenį darbuotis 
kiek galint geriau. 

Pamenu, kitados turėjau sunkumų drauge dirbdamas 
su viena kolege. Jutau, jog ji nepateisina mano profesinių 
lūkesčių, mes nuolatos ginčydavomės. Tada pagalvojau, 
kad ji iš tiesų labai daug dirba ir tikriausiai nesijaučia 
tinkamai įvertinta. Ryžausi vadovautis nauja strategija. 
Užuot reiškęs jai savo nepasitenkinimą, stengiausi pama- 
tyti, ką ji daro gerai. Parašiau jai padėkos raštelį. Mano 
komplimentai buvo nuoširdūs ir tikri. Maždaug po savai- 
tės taip pat gavau gražiai parašytą padėką, kurioje buvo 
sakoma, jog su manimi dažniausiai labai lengva dirbti. 
Sulaukiau ir papildomo atlygio — pastebėjau, kad mano 
kolegė netikėtai ir labai vykusiai pasitaisė. Beveik be 
jokių pastangų ir nesiveldamas į konfliktus pagėrinau mū- 
sų santykius ir sugrąžinau bendrą datbą į normalias 
vėžes. 

Žinoma, padėkos raštelį rašiau ne tam, kad vėliau ga- 
lėčiau manipuliuoti kolege. Tiesiog jutau, jog jai trūko 
mano pripažinimo. Aš neklydau. Vos tik ji pasijuto nuo- 
širdžiai įvertinta, įstengė vėl žengti į priekį. 

Ne visada sulauksite nedelsiamo ir teigiamo rezultato. 
Ne kartą maniau, jog nuoširdžiai stengiuosi žmogų pagir- 
ti, tačiau nesulaukiau jokių mano pastangoms lygių ges- 
tų. Žinote, ne tai svarbu. Nesvarbu, ar sulauksite adek- 
vačios reakcijos, ar ne, širdyje jausite, jog pasielgėte 
teisingai, ir jums bus gera. „Blogiausia“, kaš gali grėsti, 
— tai kito ar jūsų pačių geros savijautos galimybė. Nėra 
nieko geresnio už kolegoms pareikštą nuoširdų pripaži- 
nimą ar pagyrimą. 


95. 
NESISIELOKITE DĖL KRITIKOS 


A šnekant, jeigu būčiau jautriai reagavęs ar leidę- 
„sis išmušamas-iš pusiausvyros savo kritikų, šios. kny- 
gėlės dabar neskaitytumėte. Kritikai. ir kritika yra gyveni- 
mo faktas, su kuriuo nori nenori susiduria kiekvienas iš 
mūsų. Vienintelė galimybė išvengti Kritikos — tai gyventi 
atsiskyrus, taip, kad kiti nieko nežinotų apie tavo darbą, 
būdą, elgesį. Kartais kritika būna vertinga, net gelbsti. 
Kai kada tenka klausyti visiškų nesąmonių. Visais atvejais 
išmokt nesureikšminti kritikos, nežiūrėti į ją pernelyg rim- 
tai yra nejtikėtinai naudinga, jei mes siekiame švelninti 
įtampos būsenas. 

„ Aš visada stengiausi gyventi taip, kad prądžiuginčiau 
kuo SauBaŲ žmonių. Norėjau padėti ASA labiau 
rečiau siėlvaliauti dėl smulkmenų, Vis dėlto turėdamas 
tokių gerų intencijų ir mylėdamas žmones, susilaukiau 
kritikos kaip nepataisomas optimistas ir nerealiai mąstan- 
tis. „naivuolis. Keletas asmenų. mane net apkaltino, kad 
piršdamas lengvesnio gyvenimo galimybę aš norįs tik pa- 
kenkti kitiems. Tam tikras procentas žmonių man visada 
sako: „Tu negali iš tikrųjų būti toks laimingas“, arba: 
„Tikriausiai tavo gyvenimas lengvesnis nei mano“. Taigi 
nuo to niekur nepabėgsi. Visada kas nors dėl ko nors tau 
paprieštaraus. 

Įdėmiau pažvelgę pamatysite, jog per rinkimus politi- 
ne pergale džiaugiamasi tada, Kai laimėtojas gauna 60 
procentų visų balsų. O tai reiškia, jog net ir laimėjus 
įtikinama balsų persvara liks 40 procentų žmonių, anaip- 
tol nelinkinčių nugalėtojui laimėti. Suvokeš šią stulbinan- 
čią statistiką neimu į širdį sulaukiamos kritikos. Nė vie- 
nas iš mūsų nėra tiek visiems svarbus ir tiek geras, kad 
išvengtų tam tikros kritikos dozės. 

Paklausiau savo bičiulio rašytojo, pasižyminčio romu- 
mu ir gebėjimu piktai nereaguoti, kaip jis Žiūri į neigia- 
mas recėnzijas ar kritiką. Jis man atsikė: „Visada -sten- 
giuosi išsiaiškinti, ar ten: yra nors lašelis tiesos. Atvirai 
šnekant, dažnai tos tiesos randu. Tokiais atvejais mėginu 
kuo labiau iš to pasimokyti, o paskui apie tai nebegal- 
voti. Labai dažnai smarkiai pasitaisau būtėnt po solidžios 
kritikos dozės. Kita vertus, supratau, jog visai nereaguo- 
jant į kritiką ji paprasčiausiai išgaruos, išbluks. Blogiausia 
reakcija į kritiką — manyti, jog kritika skifta jūsų asme- 
niui bei užimti gynybinę poziciją.“ 

Kiekvienas turi teisę laikytis savos nuomonės. Mes vi- 
šada susidursime su kitaip nei mes galvojančiais ir į pa- 
saulį žvelgiančiais žmonėmis, su tais, kurie gyvenimą su- 
vokia visiškai skirtingai. Kai "šitai įsisąmoninsite, kritika 
jums nebus tokia 'svarbi, nebetrikdys jūsų taip kaip anks- 
čiau. Nepamirškite, kad tai, kas labai patinka vienam, 
kitą gali siutinti. Kas įams 2 atrodys juokinga, man gali būti 
nuobodu, ir atvirkščiai. Visai nesvarbu, kiek mes dėsime 
pastangų, kokie bus mūsų ketinimai, visada atsiras žmo- 
gus, kuris mus sukritikuos. Sveiki atvykę į žmonių gimi- 
nės pasaulį. Kai apsispręšite nesisieloti dėl Kritikų ant- 
puolių, daugiau neskaudinsite savojo „aš“ “ negriausite 
s4vo įvaiždžio, o darbe jausite gerokai mažiau įtampos. 

VADUOKITĖS Iš SAVO PAČIŲ SUKELIAMŲ 
STRESŲ 


ienas įžvalgus mano bičiulis, turintis stiprų humoro 
| Vines mėgdavo girtis dėvįs ypatingus marškinėlius. 
Jis maždaug taip sakydavo: „Tai marškinėliai, šalinantys 
įtampą“. Jis garantuodavo visu šimtu procentų, jog dėvė- 
damas tuos marškinėlius nepatirsi jokio streso, išskyrus 
tą, kurį pats susikuri. 

Žinoma, tuo jis norėjo pasakyti, jog visi stresai kyla iš 
mūsų pačių mąstymo, priklauso nuo,mūsų minčių. Todėl 
susilažinęs mano bičiulis niekada nebūtų pralošęs. Aišku, 
su viena kita išimtim. Aš tikrai patirčiau stresą, jeigu kas 
nors įsibrautų į mano namus ir įbestų į smilkinį šautuvą. 
Rimta priežastis stresui būtų vaiko liga, atleidimas iš dar- 
bo, gaisras namuose ar koks nors kitas gyvenimiškas įvy- 
kis, vienas iš tūkstančių. 

Vis dėlto didelis patiriamų stresų procentas kyla bū- 
tent iš mūsų pačių — įtampos būsena priklauso nuo mū- 
sų mąstysenos, reagavimo į tam tikrus dalykus. Mes pa- 
tys nejučia daug kartų per dieną savo mintis paverčiame 
savęs puolimo įrankiu. Mes mąstome tarsi aukos, įsprau- 
clusios save į kampą. Iš adatos priskaldome vežimą, o iš 
musės padarome dramblį. Vis iš naujo gvildename savo 
gyvenimą, perdedame savo atsakomybę. Graužiamės dėl 
smulkmenų. Mes pasiduodame „minčių antpuoliams“ ir 
vaizduotėje surepetuojame galimus keblumus, rūpesčius 
ar padarinius, kurių gal nė nebus. Puoselėjame negaty- 
vias spekuliacijas ir išankstinės nuostatas kitų elgesio at- 
žvilgiu. Gyvename ne konkrečia akimirka, o laukdami 
kokių nors ateities momentų. 

Mes nuolat rausiamės praeityje. Pasiduodame piktoms, 
neramioms, stresą formuojančioms mintims ir kažkodėl 


256 


stebimės, kad mes tokie nelaimingi. Mūsų galvoje sklan- 
do negatyvios, pesimistiškos mintys, kurias mes labai rim- 
tai traktuojame. Dažniausiai nė nenutuokiame, jog šitaip 
elgiamės, ir nenumanome save žlugdantys. Mes verčiau 
kaltiname visą pasaulį, aplinkybes ir kitus žmones. Taria- 
mės būtent dėl jų kaltės patiriantys įtampos būseną. 

Įsivaizduokite, kaip pasikeistų jūsų gyvenimas, jei ne- 
kurtumėt sau tiek daug stresų. Kadangi stresas ir nepa- 
sitenkinimas gyvenimu priklauso nuo mūsų pačių 'min- 
čių, veikiausiai taptumėte bene laimingiausiais pasaulio 
žmonėmis, savo gyvenime nekeisdami nė menkiausio da- 
lyko. Tai kodėl nepamėginus? 

Norint atsikratyti savo pačių susikurto streso, sunkiau- 
sia nuolankiai pripažinti, jog šį kartą įtampos būseną su- 
kūrėte patys. Kur kas lengviau pasakyti: „Jaučiu įtampą, 
nes visas mano gyvenimas susijaukęs“, nei ištarti: „Jaučiu 
įtampą, nes galvoju taip, o ne kitaip.“ Taigi jeigu ir toliau 
manysite, neva jūsų gyvenimas labai sunkus, jums bus 
tikrai nelengva pakeisti savo būseną. Bet matant konkre- 
čias savo klaidas rasis jėgų kai ką pakeisti. 

Jeigu tik suvoksite, kad patys esate sau didžiausi prie- 
šai, visa kita eis kaip sviestu patepta. Iš pradžių sutelkite 
dėmesį į tai, ką galvojate, į savo mintis ir įsidėmėkite, 
kad mąstote būtent jūs. Kai užplūs kokios nors negeros 
mintys, įstengsite pasakyti: „Štai ir vėl“, ar ką nors pana- 
šaus; taigi pripažinsite, kad toks mąstymas jums žalingas. 
Tada galėsite pamažu nuvyti negeras mintis ir nežiūrėsite 
į jas rimtai. Tokiu būdu labai iš lėto iš savo gyvenimo 
išstumsite negatyvius dalykus. Svarbiausia yra suvokti, jog 
patys sau kenkiate. 

Vienintelis patikimas būdas sušvelninti stresus — tai 
atsikratyti įpročio mąstyti apie trikdančius dalykus. Tiks- 
liau sakant, jums reikia apsispręst ne taip rimtai žvelgti 
į savo mintis, ypač į negatyviąsias. Įsidėmėkite — tai tik 
mintys, ir stenkitės paprasčiausiai atsikratyti minčių, ku- 
rios jus gniuždo, kam nors kliudo. 

Pradėkite „stebėti“ savo mintis. Ar jūs stengiatės būti 
optimistai ir blaiviai mąstyti? Ar matote perspektyvą ir 
esate išlaikę humoro jausmą? O galbūt jūsų mąstymas jus 
nustelbia? Gal į savo mintis žvelgiate pernelyg rimtai? 
Jeigu taip — dabar pats laikas pradėti. Įsidėmėkite, kad 
kur kas lengviau pakeisti mąstyseną nei ištisą pasaulį. 
Atsikratę savo pačių susikuriamų stresų gerokai pasistū- 
mėsite savo siekiamo tikslo — ramybės ir didesnio atsi- 
palaidavimo link. 


97. 
NEPAMIRŠKITE „MINČIŲ VEIKSNIO“ 


Žinoti, jog esama „minties veiksnio“, be abejo, yra 
vienas svarbiausių dalykų mokantis nesigraužti dėl smul- 
kmenų darbe ir visur kitur. Tik tada pasidarysite ramesni, 
malonesni ir ne tokie jautrūs, kai suvoksite, jog gyveni- 
miška patirtis priklauso nuo jūsų, o ne nuo išorinių veiks- 
nių, kaip kad dažnai atrodo. 

Mano geras bičiulis, knygelės „Mažinant gyvenimo 
tempą“ bendraautoris Joe Bailey atliko įdomų eksperi- 
mentą, susijusį su šia svarbia problema. Jis kalbino de- 
šimtis vairuotojų, važiavusių Mineapolio greitkeliu trans- 
porto piko metu. 

Paprastai sakoma, kad didžiuliai eismo kamščiai la- 
biausiai pykina žmones. Sunkiomis eismo sąlygomis pa- 
teikiami testai norint nustatyti streso lygį ir tai, kiek stre- 
sinių situacijų žmogus gali pakelti. Geriausiu atveju 
didelis judėjimas toleruojamas; blogiausiu — tūžtama, 
imama nepakęsti kelionių. Vis dėlto Joe Bailey'o tikslas 
buvo išaiškinti žmonėms, jog iš tikrųjų sunkių eismo s4- 
lygų keliami jausmai priklauso nuo mūsų minčių ir mgs- 
tymo, o ne nuo paties eismo. Jie mėgino įrodyti, kad 
mes galime rinktis požiūrį į eismo sąlygas, kad nesame 
kokios nors kamščių aukos. 

Atsakymai į klausimus apie intensyvų eismą buvo to- 
kie pat įvairūs kaip ir vairuojamų automobilių markės. 
Tam tikras procentas vairuotojų buvo įpykę, įraudę ir 
visiškai suirzę; kai kurie šaukė ir keikė su kamera šmi- 
rinėjantį Joe. Kiti bendravo maloniai, buvo atsipalaidavę. 
Dar kiti klausėsi garso įrašų ar kalbėjo telefonu. Tikėsite 
ar ne, atsirado ir tokių, kurie sakė, kad eismo kamščiai 
jiems yra maloniausia visos dienos atkarpa — tik tada jie 
gali pabūti visiškai vieni. Eismo kamšatyje jie atsipučia ir 

atsipalaiduoja. Niekas jiems neįkyri, neprašo ką nors pa- 
daryti. 

Įsidėmėkite — kone visi apklaustieji buvo ką tik baigę 
clarbą. Tikriausiai jie buvo pavargę. Įstrigę tame pačiame 
kamštyje, jie visi sugaišo vienodai laiko. Taigi niekam 
nebuvo suteikta jokių išlygų, sąlygos visiems buvo visiš- 
kai vienodos. Vadinasi, jei dėl žmonių neigiamos reakci- 
jos tikrai būtų kaltas tik eismas, logiškai mąstant išeitų, 
jog kamščiai visus turėtų paveikti vienodai. Bet taip nėra. 

Eksperimentas įrodo, kad iš tikrųjų gyvename per sa- 
vo pačių mąstymą ir suvokimą. Įdėmiau apgalvoję mano 
pateiktas mintis, įžvelgsite svarbių užuominų. Jos reiškia 
viena: jūs galite rinktis, kaip reaguoti, ir ne tik eismo 
atveju, bet ir kitose situacijose, kurios paprastai visada 
susijusios su stresu ir nerimu. 

Pavyzdžiui, jeigu įstrigote eismo grūstyje, tačiau geba- 
te įsiteigti ar pripažinti, jog tam tikrus potyrius diktuoja 
būtent mąstymas (o ne eismas), pasikeis ir konkrečios 
situacijos vertinimas. Tada prisiminsite, jog filosofiškiau 
mąstydami galite sumažinti patiriamo streso lygį. Užuot 
reikalavę, kad gyvenimas neužkrautų jums tiek reikalų ir 
nepateiktų tiek nemalonumų, išmoksite likti ramūs ir at- 
sipalaidavę nepaisant visa ko. Nesakau, kad tai padaryti 
visada labai lengva. Tikrai ne. Tačiau patys įsitikinsite, 
kad toks žinojimas teikia viltį. Net ir apimti pykčio ne- 
pamiršite, jog įmanoma į susidariusią situaciją žvelgti ki- 
taip. Neabejoju, kad kliūtis įveiksite daug lengviau. 

Gyvenime esama tam tikrų priežasties ir padarinio ry- 
šių. Jeigu nušoksite nuo penkiasdešimties aukštų pastato 
stogo — užsimušite, jeigu paliesite karštą krosnį — nu- 
degsite, jeigu į ežero dugną panardinsite didžiulę plūdę, 
ji iškils į paviršių. Čia veikia gamtos dėsniai. 

Daugelis mūsų kasdienius dalykus, kaip kad eismas, 
sunkus darbas, konfliktai, klaidos, kritika ir taip toliau, 
vertina vadovaudamiesi jau minėtu priežasties ir padari- 
nio ryšiu. Mes įsivaizduojame, kad tie dalykai turi kelti 

stresus ir liūdinti, kaip kad ir ugnis turi nudeginti. Tad, 
tarkime, eismo kamščiai jau iš anksto traktuojami kaip 
negerovė. Manoma, kad kritika suponuojanti gynybinę 
reakciją. Padarius klaidą būtinai reikią nusiminti, ir taip 
toliau. Mes darome šias klaidingas išvadas, nes įsivaiz- 
duojame, kad stresą sukelia eismas ar koks nors kitas 
trukdis, nors iš tikrųjų yra kitaip. 

Suvokus šią koncepciją galbūt atsivers kelias į visiškai 
naują gyvenimo matymą, į gyvenimą, kuriame mažiau 
kliūčių ir nesklandumų, nors jų niekas neišvengia. Daž- 
nai mes negalime keisti esamų aplinkybių, tačiau visada 
turime galimybę keisti mintis ir požiūrį. Tikiuosi, kad jūs 
apsvarstysite šią strategiją ir sutiksite, jog ji logiška. Su- 
žinoję apie „minčių veiksnį“ galėsite pakeisti savo gyve- 
nimą. 


98. 


STENKITĖS NESUREIKŠMINTI 
SAVOJO „AŠ“ 


Čios knygelės tikslas buvo padėti jums išsivaduoti iš 
kp in darbe bei palengvinti pastangas nesisieloti dėl 
smulkmenų. Nežinau nieko daugiau, kas taip „kurstytų“ 
stresą, keltų nerimą ir susierzinimą, kaip sureikšmintas 
ego, išpūstas „aš“. Todėl šiek tiek sumenkindami savąjį 
„aš“ įstengsite sumažinti darbę patiriamo streso dozę. 
Mano manymu, mūsų 620 — tai ypatingoji visų. mūsų 
dalis. Kadangi kiekvienas mūsų yra kuo nors ypatingas ir 
saviškai unikalus, mūsų gg0 jaučia poreikį šitai įrodyti 
visiems. Ego — tai mūsų dalis, kuri giriasi, perdeda, kri- 
tikuoja, teisia kitus (kaip ir save). Ego orientuotas į save, 
atrodo, tarsi nuolatos šauktų: „Tik pažvelkite į mane!“ 
Kadangi mūsų „aš“ taip užsiėmęs savimi, toks savanau- 
dis, mes taip pat nebemokame domėtis kitais ar kitų 
užjausti. Vienintelė ego keliama užduotis — afišuoti save. 
Be šių akivaizdžių mūsų ego trūkumų, jis dar yra ir 
didžiulis stresų šaltinis. Tik pagalvokite, kiek energijos 
išeikvojame, kiek dėmesio skiriame tam, kad ką nors įro- 
cytume, pasirodytume ar apgintume savo veiksmus. Pa- 
galvokite, kiek patiriate stresų lygindami save su kitais, 
o paskui nusivildami. Pamąstykite, kaip sekina nepaliau- 
jama savistaba ir perdėtas rūpinimasis tuo, ką apie mus 
pagalvos kiti. Mane apima nuovargis vos tai prisiminus! 
Labai panorėję galite sumenkinti ego. Pirmas žingsnis 
— noras maksimaliai sumenkinti savąjį „aš“ ir suvokimas, 
kad mūsų eg0 gali sąlygoti aibę stresų ir mus trikdyti. 
Visa kita — visai paprasta. Svarbu tik nuolankumas ir 
kantrybė. Turite kontroliuoti savo mintis ir elgesį. Kai 
pastebėsite, jog imate ką nors įrodinėti, švelniai save su- 
barkite ir traukitės atgal. Pasakykite sau kokius nors pa- 

prasčiausius žodžius, kaip kad šie: „Na va, štai aš ir vėl!“ 
Pamėginkite nerūpestingai iš savęs pasijuokti. Nepradėki- 
te dar vienų varžybų su ego. Padėtis dar nėra tokia kri- 
tiška. Būkite kantrūs, ir pasieksite savo. 

Išmokę nesureikšminti savojo „aš“ daug išlošite. Pir- 
miausia (ir svarbiausia) pasijusite tarsi nuo pečių numetę 
sunkią naštą. Kaip jau minėjau, nuolatinė savistaba. ir 
pastangos neatsilikti nuo kitų reikalauja daug jėgų. Šito 
atsikratę įgausite daugiau energijos ir pralinksmėsite. Be 
to, sumenkinę ego labiau susidomėsite kitais žmonėmis. 
Tapsite geresniais klausytojais, kilnesniais žmonėmis. Dėl 
to kiti dar labiau jus pamėgs. Kai liausitės stengęsi daryti 
aplinkiniams įspūdį ir būsite patys savimi, susilauksite 
daugiau dėmesio nei kada nors anksčiau. Jums to dėme- 
sio nereikės, tačiau vis tiek jo sulauksite. 

Tikiuosi, kad jūs atidžiai apmąstysite šios strategijos 
privalumus ir pamėginsite ja vadovautis. Pasaulis tikrai 
taps šaunesnis, jeigu kiekvienas iš mūsų pasistengs būti 
nuolaidesnis, nuoširdesnis ir kilnesnis. Negana to, niekas 
iš mūsų daugiau nesigrauš dėl smulkmenų. 


99. 


ĮSIDĖMĖKITE — SMULKMENŲ 
VISADA PASITAIKO 


nygelė jau beveik baigta, tad tikriausiai vertėtų pri- 

minti svarbiausią dalyką — smulkmenų vis dėlto pa- 
sitaiko. Kitaip tariant, galbūt jūs šią knygelę išmoksite 
atmintinai, sąžiningai praktikuosite kiekvieną čia pateiktą 
strategiją ir tapsite neįtikėtinai taikingu žmogumi. Ir vis 
dėlto, kad ir kas jūs būtumėte, kad ir kaip jus lydėtų 
sėkmė, jūs gausite savąją smulkmenų „porciją“. Garan- 
tuoju. Labai svarbu sau nuolat tai priminti, nes kitaip kils 
pagunda įtikėti, jog įgyta išmintis ir įžvalgos ar pozityves- 
nis požiūris išgelbės jus nuo kasdienių nesklandumų re- 
alybės. Neverta nė klausti, ar mums teks susidurti su 
sunkumais. Svarbu, kaip į juos žvelgsime. Pasipraktika- 
vus mažmožiai, su kuriais jums teks susidurti, nebeatro- 
dys tokie baisūs. Į juos dabar žvelgsite tik kaip į mažmo- 
žius, arba smulkmenas. 

Net ir dabar, kai susierzinu dėl kelią pastojusių smul- 
kmenų, mano tėvas man primena labai tinkamą posakį: 
„Gyvenimas — tai įvykiai, vejantys įvykius“. Kaip teisin- 
gai pasakyta! Vos tik susidoroji su viena kliūtimi, už kam- 
po jau laukia kita. Vos spėji išnarplioti kokį konfliktą, 
nelauktai iškyla dar vienas. Pašalini kokią nors problemą, 
ir lyg burtų lazdele pamojus atsiranda kita. Vienas žmo- 
gus nepaprastai džiaugiasi, kad jūs įsikišote, tačiau šiam 
įsiteikdami jūs supykdėte kitą. Taip jau yra — griūva 
planai, genda kompiuteriai. Visa tai — neatsiejama gyve- 
nimo dalis, ir nieko čia nepakeisi. 

Neįtikėtina, tačiau išties pasidaro ramiau, kai susitai- 
kai su tuo, jog smulkmenos neišvengiamos, jog toks jau 
yra gyvenimas — kupinas prieštaringų alternatyvų, rei- 
kalavimų, troškimų ir vilčių. Taip visada buvo, ir taip 

bus. Manyti, kad yra kitaip, vadinasi, patirti skausmą ir 
kentėti. Vos tik liaujamės tikėję, kad gyvenimas turėtų 
būti kitoks, žaidimo taisyklės pasikeičia, ir mes vėl tam- 
pame savo gyvenimo viešpačiais. Tai, kas anksčiau varė 
jus iš proto, dabar nebejaudina. Randate išeitį iš padėties, 
kuri anksčiau jums kėlė neviltį. Užuot švaistę brangią 
energiją daužydami galvą į sieną, liekate ramūs, kuo ge- 
riau susidorojate su atsiradusia problema ir keliaujate 
toliau. 

Kiek žinau, nėra jokios stebuklingos piliulės, kuri ga- 
lėtų jums padėti tobulai dirbti ir išvadluotų nuo rūpesčių 
bei sunkumų. Vis dėlto esu tikras, jog pasidarę įžvalgesni 
ir ne tokie perdėtai jautrūs, išmoksite neatsilikti nuo gy- 
venimo ir žengdami su juo atskleisite geriausias savo sa- 
vybes. Viliuosi, jog ši knygelė jums padėjo tapti links- 
mesniems, pamatyti ateities perspektyvą, o svarbiausia, 
bent iš dalies liautis sielvartavus dėl smulkmenų. 


100. 


NEGYVENKITE GALVODAMI 
APIE PENSIJĄ 


via ar nejučia daugelis žmonių gyvena vien 
mintimis apie pensiją. Jie svajoja, koks nuostabus jų 
laukia gyvenimas atsikračius sunkios kasdienio darbo naš- 
tos, kai nereikės eiti iš namų. Yra žmonių, skaičiuojančių 
metus, mėnesius, net dienas, likusias iki pensijos. Žmo- 
nėms yra įprasta atidėlioti džiaugsmą, malonumus ir pa- 
sitenkinimą vėlesniam laikui. Atrodo, lyg jie leistų laiką 
kantriai laukdami laisvės. 

„Beje, spalvos čia kiek sutirštintos. Paprastai žmonės 
elgiasi šiek tiek subtiliau. Vis dėlto didelis procentas žmo- 
nių viliasi, kad tolesnis gyvenimas bus geresnis už dabar- 
tinį. Labai dažnai pokalbiai su bendradarbiais ir bičiuliais 
rodo tikėjimą, jog kada nors bus geriau nei yra dabar. 
Kada nors — kai išeisite į pensiją, turėsite daugiau pini- 
gų, daugiau laisvės, būsite išmintingesni, kai atsiras dau- 
giau laiko kelionėms... 

Manau, jog tai išties opi problema, nes esu įsitikinęs, 
kad mąstymas „kada nors bus geriau“ tema „garantuoja“ 
ilgą ir varginančią karjerą. Užuot džiaugęsi kiekviena die- 
na, atsiverdami naujoms galimybėms ar iššūkiams, daliję- 
si gebėjimais su kitais, troškę mokytis ar ieškoti įkvėpimo 
kasdienėje darbo patirtyje, jūs renkatės kitą variantą — 
mėginate stabdyti gyvenimą, įstringate rutinoje, atmetate 
pasiūlymus, imate daugiau ar mažiau savęs gailėtis. 

Manyčiau, jog kur kas geriau kas rytą nubusti ir pri- 
siminti seną posakį: „Šiandien pirmoji viso man likusio 
gyvenimo diena“. Ryžkitės pagerbti šią gyvenimo dovaną 
kuo geresniu darbu, nesvarbu, kuo užsiimtumėte. Pamė- 
ginkite įžvelgti perspektyvą, kai kiti šito jau negali, įkvėp- 
kite kitus, įneškite kad ir menką savo indėlį į kitų gyve- 

nimą. Įsidėmėkite — visos dienos vienodos, ši diena to- 
kia pat svarbi kaip ir tos, kurios jūsų laukia išėjus į pen- 
siją. 

Kita svarbi priežastis, dėl ko reikėtų vengti pensijos 
laukimo, yra ta, jog sulaukę tariamos laisvės galite smar- 
kiai nusivilti. Kai atidėliojame laime vėlesniam laikui, 
nutinka keistus dalykas. Gyvendami dabar, mes tik ver- 
žiamės į laimę, repetuojame, kaip būti laimingiems. Tam- 
pame tos srities žinovais.. Kai tariame sau, jog laimingi 
būsime vėliau, iš tikrųjų pripažįstame, kad šiuo metu mū- 
sų gyvenimas nėra pakankamai geras. Mums esą reikia 
laukti, kol aplinkybės kaip nors pasikeis. Taigi taip ir 
laukiamė. Tūkstančius kartų per daugelį metų mes širdy- 
je vis primename sau, jog kai kas nors pasikeis — kada 
nors, tolimoje ateityje — mes. būsime patenkinti ir lai- 
mingi. Tačiau dabar turime to laukti. 

Pagaliau išaušta didžioji lauktoji diena — pirmoji už- 
tarnauto poilsio diena. Valio! 

Tada ir prasideda bėdos. Kaip tikriausiai jau žinote, 
senų įpročių labai sunku atsikratyti. Jeigu rūkote ar mik- 
čiojate, labai sunku tai baigti. Jeigu esate linkę kritikuoti 
kitus ar gintis, bus nelengva pasikeisti. Jeigu jau įpratote 
netinkamai maitintis ar netaisyklingai mankštintis, labai 
sunku bus pradėti iš naujo. Dažniausiai dauguma žmonių 
nesugeba elgtis kitaip. Pasikeisti būna per sunku. 

Negi manome, kad mąstymo įpročiai yra kitokie? Jie 
niekuo nesiskiria. Tiesą sakant, tam tikra prasme išmokti 
kitaip mąstyti yra sunkiausia. Kiekvienas mūsų kartkartė- 
mis patenkame į savo pačių mąstymo pinkles. Mes įpran- 
tame mąstyti pagal tam tikrą modelį; įprantame taip smar- 
kiai, kad paskui jau nieko negalime pakeisti. 

Jeigu metų metus gyvenate manydami, kad šiuo mo- 
mentu gyvenimas nėra malonus, kad geriau dar tik bus, 
absurdiška galvoti, jog nuo tos akimirkos, kai pensija 
taps realybe, kažkodėl imsite galvoti kitaip, arba dabar- 
ties gyvenimas staiga pasirodys ganėtinai geras. Nieko 

panašaus. Taip nebus. Greičiau jau galima numanyti, kad 
nutiks visiškai priešingai. Jūs ir toliau manysite, kad iš 
tikrųjų gerai bus kada nors vėliau. Jūs jau įpratote vie- 
naip vertinti dabarties gyvenimą, tad tikrai niekas nepa- 
sikeis pakitus išoriniams jūsų gyvenimo veiksniams. . 

Šią problemą galima išspręsti mėginant būti laimin- 
giems jau šią akimirką, absoliučiai išnaudoti esamo darbo 
teikiamas galimybes, karjeros perspektyvas, žvelgti į dar- 
bą kaip į nuotykį, būti kūrybingiems ir įžvalgiems. Pasi- 
stenkite, kad toks mąstymas jums pasidarytų įprastas, kad 
šitaip galvotumėte tiek apie savo darbą, tiek apie visą 
pasaulį. Kasdien, kiekvieną akimirką lavinkite tokią svei- 
ką, optimistišką M4styseną. Tuomet sulaukę pensijos, ne- 
svarbu, ar iki jos jums liko metai, ar dvidešimt metų, jau 
žinosite laimės paslaptį: į laimę nėra jokių kelių; pati 
laimė yra tasai kelias. Laimė taps antrąja jūsų prigimtimi. 

Taigi ženkite į priekį, keliaukite fantastiškosios pensi- 
jos link. Planuokite iš anksto, būkite apdairūs. Tačiau 
padarykite sau didelę paslaugą — keliaudami nepraleis- 
kite nė vienos dienos. Baigiu reikšdamas viltį, kad ši 
knygelė jums padėjo. Siunčiu jums daug meilės, geriau- 
sius linkėjimus ir reiškiu pagarbą. 

Tausokite save. 

Richardas Carlsonas 

